
PRADŽIOS ŽODIS 


Galapagų salos, gavusios vardą nuo daugybės kadaise ar- 
ckipelage gyvenusių milžiniškų vėžlių (ispanų kalba „vėžlys“ — 
„galūpago“), yra unikalus gamtos reiškinys. Nors salos visai 
prie ekvatoriaus, jų klimatas nėra labai karštas. Vidutinė meti- 
nė temperatūra pakrantėse tesiekia apie 23°C. Dėl to, matyt, 
kalta šalta Humbolto srovė, skalaujanti archipelago krantus. 
Galapagai — vulkaninės kilmės salos, praeityje niekad nesisie- 
kusios su žemynu. Daugiau kaip tūkstantis kilometrų jūrų platy- 
bių skiria jas nuo Pietų Amerikos. Kaip tik dėl šios aplinkybės 
Galapagų salose negausu gyvūnijos rūšių. Retas sausumos 
paukštis pajėgė nukeliauti tokį didžiulį nuotolį ir įsikurti saly- 
ne. Čia atvykėliai smarkiai izoliavosi ir pasikeitė. 

1835 m., keliaudamas aplink pasaulį nedideliu anglų brigu 
„Bigliu“, Galapagus aplankė Čarlzas Darvinas. Ypatingų ir ryš- 
kių salyno floros ir faunos skirtybių stebėjimai didžiajam gam- 
tininkui davė gausybę medžiagos iš pradžių apmąstymams, o 
paskui ir rūšių atsiradimo teorijos pagrindimui. Salose visų pir- 
ma jo dėmesį patraukė nedidelė paukščių grupelė — iki tol ne- 
žinomi mokslui Darvino kikiliai. Šie neišvaizdūs paukščiai 
sudaro atskirą pošeimį (Geospizinae) ir priskiriami labai paplitu- 
siai kikilių šeimai, su kuria juos sieja gana panaši kūno sanda- 
ra ir daugelis biologijos bruožų. Darvino kikiliai — tai lyg mi- 
niatiūrinis evoliucijos modelis. Nors šiuos paukščius jungia ar- 
tima giminystė, tačiau jie gana skirtingi, ir visų pirma snapo 
dydžiu ir forma. Plunksnų spalva jie beveik arba visai nesiski- 
Ija. Kikiliai leidžia akylam gamtininkui lyginimo metodu pa- 
sekti visas evoliucijos stadijas nuo labai nežymių skirtingumų 
rūšies viduje iki rūšinių bei gentinių ypatumų, o taip pat juos 
nulėmusius veiksnius. Galapagų stebėjimų rezultatai sukrėtė 
Darviną ir paskatino iš pagrindų pakeisti pažiūras apie naujų 
rūšių atsiradimą. Jo sąmonėje griuvo biblinė legenda apie gy- 

vūnų ir augalų sutvėrimą ir nekintamumą. Gimė naujas evo- 
Liucijos mokslas, tapęs mūsų mokslinių pažiūrų į gyvosios 
gamtos vystymąsi pagrindu. 

Egzotiška ir įdomi Galapagų fauna. Čia draugiškai gyvena 
drambliniai vėžliai, kurių škaičius smarkiai sumažėjo pastarai- 
siais metais, lyg iš gilios senovės užsilikusios jūrinės ir sausu- 
mos iguanos, lavos gyvatės ir jaukūs jūros liūtai. 

Galapaguose ilgai nebuvo plėšriųjų žvėrių, o žmogus čionai 
įkėlė koją tik prieš 400 metų. Esant tokioms ypatingoms sąly- 
goms, archipelage išsivystė atpratę lakioti paukščiai, pavyzdžiui, 
neskraidantis Galapagų kormoranas. Galapaguose peri ir ping- 
vinai — viena pačiuose šilčiausiuose vandenyse gyvenanti šių 
šaltų Antarkties rajonų paukščių rūšis. 

Daugelis Galapagų gyvūnų — endemai, tai yra, jie sutinka- 
mi vien tik šiame salyne. Kai kurių rūšių endemizmas aiškinti- 
nas tuo, kad jos atsirado Galapaguose ir dėl salų nuošalumo 
negalėjo persikelti į kitas vietas, pavyzdžiui, Darvino kikiliai, 
kurių tik viena rūšis gyvena ne Galapaguose, o Kokoso saloje. 
Kitos rūšys anksčiau buvo labiau paplitusios, bet atskirose sa- 
vo arealo vietose išnyko arba buvo išnaikintos, ir Galapagai ta- 
po paskutiniu jų prieglobsčiu žemėje. | 

Ši aplinkybė verčia mus ypatingai tausoti Galapagų salų 
gyvūniją, nes vienos ar kitos rūšies išnaikinimas jose daugeliu 
atvejų reikštų visišką tos rūšies išnykimą „Žemėje. Kelia neri- 
mą ir tai, kad salyno gyvūnai nebijo žmonių, mus tiesiog stebi- 
na neįprastas jų jaukumas. Tiesa, ištisus šimtmečius gyvūnus 
persekiojo piratai ir kolonistai, bet jie lig šios dienos vis dar 
„nežino“, kad žmogus ne tik draugas, bet ir priešas, ir turistai 
tuo dažnai piktnaudžiauja. Galapagų gyvūnai naikinami ne 
vien dėl maisto, dažnai dėl pramogos arba tiesiog iš noro ką 
nors užmušti. 

Didele žalą vietinei faunai daro svetimų rūšių gyvūnų jve- 
žimas. Daugelis atvežtų į Galapagus naminių gyvulių sulaukėjo, 
ėmė sparčiai veistis ir stelbti vietines rūšis, neprisitaikiusias 
varžytis su atvykėliais. Gamtos apsaugos įstatymai Galapaguose 
nelabai veiksmingi. 

Po Čarlzo Darvino Galapagų archipelage lankėsi daugelis 
gamtininkų. Vertos paminėti dvi ekspedicijos, kuriose dalyvavo 
knygos autorius Irenejus Eibl-Eibesfeltas. Antros ekspedicijos 
vadovas buvo pats Eibl-Eibesfeltas. Tuo metu dar jaunas zoolo: 

gas pirmukart aplanké Galapagus 1953—1954 metais. Be moks- 
linių gyvūnijos stebėjimus, jis turėjo ir JUNESKO užduotį: nu- 
statyti, ar salose įmanoma gyvūnijos apsauga. Antrą kartą lan- 
kydamasis Galapaguose, 1957 metais jis vadovavo JUNESKO ir 
Tarptautinės gamtos apsaugos sąjungos ekspedicijai. Šios -eks- 
pedicijos metu Četemo saloje buvo įkurta mokslinė biologinė 
tyrimo stotis. 

Asmeninė pažintis su Galapagų salomis ir visų pirma nuo- 
dugniausias jų faunos išstudijavimas davė Eibl-Eibesfeltui gau- 
sios medžiagos, kuri tapo tarybiniam skaitytojui pateikiamos 
knygos pagrindu. Jos autorius, mokslininkas zoologas, labiau- 
siai domisi gyvūnų elgsena. Štai dėl ko tokie spalvingi ir nuo- 
dugnūs Galapagų gyventojų — žinduolių, paukščių, roplių ir 
vabzdžių — išvaizdos ir gyvenimo būdo aprašymai. Vėliau, 
1967 metais, Eibl-Eibesfeltas išleido atskirą monografiją ,,Grund- 
riss der vergleichenden Verhaltensforschung^, skirtą lyginamo- 
sioms gyvūnų elgsenos studijoms. ,Galapagai" jau susilaukė 
dviejų laidų, knyga versta iš antrojo, truputį papildyto leidimo. 
Reikia tikėtis, kad tarybinis skaitytojas sutiks šį leidinį su de- 
ramu dėmesiu, kurio, be abejo, jis nusipelno. Tačiau reikia pasa- 
kyti, kad evoliucinės rūšių divergencijos paaiškinimus autorius 
išdėsto pernelyg supaprastintai. Įdomūs paskutinieji knygos pus- 
lapiai, skirti bendriems gamtos apsaugos klausimams, kuriuos 
autorius svarsto kiek siauresniu aspektu, negu mūsų laikais pri- 
imta. Tačiau, kaip ten bebūtų, į paskutiniame knygos skyriuje 
keliamą autoriaus klausimą: ,Gamtos apsauga — prabanga ar 
pareiga?“ šiuolaikinė gamtos apsaugos teorija atsako visiškai 
aiškiai: ne tik pareiga, bet ir būtinybė. 

N. GLADKOVAS 


profesorius, 
biologijos mokslų daktaras 


ROJAUS SODAI RAMIAJAME VANDENYNE 


Galapagų salose bus įkurta biologinė stotis! Šią gerą žinią ga- 
vau 1957 metų pavasarį, tuo metu, kai ruošiausi ekspedicijai 
į Indomalajinį regioną. Tarptautinė Gamtos apsaugos sąjunga 
ir JUNESKO siūlė man vykti į šias salas, stūksančias Ramiaja- 
me vandenyne už tūkstančio kilometrų į vakarus nuo Ekvadoro, 
ir ištirti tenykštę gyvūniją bei surasti tinkamą vietą jūrų biolo- 
ginei stočiai. 

Po kelių savaičių jau plumpiau per laukinio grožio pilkus la- 
vos laukus ir saulės išdegintas kaktusų dykumas. Palapinę sta- 
tydavausi tai ugnikalnių šlaituose, primenančiuose mėnulio pa- 
viršių, tai lietų permerktose pirmovinėse giriose, tai tarp stačių 
pakrantės uolų, jūros liūtų, jūrinių iguanų ir pingvinų kaimy- 
nystėje. Slinko sunkios savaitės. Aš susipažinau su nuostabia 
šio salyno gamtos įvairove. Pagaliau Indefetigeblio salos pietuo- 
se radau tinkamą vietą. 


Nuo aukštos smėlio kopos salos rytuose matyti visa įlanka. 
Pietuose išsikiša ilgas, gražiai panašiais į medžius kaktusais 
apaugęs uolų liežuvis. Šis natūralus molas sulaiko jūros siautėji- 
mą. Ten gaudžia mūša, ir į dangų tyška baltų putų stulpai. O 
pati įlanka beveik visiškai rami blyksi saulėje. Vos vos supasi 
mūsų žvejybinis kateris. Šviežiai žali mangrovai savo ilgais 
kojokais brenda į jūrą, tarytum gindami nuo jos sausumą. Kai 
kur raizgynuose susikrovę lizdus pelikanai, stambūs, rudi 
paukščiai. Ima nuostaba, žiūrint, kaip vikriai gremėzdiškais sna- 
pais jie peni gležnučius jauniklius. Didžiulės jūrinės iguanos 
stypčioja tarp lavos luitų ir mangrovų šaknų — niūrūs, žvynais 
apsišarvavę ropliai, primenantys priešistorinių laikų drakonus. 

Įlankos šiaurėje, atitvertos nuo jūros, spindi kelios lagū- 
nos. Ten dugno purve ieško maisto rožiniai flamingai. Mano 


žvilgsnis keliauja per kaktusų dykumą tolyn į salos gilumą prie 
žalių kalvų, kurių smailios viršūnės apsisiautusios pilkais de- 
besimis. Tenai vėsu ir drėgna, o čia kepina saulė. 

Koks kontrastingas čionykštis gamtovaizdis! Tai sausa dy- 
kuma, tai amžinai žaliuojantis lietų miškas. Ką tik buvom tuose 
miškuose, tenai gyvena paskutinieji drambliniai vėžliai. 

Kažkas ima pešioti batų raištelius ir pažadina mane iš susi- 
mąstymo. Tai juodojo strazdo dydžio pilkas paukščiukas taip 
energingai tampo, jie labai tiktų lizdui. Retkarčiais žvilgtelia 
akiplėšiškai į mane, lyg niekuo dėtas, be baimės, o paskui, me- 
lodingai švilptelėjęs „tiūt“, vėl imasi darbo. Kokie nebaikštūs 
šie Galapagų strazdai mėgdžiotojai (Nesomimus). Bet ta savybė 
būdinga daugumai Galapagų gyvūnų. Aš galėjau glostyti jūrų 
liūtų pateles, jūrinės iguanos tiesiog ropojo man per kojas, suo- 
piai nusileisdavo per kokį žingsnį, ir juos buvo galima paliesti. 
Tačiau kiekvieną kartą toks jų elgesys mane vis tiek nustebin- 
davo, nes tiesiog sunku suvokti, kaip laukinis gyvūnas gali bū- 
ti toks nebaikštus. Bet Galapagų gyvūnai iš tiesų nebijo zmo- 
gaus. Kodėl gi? Atsakymo reikia ieškoti ypatingoje šių salų is- 
torijoje. 


Ten, kur šiandien stovi Galapagų salos, kadaise liūliavo Ra- 
miojo vandenyno platybės, bet vieną dieną prieš daugelį mi- 
lijonų metų čia pradėjo kunkuliuoti jūra. Žemės pluta pertrū- 
ko, ir ėmė veržtis įkaitusios mūsų planetos įsčios. Sluoksnis po 
sluoksnio lava ir pelenai gulė ant jūros dugno, kol galiausiai 
ugnim spiaudantys vulkanai iškišo galvas iš riaumojančio okea- 
no. Gimė Galapagų salos! 

Vėl turėjo praeiti tūkstantmečiai, kol ant vėstančių ugnika]. 
nių šlaitų galėjo įsikurti gyvybė. Vėjas ir bangos atnešė pirmą- 
sias sėklas, ir nereiklios rūšys apsigyveno šykščioje lavos dir- 
voje. Dažnai, kada kalnai vėl imdavo svaidyti liepsnas į dangų, 
taip sunkiai iškovota dirva žūdavo. Po žemesniųjų augalų sekė 
labiau išsivystę, o paskui atsirado ir vabzdžiai, driežai bei paukš- 
čiai. Visi jie atkeliavo ant jūros plukdomų daiktų, didelių, po- 
tvynio išverstų medžių, arba buvo atnešti vėtrų. Deja, ne kiek- 
viena rūšis galėjo ištverti daugiau kaip tūkstančio kilometrų ke- 
lią vandenynu nuo Pietų Amerikos krantų iki salų. Tik nedau- 
gelis atspariausių rūšių išliko gyvos. Tuo galima paaiškinti spra- 

gas Galapagų salų gyvūnijoje ir augmenijoje. Pietų Amerikos 
žemyne gyvena daug varliagyvių, o Galapagų salose nėra nė 
vienos varlės ar salamandros. Sausumos žinduoliams atstovauja 
tik viena žiurkių (Oryzomys) ir viena šikšnosparnių (Lasiurus) 
gentis bei visai neseniai atrastas žiurkėnų giminės graužikas 
(Megalomys curici). Didžiumą sausumos paukščių sudaro Dar- 
vino kikiliai (Geospizinae), o daugelio Pietų Amerikos žemynui 
būdingų paukščių (pavyzdžiui, papūgų ir kolibrių) nėra. Dar aiš- 
kesnės Galapagų gyvūnijos spragos, kai palygini su kitomis sa- 
lomis, kurios susisiekė su žemynu. Sakysim, Britų salose žino- 
mos 20007 vabzdžių rūšys, kurios skirstomos į 4717 genčių ir 
425 šeimas. O Galapagų salose randama tik 618 rūšių, sudaran- 
čių 395 gentis ir 129 šeimas. 

Tačiau visi gyvūnai, atsikraustę į šias salas, laikui bėgant iš- 
sivystė į visai savitas, ypatingas formas, rūšis, kurių nėra jo- 
kioje kitoje Žemės vietoje. Tik čia veisiasi dumblius ėdanti jū- 
rinė iguana (Amblyrhynchus cristatus) ir kaktusais mintanti 
sausumos iguana — konolofas (Conolophus), tik čia yra didžiu- 
lių dramblinių vėžlių (Testudo elephantopus) ir neskraidančių 
kormoranų (Nannopterum harrisi) Dauguma rūšių yra endemi- 
nės, t. y. sutinkamos vien tik šiame salyne. Iš 89 čia perinčių 
paukščių rūšių 76 būdingos Galapagų saloms. 

Čia patekę gyvūnai rado kitokias sąlygas, nei žemyne, iš 
kurio atvyko. Kad išliktų, jie turėjo prie jų prisitaikyti, taigi 
šiose salose vyko didysis evoliucijos eksperimentas, kurį paaiš- 
kinti pirmasis sugebėjo Darvinas. Mes dar smulkiau kalbėsime 
apie jo stebėjimus. Jie buvo išdėstyti 1859 metais paskelbtame 
veikale apie rūšių atsiradimą, kuris ir šiandien tebėra šiuolai- 
kinės gamtos mokslų sistemos pagrindas. 

Kita Galapagų salų ypatybė ta, kad čia lygia greta gyvena 
Antarktikos ir tropikų faunos atstovai. Ar ne keista, kad ties 
ekvatorium sutinkami pingvinai, kotikai ir tropikų jūrinės igua- 
nos? Šį salų savitumą nulemia šalta Humbolto srovė, skalau- 
janti jas iš pietų pusės. Ji epgyvendino pingvinus ir kotikus 
po ekvatoriaus saule. 

Bet nuostabiausia Galapagų gyvūnų savybė — nepaprastas jų 
nebaikstumas. Jau pirmieji aplankiusieji šias salas pasakoja apie 
daugelį jaukių paukščių, kurie nutūpdavo visai šalia, apie di- 
džiulius driežus, beveik nesitraukiapčius iš kelio, apie neži- 

nančius baimės jūrų liūtus. O mažasis strazdas mėgdžiotojas, 
kuris taip ilgai plūkėsi su mano batų raišteliais, rodo, kad ir 
šiandien taip tebėra. Mat, nė vienam plėšriam sausumos žinduo- 
liui nepasisekė čia įkelti kojos. Iki šių laikų salose nežinota 
baimės, ir todėl gyvūnai prarado baikštumą. Šiuo požiūriu Ga- 
lapagai yra rojaus sodas, teisingiau, buvo, nes vieną dieną zmo- 
gus, pavojingiausias iš visų gyvų būtybių, išlipo į šias nuoša- 
lias pakrantes. 


Pirmieji atvykėliai užklydo čia prieš savo valią. Vyskupas 
Tomas de Berlanga 1535 metų vasario 23 dieną iš Panamos lei- 
dosi jūra Peru link. Septynias dienas jo burinis laivas plaukė, 
saugomas pakrančių, į pietus, paskui laimė jį apleido: vėjas nu- 
ščiuvo, ir stipri srovė ėmė nešti bejėgį laivą į atvirą jūrą. Jau 
baigėsi vanduo, bet galiausiai, kovo 10, jie pastebėjo salą. 
Baisiai nusivylė jūreiviai, radę akmeningą dykumą, apaugusią 
dygiais kaktusais. „Atrodė, lyg būtų lije akmenimis",— skundėsi 
Berlanga savo pranešime. Vis dėlto kaktusai išgelbėjo įgulą nuo 
mirties. e 

Berlanga pirmasis mums papasakojo apie jaukius vėžlius, 
driežus ir paukščius. Berlanga nedavė saloms vardo. Po kelių 
metų čia atplaukė kapitonas Diegas de Rivandeira. Jis pavadi- 
no salas ,,Las Encantadas”, uzburtomis, nes manė, kad šios plau- 
kioja jūros paviršiuje. 

Galapagų salų, t. y. Vėžlių salų, vardą pirmą kartą pamini 
flamandų kartografas Abrahamas Ortelijus 1574 metais. ,,Ga- 
lapagos“ — taip vadina ispanai vėžlius — vėliau labai traukė 
piratus, nes salos buvo rami prieglauda. Jie galėjo netrukdomi 
dalintis grobį, taisyti laivus, o vėžliai buvo puikiausias maistas. 
Čia pabuvojusių vardai plačiai žinomi, štai keli jų: Embrouzas 
Kaulis, jis pavadino salas Anglijos karalių ir didikų vardais, ar- 
ba Viljamas Dempiras, didysis piratas ir rašytojas, bei Vudas 
Rodžersas. 1709 metais Rodžersas atgabeno į Galapagų salas ir 
Aleksandrą Selkirką, paėmęs jį iš Chuano Fernandeso salos. 
Vudas Rodžersas pasakoja, kad Selkirkas „buvo apsitaisęs ožkų 
kailiais ir atrodė didesnis laukinis, nei jų ankstesnieji savinin- 
kai". Ten šis vyras buvo išlaipintas už ginčą su kapitonu ir vi- 
siškoj vienatvėj praleido ketverius metus ir keturis mėnesius; 

jis buvo primiršęs netgi kalbą. Selkirko likimas paskatino Da- 
nielių Defo parašyti ,,Robinzona Kruza". 

Po piratų ėmė lankytis banginių medžiotojai, ir visiems labai 
patiko skani dramblinių vėžlių mėsa. Iki praėjusio šimtmečio 
škiperiai prisikraudavo triumus vėžlių. Galiausiai jų taip suma- 
žėjo, kad nebeapsimokėjo ieškoti. Be šių blogybių, į dalį salų bu- 
vo atvežta naminių gyvulių: kiaulių, šunų, kačių. Jie puldinėjo 
jaukius Galapagų gyvūnus, ėdė kiaušinius, ką tik išsiritusius 
vėžliukus ir tokiu būdu naikino visa, kas dar likdavo nuo zmo- 
gaus. Ir kentėjo ne vien tik vėžliai. Patiklūs gyvūnai dažnai bū- 
davo žudomi vien tik malonumui. Štai kaip kapitonas Porteris 
savo plaukiojimo dienoraštyje vaizduoja pirmą susitikimą su jū- 
rinėmis iguanomis: „Kai įėjome į krūmokšnius, nustebome rade 
galybę didžiulių iguanų neįsivaizduojamai biaurios išvaizdos... 
Kai kuriose vietose dvidešimties arų plotai buvo taip jų nugulti, 
kad atrodė, jog čia negali daugiau įsisprausti nė vienas gyvūnas. 
Jos visos spoksojo į mus, todėl iš pradžių manėme, kad ruošiasi 
pulti. Tačiau netrukus pamatėme, kad tai patys nepavojingiausi 
padarai žemėje, ir kaip mat kelis šimtus užpampinom lazdomis." 

Taip elgiasi žmogus ir iki šių laikų. Apie šimtmečio pradžią 
kolonistai ėmė keltis į salas. Nedidelės gyvenvietės įsikūrė Če- 
temo, Čarlzo (Floreanos), Indefetigeblio ir Pietų Elbimarlio sa- 
lose, ir gyvūnai buvo išstumti. 1934 metais Ekvadoras, kuriam 
nuo 1832 m. priklauso salos, pripažino, kad padėtis kritiška. Jis 
išleido gamtos apsaugos įstatymus, kad išgelbėtų šią nepakarto- 
jamą gyvūniją, tikrą šalies brangakmenį, nuo visiško žuvimo. 


1954-siais, po dvidešimties metų nuo apsaugos įstatymų įsi- 
galiojimo, man, kaip daktaro Hanso Haso vadovaujamos ekspe- 
dicijos nariui, pasitaikė proga „Ksarifos“ jachta aplankyti Gala- 
pagų salas. Tai, ką išvydome, mus labai pribloškė. Ant kranto 
puvo jūrų liūtai perskeltomis kaukolėmis, visur gulėjo paukščiai 
sulaužytais sparnais ir snapais, o saulės nublukinti dramblinių 
vėžlių šarvai kaltino didžiausią visų laikų grobuonį — žmogų. 
Gyvenvietėse visai atvirai buvo siūlinėjama pirkti globojamų 
gvvūnų, gyvų ir užmuštų. Čia galėjai gauti pingvinų, jaunų 
vėžlių, vėžlių šarvų ir kotikų bei jūros liūtų kailių. Mes pama- 


tėm, kad tie įstatymai nedavė naudos, nes nebuvo kam prižiūrė- 
ti, kaip jų laikomasi. 

Grjzes tuoj kreipiausi į Tarptautinę gamtos apsaugos sąjun- 
gą (IUCN) Briuselyje. Aš papasakojau, kokia padėtis, ir patei- 
kiau išvadą, kad tik biologinės stoties įkūrimas su nuolatiniu ste- 
bėtoju ilgainiui galėtų duoti naudą. Planas susilaukė didelio at- 
garsio Europoje ir Amerikoje. Ekvadoro vyriausybei prašant, 
1957 m. JUNESKO ir IUCN pavedimu suruošiau antrą ekspedi- 
ciją į Galapagų salas. Šioje kelionėje mane lydėjo amerikiečių 
zoologas R. Baumenas ir du reporteriai: Rudolfas Froindas ir Alf- 
redas Eizenštetas. Mes aplankėm beveik visas archipelago sa- 
las, kurių bendras plotas apie 7800 kvadratinių kilometrų. Jį 
sudaro dešimt didesnių ir daugybė mažesnių salų. Didesnės sa- 
los, pavyzdžiui 120 km ilgio ir plačiausioje vietoje 64 km plo- 
čio Elbimarlis, tik iš dalies ištyrinėtos. Jų nesvetingi milžiniški 
ugnikalniai iškilę iki 1600 metrų virš jūros lygio. Jie pažymėti 
šviežios lavos ruožais, o ant jų šlaitų žioji daug šalutinių kra- 
terių, nes vakarinėse salose ir dabar pasireiškia vulkaninė 
veikla. 

Tropikų salos! Tuoj įsivaizduojame žalias palmių pakrantes, 
margaplunksnius paukščius ir vešlius, lianų išraizgytus miškus 
su rečiausiomis orchidėjomis. Bet čia, Galapagų salose, šios 
viltys neišsipildo. Vietoj išlakių kokoso palmių jūroje atsispin- 
di kaktusai ir skurdūs krūmokšniai, nes pakrantės ruožas sau- 
sas kaip dykuma. Čia lyja tik nuo gruodžio ligi kovo mėnesio. 
Šaltoji Humbolto srovė nulemia salų klimatą. Ji visiška priešin- 
gybė Golfo srovei. Toji šildo orą, o Humbolto srovė neša šaltą 
orą. Šis plūsta iš jūros į sausumą, čia sušyla ir sugeria drėgmę, 
užuot ją atidavęs. Todėl nelyja, pajūrio žemė išdžiūsta kaip Či- 
lės ir Peru pakrantėse, kurias taip pat skalauja Humbolto sro- 
vė. Tik gruodžio—kovo mėnesiais Galapagų salas pasiekia šilta 
jūrų srovė, tekanti iš šiaurės vakarų, ir susilieja su Humbolto 
srove. Ispanai ją vadina El Nino, Kūdikėliu, nes ji pasiekia 
salas maždaug apie kalėdas. Ji atneša lietus, ir pakrantės ruožas 
trumpam užsikloja šviežia žaluma. 

Tačiau dauguma atvykusiųjų rasdavo pakrante tuščią ir iš- 
džiūvusią, o amerikiečių rašytojas Melvilis, ,, Mobio Diko" auto- 
rius, aplankęs salas su banginių medžiotojų laivu, rašo: 

„Kas nori žinoti, kokios Las Encantadas, Užburtosios salos, 
tegu įsivaizduoja kur nors užmiestyje plyną aikštelę su penkias- 

dešimčia kaip pakliuvo supiltų aukštų šlako krūvų, o tarp jų — 
jūrą. Toks vaizdas tiksliai atitinka tikrovę: tai greičiau grupė 
užgesusių vulkanų, o ne salų, ir jos atrodo taip, kaip pasaulis, 
kai dievas jį po paskutiniojo teismo bus nubaudęs ugnies lie- 
tumi. | 

Vargu ar yra kur nors žemėje kita tokia vieta, kuri nykumu 
prilygtų šioms saloms.. Kapinės, kuriomis jau seniai nesirūpina 
žmonės, miestai, kur griūva namas po namo, žinoma, kupini gi- 
laus liūdesio. Bet visa, kas kadaise siejosi su gyvųjų pasauliu, 
ne tik sukelia sunkias mintis, bet taip pat sužadina ir užuojau- 
tą... Neaprėpiami Šiaurės miškai, bekraštės jūrų platybės, į ku- 
rias niekad neužsuka joks laivas, Grenlandijos ledynai žmogui 
atrodo baisiausiai nyküs. Ir vis tiek jie ne tokie: potvynių ir 
atoslūgių žavesys, nuolatinė vasaros ir žiemos seka sušvelnina 
jų šiurpumą. Kad ir nė vieno žmogaus koja dar neįžengė į šiuos 
miškus, tai nors gegužis čia apsilanko. 

Ypatingas prakeikimas — tikriausiai taip galima sakyti, —- 
slegiantis Las Encantadas ir verčiantis jas nykumu pranokti Ne- 
gyvąją jūrą ir Pietų polių, yra tai, kad čia niekas nesikeičia... 
Fadalintos ekvatoriaus, jos nemato nei rudens, nei pavasario. 
Ir kadangi jos išdegintos kaip šlakas, jokia naikinimo jėga ne- 
begali ką nors daugiau padaryti. Nuo amžinos sausros po lieps- 
nojančiu dangumi jos suskeldėjo ir suaižėjo, kaip susproginėja 
siriškieji moliūgai, džiūstantys saulėje. ,,Pasigailek manęs, — ro- 
dos, aimanuoja Uzburtuju salų dvasia, — ir pasiųsk Lozorių, idant 
suvilgytų pirštų galiukus vandenyje ir atvėsintų mano liežuvį, 
nes aš kenčiu šiose liepsnose." 


Taip aprašo salas Melvilis, ir nors jis perdeda, sausuoju me- 
tu žemumos iš tiesų atrodo nykiai. O aukštesnės salų vietos 
daugelį mėnesių skendi rūke, ir jei kopi iš sausringų pakrantės 
ruožų į kalnus, palaipsniui prieini žalią augmenijos juostą, pas- 
kui amžinai žaliuojančius lietų miškus, o dar aukščiau pakopęs, 
randi aukštikalnes, kur nėra medžių, o vien tik paparčiai, orchi- 
dėjos ir pievos. Četemo ir Indefetigeblio salose ganosi sulau- 
kėjusių raguočių kaimenės. 

Galapagų salos, be angliškų vardų, dar turi ispaniškus, nes 
yra Ekvadoro teritorija. Oficialiai dabar salynas vadinasi Archi- 
pielago de Colon, bet šis vardas neįsigalėjęs. Be to, raštuose 
dar ir šiomis dienomis vartojami senieji angliški vardai, todėl 

ir mes jais čia naudosimės. Skirtingi pavadinimai pateikiami šio- 
je lentelėje. 


Oficialus ekvadoriškas pavadinimas | Istorinis salos vardas 
Kolumbo salynas Galapagy salos 
Sv. Kristupas Cetemas 
Espanjola Hudas 
Floreana, arba Santa Marija Carlzas 
Isabela Elbimarlis 
Fernandina Narboras 
Santa Krusas Indefetigeblis 
Santa Fė Baringtonas 
Santjagas Džeimsas 
Rabida Džarvis 
Pinsonas Dankenas 
Marčena Bindlas 

Pinta Ebingdonas 


Pačioje salyno šiaurėje yra mažutė Kalpeperio arba Darvino 
sala (1?40' š. p. ir 92? v. i.) ir nedidelė Venmeno arba Vulfo salų 
grupelė (1?20' š. p. ir 91?50' v. i.). 

Tačiau dėl savo izoliuotumo jos ypač domina zoologus, nes 
šiose plynose stačių uolų salose gyvena nemaža vertų dėmesio 
endeminių rūšių: balandžiai, kikiliai ir jūrinės iguanos. 

Galapagų stotis tapo realybe! Kai 1960 metais kartu su Hein- 
cu Zilmanu trečią sykį aplankiau salas, mes jau galėjome ap- 
žiūrėti pirmuosius nedidelius pastatus. Vėlesniais metais stotis 
dar labiau išaugo, ir 1964 metų sausyje su nedidelėmis iškilmė- 
mis ji buvo atidaryta. Ja rūpinosi Čarlzo Darvino fundacija 
Briuselyje, kuri per įvairias mokslines organizacijas renka lėšas 
jos išlaikymui ir koordinuoja mokslininkų darbus. Vakarų Vo- 
kietijos Makso Planko draugija savo parama irgi prisideda prie 
Galapagų salyno savitos gyvūnijos išsaugojimo. 


MANO DRAUGAI — JŪRŲ LIŪTAI 


ov Ue 


rus, šoko iš vandens taip smarkiai ir su tokiu įniršiu, 
kaip nusitraukęs grandinę pikčiausias šuo. Jis mane 
puolė tris kartus! Aš susmeigdavau jam krūtinėn 
ietį ir kiekvienąsyk taip sužeisdavau, jog, šiurpiau- 
siai staugdamas, traukdavosi į vandenį ir čia šiep- 
davo baisius dantis. Šis gyvulys amfibija buvo su- 
lig suaugusiu lokiu. Jei nebūčiau turėjęs ieties, 
tikriausiai būtų mane papiovęs. Prieš parą toks Zvé- 
ris vos nesudraskė vieno mano žmogaus.“ 

Vudas Rodžersas, 1709 


Stambi jūrų liūto (Zalophus wollebaeki) galva išniro prie pat 
mūsų valties. Vanduo dideliais lašais ritosi nuo jo blizgančio, 
tamsaus kailio, putų dribsniai karojo ant stangrių ūsų. Didelės 
tamsios akys, grėsmingai pridengtos aukšto kaktikaulio, budriai 
sekė mus. Tas patinas buvo taip arti, kad galėdavome pažiūrėti 
į jo nasrus, kai imdavo kimiai riaumoti. 

1954 m. sausio 6-oji — man atmintina diena, nes tąsyk ruo- 
šiausi pirmą kartą žengti į neliestą Galapagų žemę. Saulė siuntė 
svilinančius spindulius iš tamsiai mėlyno dangaus, ir tik toli ho- 
rizonte tamsūs debesys pranašavo pirmąsias lietingojo laikotar- 
pio audras. Mūsų jachta „Ksarifa“ ką tik įplaukė į Hudo salos 
Gardnerio įlanką, ir per bangų mūšos gausmą jau išgirdome 
iš mažos Osborno salelės sklindantį jūros liūtų riaumojimą. Aš 
paprašiau daktaro Hanso Haso mane išlaipinti pas tuos žvėris, 
nes man, kaip elgsenos tyrinėtojui, labai rūpėjo sužinoti kai ką 
daugiau apie jų gyvenimą. 

Ir vis dėlto jaučiausi nesmagiai, kai mūsų laivo karininkas 
Heinrichas Bekeris, išmetęs inkarą, įbruko man rankon virvelę ir 
pasakė: 

— Dabar plaukite į krantą, o paskui atsargiai tempkite val- 
tj. Tik žiūrėkite, kad ji neatsimuštų į uolas. O aš pamažu at- 
leisiu inkaro grandinę. 

—- O jei šis gražuolis sumanys manim pasmaguriauti? — pa- 
klausiau. 

— Ką jūs, jie ėda tik žuvis, be to, mes nenuleisim nuo jo 
akių. 

Vis dėlto nesijaučiau visiškai ramus, leisdamasis į vėsų, žals- 
vai drumstą vandenį, ir tik tada su palengvėjimu atsikvėpiau, 
kai mūšos banga sveikut sveikutėlį išplovė ant juodų uolų. Tuoj 
įsikibau į slidžius luitus. Plūstantis atgal vanduo vos manęs ne- 
nuplėšė. Bet kol griaudėdama atsirito kita banga, aš spėjau už- 
sikraustyti aukštyn. Tik daug vėliau, kai Indefetigeblio saloje 
pamačiau žveją be blauzdos raumenų, supratau, kaip mes tada 
rizikavome. 

Atsargiai prisitraukiau valtį. Ji pašėlusiai daužėsi ir trankėsi 
ant inkaro grandinės, ir mes sugaišom gerą valandėlę, kol iš- 
kėlėm į krantą sausus fotoreikmenis. 

Tik 110 metrų ilgio Osborno salos iškyšulys it juodas pirštas 
buvo ištiestas į vilnijančią jūrą. Jis rodė tiesiai į pietus, į Hudo 
salą, saulės deginamą sausumos gabalą, apaugusį, matyt, vien 
skurdžiais krūmokšniais. Ilgi bangų volai ritosi iš dešinės į kai- 
re prie iškyšulio. Jie gausdami duždavo į akmenis. Ten, kur 
baigėsi sausuma, iš kitos pusės atsiritusios bangų voros susidur- 
davo su tokia jėga, jog aukšti putų stulpai kildavo į dangų; tai 
buvo nuostabus reginys, ir netrukus visai pamiršau, kaip sūrus 
jūros vanduo degina daugelyje vietų nubrozdintą odą. 

Aš jau norėjau eiti gilyn į salą, kai už kelių metrų priešais 
mane sujudėjo rudas luistas, kurį laikiau dideliu lavos gabalu. 
Jaunas jūrų liūtas apsivertė ant kito šono. Tik dabar pamačiau, 
kad visame iškyšulyje tarp lavos luitų gulėjo jūrų liūtai, pate- 
lės ir jaunikliai, viso 24 suaugę ir maždaug tiek pat liūtukų. 
Beveik visi miegojo. Vieni ant nugaros, kiti ant šono, išsitiesę 
arba susirietę, netgi sėdomis. Patenkintas šnopavimas sklido iš 
kolonijos. Kartais kokia patelė garsiai suprunkšdavo ir nepaten- 
kinta purtydavo galvą, matyt, jai į šnervę įropodavo musė. Ne- 
rimo tik mus sutikęs patinas. Susijaudinęs plaukė paskui valtį, 
kol ši nutolo. 

Atsargiai šokinėjau nuo vieno luito ant kito. Jie buvo lygiai 
nupoliruoti daugelio kartų liūtų, kurie, keliaudami į jūrą, šliauž- 
davo per juos. Ant kai kurių sūraus vandens šlakstomų uolų 
buvo moliuskų — chitonų ir didelių sifonarijų. Pagautas smalsu- 
mo, norėjau apžiūrėti vieną sifonariją, bet tą akimirką, kai pa- 

liečiau, savo minkštu padu ji taip prisisiurbė prie akmens, kad 
nepajėgiau atplėšti. 

Einant toliau, priešais mane bėgo ištisi pulkai puošniai rau- 
donos spalvos krabų su šviesiai mėlynomis, išsikišusiomis aki- 
mis. Jie ropojo šonu ir vis grasino, drąsiai priešais save kiloda- 
mi kaip skydą raudonas žnyples žemyn nuleistais galiukais. 
Už keliolikos žingsnių radau storą jūrų liūtę, kuri tingiai tysojo 
ant didelio stačiakampio lavos luito, nelyginant statula ant pos- 
tamento. Ji miegojo, plačius priekinius plaukmenis patogiai su- 
kryžiavus ant krūtinės. Jos šviesiai rudas kailis puikiai derinosi 
su juodu guoliu. Priešais ją tupėjo mažylis. Iškėlęs galvą, vos 
siekė spenį, kurį atsidėjęs čiulpė ir smagiai čepsėjo. 

Neatsargiu judesiu pažadinau senąją, mažasis taip pat bai- 
siai išsigando. Keturios apvalainos akys įsispoksojo į mane su 
neišpasakyta nuostaba. Tiesiog matei, kaip mažos smegenys 
karštligiškai ieškojo paaiškinimo. Bet kol patelė sutrikusi trynėsi 
peleku nosį, jauniklis šią problemą jau išsprendė. Pakniopstomis 
nušliaužė į priešingą luito pusę ir tol kandžiojo patelei nuga- 
rą, kol ši apsivertė ant kito šono. Tuo viskas ir baigėsi. Senoji 
dabar manes nematė, tai aprimo ir užsnūdo, o patenkintas ma- 
žojo čepsėjimas rodė, kad jis tęsia vaišes. Taip slėptis nuo prie- 
šų galima vien tik šiose atkampiose uolose! 

Truputį atsargesnė buvo šalia gulinti patelė. Ji ilgai ir klau- 
siamai žiūrėjo į mane ir, matyt, pajuto pavojų, nes galop paki- 
lo, skaniai nusižiovavo ir garsiu bliovimu ėmė vilioti jauniklį 
tolyn nuo manęs. Mažylis dar buvo tikras nykštukas. Mažutis ir 
bejėgis, vos valiojo nulaikyti sunkią galvą. Gaila buvo žiūrėti, 
kaip nevikriai nusekė jis paskui motiną. Už trijų metrų ji pa- 
sijuto esanti saugi, dar kartą skaniai nusižiovavo ir atsigulė 
„ilsėtis. O mažasis, netekęs jėgų, sudribo už kelių žingsnių 
nuo jos. 

Galapagų jūrų liūtas jau kuris laikas mokslui žinomas iš ke- 
liauninkų pasakojimų. Tačiau, kad čia ypatinga rūšis, gyve- 
nanti išimtinai šiose salose, tapo žinoma tik nuo 1953 metų. 
Iki tolei dėl senos klaidos buvo manoma, kad čia esąs pietų 
jūrinis liūtas (Otaria jubata). Betgi ši rūšis net nelabai panaši 
į Galapagų liūtą! Ir vis tiek klaida buvo nuosekliai kartojama 
mokslinėje literatūroje. Ją aptiko norvegas Erlingas Sivertsenas, 
studijuodamas Osle esantį kaukolių rinkinį. Jis pavadino rūšį 
Zalophus wollebaeki norvegų. zoologo Volbeko garbei. Taigi 

buvo atrastas naujas stambus žinduolis. Dvidešimtame amžiuje 
tai gana retas atvejis! Rūšis panaši į Kalifornijos jūrų liūtą. Be 
jos, Galapagų salose veisiasi dar kotikas (Arctocephalus gala- 
pagoensis) Po ilgo ieškojimo aptikome ir šiuos retus žvėris. 
Tačiau apie juos vėliau. 

Jūrų liūtai ir kotikai gana įdomūs žvėrys. Abu priklauso au- 
sytiesiems ruoniams (Otariidae), taip jie vadinami dėl menkų 
ausies kriauklės liekanų, užsilikusių nuo tų laikų, kai jų protė- 
viai gyveno sausumoje. Tai, matyt, buvo ankstyvajame terciare, 
nes jau miocene aptinkama ausytųjų ir tikrųjų ruonių (Phoci- 
dae). Kadangi apie Galapagų jūrų liūtų elgseną labai mažai kas 
zinoma, nusprendžiau pasinaudoti pasitaikiusia proga ir atlikti 
išsamesnius stebėjimus. Tačiau pirmiausia norėjau nuodugniau 
apžiūrėti Osborno salelę. 


Netrukus jau buvau iškyšulio viduryje. Sodriai žali kripto- 
karpo krūmokšniai šaknijosi už potvynių ir atoslūgių ribos. Tam- 
siuose tų lapinių pavėsiuose ilsėjosi mažučiai liūtukai, mieli, 
plaukuoti padarėliai. Man užėjo noras juos paglostyti. Deja, jie 
nepakenčiamai dvokė padvisusia žuvimi, ir tas kvapas įsigėrė 
į Mane visai dienai. 

Dabar apžvelgiau iškyšulį ir pamačiau, kad kitoje pusėje 
taipogi ilsėjosi jūrų liūtų kaimenė. Dar toliau, kur susidaužia 
bangų volai, kelios patelės žaidė, jodinėdamos ant vilnių. Jos 
įsiplaukdavo, iš paskos užčiuoždavo ant aukštos bangos kete- 
ros, ir ši jas lengvai nešdavo tolyn. Prieš jai sudūžtant, vikriai 
nerdavo atgal po banga ir pradėdavo žaidimą iš naujo. 

Iki salos smaigalio nebuvo nė penkių minučių kelio. Visur 
gulėjo suirusios ir sudūlėjusios lavos žvirgždas. Ant akmenų 
saulėje kaitinosi briaunotauodegės iguanos (Tropidurus). Tarp 
uolų įsiterpusiuose raudonų pelenų lopiniuose stovėjo žemi kro- 
tono krūmokšniai, o vienur bei kitur vaiduokliškai plikas šakas 
dangun tiesė Palo Santo medis. Visai negyvi atrodė šie žemi 
medukai. Bet nulaužk šakelę, ir iš jos sunkiasi gaivios, nepa- 
prastai aromatingo kvapo sultys. Po balta blizgančia žieve jauna 
gyvybė laukia lietingojo meto, kuris vasario, kovo ir balandžio 
mėnesiais dykumines pakrančių zonas paverčia žaliais sodais. 

Tarp Palo Santo medžių augo kaktusai, opuncijos, kurios ant 
aukštesnio už žmogų tiesaus kamieno mėlyname danguje buvo 
išskleidusios mėsingų lapų vainiką. Maži juodi kikiliai strykčio- 

jo tarp šakų. Atsiplėšiau nuo kamieno gabalą rausvai rudos žie- 
vės ir tuoj pat atitraukiau ranką. Rausvai rudas, gerų penkioli- 
kos centimetrų šimtakojis (žmonių dažnai vadinamas tūkstant- 
koju*) spruko iš savo slėptuvės! Šviesos apakintas, nardyte nar- 
dė kamienu. Prasidėjo jaudimanti medžioklė. Dviem paskubomis 
nusilaužtomis lazdelėmis stengiausi jį suspausti ir įgrūsti į stik- 
lainį. Pagaliau jis tarp šipuliukų. Bet aš nežinojau, koks stiprus 
šis padaras. Iš pradžių jis įkando savo žnyplėmis į pagaliuką, kad 
net trekštelėjo, paskui pasistiebė laisvu priekiu, įsikibo pustu- 
ziniu kojelių į pagaliuka, trükteléjo — ir lazdele perbėgo ant 
mano rankos! Man retai nuo ko yra buvę taip baugu, kaip nuo 
šio daugybės kibių kojelių prisilietimo. Staigiai krestelėjau ran- 
ką ir numečiau šimtakojį. Ir vis dėlto jį sučiupau ir papildžiau 
savo kolekciją. 


Apsipylęs prakaitu, kopiau paskutiniuosius metus į salos 
viišūnę. Nuožulnus šlaitas netikėtai užsibaigė statmena lavos 
ir pelenų siena, prasmengančia į jūrą, tarytum kažkas būtų 
perpiovęs salą pusiau. Ją, matyt, kažkada perplėšė žemės dre- 
bėjimas. Rausvai rudi pelenų sluoksniai kaitaliojosi su juodos 
lavos klodais. Ant jų vietomis buvo susisukę lizdus mėlynkojai 
padükeliai (Sula nebouxi) ir iškirptauodegiai kirai (Creagus fur- 
catus). Tie tarpai buvo visiškai balti nuo paukščių mėšlo. Pe- 
lenų kloduose pūpsojo lavos purslai, suspėję belėkdami oru at- 
aušti. Vieni buvo panašūs į suakmenėjusias ašaras, kiti susisukę 
it sraigtas ir susiklaipę nelyginant gumbuotos šaknys. Apačio- 
je, dvidešimties metrų gylyje, jūra be atvangos daužė uolieną, 
panašią į ką tik iš krosnies išimtą šlaką. Įmantrių formų uolos 
kaip tamsūs sargybiniai stovėjo tolėliau jūroje. Ant vienos jų 
pelikanas džiovino per žūklę sušlapusias plunksnas. Plačiai iš- 
skėtęs sparnus, jis stovėjo karštoje saulėje. Iš tamsiai mėlyno 
vandens švysčiojo didelių žuvų nugaros. 

Per žiūroną išžvalgiau uolas apačioje. Visur pūpsojo raudoni 
krabai ir rūpestingai žnyplėmis rankiojo maistą. Ant vienos uo- 
los visiškai sustingęs stovėjo mažas naktikovis (Nyctanassa 
violacca paupera) ir spoksojo į plyšį. Tenai kažkas slėpėsi, ir 
aštri paukščio akis slapuką sekė. Staiga naktikovis kirto! Kitą 
akimirką jau laikė snape krabo koją, ir visi kiti buvę netoliese 


* Gyvūnėlis neturi nė tūkstančio ir nė šimto kojų, o tik dvidešimt 
jų porų. 

žaibiškai išsislapstė. Štai dėl ko jie tokie baugūs. Man buvo 
nelabai aišku, kodėl gyvūnėliai neturi geresnės slepiamos spal- 
vos. Pirmosios valandos naujoje vietoje zoologui visada labai 
jaudinančios, nes viskas čia dar nematyta — kiekvienas vabz- 
dys, kiekvienas paukštis, kiekvienas augalas. Galapagų saloms 
tai ypač būdinga, nes jose, kur bepažvelgsi, vien tik endemai, 
tai yra, gyvūnų formos, kurių nėra jokiame kitame žemės kam- 
pelyje. Ką tik su žiūronu aptikau tikrą pasakų būtybę. Tai bu- 
vo nė metro ilgio neturįs driežas. Jo ketera, nugaros vidurys, 
viršugalvis ir kojų išorinė pusė spindėjo žaliai kaip malachitas. 
Nugaros pakraščiai ir šonai buvo ryškios kraujo spalvos su 
juodais krislais ir lopinėliais. Likęs kūnas buvo juodas. Be abe- 
jonės, čia buvo jūrinė iguana, tai matėsi iš buko snukio, iš gal- 
vą saugančių rago išvaizdos skydelių, iš stiprių naguotų kojų 
ir pritaikytos plaukioti uodegos. O iki šiol buvau skaitęs tik apie 
juodas, niūrios spalvos jūrines iguanas. Tik daug vėliau supra- 
tau, kad čia, piečiausioje salyno dalyje, atradau naują rasę. 
Jokioj kitoje vietoje nemačiau panašaus margumo gyvūnų. Igua- 
na nejudėdama tysojo saulėje. Antžeminis kikilis (Geospiza fu- 
liginosa) stryksėjo jai ant nugaros ir tai vienur, tai kitur kaž- 
ką lesinėjo nuo odos; driežui tai aiškiai patiko. Matyt, paukš- 
tis jį gelbėjo nuo įkyrių erkių. Staiga virš manęs kažkas sušla- 
mėjo. Krūptelėjęs apsižvalgiau ir nustebau, pamatęs pamažu be- 
sileidžiantį didžiulį suopį (Buteo galapagoensis). Jis atsitūpė ša- 
lia manęs ant stambaus akmens ir susidomėjęs ėmė žiūrėti. Jis, 
matyt, dar niekad nebuvo regėjęs žmogaus ir tikriausiai mane 
palaikė apsigimusiu baltesnės spalvos jūrų liūtu, mėgstančiu toli 
išeiti į krantą. Kito ko juk jis nebuvo matęs. Niekad nebuvo su- 
tikęs priešo, todėl toks nebaikštus. Tik tada, kai bakstelėjau jam 
pagaliuku, paukštis truputį pyktelėjo. Kuopštelėjo kelis kartus 
ir galiausiai tvirtai jį nutvéré. Valandėlę žaidėme, tempdami 
kiekvienas į savo pusę, kol tolimas pakabinamo variklio tukse- 
nimas priminė man, kad laikas ruoštis atgal. Aš palikau suopiui 
pagaliuką, gal pravers, sukaat lizdą. 

Vakare aš dar ilgai sėdėjau mūsų biologiniame darbo kam- 
pelyje ir sudarinėjau planus ateinančioms dienoms. Aš norėjau 
kiek daugiau patyrinėti jūros liūtų savitarpio santykius, ypač 
mane domino jų bendruomenės gyvenimas. Ar jis kaip nors tvar- 
komas, o gal tokia kaimené — vien tik daugiau ar mažiau at- 
sitiktinis sambūris, valdomas pavydaus pašos. Kiek pažįstami 

kaimenės nariai? Ar patelės rūpinasi tik savo jaunikliais, ar žin- 
do bet kurį pasitaikiusį? Ar patinai vien tik pavydūs valdovai, 
ar dar turi ir kitų pareigų? Ateinančių dienų laukimo įtampa 
neleido man ilgai nurimti, 


J 

Kitą rytą anksti persikėliau į salas ir jaukiai įsitaisiau ant 
aukštesnio lavos luito. Aš pasitiesiau pripučiamą čiužinį, susi- 
kroviau galvūgaly termosą, naro aprangą, maistą, kamerą ir ra- 
šymo priemones ir patenkintas išsitiesiau. Po mano kojomis go- 
dūs bangų liežuviai laižė juodas uolas. Darbštūs raudoni krabai 
bėginėjo šen ir ten, o sekliose balutėse, likusiose po atoslūgio, 
norėdamos pasislėpti, šaudė margos žuvytės. Iš savo patogaus 
guolio galėjau apžvelgti visą iškyšulį. Jūrų liūtas, pasitikęs mus 
jau praeitą dieną, labai susidomėjo valtimi. Jis nusekė paskui 
ją ir net nepastebėjo, kaip aš išlipau į krantą. Jis buvo taip už- 
siėmęs, kad jo kaimynas pasinaudojo proga prisivilioti patelę. 
Jis įžūliai atšliaužė iškyšuliu, maloniai pasisveikino, pasitrynė 
kaklu į ją ir taip meilindamasis bandė parsiginti į savo terito- 
Iiją. Paskutinę akimirką patinas pastebėjo varžovą, pakniopsto- 
mis atskubėjo ir puolė jį, šis negaišdamas apsigręžė ir taip spru- 
ko, jog akmenukai lakstė į šalis. Nugalėtojas triumfuodamas dar 
suriaumojo jam įkandin. 

Paskui vėl grįžo į vandenį ir ėmė patruliuoti savo pakrantės 
ruože. Jo kimus ,,ou ou ou" aidėjo aplink, nurungdamas bangų 
mūšos gausmą. Išplaukęs į seklesnę vietą, patinas stodavosi pies- 
tu ir riaumodavo, atidžiai dairydamasis į visas puses. Iškyšulio 
gale kaimynai laikas nuo laiko susitikdavo. Keisčiausia buvo, 
kad pirma taip smarkiai susipiovę, kai vienas įsibrovė į svetimą 
teritoriją, dabar valdų pakraštyje būdavo abejingi ir pasipūtę. 
Jie pakildavo vienas prieš kitą piestu, riaumodavo, pastovėdavo 
valandėlę šitokia grasinimo poza, bet peštynių nepradėdavo. 
Kiekvienas gerbė kaimyno teritoriją, bent jau kol pastarasis bū- 
davo čia pat. Kai abu užtektinai pasipuikuodavo ir prideramai 
išreikšdavo šeimininko teises, patenkinti apsisukdavo ir vėl im- 
davo patruliuoti. 

Visai panašiai elgiasi ir kitos kaimenėmis gyvenančios ruo- 
nių rūšys. Ir jie linkę vengti kovos su kaimynu. Sienos nusta- 
tomos tam tikru ceremonialu. Pavyzdžiui, Aliaskos kotikų pa- 
tinai (Callorhinus ursinus) valdų pakraštyje puola prie kits ki- 
to, lyg ketintų rimtai susikibti. Tačiau dar likus gerokam tarpui, 

gula ant pilvų ir šliaužia paskutiniuosius metrus, kol nosys su- 
siduria lygiai ties riba. Dabar kiekvienas žino, kad toliau eiti 
negalima. Grumtynės kyla tik tada, kai pakrantės ruožas jau 
visas užimtas ir naujas atvykėlis neranda laisvos vietos. 


Betgi kokia šio varžymosi ir valdų atsiribojimo biologinė 
prasmė? Prieš atsakant į šį klausimą, tikriausiai būtų gana įdo- 
mu šį tą sužinoti aplamai apie valdų pasiskirstymo paplitimą 
stuburinių tarpe. Teritorijomis pasiskirstę praktiškai visi paukš- 
čiai ir žinduoliai. Ir netgi žuvys. Kai Hemichromis bimaculatus 
rūšies margųjų ešerių porelė ruošiasi neršti, patinas padaro ik- 
reliams duobutę ir išvaiko visus netoliese esančius marguosius 
ešerius ir kitas žuvis. Vėliau, kai padedami ikrai, tėvai jau abu 
saugo ir gina bendrą teritoriją, kol mailius tampa savarankiš- 
kas. Tokio elgesio prasmė aiški. Nuo priešų apsaugotame plote 
jaunikliai gerai auga, o jeigu tėvai negintų, juos surytų kitos 
žuvys. Kai liepsnelė (Erithacus rubecula) peri, nė vienas šios rū- 
šies paukštis taip pat nepakenčiamas arti lizdo. Čia valdos netgi 
didesnės, ir liepsnelės išvaikomos atokiau nuo lizdo. Taip apsi- 
saugoma nuo konkurentų, kurie sulestų maistą, reikalingą jau- 
nikliams auginti. Jei nebūtų instinkto ginti valdas, gyvenamoji 
teritorija netrukus persipildytų tos pačios rūšies, o dabar gen- 
tainio daromas spaudimas verčia nereikalingus pasitraukti ir 
ieškoti naujų gyvenamų plotų. Lygiai taip pat elgiasi ir žinduo- 
liai. 

Teritorijos paženklinimo priemonės ir būdai gana įvairūs. 
Paukščių giesmininkų patinų čiulbėjimas yra ne kas kita, kaip 
be perstogės kartojamas šauksmas: „Čia esu aš, šis plotas už- 
imtas, čia nėra kas veikti ateiviui." Taip pat esama ir regimų 
signalų. Daugelio žuvų patinai suspindi savo valdų centre ryš- 
kiausiomis spalvomis ir prašmatniu rūbu įspėja gentainius, kad 
teritorija užimta. Panašiai ir žirafų patinai ryškiu marginiu turi 
iš toli parodyti, kam priklauso ganykla. Tokiu būdu santykiai 
tarp gentainių sureguliuojami be kovos: kiekvienas mato užimta 
teritoriją ir ją aplenkia. 

Bet dauguma žinduolių, turėdami gerą uosle, savo valdas Zy- 
mi kvapais. Pavyzdziui, kiaunés ir barsukai labiausiai pastebi 
mose valdų vietose palieka stipraus kvapo analinių liaukų iš- 
skyrų. Šie aromatingi ženklai nuolatos atnaujinami. Kai prieš 
kelerius metus dirbau Vilhelminenbergo biologinėje stotyje ne- 


24 


toli Vienos, turėjau prijaukintą barsuką, kuris gyveno po mano 
baraku. Kas vakarą jis užeidavo į mano kambarį ir kiekvieną 
kartą, prieš perlipdamas slenkstį, palikdavo ant jo kvepiantį 
ženklą, paskui prieidavo prie manęs, apuostydavo batų galus, ap- 
sigrezdavo ir uzdédavo ant jų savo antspaudą, tada pazenklinda- 
vo savo kamuolį ir kitus žaislus. Tuo metu svetimi šunys jau iš 
tolo užuosdavo, kad aš priklausau barsukui! Daugelis žinduo- 
lių vietoj sekreto naudoja šlapimą ir mėšlą. Kiekvienam žino- 
mas žymėjimo būdas, kuriuo naudojasi šunys. Ant kai kurių 
kampų vyksta tikros kvapų dvikovos, nes kiekvienas stengiasi 
ant savo pirmtako ženklo uždėti savąjį. O ten, kur ypač didelis 
šuo pasižymėjo valdas, mažas dažniausiai pabruka uodegą ir 
nešdinasi šalin. 

Dažnai žymėjimo būdas būna gana savotiškas. Hipopotamų 
patinai nukreipia šlapimo čiurkšlę užpakalin į trumpą uodegą. 
kurią labai greitai mosuoja tai dešinėn, tai kairėn. Tuo pačiu 
metu jis ir lengvinasi. Šlapimo ir mėšlo mišinį kirbanti uodega 
ištaško toli ant aplinkinių krūmų ir medžių. Taip hipopotamas 
susikuria savotišką „namų kvapą". Dalis pusbeždžionių, pavyz- 
džiui, galagai ir loriai, šlapinasi į delnus ir paskui šlapimu išsi- 
trina padus. Kai jie po to laipioja šakomis, tai kas žingsnis Zy- 
mi savo teritoriją. Visada stengiamasi gyvenamąją teritoriją pa- 
sižymėti ir parodyti tai gentainiams. „Čia aš šeimininkas, ki- 
tam čia nėra ko lįsti." 

Kad jūrų liūtai gina savo teritoriją, to negalima paaiškinti 
vien tik maisto ar gyvenamo ploto trūkumu. Vargu jiems stin- 
ga vieno ar kito. Kad taip nėra, matome jau iš to, kad patinai 
veja tik vieni kitus, o kiekvieną naują patelę mielai priima. Tai 
kurgi šio pavydaus valdų gynimo prasmė? 

Galvodamas apie tai, akimis sekiau smagų kelių jaunų liūtu- 
kų žaidimą. Mažas būrelis išdykėliškai pliauškė seklumoje. Jie 
linksmai gaudėsi ir raičiojosi kaip kačiukai. Tai atrodė gana 
grėsmingai. Išžioję nasrus, kuriuose matėsi aštrūs dantys, jie 
puolė vieni kitus. Bet tai buvo netikra kova. Krito į akį aiškus 
stengimasis neįkąsti. Bet aš, nežiūrint šio stengimosi, nenorė- 
čiau su jais Žaisti, nes tai susiturėjimas vien jūrų liūto odai. Ta- 
da atsidurčiau panašioje padėtyje kaip žmogus, sumanęs be šar- 
vų dalyvauti viduramžių turnyre, kur riteriai visai draugiškai 
smaigsto vienas kitą ietimis. Pernelyg gerai prisimenu daugybę 
mėlynių, atsiradusių besiimant su mano visiškai prijaukintu bar- 

suku. Ir tas, aišku, stengėsi neįkąsti, bet jo susiturėjimas tiko 
barsuko odai! 

Jaunų liūtukų imtynės pamažu virto padūkusiomis gaudynė- 
mis. Kiekvienas stengėsi pačiupti arčiau buvusį, ir kovos įkarš- 
tyje du mažyliai išplaukė į gilumą. Bet jie ten išbuvo vos ke- 
lias sekundes, nes vos tik senasis patinas juos pamatė, tuoj nėrė 
artyn. Riaumodamas užstojo jaunikliams kelią į gilesnius van- 
denis ir energingai nuginė atgal į seklumą. Savo elgesiu jis pri- 
miné aviganį šunį, suvarinėjantį kaimenę. Kokia šio susirūpi- 
nimo priezastis? Pažvelgiau į jūrą. Netoli kranto vandens pa- 
viršių vagojo aštrūs dviejų ryklių nugariniai pelekai. Dabar 
man paaiškėjo, kodėl jūrų liūtai savo kaimenę sugena į tokį 
mažą plotą, — tik taip jie gali išsaugoti visus jauniklius. Jei kai- 
menė būtų plačiai pasklidusi, tada nė atidžiausias patinas nega- 
lėtų sutrukdyti vienam ar kitam jaunikliui pasprukti ir tapti 
ryklio auka. Kartu suvokiau ir jėgos rodymo prasmę. Per šias 
varžybas išrenkamas stipriausias kaimenei saugoti. 

Kad jūrų liūtai tokiu būdu dalyvauja prieauglio globojime, 
ligi šiol buvo nežinoma. Priešingai, kadangi patinai ant kranto 
visiškai nekreipia dėmesio į jauniklius, buvo padaryta išvada, 
kad jie prie auginimo visiškai neprisideda. Tačiau apie Gala- 
pagų jūrų liūtus to, žinoma, pasakyti negalima. 

Vos patinas abu jauniklius atginė prie kranto, jau kitoje 
vietoje vėl turėjo daryti tvarką. Šįkart susikibo į plaukus dvi 
patelės. Įsiutusios jos kandžiojo viena kitą, aidėjo jų duslus 
riaumojimas. Bet štai patinas jau ir čia. Ištempęs kaklą, sveikin- 
damas abi pikčiurnas, jis įsispraudė į jų tarpą. Labai susijaudi- 
nęs ėmė sukioti galvą tai dešinėn, tai kairėn, paskui pasigirdo 
jo žemas, raminantis „„bioioio-ioio-ioio-ioio“. Abi patelės atsa- 
kė tokiu pat dusliu bliovimu, ir kivirčas buvo pamirštas. Tačiau 
tik trumpai valandėlei. Vos patinas patenkintas spėjo nuslinkti 
į vandenį, ir vėl prasidėjo barnis. Jis dar kartą apramino abi 
neklaužadas, šiuokart sėkmingiau. Užtat kitoje vietoje užvirė 
košė. Be atokvėpio patinas turėjo daryti tvarką. Buvo be galo 
įdomu stebėti tą jo darbą. Ir koks nepaprastai prasmingas bu- 
vo jo elgesys: jeigu nesugebėtų nuraminti patelių, tai šios dėl 
nesugyvenamo būdo pasklistų didesniame plote, ir tada jis jau 
negalėtų prižiūrėti jauniklių, o tai neišeitų į naudą rūšiai. Bet 
kodėl gi tada patelės nesugyvena? Kodėl atranka iki šiol nesu- 
kūrė taikaus tipo? Klausimai suprantami, bet, matyt, neįmano- 

ma išugdyti visiškai sutarianciy patelių ir tuo pat metu nepa- 
prastai agresyvių patinų. O agresyvūs patinai būtinai reikalin- 
‘gi palikuonims saugoti. 

Kartais patino būdavo netgi gaila, kai jis savo sunkų kūną 
vilkdavo per uolų nuolaužas. Kaip lengvai ir elegantiškai jis 
plaukiojo vandeny, toks nepaslankus atrodė sausumoje. Ir vis 
dėlto jis buvo stebėtinai greitas. Netgi galėdavo pasileisti savo- 
tiškais šuoliais. Šiuo atžvilgiu jūrų liūtai buvo aiškiai pranašesni 
už savo pusbrolius tikruosius ruonius, nes pastarieji negali pa- 
kišti po kūnu užpakalinių plaukmeny ir tokiu būdu bėgti visom 
keturiom. 


Genamas smalsumo ir noro nufotografuoti, netrukus palikau 
guolį. Snaudžiančios patelės nekreipė į mane dėmesio. O pati- 
nas tiesiog netvėrė savo kailyje. Riaumodamas plaukiojo pa- 
krante ir piktai į mane žiūrėjo. Jei galėčiau jį išvilioti, tai būtų, 
be abejo, puiki nuotrauka, galvojau sau ir pradėjau stūgauti ly- 
giai kaip jis. Kaip mano balsas jį sujaudino! Jis ėmė beveik dvi- 
gubai greičiau plaukioti ir staiga kažkur dingo. Gal išsigando? 
Nusileidau prie kranto. Atsiritančios bangos čia buvo nevienodo 
dydžio. Kai kurios tik švelniai užliedavo akmenis. O kitose jū- 
ra sukaupdavo visą savo jėgą, įsisiūbuodavo tokiam kurtinan- 
čiam smūgiui, kad net sudrebėdavo uola. Aš dar nežinojau šio 
bangų mūšos nuotaikos nepastovumo, kai priėjau visai arti van- 
dens. Štai jau ir atšniokščia žalia vandens siena. Kriokimas ap- 
kurtino ausis, o sūri purkšna paslėpė viską nuo mano akių. 
Instinktyviai iškėliau kamerą. Stovėdamas iki juosmens van- 
denyje, stengiausi stiprioje srovéje išlaikyti pusiausvyrą. Pas- 
kui viskas nurimo, jūra gurgėdama atsitraukė, ir iš slūgstančio 
vandens, vaiduokliškai grasindamas, prieš mane iškilo beveik 
žmogaus ūgio jūrų liūtas, taip arti, kad veidu pajutau jo šiltą, 
žuvimi dvokiantį kvapą. Aš mirtinai išsigandau, bet man kažkaip 
pasisekė atšokti atgal ir netgi nufotografuoti jį. Tik prie žalių 
krūmokšnių atsitokėjau. Patinas atsekė beveik iki čia. DabaI 
jis laukdamas gulėjo ant žemės, ir aš vėl šiek tiek įsidrąsinau. 
Iš pradžių truputį pamojavau rankomis, ir štai tau — patinas del- 
sė. Jis svarstė: pulti ar bėgti, kelis kartus buvo besiruošiąs ata- 
kuoti. Gal kokias tris minutes truko ši psichologinė dvikova, 
paskui, kai aš, iškėlęs rankas, pamažėli ėmiau artintis — labai 
pamažėli, turiu prisipažinti — pamažu lyg sulétintam kadre pa- 

suko galvą į šoną. Liūtas vis labiau guzési ir galiausiai priešais 
mane gulėjo mažas ir nusižeminęs. Dar kelios sekundės, ir jis 
pasileido bėgti. Užpakaliniai pelekai ir juokingas uodegos bi- 
gis buvo viskas, ką spėjau pamatyti pranykstant bangų puto- 
se. Savo pergalę galėjau paaiškinti tik tuo, kad jam padarė įspū- 
dį mano ūgis. Stačias buvau už jį didesnis, tuo labiau kad iš- 
kėliau rankas. O jūros liūtų grasinimo poza ir yra atsistojimas 
visu ūgiu priešais vienas kitą. Vėliau esu matęs, kad seni pati- 
nai panašiai baigdavo ginčą, įvertindami vienas kito grasinimo 
pozą. Kuris pasijusdavo silpnesnis, tas po kurio laiko be kovos 
apleisdavo mūšio lauką. 

Bet kas toliau sekė, to visai nesitikėjau, būtent, aš tapau 
kvepiančio liūčių haremo savininku, nes tik toli jūroje vėl iš- 
niro nugalėto liūto galva. Jis baimingai spoksojo mano pusėn. 
Jo stūgavimas nutilo. Dabar aš buvau paša. Bet kadangi ne tam 
atvykau į Galapagus, jog patenkinčiau nežabotą valdžios troški- 
mą, tai tuoj pat vėl sumažėjau, kad ilgiau jo neliūdinčiau. Bet 
patinas vėl įsidrąsino tik po valandos. Jis suriaumojo, iš pradžių 
čiau. Galiausiai jis ėmė patruliuoti kaip ir anksčiau. Ačiū die- 
vui! Aš juk neturėjau jokio noro imtis atsakomybės už visus jo 
jauniklius! 

Nuo šiol per koloniją ropodavau tik keturpėsčias, ir nors 
Ieikėdavo gana daug išlieti prakaito, man buvo malonu, nes to- 
kiu būdu prieidavau daug arčiau prie patelių ir jauniklių. Jū- 
rų liūtai, matyt, mane palaikydavo saviškiu. Per tą laiką aš per- 
siėmiau ir jų kvapu. Štai man po nosimi iš vandens išsirabazdino 
vienas jauniklis. Jo šlapias kailis spindėjo, o ant kiekvieno ūso 
kabojo po stambų vandens lašą. Jis pažiūrėjo į mane blizgan- 
čiomis apvaliomis akimis ir pasipurtė, aptėkšdamas purslais man 
veidą, paskui patenkintas atsigulė. Bet nusnūsti jam taip ir ne- 
pavyko, nes kitas jauniklis pavargusiajam kelis kartus skaudžiai 
suznybo užpakalinius pelekus, o tokio įkyrumo ilgai pakesti 
nebuvo galima. Sutrukdytasis iš pradžių supyko. Jis pasisuko ir 
puolė užkabinėtoją, bet šis jau taškėsi seklumoje ir kvietė pa- 
žaisti gaudynių. Abu pasivaikė, paskui valandėlę pasiautė ir 
galiausiai ėmė nardyti akmenėlių. Jei kuris susirasdavo panagų 
akmenuką, tai išmesdavo aukštai į orą, o paskui snukiu vėl su- 
gaudavo. Šis darbas jiems nepabosdavo. Aš numečiau gabalėlį 
išplauto krantan medžio, ir šį jie tuoj pat sugavo. Maloniausia 

jiems, matyt, būtų buvę pasijodinėti ant bangų, kaip kad darė 
suaugusios patelės, tačiau to neleido patinas. Aš staiga supra- 
tau, kodėl taip dažnai jūros liūtų pamatysi cirke. Jie iš prigim- 
ties aistringi žaidėjai. 

Po valandėlės prie žaidžiančiųjų prisidėjo trečias jauniklis. 
Jis laikė snukyje minkštą, šviesiai mėlyną daiktą. Matyt, dide- 
lė žuvis papūga, pagalvojau iš pradžių. Bet kodėl ji trikampio 
formos, ir tada atpažinau žaislą: tai buvo vienas mano pelekas! 
Liūtukai nusiaubė mano stovyklą. Vienu šuoliu atsidūriau prie 
mažylio. Jis nė nemanė atiduoti peleko, ir valandėlę mes tąsė- 
mės. Kaip jaunas taksas jauniklis tvirtai laikė įsikandęs vieną 
peleko galą. Galiausiai pliaukštelėjau jam per nosį. Atgavęs 
savo turtą, nuskubėjau prie guolio, ir pačiu laiku, kad išgel- 
bėčiau antrąjį. Šiems mažiems išdykėliams nestigo išradingumo, 
o polinkis žaisti rodo jų aukštą išsivystymo laipsnį. Žaidime be 
konkretaus tikslo šie ruoniai vysto savo sugebėjimus, jie eks- 
perimentuoja, bando, kaupia patirtį, kuri praverčia vėlesniame 
gyvenime. Žaisdami jie tam tikru mastu pajunta savo galimybes. 
Jau zoologijos soduose man krito į akį šių žvėrių polinkis žaisti. 
rungtis su jais dėl šlango, nes šis būdavo pernelyg patrauklus 
žaislas. O kai pasirodydavo slidus baseino dugnas, čiužinėdavo 
pilvais ant gličių pakraščių. Tada galvojau, kad jie taip daro iš 
nuobodulio, ir tik daug vėliau sužinojau, kad dauguma aukš- 
tesniųjų žinduolių, visų pirma plėšrieji, dideli mėgėjai žaisti. 
Mano barsukas po keliolika kartų versdavosi kūlio nuo šlaito, 
ir kai papasakojau kitam zoologui, šis atsakė, kad čia nieko 
nuostabaus; jis matęs, kaip laisvėje barsukiukai risdavęsi stačiu 
šlaitu, esančiu virš jų urvo. Jų mama laukdavo apačioje ir nusi- 
ritusjjj už sprando vėl užnešdavo ant šlaito. 


Vidudienio saulė plieskė stačiai į pakaušį. Virš įkaitusių uolų 
mirguliavo oras. Jūrų liūtai sulindo į krūmokšnių pavėsį, kiti 
tysojo seklumose ir suposi ant bangų. Ir patinas miegojo. Jis ne- 
judédamas plūduriavo pakrantėje. Jei bangos nešdavo į krantą, 
tada jis miegodamas apsigrezdavo. Neatmerkdamas akių, keliais 
atsainiais pelekų mostais paplaukdavo galelį į jūrą. Galvą laikė 
po vandeniu ir tik kas trisdešimt sekundžių iškišdavo paviršiun 
galelį nosies įkvėpti oro. 

Ir mane traukė į vandenį. Su pelekais ir akiniais atsargiai 
įlindau į vėsias bangas. Kokia palaima. Atsargiai, kad nepazadin- 
čiau patino, paplaukiau tolyn. Iš pradžių nieko nesimatė. Per 
daug oro burbuliukų sukosi sudrumstame vandenyje. Ir toliau 
jūra nebuvo skaidri, bet vis vien jau galėjau žalsvame vandeny- 
je matyti maždaug per dešimt metrų. Viskas skendėjo blausioje 
šviesoje. Jūros dugnas buvo nuklotas žvirgždu, kai kur augo 
žemi koralai. Vikrios lūpažuvės nardė palei dugną, o viena mu- 
rena išsigandusi išsižiojo ir įlindo atgal į savo urvą po uola. 
Saulės ratilai lyg baikštūs žvėreliai šmėkščiojo ant dugno. Jie 
nepajėgė praskaidrinti rūškanos nuotaikos. 

Staiga iš blausios žalumos link manęs šovė pailgas tamsus 
šešėlis. Pirmą akimirką išsigandau, bet paskui pamačiau, kad 
čia buvo tik smalsi jūrų liūtė. Ji sustojo priešais mane, pažiū- 
rėjo apvaliomis akimis ir, tarytum pasisveikindama, pro šnerves 
išpūtė kelis oro burbulus. Ir aš papūčiau pro nosį, taip mudu 
linksminomės valandėlę. Paskui man pasibaigė oras, aš iškišau 
galvą virš vandens, bet ko neužmiršau įkvėpti, nes maždaug 
už dviejų metrų šalia savęs pamačiau plūduriuojantį patiną. Jis 
spoksojo taip pat nustebęs; aš pasinaudojau jo sutrikimu ir kuo 
greičiau nuplaukiau į krantą, bet žiūriu — ir jis jau atšniokščia 
su didžiule banga. Makaluodamas ranka, nubaidžiau liūtą aki- 
mirkai, ir to man pakako, kad spėčiau užsiristi ant uolos, kol 
dar nepradėjo naujo puolimo. Ne, vandenyje aš neturėjau noro 
kėsintis į jo valdas! 

Dar ilgai iš baimės buvau kaip nesavas. Šiaip ar taip, mau- 
dytis jau netraukė. Aš nuslinkau į savo poilsio vietelę, ir ka- 
dangi aplink ruoniai taip jaukiai knarkė, šnarpštė ir žiovavo, o 
žiovulys, kaip žinia, užkrečia, tai netrukus užmigau ir pats. Pa- 
budau tik apie ketvirtą valandą po pietų. Patelės jau buvo su- 
kilusios ir užsiėmusios tualetu. Tai bent buvo čiaudėjimo, šnarpš- 
timo ir rąžymosi! Gulėdamos aukštielninkos, jos trynė priekinė- 
mis letenomis snukius kaip besiprausiančios katės. Kita nelygi- 
nant šuo neskubėdama krapštėsi užpakaliniu plaukmeniu 
pasmakrę. Šitaip darant mes įpratę matyti tik sausumos žinduo- 
lius, todėl viskas atrodė nederama ir juokinga. Bet tie apsišva- 
rinimo judesiai kaip tik yra senas žinduolių palikimas, kurį iš- 
laikė ir šie gyventi vandenyje prisitaike žvėrys. Ir jaunikliai 
buvo rūpestingai valomi ir kantriai gulėjo, kai senės juos trynė 
ir šukavo pasmakre. Tik kartą mačiau, kaip vienas norėjo pa- 

sprukti, bet liūtė pačiupo jį už užpakalinio peleko ir prisitraukė 
artyn. 

Po visuotinio apsišvarinimo patelės nuėjo žvejoti, o mažyliai 
galėjo pažaisti seklumoje. Patinas kaip ir priešpiet rūpinosi tvar- 
ka. Miela buvo matyti, kaip jis pasveikindavo kiekvieną patelę, 
nusileidusią į vandenį. Jis nepraleido nė vienos ir su visomis 
buvo vienodai mandagus! Per dieną gana išalkau ir dabar, tingiai 
išsitiesęs, siurbčiojau arbatą ir kramsnojau džiūvėsius su rūkyta 
dešra. Mane supo jūrų liūtai ir raudoni krabai, įsitaisę ant ban- 
gų skalaujamų akmenų,— tikrai idiliška stovyklavietė. 


Saulė pamažu leidosi, dangus nušvito ryškiai raudona spalva, 
o pliki krūmokšniai žemę išraizgė ilgais šešėliais. Jūrų liūtai vi- 
si aliai vieno patraukė į krantą. Jaunas ir senas krypavo per 
lavos luitus į miegavietes po žaliais kriptokarpo krūmokšniais. 
Ypač skubėjo mažieji. Jie vos ne galvotrūkčiais ieškojo savo 
mamų. Tai vienur, tai kitur pauostydavo patelę, ir jei tai būdavo 
jo mama, abu pasisveikindavo, trindami snukius ir bliaudami 
kaip avys. O jei jauniklis pataikydavo pas svetimą, tai stengda- 
vosi kiek galima greičiau pasišalinti. Tik vienas ypatingai go- 
dus kartą bandė pažįsti svetimą patelę, nes ji taip gundomai 
buvo atkišus spenius. Bet tas jam gerai nesibaigė. Vos tik patelė 
pastebėjo apgavystę, supykus puolė mažylį, suriaumojo ant jo 
ir gerokai išvanojo kailį. Jūrų liūtės maitina tik savo vaiką, ir 
nuostabu, kaip gerai jos atpažįsta saviškį. Jos puola kiekvieną 
prisiplakėlį; teisėtas jauniklis taip pat sugeba savo žindymo 
vietą prideramai apginti. Tik labai jau juokingai atrodo, kai toks 
žinduklis barasi. | 

Jau buvo pritemę, kai pastebėjau visai mažučiuką žinduklį. 
Jam aiškiai nesisekė. Nerangiai griuvinėjo nuo vienos patelės 
prie kitos ir visur buvo vejamas. Galiausiai mažylis atsitūpė vi- 
sai aukštai tarp uolų kolonijos gale ir tamsoje ėmė bliauti iš ne- 
vilties. Jis tiesiog verkė. Skardžiai aimanavo plonas kaip mažo 
ėriuko balselis, ir štai staiga iš toli nuo bangų mūšos atėjo at- 
sakymas, žemas raminantis ,,bio-bio". Mažylis kaip jgeltas pasi- 
suko šauksmo pusėn, tuoj atsiliepė ir puolė stačiai galvotrūk- 
Ciais žemyn prie jūros. O ten jau stovėjo mama. Pasisveikinimas 
buvo karštas. Abu susijaudinę bliovė, o snukių pasitrynimas bu- 
vo tikrai širdingas. Ir tik paskui mažylis šoko maitintis. Baksno- 
damas nosimi, paprašė mamos atsukti spenius. 

Dar kelis kartus man teko stebėti tokio susiieškojimo spek- 
taklj ir kiekvieną sykį nustebdavau, kaip gerai žvėrys pažįsta 
vienas kitą iš balso. Šaukdami pakaitomis, mama ir vaikas vi- 
sada greitai susitikdavo, netgi tokioje vietoje, kur nematė vienas 
kito. Tikrai retai pasitaikydavo, kad jie suklystų. Tik kartą ma- 
čiau du jauniklius, kurie atsiliepė į tos pačios patelės šauksmą, 
bet klaida buvo greitai pastebėta. Mažyliai už tokį žioplumą ga- 
vo kelis skaudžius niuksus. 

Panašus sugebėjimas pažinti gentainį iš balso būdingas, kiek 
žinome, visai nedaugeliui žinduolių. Avys pažįsta savo ėriukus iš 
balso, o šie mamas. Motina ir vaikas pasveikina vienas kitą 
tuoj pat po gimdymo, ir tokiu būdu tarp jų atsiranda tvirtas ry- 
šys. Pastebėjau, kad ir jūrų liūtai, patelė ir jauniklis, pirmosio- 
mis gyvenimo dienomis bei žindant ypač dažnai sveikina vienas 
kitą riksmu, vadinasi, ir čia yra tam tikras panašumas. 

Greitai temo, kolonija pamažu tilo, ir tik dabar, kai pasku- 
tinė patelė ir paskutinis jauniklis buvo krante, senasis patinas 
taip pat išlipo. Dabar ir jis galėjo pailsėti. Iš sunkių judesių ma- 
tėsi, kaip jis pavargęs. 

Pūtė vėsus vėjas. Aš geriau susisupau į antklodę ir spoksojau 
į blykčiojantį žvaigždėtą dangų. Liūtų bliovimas nutilo, tik pa- 
tinas kas dešimt— penkiolika minučių pabusdavo ir suriaumoda- 
vo, garsiai apskelbdamas savo valdžią. Jūra šniokštė tyliau, ir po 
kiekvieno atsiritusios bangos smūgio į krantą purslai suspindė- 
davo žalsva šviesa. Kai vilnis grįždavo, ant šlapių akmenų lik- 
davo smilkti žali taškeliai. Tai žūdami sušvisdavo mažyčiai jūros 
organizmai. Šiaip buvo tylu, tik ošė jūra. Kartą nedrąsiai su- 
svirpė žiogas, tai buvo neapsakomai savas garsas svetimoje vie- 
toje. Bet jis greitai nutilo, lyg išsigandęs savo paties balso šioje 
tyloje. Iš toli mane sveikino ,,Ksarifos" inkaro žibintas ir keli 
apšviesti iliuminatoriai. 

Tarp opuncijų kaktusinis kikilis užvedė savo paprastą gies- 
melę. Rytuose paraudo dangus, ir liūtų kolonija nubudo. Dide- 
lis ir mažas apsišvarino, paskui mamos išėjo žuvauti. Laikas nuo 
laiko. matydavau, kaip jos išnerdavo su sepija dantyse ir taip 
smarkiai ją kratydavo, kad grobio čiuptuvai plakdavosi į van- 
denį. Paskui tą kąsnį prarydavo. Taip jos darydavo ir su stam- 
besnėmis žuvimis. O patinas tuo laiku patruliavo. Nepriekaištin- 
go pareigingumo pavyzdys. Aš dar nemačiau jo ėdančio. Tik- 

riausiai jis naudojosi ramybės laikotarpiu sukaupta riebalų at- 
sarga ir tik retkarčiais nutverdavo kokį kąsnelį. 

Kai pirmieji saulės spinduliai nučiuožė per juodas uolas, iš 
savo landynių pasirodė margaspalviai lavoje gyvenantys driežai. 
Jie išsitiesė pasliki ant uolų, kad kuo daugiau tektų saulės ši- 
lumos; netrukus vienas patinas pakankamai atšilo ir, smarkiai 
kinkuodamas galva, ėmė rėžti sparną apie raudongerklę gražuo- 
lę. Jaunieji jūrų liūtai ką tik buvo pradėję žaidimus seklumoje, 
Kai atplaukė valtis manes pasiimti. 


DRAMBLINIŲ VĖŽLIŲ KARALYSTĖJE 


Dar nebuvo kaip reikiant pradėję aušti. Ėjo tas ketvirtis va- 
landos tarp nakties ir ryto, kai joks garsas netrikdo tylos, kai 
dar vėsu, danguje mirkčioja žvaigždės ir tik šviesus ruoželis 
rytuose pranašauja artėjančią dieną. Ant dulkėtų gyvenvietės 
takų Indefetigeblio salos Akademijos įlankoje buvo užsitrauku- 
si lipni, plona drėgmės plėvelė. Tik patį smulkyčių dulkelių pa- 
viršių sudrėkino rasa, ir vargu jos užteko atsigaivinti skurdžioms 
zolelems. 

Priebrėškoje mano vadovai ekvadoriečiai krovė daiktus ant 
asilo. Krepšius abipus balno mes prikimšome maisto produktų, 
paskui ant viršaus pririsome palapinę ir leidomės žygin. Mes 
ėjome taku, vedančiu nuo Akademijos įlankos į šiaurę gyven- 
vietės fermų link. Iš ten tikėjomės prasimušti į žalias, negyve- 
namas kalvas, kuriose dar turėjo būti dramblinių vez!iu. 

Šie vėžliai (Testudo elephantopus) tėra kadaise plačiai že- 
mėje paplitusios gyvūnų rūšies likutis. Maždaug prieš šešiasde- 
šimt milijonų metų Amerikoje, Indijoje ir Europoje gyveno pa- 
sakiško dydžio vėžliai. Niujorko gamtos istorijos muziejuje yra 
vieno tokio vėžlio šarvas, kurio savininkas galėjo sverti gerus 
1000 kg. Bet vėlesniais tūkstantmečiais vis labiau plito judresni 
ir protingesni žinduoliai ir išnaikino bejėgius milžiniškus vėž- 
lius. 

Tik dviejose žemės vietose, į kurias nepateko plėšrieji žin- 
duoliai, išsilaikė šių vėžlių palikuonys: Maskarenų salose, išsi- 
dėsčiusiose puslankiu į šiaurę nuo Madagaskaro (Aldabra, Sei- 
šelai, Rejunionas, Mauricijus, Rodrigesas bei kt.), ir Galapagų sa- 
lose. Liūdna Maskarenų vėžlių (Testudo gigantea, T. daudini ir 
kt.) istorija baigėsi visišku jų išnaikinimu daugumoje šių salų, 
ir tai padarė žmogus, vertinęs juos kaip gerą maistą. Tik Aldab- 
roje iki šiol kažkiek jų išliko. 

O Galapaguose? Kaip tik tą ir norėjome išsiaiškinti. 

Abipus mūsų kelio tęsėsi tankus kaktusų miškas. Kandeliab- 
rinių kaktusų (Cereus) žvakės kilo aukštai į dangų, o medžius 
primenančios opuncijos su gražiais rūdžių spalvos kamienais ir 
keistai nukarusiomis šakomis priešaušryje atrodė labai spalvin- 
gos. Tarp kaktusų žėlė krotono ir kriptokarpo krūmų nepereina- 
mos gyvatvorės. 

Kai raudonas saulės kamuolys išniro horizonte, jau buvom 
priėję uolų aikštelę šalia kelio, nuo kurios galėjome pažvelgti 
atgal į Akademijos įlanką. Vaiskioje rytmečio šviesoje gražiai 
spindėjo netgi surūdiję skardiniai vargingų trobelių stogai. Kart- 
kartėmis brizas atnešdavo ką tik pabudusių gaidžių giedojimą. 
Po mūsų kojomis tęsėsi reta giria. Vyravo rudos ir pilkos spal- 
vos, nes daugelis medžių dabar, liepos viduryje, jau buvo be 
lapų. Netgi kaktusų ir krotonų žaluma po ilgokos sausros atro- 
dė apsinešusi. Tiktai kriptokarpo ir kordijos krūmokšniai pui- 
kavosi šviežia žaluma. Vienas kitas kordijos krūmas puošėsi gel- 
tonais žiedais, ir tik vietomis gamtovaizdį gyvino eritrinos me- 
džiai, aplipę raudonais žiedais. Pamažu budo miško gyventojai. 
Suskambo melancholiškas strazdo mėgdžiotojo „tiūt“. Du ba- 
landžiai (Nesopelia galapagoensis) susiglaudę trepleno tarp uo- 
lų, patys mieliausi ir neperskiriamiausi pėstieji; vienur kitur iš 
po akmenų lindo dar užsimiegoję driežai. Juodi kikiliai iš po 
žievės atplaišų krapštėsi pusryčius. 

Saulė greitai kilo — perdaug greitai. Netrukus pasidarė karš- 
ta eiti mūsų siauru taku. Baigėsi ryto vėsa, žygis ėmė varginti. 
Bet mes vis vien sparčiai yrėmės pirmyn. Pasikeitusi augmenija 
rodė, kad per valandą jau aukštokai įkopėme. Krūmokšniai buvo 
vis lapuotesni, o apraizgyti vijoklių kaktusai — vis skurdesni. 
Pakelėje žydėjo gėlės, baltažiedės ipomėjos sliuogė krūmokšniais 
aukštyn. Nuo medžių kamienų ir šakų karojo ilgos, gelsvai Za- 
lios samanų ir kerpių barzdos. Žemė darėsi vis drėgnesnė. Ga- 
liausiai turėjome žiūrėti, kad nepaslystume ant glitaus molio 
tako. Miškas tęsėsi abipus kelio. Vyravo Galapagų salų ende- 
mas, gaubtasėklis medis skalezija. Jos liekni, tiesūs kamienai 
išsišakoja į vainiką tik deSimties—penkiolikos metrų aukštyje. 
Įdomu, kad šio medžio seni, nudžiūvę lapai dar ilgai laikosi ant 
šakų. Vešėjo paparčiai ir samanos. Staigus perėjimas iš kaktusų 
dykumos į amžinai žaliuojantį tropikų mišką mus stebino. O mes 
tepakilome vos 200 metrų virš jūros lygio. Bet čia, aukštesnėse 
vietose, ištisus metus dulkia lengva purkšna, apvaisinanti žemę. 

Po akmenimis ir sutrešusiais kamienais gaudžiau vabalus, vo- 
rus, skorpionus ir tarakonus. Labiausiai nustebau aptikęs sliekų. 
Radau dvi rūšis. Kaip jie čia atkeliavo? Ir sausumos sraigių bu- 
vo didelė daugybė. Taigi stropiai rinkdami vabzdžius, stūmė- 
mės aukštyn į fermų zoną. Netrukus prasidėjo ištisi skynimai. 
Plyni, neseniai iškirsti miško plotai kaitaliojosi su bananų ir ka- 
vos plantacijomis. Abipus kelio raudonai žydėjo hibisko krū- 
mai. Kiekviename užsodintame plote ant stulpų stovėjo paprasta 
trobelė, apie ją žaidė daugybė mažų nuogutėlių vaikų ir kriuk- 
sėjo patenkinti degli paršai. Kiaulaitėms buvo ko būti smagioms, 
nes, be kito ko, mito ir puikiais avokado vaisiais, kurie aplink 
gausiai dera. Čia apsigyvena ekvadoriečiai, kurių gyslose maž- 
daug iš pusės teka ispaniškas ir indėniškas kraujas. Įsikūrę ir ke- 
li europiečiai, nes žemė, be abejo, derlinga, tik labai nesveikas 
klimatas, tuo mes patys netrukus įsitikinome. Kai sustojome poil- 
sio prie vienos fermerio trobelės, tuoj krito į akį, kad čia, prie- 
šingai, negu ankstesnėse fermose, nežaidė nė vienas vaikas. Slo- 
gi tyla viešpatavo namuose, ir indėnė, atnešusi mums vaisių, 
atrodė labai susisielojusi. Mūsų vadovas vėliau papasakojo, kad 
moteris per kelias savaites neteko visų vaikų. Tik ji ir jos vy- 
ras atsilaikė prieš amebinę dizenteriją. 

Kokia derlinga šios zonos amžinai drėgna žemė augmenijai, 
tokia ji palanki visokių ligų sukėlėjams. Šiltas ir drėgnas kli- 
matas, amebinė dizenterija ir kreivagalviai (Ancylostoma duo- 
denale) apsunkina to nedaugelio naujakurių būvį. Bet vaikai 
juokiasi. Jie tampo perkarusį kantrų šunį ir nerūpestingai žai- 
džia purvyne, kuriame, gal būt, tūno jų pražūtis. 

Pasistiprinę pasukom į vakarus. Mes vėl pamažu leidomės 
pakalnėn ir išėjom iš fermų zonos. Kažkoks vešliai sužėlęs ankš- 
tinis augalas iš pradžių trukdė eiti. Jis rietė nuo krūmo prie krū- 
mo ir, viską stelbdamas, buvo ištisai uždengęs žemę. Naujakurys 
Migelis Kastras man papasakojo, kad čia esąs atvežtinis auga- 
las, kurio augimo jau neįmanoma sulaikyti. Ar jis netaps Gala- 
pagų floros smaugiku? Jau ne kartą lengvabūdiškas svetimų 
augalų įvežimas tapo vietinės biocenozės žlugimo priežastimi. 

Pagaliau mus prarijo tankus pirmovinis Galapagų miškas. 
Vėl gėrėjomės išlakiomis skalezijomis ir drūtais rūdžių spalvos 
pizonijų kamienais, apkibusiais samanomis ir paparčiais. Visur 
augo laukinės guavos, o kur buvo pribirę jų rūgščių vaisių, vi- 
sa žemė buvo išknaisiota laukinių kiaulių. Nukarusios nuo šakų, 

siübavo tamsžalės samanų barzdos ir bromelijomis aplipusiós 
lianos. Didžiąją dienos šviesos dalį sugéré žalias lapų stogas. 
Miške buvo tamsoka ir, be to, drėgna, nes nuolatos lašėjo nuo 
lapų ir šakų. Šlapios paparčių vėduoklės plakė mums kojas ir 
šlaunis. Taigi netrukus jau buvom visiškai permirkę ir slidi- 
nėdami bei klupinėdami yrėmės pirmyn. Kokia turtinga buvo 
augmenija, tokia nepaprastai skurdi gyvūnija. Niekas netraš- 
kėjo ir nešlamėjo pomiškyje, apie mus neplazdeno margi dru- 
giai, ir nė vienas paukštis nemėgino savo melodingo balso. Tik 
visur esantys strazdai mėgdžiotojai mus lydėjo melancholisku 
„tiūt“, ir sykį šalimais nusileido kruvinai raudona musinukė 
(Pyrocephalus nanus). Strazdai mėgdžiotojai šiose drėgnose vie- 
tose ieško sausumos sraigių. Jie čiumpa sraigę snapu ir tol daužo 
į akmenį, kol jos kiautas sukiūžta. Dažnai rasdavome akmenų, 
aplink kuriuos gulėjo daugybė sudaužytų sraigių namelių, tai 
įrodymas, kad strazdai turi pastovias maitinimosi vietas. Į pa- 
vakarę miškas pagaliau praretėjo. Jis perėjo į pavienių medžių 
ir krūmų giraites, tarp kurių tęsėsi sultingos, žalios pievos. Kaip 
liūdni pasienio stulpai saulės išblukinti užmuštų dramblinių vėž- 
lių šarvai žymėjo jų teritorijos pradžią. 

Mes dar gerą valandą brovėmės gilyn į jų žemes, ir, ką čia 
radome, tebuvo ištisas kapinynas. Po visą apylinkę métési už- 
musty vėžlių šarvai, dauguma buvo seni ir sutrešę, bet pasitai- 
kydavo ir visiškai šviežių. Taigi net šiomis dienomis, nepaisyda- 
mi gamtos apsaugos įstatymų, čia plėšikavo naujakuriai! 

Jau temo, kai pasistatėme palapinę ir užsikūrėme laužą. Mes 
nusimetéme permirkusius drabužius. Savo šaunųjį asilą pririšo- 
ine prie kuolelio, ir jis galėjo pasiganyti. Jis džiaugėsi poilsiu ne 
mažiau už mus, tingiai bedrybsančius šalia ugnies. Mes laukė- 
me, kol arbatinuke ims švilpti garas, spoksojome į plazdančias 
liepsneles ir stumdėme gilyn į laužą nudegusias malkas. Apie 
žibalinę lempą visą vakarą spietėsi įvairūs vabzdžiai: plaštakės, 
vabalai, blakės, skruzdėlės ir kitokie gyviai, o kadangi tokiame 
neištirtame krašte kiekvienas gyvas padaras įdomus, tai ėmėme 
juos stropiai rinkti. Čionai atskrisdavo nepaprastai daug van- 
dens vabalų. Kai apie lempą mažai kas įdomaus beliko, apimtas 
rinkimo įkarščio, ėmiau vartyti akmenis. Čia buvo neįsivaizduo- 
jamai daug radinių: mažų skorpionų, šimtakojų, vėdarėlių, šien- 
piovių, vorų ir galybė sraigių. Po vienu rąstigaliu radau riebių 
tarakonų, jie priklausė tai rūšiai, kuri minta išimtinai mediena. 

Šią medžiagą jie suvirškina padedami simbiozinių bakterijų. Bet 
ypatingai apsidžiaugiau dviem mažais gekonais (Phyllodactylus), 
naktiniais driežais su didelėmis apvaliomis akimis ir tarytum la- 
pai paplatėjusiais pirštų galais. Paskui užmigau kaip užmuštas, 
ir tik karta mane pažadino gailus kažkokio sulaukéjusio asilo 
riksmas. 


Rytą jaučiausi tarytum sulaužytas. Turėjo praeiti gera va- 
landėlė, kol vėl kaip reikiant išsijudinau. Laimė, šiandien ne- 
reikėjo toli eiti. Jau už dviejų šimtų metrų nuo stovyklavietės 
žalios pievos vidury radau maždaug penkių metrų pločio kūd- 
ra. Rausvi vandens paparčiai (Salvinia) kaip maurai plüduriavo 
jos paviršiuje. Pakraščiais augo meldai, čia mėtėsi keli šarvų 
gabalai. O pačioje baloje ilsėjosi suaugęs dramblinis vėžlys, be 
to, nuostabus egzempliorius! Vien tik stambiais žvynais apau- 
gusios kojos buvo mano šlaunies storio, o šarvas per patį iškilu- 
mą galėjo būti gero metro; taip man atrodė iš akies, nes tik 
trečdalis kūno kyšojo iš vandens. Galva képsojo ant ilgo „S“ 
raidės forma laikomo kaklo; jis buvo labai raukšlėtas, ir todėl 
vėžlys atrodė labai senas. Šarvas, skydai ir žvynai buvo tamsiai 
juodi ir blizgėjo, o spindinčios mažos akys mane akylai sekė. 
Isvydes šį rečiausią visų Galapagų salų padarą, gal kokią va- 
landėlę stovėjau susimąstęs. Mane sužavėjo švelnios šarvo 1i- 
nijos, kurios priekyje buvo šiek tiek išgaubtos, ir atskirų plokš- 
čių marginys: jos visos buvo žvaigždiškai rintėtos. Nepaprastai 
kilni buvo galvos laikysena ir tarytum snapas žemyn nulenkto 
viršutinio žando linija. 

Aš prisiminiau vieną vietą iš Melvilio knygos, kur jis rašė, 
kaip nepaprastai susijaudino, pirmą sykį pamatęs šiuos vėžlius: 
„Atrodė, lyg jie ką tik būtų išropoję iš po žemės pamatų, taip. 
lyg būtų tie patys vėžliai, ant kurių, pasak indų tikėjimo, laiko- 
si visas pasaulis. ...Žiūrint į juos, mane apėmė neribotos, bega- 
linės trukmės jausmas.“ 

Kai priėjau arčiau, vėžlys šnypšdamas įsitraukė į šarvus. Ir 
tuoj pasistiebė ant priekinių kojų, matyt, tokia šios rūšies grasi- 
nimo poza. Šioje padėtyje taip ir liko, ir kadangi po trijų ket- 
virčių valandos tik truputį sulinko kojos, o šiaip nepastebėjau 
jokių požymių, kad jis ketintų išlįsti, tai ėmiau ieškoti kitų eg- 
zempliorių. Vėliau, kai gyvūnas bus draugiškiau nusiteikęs, ke- 
tinau jį išmatuoti. 

Kiek paieškojęs, aptikau vieno vėžlio šliūžę. Jo šarvas taip 
nubraukė minkštą žolę, tarytum kas būtų čia nuvilkęs sunkų 
volą. Pėdsakas baigėsi po krūmokšniu, kur buvo kitas stambus 
gyvūnas. Jis miegojo, tačiau neilgai, nes susiradau kumščio 
dydžio akmenį ir pastuksenau iš užpakalio į šarvą. Iš pradžių 
vėžlys sušnypštė tarytum mažas slibinas, bet kadangi tas nieko 
nepadėjo, tai nusprendė pabėgti. Jis nustypčiojo ilgomis kojo- 
mis, ir niekas jo negalėjo sulaikyti. Traškėdamas brovėsi per 
krūmokšnius, ropojo per kelyje pasitaikančius akmenis kaip tik- 
ras tankas! Jis nesiliovė šnypštęs, o jei bebėgdamas vėl išsi- 
gąsdavo, taip pat greitai susitraukdavo, kad pilvo skydas barkš- 
telėdavo į žemę. Švelniai pastuksenęs akmeniu, vėl priversda- 
vau jį pakilti. Jo kojos, beje, savo griozdiškumu kiek priminė 
dramblio. Pagaliau man pagailo įbauginto beginklio milžino. Aš 
daviau jam ramybę ir nuėjau apžiūrėti kito vėžlio, besiganančio 
pievoje. Su šiuo ropliu praleidau beveik visą dieną, ir mudu ge- 
lai vienas su kitu apsipratome. Galiausiai, šliauždamas aplink, 
galėjau iš visų pusių jį nufotografuoti. Apie vidurdienį vėžlys 
nulindo į krūmokšnių pavėsį. Čia patogiai atsigulė, pasidėjęs ant 
zemės galvą lyg miegantis šuo. Bet jo akys buvo atmerktos. 
Aš jau norėjau eiti, kai pamačiau labai įdomų dalyką. Mažas, 
tamsus antžeminis kikilis nutūpė ant vėžlio galvos ir pradėjo 1e- 
sinėti apie šnerves ir snukio kampelius. Ropliui tas labai patiko. 
Atrodo, buvo įpratęs, kad kikiliai jį apšvarintų. Ką paukštis ten 
lesė, nemačiau. Gal būt, sėkleles ar erkes. Šiaip ar taip, visa 
tai priminė žinomą Afrikos jautpaukščių (Buphagus) ir didžiųjų 
kanopočių susibičiuliavimą. 

Kai grįžau prie balos, mano pirmasis vėžlys pagaliau buvo iš- 
lindęs. Jis buvo visų didžiausias. Per vidurį turėjo 224 centi- 
metrus, o matuojant per nugarą, šarvas buvo 131 centimetro. 
Mes pabandėme keturiese jį pakelti, bet nepajėgėme. Jis svėrė, 
galimas daiktas, apie 300 kilogramų. Su mietu apvertėme jį ant 
nugaros. Pilvo šarvas turėjo dubens formos įdubą. Ji rodė, kad 
čia esama patino. Patelių pilvo skydas lygus. 

Dramblinių vėžlių gimtinėje mes išbuvome pustrečios dienos. 
Kytais paprastai iki dešimtos valandos lydavo. Tada tysodavome 
ant pripučiamų čiužinių palapinėje, žiūrėdavome, kaip nuo ža- 
lių krūmų papsi lašai, ir gerdavome arbatą. Apie dešimtą pasi- 
rodydavo saulė, pievos pradėdavo garuoti, o mes leisdavomės 
žygin. 

Per šias dienas radome tik vieną jauną vėžlį, visi kiti buvo 
suaugę. Gal būt, ką tik išsiritusius jauniklius suėda sulaukėju- 
sios kiaulės, kurių šiose vietose devynios galybės. Visur mė- 
tėsi sutraiškyti šarvai. 

Taip atrodė vienas iš paskutinių dramblinių vėžlių prieglobs- 
čių. Tuo tarpu jis buvo aptiktas vos prieš penkiolika metų per 
karą, kai lėktuvu buvo ieškoma vandens. Betgi tai tėra tik 
daug ankstesnės dramos finalas! 

Kai pirmieji ispanai atsikėlė į Galapagų salas, dramblinių 
vėžlių buvo Četeme, Čarlze, Hude, Baringtone, Indefetigeblyje, 
Ebingdone, Dankene, Džarvyje, Džeimse, Elbimarlyje ir Narbo- 
re. Be to, kiekvienoje šių salų gyveno skirtinga rasė, o tai rodo, 
kad jų gyvūnija jau seniai viena nuo kitos izoliuota. Elbimarly- 
je yra netgi penki porūšiai. Penki didžiuliai šios salos vulkanai 
nuo vienas kito atskirti milžiniškų lavos barjerų, kurių neperli- 
pa vėžliai, todėl yra lyg ir atskiros salos. Neseniai Karlas Anger- 
mejeris Indefetigeblio salos šiaurėje prie pakrantės kalno netoli 
Konvejo įlankos matė daug vėžlių su balno formos šarvu. 
D. Snou paskelbė šios naujai atrastos populiacijos nuotrauką. 
Įdomu, kad jau zoologas R. Bekas, kurį ne kartą minėsime, bu- 
vo radęs vieną vėžlį su balno pavidalo šarvu, tačiau tuo nie- 
kas nepatikėjo, ir buvo manoma, kad mokslininkas, aprašydamas 
tą vėžlį, suklydo. Kadangi pakartotini patikrinimai nedavė kitų 
atskiros vėžlių populiacijos gyvavimo įrodymų ir tas rajonas 
nėra atskirtas nuo likusios salos dalies, tai kilo įtarimas, kad 
čia buvo tik išsigimę vėžliai. Pirmasis, kuris atkreipė dėmesį į 
ši ypatumą, buvo Darvinas: 

„Iki šiol aš dar nenurodžiau svarbiausios šio salyno gamtos 
istorijos ypatybės, būtent to fakto, kad atskirose salose gyvena 
žymia dalimi skirtingų rūšių gyvūnai. Pirmas į šį reiškinį mano 
dėmesį atkreipė vicegubernatorius M. Losonas; jis pareiškė, kad 
kiekvienos salos vėžliai vis kitokie ir kad galįs nesuklysdamas 
pasakyti, iš kokios salos yra vienas ar kitas vėžlys. Kurį laiką ne- 
labai ėmiau domėn šį pareiškimą ir, ką surinkau dviejose salo- 
se, jau buvau dalinai sumaišęs. Aš nė nesapnavau, kad salo- 
se, kurios nutolusios viena nuo kitos vos per 50—60 mylių, o 
dažniausiai tik tiek, kad iš vienos matyti kita, kurios sudarytos 
iš tos pačios uolienos ir kurių vienodas klimatas, gyventų skir- 
tingi gyvūnai. Bet mes netrukus pamatysim, kad taip iš tiesų yra. 

Jau toks daugumos keliautojų likimas, kad kurios nors vietos 
įdomybes aptinka tik tuomet, kai jau laikas išvykti. Bet aš tu- 
riu jam dėkoti, nes vis tiek surinkau pakankamai medžiagos, 
kad galėčiau įrodyti nuostabiausią organizmų pasiskirstymo fak- 
tą... 

Vietiniai gyventojai, kaip jau minėjau, gali atpažinti skirtin- 
gų salų vėžlius. Jie skiriasi ne tik dydžiu, bet ir kitais požymiais. 
Kapitonas Porteris rašė, kad Čarlzo ir Hudo vėžliai priekyje tu- 
ri labai storus ir užriestus kaip ispaniškas balnas šarvus, o 
Džeimso vėžliai yra apvalesni ir tamsesni, ju ir mėsa skanesné." 

Šiandien mums žinoma penkiolika vėžlių rūšių, gyvenančių 
šiose salose. Vienos jų rasta tik menkos skeleto liekanos, ir to- 
dėl ji nėra smulkiau aprašyta. Likusios keturiolika rūšių aiškiai 
skiriasi tiek forma, tiek kitais požymiais. Mes skirstome šarvus 
į du tipus. Vienos grupės nugaros šarvo priekinė dalis iš šonų 
suspausta ir kaip balnas užlenkta aukštyn. Vėžliai su tokiu šarvu 
gyvena Ebingdone, Dankene, Hude, Narbore ir Šiaurės Elbi- 
marlyje. Minėtos salos labai sausos, jose mažai žolės. Šių vietų 
vėžliai daugiau, nei kitose salose, priversti misti kaktusais ir 
krūmokšnių lapais, ir aš laikau gana įtikimu dalyku, kad tokia 
keista šarvų forma yra ypatingo prisitaikymo išdava. Priekyje 
užlenktas šarvas leidžia aukščiau užriesti kaklą, o tada daug 
patogiau skabyti krūmokšnius. 

Vėžliai gyvena tiek sausoje dykumų juostoje, tiek aukštes- 
nėse, drėgnose zonose. Indefetigeblyje sausros laikotarpiu jie 
atlieka tolimesnes keliones iš sausosios juostos į drėgną perei- 
namąją zoną, betgi yra vėžlių, kurie sausąjį laikotarpį praleidžia 
pakrantėje. Indefetigeblyje tas pats pasakytina ir apie jaunik- 
lius, kurie gimsta sausoje zonoje. Gležnučiai padarėliai pralei- 
džia karštas dienos valandas po akmenimis. Jie suaktyvėja pri- 
temus ir naktį ir tada ėda visiškai sudžiūvusią, bet nuo rasos ati- 
drėkusią žolę. Eidami į girdyklas, vėžliai visada mielai naudo- 
jasi tais pačiais takais. Uolos šiuose pramintuose keliuose vie- 
tomis tiesiog nupoliruotos. Ispanai naudodavosi tokiais vėžlių 
keliais, ieškodami toliau nuo pakrantės esančių šaltinių. 

Kai ištroškęs vėžlys ateina prie vandens, tai tuoj panardina 
visą galvą, godžiai geria, o paskui dažniausiai kelias valandas 
maudosi. 

Nevandeningoje Dankeno saloje vėžliai geria iš mažų balu- 
čių, atsirandančių naktį arba po lietaus uolų įdubimuose. Šios 


41 


girdyklos aptinkamos aukštesnėse salos vietose, ir jas lengva pa- 
stebėti, nes yra daugelio vėžlių lygiai nugludintos. 

Tačiau dažnai vėžliams tenka ištisas savaites apsieiti be van- 
dens. Tuo laiku juos gelbsti sultingi kaktusai ir, galimas daiktas, 
didelis kiekis riebalų, susikaupiančių jų kūnuose. 100 gramų rie- 
balų, sudegdamas kūne, duoda 107 gramus vandens. Dykumose 
gyvenantys graužikai gali maitintis sausais kviečio grūdais, ap- 
skritai niekad negerdami. Ir jie gyvybei reikalingą vandenį gau- 
na, degant riebalams ir angliavandeniams, štai dėl ko tokios di- 
delės daugelio dykumos žinduolių riebalų atsargos, pavyzdžiui, 
kupranugario riebalų kupros. Galapagų drambliniai vėžliai tapo 
retenybe, nes beveik visiems čia užklydusiems labai patiko jų 
mėsa ir riebalai. Štai ką 1813 metais rašė amerikiečių kapitonas 
Porteris: 

„Iš jokio kito gyvūno nepagaminsi sveikesnio, skanesnio ir 
švelnesnio valgio. Puikiausias žaliasis jūrinis vėžlys skiriasi nuo 
jo kaip jautiena nuo minkščiausios veršienos. Ir kas nors kartą 
paragavo Galapagų vėžlių, tam ilgai nebus skanus joks kitas gy- 
vulinis maistas. Šie gyvūnai tokie riebūs, kad nereikia nei svies- 
to, nei lašinių jiems kepti; be to, jų riebalai taip neatima apeti- 
to, kaip daugelio kitų gyvulių. Jeigu juos suspirgini, gauni tau- 
kus, kurie skoniu pranoksta alyvą. Vėžlio mėsa labai lengvai 
virskinama. Jos gali suvalgyti daugiau, negu kito maisto, ir ne- 
jausi jokių negalavimų. Bet nuostabiausia šių gyvūnų savybė ta, 
kad jie gali ilgai gyventi neėdę. Man rimti žmonės pasakojo, kad 
jų buvo prisikrovę laivo triume tarp statinių ir išlaikė pusantrų 
metų. Kai paskui vėžlius užmušė, tai pasirodė, kad jie nebuvo 
praradę nei riebalų, nei skonio." 

Kartą Porterio žmonės per keturias dienas surinko 14 tonų 
vėžlių. „Daugiau neturėjom kur dėti." 

Jau prieš tai piratai ir banginių medžiotojai išsiveždavo šių 
vėžlių pilnus triumus. Piratams, kurie XVII šimtmečio antrojoje 
pusėje siaubdavo Pietų Amerikos vakarų pakrantę, Galapagų sa- 
los buvo svarbiausias atramos punktas. Jie čia buvo gana jaukiai 
įsitaisę. Dar ir šindien Carlze galima pamatyti jų akmeninius 
suolus ir rūpestingai įrengtas gyvenamąsias olas. Tie vyrukai čia 
jautėsi visai kaip namie. Džeimse mėtosi šimtai sudaužytų mo- 
linių ąsočių, smagaus lėbavimo liudininkų. 

Po piratų atplaukė banginių medžiotojai. Amerikiečių zoolo- 
gas Taunsendas peržiūrėjo kelių Amerikos laivų žurnalus. Buvo 


42 


išvežta šimtai tūkstančių vėžlių! Nenuostabu, kad netrukus jie 
tapo retenybe, o kai kuriose vietose ir visai išnyko. 

Kai 1903 metais salas aplankė Kalifornijos Mokslų akademi- 
jos tyrinėtojai, tai truputėlį daugiau vėžlių rado tik Indefetigeb- 
lyje, Elbimarlyje ir Dankene. Četeme ir Ebingdone jie buvo be- 
veik išnaikinti, o Carlze ir Baringtone jų jau visai nebuvo. 
Džeimse, Džarvyje ir Hude vėžliai buvo tikra retenybė. Narbo- 
re H. R. Bekas, aktyviausias šios ekspedicijos kolekcionierius, 
rado vienui vieną dramblinį vėžlį. Tiesa, ši sala dėl savo nepriei- 
namumo iki tol buvo apsaugota nuo vėžlių mėgėjų. 

Beko paskelbtos prognozės buvo nelabai optimistiškos. Be- 
kas stebėjo Elbimarlio kolonijos naujakurius, ir jį labai sukrėte 
„piktadariškas ir beširdiškas“ būdas, kaip jie medžiojo vėžlius. 
„Kartais vakare du ar trys žmonės iš priešingų pusių pareidavo 
su nedideliu vėžlienos gabalu rankoje ir kokiu svaru taukų jai 
iškepti. Kiekvieno užmušto vėžlio mėsos paimdavo ne daugiau 
penkių svarų, kitą palikdavo aplink slankiojantiems sulaukėju- 
siems šunims." Kartą jis rado 1,06 metro vėžlį, kuriam buvo iš- 
piauta ne daugiau kaip trys svarai mėsos, o kiek toliau — ne- 
gyvą patelę; čia brakonieriaus tepaimta keli kiaušiniai ir labai 
nedaug mėsos. Naujakuriai tuo metu buvo ypač susidomėję vėž- 
lio taukais. Jie tykodavo vėžlių prie girdyklų, užmušdavo ir iš- 
lydydavo iš mėsos riebalus. Kiekvienas vėžlys duodavo nuo ke- 
turių iki vienuolikos litrų taukų. Tais laikais jie buvo vežami į 
žemyną tiesiog statinėmis. Bekas nufotografavo vieną vėžlių gė- 
ryklą, aplink kurią gulėjo ne mažiau kaip 150 skeletų. 

Lygiai toks pat pražūtingas buvo ir sulaukėjusių naminių šu- 
nų plėšikavimas. ,Nuo kiaušinio padėjimo momento iki to lai- 
ko, kai vėžlys užauga maždaug vieną pėdą, šuo — jo nuolatinis 
priešas, ir vargu iš dešimties tūkstančių nors vienas išlieka gy- 
vas." Taip rašo Bekas, o toliau jis sako: „Per kelerius metus dvi 
arba trys dabar dar tebegyvuojančių rūšys, matyt, bus išnaikin- 
tos. Keliolika kitų rūšių vėžlių, gal būt, ilgiau išsilaikys, bet ir 
juos nuolat persekioja priešai.“ 

Reikia pasakyti, kad padėtis nuo to laiko žymiai pablogėjo. 
Šiuo metu Indefetigeblyje visu smarkumu naikinami paskutiniai 
vėžlių telkiniai. Bet nepaisant to, ši populiacija greta dar išli- 
kusių Elbimarlio vėžlių tebėra viena gausiausių visam salyne. 
Indefetigeblio dykuminėje ir pereinamojoje juostoje pietvaka- 
riuose ir vakaruose ši rūšis sutinkama dar gana dažnai. Tačiau 

visų svarbiausia yta tai, kad ji sėkmingai dauginasi. Tuo galiau- 
siai pats įsitikinau. 

Buvo 1957 metų rugsėjis, kai aš su mažu kateriu išsikėliau 
vienoje įlankoje prie Tomajo iškyšulio, už kelių mylių į vaka- 
rus nuo Akademijos įlankos. Paskui beveik visą valandą ėjau 
į salos gilumą. Augmenija buvo būdinga dykumų zonai: žemi 
krotono krūmai su blyškiai žaliais lapais, kordijos ir aukštos 
kaip medžiai opuncijos. Vietomis per lygumą tęsėsi lėkšti lavos 
volai, sudarydami seklius slėnius, prineštus rausvos žemės. Juo- 
se augo menka žolė. Lietų laikotarpiu augmenija čia turėjo būti 
gana vešli. Jau po pusvalandžio aptikau išmėsinėtų šarvų. Du 
buvo dar visai švieži. Prie šarvo buvo pridžiūvę mėsos likučiai. 
Laukinės kiaulės buvo išmėtę ir apkramtę kaulus. Valandą ieško- 
jęs, radau gyvą vėžlį. Jis, nepaisydamas spyglių, guviai žiaumo- 
jo nukritusį sultingą kaktuso lapą. Nudžiugau, kad gyvūnas pa- 
lyginti dar mažas. Išilgai nugaros šarvas turėjo 30 centimetrų, 
taigi vėžlys buvo kokių šešerių metų. Kiek vėliau po dideliu krü- 
mu radau seną patiną. Jis geraširdiškai žiūrėjo, kaip aš ieškau. 
Išdžiūvusioje rausvoje žemėje buvo nubrauktos kelios ilgos siau- 
ros šliūžės. Jos vedė prie akmens luitų, iš po kurių buvo pri- 
krapsStyta žemės. Pakišau ranką po akmenimis ir išsitraukiau sa- 
vo pirmąjį Galapagų vėžliuką. Jis buvo ne didesnis už mano 
delną, tikriausiai šių metų, daugių daugiausia užpraeito pavasa- 
rio. Pagal pėdsakus maždaug keturiasdešimties metrų skersmens 
plote suradau dar keturis, visi jie buvo vienodo dydžio. 

Aš paėmiau vieną vėžliuką ir uždėjau ant senojo patino. Koks 
miniatiūrinis čia atrodė mažasis raitelis! Buvo sunku patikėti, 
jog abu gyvūnai priklauso tai pačiai rūšiai. Mažylis svėrė 140 
gramų, o išsiritant galėjo sverti kokius 80. Galutinis suaugusio 
vėžlio svoris maždaug 300 kilogramų, taigi šis mažylis turi pa- 
sunkėti 3750 kartų. Galima pamanyti, kad jam prireiks dauge- 
lio dešimtmečių. Bet šie gyvūnai auga nuostabiai greitai. Šiam 
klausimui išsiaiškinti aš pasiėmiau keturis jauniklius Europon. 

Radęs jauniklius, labai nudžiugau, ir būtent todėl, kad tai 
buvo įrodymas, jog gyvūnai dar nepasiekė biologinio minimu- 
mo, kai jau nebegali sėkmingai daugintis. Taigi, nepaisant visų 
persekiojimų, Indefetigeblyje jie veisiasi ir šiandien. Kovo—ba- 
landžio mėnesiais vėžliai susirenka į tą vietą, kur aš. buvau nu- 
ėjęs. Mano palydovas papasakcjo, kad jie nusileidžia netgi iš 
kalnų. Plačiai išžiotais nasrais patinai grasina varžovams. Jie 

pasistiebia kiek galėdami aukščiau ant priekinių kojų ir kanda 
iš viršaus priešininkui į galvą. Patino balsas poravimosi laikotar- 
piu, kaip sako Darvinas, panašus į prikimusį bliovimą ir girdėti 
už gerų dviejų šimtų metrų. Patelės kiaušinius deda tik lapkričio 
mėnesį. Jie apvalūs ir balti, o lukštas kietas. Dydžiu bei iš- 
vaizda primena biliardo rutulį. Jų skersmuo kokie penki cen- 
timetrai. Patelė deda ne visus kiaušinius iš karto, o į dvi—tris 
pačios iškastas iki keturiasdešimties centimetrų gylio duobutes. 
Kiekvienoje duobelėje būna po dešimt—penkiolika kiaušinių. 
Po dėjimo patelė juos užžeria žemėmis ir, sukiodamasi ant duo- 
belės ir šarvu slėgdama žemę, išlygina paviršių. Tiktai kai nė- 
ra jokios galimybės kiaušinių užkasti, patelė deda į uolos plyšį. 
Jauniklių natūralus priešas yra suopis, o paskutiniuoju metu at- 
sirado naujas — atvežtiniai gyvuliai. Kaip rodo stebėjimai, iš 
pradžių vėžliukai auga labai greitai ir subręsta, sulaukę dešim- 
ties—penkiolikos metų. Kiek Galapagų vėžliai ilgiausiai isgyve- 
na, apie tai mažai kas žinoma. Tongo salose dar 1927 metais gy- 
veno Galapagų vėžlys, kurį kapitonas Džeimsas Kukas vieno ap- 
silankymo metu (1774 ar 1777 metais) atvežė dovanų Tongo 
valdovui. Tas vėžlys jau tuomet buvo didelis, taigi, 1927 metais 
galėjo būti dviejų šimtų ir jau tikrai daugiau kaip šimto šešias- 
dešimties metų! 


Be Indefetigeblio, Galapagų vėžliai sėkmingai veisiasi ir Elbi- 
marlyje. Narboro saloje, kurioje žmonės beveik nesilanko, rū- 
šiai neturėtų grėsti pavojus, nes ten nėra ir sulaukėjusių nami- 
nių gyvulių. O kitomis vėžlių rasėmis turime labai susirūpinti. 
Juk Baringtone ir Čarlze jie visiškai išnyko. Dankene, Ebingdo- 
ne ir Džeimse vėžliai retai besutinkami, o daugintis gali nebent 
Džeimse. 

Prieš penkiasdešimt metų Dankeno saloje buvo dar daug 
vėžlių. Šiandien jie jau retenybė. Apie šimto suaugusių vėžlių 
populiaciją pietiniame kraterio šlaite aptiko Migelis Kastras. 
Jie ten dar veisiasi, bet įvežtos juodosios žiurkės (Rattus rattus) 
praktiškai sunaikina visą prieauglį. M. Kastras neseniai parsiga- 
beno vieną šios vėžlių rasės perą. Apie trisdešimt jauniklių jau 
išsirito Čarlzo Darvino stoties aptvare. Jie čia bus užauginti, 
paskui perkelti į Dankeną. Džarvyje pastaruoju laiku niekas ne- 
matė nė vieno vėžlio, tačiau rytinėje Četemo dalyje ir Hudo 
saloje M. Kastras jų šiek tiek rado. Betgi Hude yra tiek ožkų, 

kad jauniems vėžliams trūksta minkšto maisto. Ir čia dirbtinis 
veisimas žada gerus rezultatus. Didesnėse salose visų baisiausia 
nelaimė yra sulaukėjusios naminės kiaulės. 

Apskritai imant, padėtis nepaprastai liūdna, ir mes iš tiesų 
turime daryti viską, kas įmanoma, kad išsaugotume šiuos nuo- 
stabius padarus ateinančioms kartoms. Čia kalbama ne apie tai, 
kad reikia išlaikyti esamą vėžlių skaičių kurioje nors vienoje 
saloje. Kai kas gali pamanyti, kad vėžlių išnaikinimas keliose 
salose nebūtų didelė bėda, kol kur nors salyne tebėra gausios 
Kolonijos. Tačiau reikia nuolatos turėti omenyje tai, kad su- 
siskirstymas į įvairias salų rases kaip tik ir sudaro jų savitumą. 
Juk vien šie skirtumai ir paskatino Darviną sukurti rūšių atsi- 
radimo teoriją. Taigi kalbama apie vieno nuostabiausių evoliu- 
cijos eksperimentų išsaugojimą. 


DRAKONŲ TURNYRAS 


Maloniai tukseno pakabinamas motoras, mūsų mažosios val- 
telės siela. Su šiuo garsu siejasi atsiminimai apie gražiausias 
„Ksarifos“ ekspedicijos valandas. Nenuostabu, kad ligi šios die- 
nos jis skamba man ausyse ir kaip leitmotyvas lydi visus prisi- 
minimų vaizdus. 

Mes plaukėme tiesiai į Narborą. Priešais jūroje stūksojo niū- 
rus didžiulis ugnikalnis — masyvus, juodų lavos upių išvagotas 
1600 metrų aukščio kūgis. Juo arčiau plaukėme, tuo grėsminges- 
nė ir atšiauresnė atrodė ši sala. Mes slinkome pakrante, ieško- 
dami tinkamesnės vietos išlipti. Šviežia lava buvo nutekėjusi ke- 
lis šimtus metrų į jūrą. Be atvangos ritosi bangų virtinės, ir rūs- 
čios dantytos uolos drebėjo nuo griaudžiančių smūgių. Kas pate- 
ko į šį verpeta, tas žuvęs, kaip anas tuno žvejų laivelis, neto- 
liese išmestas į krantą. 

Už pakrantės ruožo, kiek tik užmatėme, tęsėsi lavos dyku- 
ma, kurioje tik kur-ne-kur augo kaktusai. Atrodė, lyg smala ly- 
ta! Pagaliau prie Espinosos iškyšulio radome vietą išsilaipini- 
mui. Aprietę kelias smailias it adatos uolas, įplaukėme į plačią 
įlanką su ramesniu vandeniu. Čia nedideliais kuokštais augo 
mangrovai, o vienoje vietoje mačiau netgi smėlio ruoželį, ku- 
Iiame tingiai voliojosi vienas jūrų liūtas. 

Mes sustojome priešais didžiulę lavos plokštę, kurios pavir- 
šius buvo raukšlėtas kaip dramblio oda. Lava buvo suaušusi lė- 
tai tekėdama. 

Šuolis, ir aš pamaniau persikėlęs kelis tūkstantmečius praei- 
tin, į tuos laikus, kai mūsų žemėje dar viešpatavo drakonai. Prie- 
šais mane ir tolėliau dešinėje ant akmeninės atbrailos, išsikišu- 
sios jūron, ant juodos uolienos gulėjo tiesiog šimtai maždaug 
metro ilgio driežų. Budriai pakėlę rago žvynais šarvuotą galvą 
su buku snukiu, šalia ir ant vienas kito jie nejudėdami ilsėjosi 
saulės kaitroje. Pamažu, nejučiomis sulaikydamas kvapą, sėli- 

nau artyn. Bet šis atsargumas buvo visiškai nereikalingas. Aš 
galėjau iš karto prieiti. Tik tie, kurie gulėjo tiesiog man po kojų, 
paropodavo į šalį ir nepatenkinti linkčiodavo galva. Pagaliau 
vidury jūrinių iguanų radau tinkamą vietą, juodos lavos kėdę. 
Ji buvo tokia įkaitusi, kad vos galėjau prisiliesti, bet, pasikišęs 
krepšį su maistu, galėjau pakęsti. Iguanoms mano pasirodymas, 
atrodo, nesukėlė nė mažiausio įtarimo. Jos, matyt, mane laikė 
jūrų liūtų giminaičiu, todėl galėjau iš visai arti pasižiūrėti, ką 
jos veikia. 

Vanduo kaip tik ėmė slūgti, ir, kai pasirodė pirmosios dumb- 
liais apaugusios uolos, driežai vienas po kito paliko saulėkaitą. 
Ramiai pūkštelėdavo į vandenį ir neskubėdami lėtais yriais 
plaukdavo prie žaluma apaugusių uolų. Per žiūroną mačiau, 
kaip jie skabė dumblius. Jie kąsdavo tai dešiniuoju žandikauliu, 
tai kairiuoju, lygiai kaip šuo, grauždamas kaulą. Taip stačiai nu- 
bukintas snukis puikiausiai tiko pešti trumpą augmeniją. Ilgą 
laiką buvo neaišku, kaip jūrinės iguanos ir kiti jūroje gyve- 
nantys gyvūnai pašalina iš organizmo su vandeniu prarytą drus- 
ką. Kaip žinoma, sudužus laivui, žūsta kiekvienas, jei geria van- 
denj, nes Žmogaus inkstai nepajėgia pašalinti jūros vandenyje 
esančios druskos. O jūrinės iguanos su maistu praryja daug jū- 
ros vandens, tačiau joms tai nekenkia. Tik neseniai buvo ap- 
tikta, kad driežai po abiem akimis turi po didelę druskinę liau- 
ką, kuri atsiveria į nosies ertmę. Ši druskinė liauka išskiria skys- 
tį, kurio druskos koncentracija yra didesnė už jūros vandens. 
Druskos tirpalas smulkiais lašeliais išpučiamas pro šnerves. 

Panašias druskines liaukas turi ir jūrų vėžliai. Netikrosios 
karetos (Caretta caretta) ši liauka yra akiduobėse ir atsiveria 
ties išoriniu akies kampu. Nepaprastai smarkus jūrų vėžlių aša- 
rojimas atkreipė jau ne vieno stebėtojo dėmesį. Jis, kaip matot, 
paaiškinamas labai paprastai. Jūros paukščių porinės druskos 
liaukos jau seniai žinomos kaip „nosies liaukos". Didžiojo kor- 
morano ir padūkėlio jos yra tarp akies ir nosies ertmės. Jų sek- 
retas išsilieja į nosies vidų, išteka per nosies angas ir galiausiai 
nulaša nuo snapo galo. Kirų ši liauka yra virš akies, o jos pen- 
kių procentų druskingumo sekretas dvigubai sūresnis už jūros 
vandenį ir penkis kartus už kraują. Kirų druskinės liaukos vei- 
kia labai greitai. Kiras, kuriam buvo įpilta 134 kubiniai centi- 
metrai jūros vandens, visą druską išskyrė per tris valandas, ir 
tai jam visiškai nepakenkė. Jūrinės iguanos čia buvo ypač stam- 

bios ir žymiai juodesnės už tas, kurias mačiau Osborne ir Hu- 
de. Nė viena nebuvo marga. Vėliau nustačiau, kad šie skirtingu- 
mai buvo kaip tik rasės požymiai; šis faktas įdomus tuo, kad 
anksčiau buvo manyta, jog iguanos galinčios lengvai nuplaukti 
iš vienos salos į kitą ir todėl nuolatos maišosi. Bet dabar aišku, 
kad taip nėra. Ilgiau jas stebėjęs pamatai, kad jos vengia to- 
lėliau plaukti į jūrą. Jau Darvinas nustatė, kad jūrinė iguana, 
įmesta į vandenį, tuoj pat artimiausioje vietoje lipa į krantą. 
Šį stiprų prisirišimą prie sausumos tikriausiai reikia aiškinti 
ryklių baime. Ryklių skrandžiuose ne kartą buvo rasta jūrinių 
iguanų liekanų. 

Aikštelė aplink mane pamažu ištuštėjo. Beveik visi driežai 
išplaukė. Buvo labai karšta, ir mane ėmė pagunda išsimaudyti. 
Atsargiai, vengdamas gilesnių vietų, — to išmokau iš jūrinių igua- 
nų,— nuplaukiau prie uolų. Iguanos, sutiktos vandenyje, išsigan- 
dusios pasinerdavo ir įsikibdavo į dugną, aš jas matydavau pro 
akinius. Vandenyje buvo žymiai baikštesnės, negu sausumoje, ir 
tai suprantama, nes čia joms ypač pavojinga. Pasiekęs uolas, 
radau daug iguanų, tūnančių po vandeniu tarp uolų ir ant že- 
mų koralų šakų. Tarp rifų žuvų, žuvų angelų ir geltonuodegių 
chirurgų jos atrodė gana keistai. Iš pradžių pamaniau, kad čia 
iguanos sulindo slėpdamosi nuo manęs, bet paskui pamačiau, 
kad viena po vandeniu ėda dumblius; tas man buvo labai ne- 
tikėta. 

Vėliau esu ne kartą jas stebėjęs ir filmavęs tokioje padėtyje. 
Po vandeniu driežai ganydavosi iki pusės valandos. Jie lengvai 
vaikščiodavo jūros dugnu, ir vanduo jų nekėlė paviršiun. Man 
teko matyti, kaip nelaisvėje laikomi gyvūnai reguliariai ryda- 
vo nedidelius akmenukus. Šie, matyt, jiems buvo reikalingi kaip 
balastas. Prie Narboro jūrinės iguanos po vandeniu ėdė netgi 
esant 19 laipsnių Celsijaus. Užtat maži jaunikliai maitindavosi 
visuomet tik virš vandens. 

Tuo tarpu praėjo didžiausio atoslūgio metas. Vanduo spar- 
čiai kilo, ir kadangi su atplūstančia srove į seklumas mėgsta at- 
plaukti rykliai, tai vėl grįžau į savo vietą ant kranto. 

Viena po kitos grįžo ir jūrinės iguanos. Jos eidavo tiesiau- 
siu keliu, lyg tiksliai žinotų, kur jų vieta. Pakeliui sulig kiek- 
vienu žingsniu apčiupinėdavo liežuviu uolą, matyt, orientuoda- 
vosi pagal kvapą. Jos paimdavo liežuviu kvapias medžiagas ir 
pcrkeldavo į uoslės duobelę gomurio viršuje. Vėliau, pergabe- 

nęs kelis driežus kitur, nustačiau, kad jie iš tikrųjų prisirišę 
prie savo vietos ir puikiausiai susiranda ją, netgi būdami toliau 
nei už trijų šimtų metrų nuo jos. 

Sugrįžusios iguanos pirmučiausia sugulė ant pilvų ir šildėsi 
saulėje. Tarp jų, pasinėrę į savo darbus, bėgiojo dideli raudoni 
krabai. Jie užropodavo ir ant driežų. Mačiau, kad krabai šva- 
rindavo roplius. Jie išrankiodavo iguanoms erkes. Vėliau gy- 
vuose Viljamo Bibso pasakojimuose radau parašyta, kad ir jis 
yra stebėjęs tokią sceną. 

Paėdusios pamažu sugrįžo visos iguanos, ir tirščiausias jų 
knibždėlynas nugulė uolą. Kad ir koks netvarkingas toks sugu- 
limas gali pasirodyti iš pirmo žvilgsnio, ilgesni stebėjimai pa- 
rodė, kad ir čia esama griežtos tvarkos. Kiekvienas suaugęs pa- 
tinas buvo apsigyvenęs ant atskiro luito, kurį dalinosi su ke- 
liomis kiek mažesnėmis patelėmis. Tas akmuo buvo jo valdos, 
kurias uoliai gynė. Vos tik kaimynas prieidavo per arti, tuoj 
vienas kitam imdavo grasinti. Jie išžiodavo snukius, raudoni nas- 
Iai ryškiai sušvisdavo juodo kūno fone, linkčiodavo galvomis 
ir, pastatę sprando ir nugaros skiauterę, stypčiodavo priešais 
varžovą. Protarpiais pro šnerves išprunkšdavo ploną vandens 
čiurkšlę, kuri pasklisdavo ore kaip perregimas debesėlis. Tai bu- 
vo tikrai slibiniškas elgesys, jis man primindavo mūsų pasakų 
ir sakmių ugnim spiaudančius drakonus. Paprastai šio ceremo- 
nialo pakakdavo numalšinti varžovo kovos įkarščiui. 

O kartais užvirdavo grumtynės. 

Pirmas toks susirėmimas prasidėjo labai tikusioje vietoje, 
tiesiai prie mano kojų. Varžovai stypčiojo aplink vienas kitą 
lyg ant kojokų. Kiekvienas kiek beįmanydamas pūtėsi ir de- 
monstravo savo galybę. Kitaip tariant, abu stengėsi pasirodyti 
smarkesni, nei iš tiesų yra. Labai paplitęs „įspūdžio padarymo“ 
principas, taip šią laikyseną vadina elgsenos tyrinėtojai. Ta- 
čiau įsibrovėliui jis, atrodo, nepadarė įspūdžio. Šis savo ruožtu 
irgi puikavosi. Taip kelias minutes jie suko ratu, pagaliau, iš- 
žioję nasrus, sustojo priešais. 

Kiekvieną akimirką laukiau, kad jie štai puls vienas kitą 
ir susivys kandžiodamiesi į kamuolį. Ir iš tiesų: jie puolė vie- 
nas kitą, tačiau, tai mane labai nustebino, panarine galvas. Kie- 
tai susirėmė kaktomis ir stengėsi vienas antrą pastumti iš vie- 
tos. Abu suleido nagus į lavą, nugaros išsirietė nuo įtampos. 
Kelias minutes truko ši keista dvikova. Paskui besirungiantieji 

išsiskyrė. Pirmasis raundas baigėsi lygiomis. Šiek tiek pagrasinę, 
priešininkai susirėmė iš naujo. Šį kartą valdų savininkas pa- 
taikė įsibrovėliui į šoną, ir tas jau nepajėgė atsilaikyti. Pama- 
zu, baisiai pamažu jis buvo nustumtas į šalį. Kairioji priekinė 
koja vis tiesėsi ir tiesėsi, paskui pirštai vienas po kito atsika- 
bino nuo uolos, ir nors ateivis net drebėdamas iš paskutiniųjų 
priešinosi, netrukus buvo atplėštas nuo žemės paskutinis nagas, 
ir jis neteko pusiausvyros. Kelias sekundes lyg didelis vabalas 
kirbino kojas, paskui vėl atsistojo ant visų keturių, — pačiu lai- 
ku, nes dar spėjo šmurkštelti į plyšį. Priešais jį, linkčiodamas 
galvą, išdidžiai stypčiojo nugalėtojas. 

Gal kokias penkias minutes įveiktasis ištūnojo savo plyšyje, 
per tą laiką jis tiek atsipūtė, kad vėl išdrįso pulti. Pirmą kartą 
net nespėjo išlįsti, nes varžovas iš viršaus vėl įgrūdo atgal. Ta- 
čiau antras išpuolis pasisekė, ir vėl visu smarkumu įsiliepsnojo 
kova už teritoriją ir joje esančias pateles. Kas laimės, ilgai bu- 
vo neaišku, bet paskui valdų savininkas vėl paėmė viršų. Jau 
veržovas buvo nustumtas prie pat plyšio, užpakalinės kojos jau 
kadaravo virš tuštumos, ir čia jis nelauktai atsiskyrė nuo var- 
žovo ir išsiplėtojo priešais nugalėtoją. Jis supliuško kaip guminis 
driežas, išleidus orą, ir dabar gulėjo ant pilvo mažas, nusižemi- 
nęs, priglaudęs nugaros skiauterę ir į šonus ištiesęs kojas — ap- 
gailėtina pagyrūniškos grasinimo pozos priešingybė! O nugalė- 
tojas? Aš maniau, kad tik dabar kaip reikiant sudoros kapitu- 
liuojantį, bet ne, nieko panašaus neįvyko. Jis gerbė nusižemi- 
nusį ir pasiduodantį priešą! Pasipūtęs grasinimo padėtyje jis lau- 
kė, kol varžovas pasišalino! Iš tiesų labai savitos šios driežų 
kovos. Visa kova nuo pradžios buvo turnyras, kurį laimėjo stip- 
1esnysis, nesužeisdamas silpnesniojo. 

Beje, kiaušinių dėjimo metu dėl vietos kovoja ir patelės, 
stumdamos viena kitą kaktomis. Tačiau tikrų turnyrų čia ne- 
Lūna. Tiesa, ginčas prasideda įžanginiu grasinimu, kai patelės 
išsižioja ir linkčioja. Gali netgi trumpai pasistumdyti galvomis, 
tačiau ilgai negaišdamos, o labai dažnai ir be šios įžangos, pa- 
telės kanda viena kitai ir smarkiai purto. Tai visų pirma pa- 
sakytina apie Hudą, kur labai trūksta vietos kiaušiniams dėti. 
Čia stebėjome pačias aršiausias patelių kovas ir tik šioje saloje 
matėme, kad patelė tą vietą, kur užkasė kiaušinius, dar kelias 
dienas saugo ir gina nųo savo kaimynių. Ir tiktai Hude mačiau, 

kad patelės kiaušinių dėjimo laikotarpiu pasipuoštų margomis 
spalvomis, panašiomis į prašmatnų patino rūbą. Tai įdomus bu- 
dingas tai rasei pavyzdys. 

Jūrinės iguanos nevislios, nors vandenyje jas persekioja 
plėšriosios žuvys, o sausumoje suopiai. Kiekviena patelė per se- 
zoną, vasario arba kovo mėnesį, padeda du iki dešimties centi- 
metrų ilgio ir penkių centimetrų skersmens kiaušinius, kuriuos 
užkasa dvidešimties—trisdešimties centimetrų gylyje. Iš tų di- 
delių kiaušinių išsiritę driežiukai būna jau gana stiprūs ir prisi- 
taikę savarankiškai gyventi sunkiomis potvynių ir atoslūgių zo- 
nos sąlygomis. f 

Tą dieną dar turėjau progų stebėti kelis šių riteriškų driežų 
turnyrus, ir visados kartodavosi tas pat. Po įžanginio grasinimo 
prasidėdavo kova, kurios metu abu priešai rodydavo savo jė- 
gą, stumdami vienas kitą galvomis. Jei kuris pasijusdavo esąs 
aiškiai silpnesnis, pasiduodavo, atsiguldamas nusižeminimo poza. 
Tuo kova ir baigdavosi. Šios riteriškos kovos taisyklės buvo 
griežtos. Tai patvirtino dar vienas mano stebėjimas. Pažiūrėjęs 
kelias kovas, sugalvojau iguanas tyčia supešdinti. Aš pagavau 
stamboką patiną ir paleidau svetimoje teritorijoje, ir čia atsiti- 
ko visai nelauktas dalykas. Valdų šeimininkas įniršęs puolė įsi- 
brovėlį, smarkiai įsikibo į sprandą ir valandėlę purtė, kol be- 
viltiškai besispardančiam įsibrovėliui pavyko išsilaisvinti ir pa- 
sprukti. Ir taip būdavo kiekvieną kartą, darant šį bandymą. Aš 
taip pat matydavau, kad tuos patinus, kurie sprukdami kuo sku- 
biausiai nerdavo per kito valdas, jų šeimininkas irgi smarkiai 
puldavo ir kandžiodavo. Atrodo, kad patino įsibrovimas, nesi- 
laikant nusistovėjusios tvarkos, iš karto sukelia kruviną kovą. 
Tokios jau taisyklės, kad reikia tiksliai laikytis įžanginio ce- 
remonialo — grasinamo vaikščiojimo ir galvos linkčiojimo. Tik- 
tai tuomet gali prasidėti turnyras. Kad jūrinės iguanos norma- 
liu atveju nesikandžioja, turi didelę reikšmę rūšies išsaugoji- 
mui. Jei gyvūnai paleistų darban dantis, dažnai vienas kitą sun- 
kiai sužalotų, nes abu žandikauliai pilni aštrių, su trim smaiga- 
liais dantų. Atsiradus kovai su taisyklėmis, išvengiama gentainio 
užmušimo, o tas labai naudinga rūšiai, nes juk pralaimintysis, 
silpnesnis gyvūnas dažnai nėra ligotas, biologiškai mažavertis 
individas; dažniausiai tai jaunas patinas, kuriam reikia duoti 
galimybę subręsti! 

Panašios kovos pagal taisykles būdingos ir daugeliui kitų stü- 
burinių. Jei margasis ešerys (Hemichromis bimaculatus) kovoja 
su varžovu, visų pirma grasina priešininkui iš priekio. Spindė- 
dami įvairiausiomis spalvomis, išskleidę pelekus ir žiaunų dang- 
telius, partneriai stovi vienas priešais kitą. Kai užtektinai pasi- 
puikuoja, kerta vienas antram uodegomis. Ir čia varžovas netgi 
nepaliečiamas uodegos peleku; vandens banga sudirgina jaut- 
rius srovės jutimo organus ant partnerio šonų, ir iš to priešinin- 
kai sužino kits kito jėgą. Pasikeisdamos uodegos smūgiais, zu- 
vys dažniausiai plūduriuoja lygiagrečiai, galva prie varžovo uo- 
degos. Jei nė vienas nenusileidžia, tada prasideda tampymasis 
už snukio: varžovai susikimba lūpomis ir tempia kiekvienas į 
savo pusę; galiausiai — jei ginčas vis dar neišspręstas — praside- 
da kandžiojimasis, kurio metu partneriai snukiais duria į šo- 
nus, kad net žvynai lekia, o minkšti pelekų galai virsta skutais. 
Tačiau dažniausiai viskas išsisprendžia jau prieš tai, turnyro 
metu. Nugalėtojas suglaudžia pelekus, nublanksta ir pasišalina 
iš kito valdų. Laisvėje beveik nepasitaiko, kad vienas užmuštų 
kitą. Tačiau kartais šitaip atsitinka akvariume, jei neapdairus 
žuvelių mėgėjas laiku neperskiria peštukų. Mat, kol nugalėtasis 
tebėra kito valdose, tol jis puolamas. 

Ir angys (Vipera berus), kovojančios dėl patelės, nesikandžio- 
ja, jos rungiasi pagal tikslias taisykles. Barškuolių (Crotalus) 
patinai išsitiesia lygiagrečiai šalia vienas kito, susiveja uode- 
gomis, o priekiniu kūno trečdaliu atsistoja. Tokioje padėtyje 
partneriai stengiasi nustumti vienas kitą su galva į šalį. Jei vie- 
nas parkrinta, antrasis kūno kilpa prispaudžia jį prie žemės. 
Tokiu būdu kova užbaigiama visiškai be kraujo. Lygiai taip 
elgiasi ir daugelis kitų nuodingųjų gyvačių. Kas būtų, jei gyva- 
tės kandžiotųsi, tada kova, be abejo, baigtųsi vieno, o dažnai ir 
abiejų partnerių mirtimi. 

Žavūs yra vikriųjų driežų (Lacerta agilis) turnyrai. Po trum- 
pos grasinimų įžangos vienas driežas čiumpa kitam už spran- 
do ir stipriai sukanda. Varžovas kantriai laukia, kol priešinin- 
kas bent kiek atleis žandus, kad savo ruožtu pastarąjį nutvertų. 
Taip galynėjasi pakaitomis, kol vienas pavargsta ir nusileidžia. 
Jaunesni patinai dažnai kovą baigia, pirmą kartą stipresniajam 
nutvėrę už sprando, lyg apie pastarojo jėgą spręstų iš sprando 
drūtumo. Pralaimėjęs driežas, panašiai kaip mūsų jūrinės igua- 
nos, parkrinta ant pilvo ir labai greitai trepena visomis keturio- 

Inis kojytėmis vietoje, šį judesį galima suprasti kaip simboliš- 
ką bėgimą šalin. Po to jis greitai nubėga. 

Panašiai elgiasi daugelis kitų stuburinių. Galima išvesti ie 
svkle, kad visi gyvunai, turintys iSvystytus ginklus, t. y. ast- 
rius dantis, stiprius nagus bei snapus, ir galintys lengvai uz- 
mušti savo gentainį, išsiugdė tokią elgseną, kuri neleidžia taip 
padaryti. Kova paverčiama turnyru, o tose rūšyse, kur pralaimé- 
jęs varžovas negali pakankamai greitai pasišalinti, išsivystė 
ypatingos nuolankumo pozos, kurios sulaiko nugalėtoją nuo to- l 
limesnio puolimo. Jauna ilgasnapė vištelė (Rallus aquaticus) net- 
gi nemėgina priešintis puolančiam suaugusiam paukščiui, ji pa- 
prasčiausiai atsuka jam pakaušį. Vieninteliu snapo kirčiu į šią 
jautrią kūno vietą jauniklis būtų užmuštas, bet kaip tik toks 
pažeidžiamumas sulaiko nuo tolimesnio puolimo. Jei susipiauna 
šunys ar vilkai, tai, iš šalies žiūrint, rietynės atrodo baisiai. Prie- 
šininkai sukiojasi susikibę į tumulą, bet, nežiūrint to, retai pasi- 
taiko, kad jie vienas kitą tikrai nugalabytų. Vos tik vienas pa- 
junta esąs silpnesnis, tuoj nutraukia kovą ir atkiša gerklę. Nuga- 
lėtojas, kad ir stovi urgzdamas, bet jau negriebia. Jaunikliai to- 
kiu atveju labai dažnai virsta aukštielninki ir nuolankiai vizgina 
uodega. Ir jeigu mes barame savo taksą, aviganj ar pudeli, tai 
jis elgiasi lygiai taip pat. Tiktai tie gyvūnai, kurie normaliomis 
sąlygomis negali vienas kitam padaryti ką nors bloga, neturi to- 
kio susiturėjimo. Kam gi tokio instinkto reiktų egiptiniam purp- 
leliui su mažučiu snapeliu? Šis balandėlis gali kelis kartus su- 
tvoti varžovui sparnais, gal būt, išpešti kokią plunksną, bet rim- 
tai jo sužaloti negali. Bet kaip tik šie paukščiai, laikomi Svel- 
numo simboliu, nelaisvėje pridaro šiurpiausių dalykų. Ko ne- 
padaro vilkai, tas ankštame narvelyje lengvai pavyksta purple- 
liui. Jis užspeičia varžovą į kampą ir mažyčiu snapeliu taip 
žiauriai sumaitoja, kad šio nugara tampa ištisa žaizda. Laisvė- 
je silpnesnys būtų seniai nuskridęs. 

Nejučiomis kyla klausimas, ar ir žmogus turi įgimtą stabdį 
nežudyti? Beveik linkstama jį priskirti prie neturinčiųjų, tačiau 
taip, jei geriau įsigilinsime, laimė, nėra. Ir žmogus labai aiškiai 
reaguoja į kokiu nors būdu parodytą nusižeminimą. Tik pato- 
logiškai išsigimęs gali ryžtis kankinti ar netgi užmušti aimanuo- 
jantį, verkiantį arba pasigailėjimo meldžiantį priešininką. Bet 
su akmeninio kirvio išradimu žmogus įsigijo galimybę peržengti 
šiuos įgimtus stabdžius. Įsikarščiavus suduotas smūgis užbaigda- 

vo kovą, nespėjus priešininkui apeliuoti į varžovo jausmus. 
Technika nuo to laiko dar labiau ištobulėjo. Jei durti su ietimi 
dar reikėjo labai įsikarščiuoti, tai dabar kareivis į tamsų lopi- 
nėlį sniego lauke taikosi gana šaltakraujiškai. Mes paprasčiau- 
siai negalime suprasti, kad toks menkas judesys, kaip nuleistu- 
ko paspaudimas, gali turėti tokias baisias pasekmes. Kiek mi- 
lijonų morališkai visiškai sveikų vyrų turėjo šitai patirti. Žmo- 
nės, kurie namie tikriausiai nė musės nenuskriaustų, lyg niekur 
nieko numesdavo bombą. Šis darbas, žinoma, jiems būdavo pa- 
lengvinamas tuo, kad rafinuota propaganda priešą vaizdavo kaip 
žemesnės vertės žmogų. Bet aš esu tikras, kad dauguma tų vy- 
rų, kurie ramiausiai atkabindavo bombas, negalėtų rimtai su- 
žeisti vaiko. Mūsų sena paveldėta jausmų reakcija paprasčiau- 
siai nespėja koja kojon su karo technikos vystymusi. Ji vis dar 
pritaikyta stoti prieš varžovą plikomis rankomis. Ginklas mūsų 
biologinėje sandaroje, atrodo, nebuvo numatytas, mūsų įgimta, 
priklausanti nuo jausmų reakcija prie jo nepritaikyta. Mes tu- 
rime stengtis šį trūkumą kompensuoti savo protu. Tiktai tada, 
kai mums tas pavyks, žmonių, kaip rūšies, tolimesnis gyvavimas 
bus garantuotas. 


MANDAGŪS KORMORANAI 


Sėdėjau prie vieno rečiausių ir mokslui brangiausių mūsų 
Žemės paukščio lizdų. Pakrantėje, risdamosi per nesvetingas 
Narboro uolas, griaudėjo bangos. Vienoje įlankėlėje šildėsi keli 
jūrų liūtai, o ant uolų, baltų nuo guano, grūdosi jūrinės iguanos. 
Bet mano dėmesys šįsyk buvo skirtas ne joms, o tiems labai 
savotiškiems paukščiams, kurių dvi poros perėjo netoli manęs 
ant plikų akmenų. Jų lizdai buvo plokščios krūvelės dumblių, 
sukrautų pylimėliu ir sulipintų saulėje sukietėjusiu guanu. Ke- 
lios geltonos jūrų žvaigždės gražiai puošė lizdų aplinką, čia 
viename tokiame neišmoningame lizde tupėjo jaunikliai, lizde 
priešais mane — tik vienas, gretimame — du, prasto sudėjimo, ap- 
žėlę tamsiai rudais pūkais padarai, ilgakakliai, mažučiais spar- 
nų stabarais, juodomis kaip smala anties kojomis, taip pat juo- 
da, beveik plika galva ir ilgu it kablys žemyn užlinkusiu snapu. 
Jie gulėjo lekuodami, užstoti nuo saulės suaugusio paukščio. 
Šie buvo stambūs ir kažkuo priminė roplius. Jų plunksnos bu- 
vo tamsiai rudos. Kresnas kūnas laikėsi ant juodų anties kojų. 
Uodega buvo trumpa ir nutriušusi, kaklas gyvatiškas. Galvoje 
švietė nepaprastai žaliai mėlynos akys. Tamsus snapas buvo il- 
gas ir stiprus, panašus į europinio kormorano. Bet keisčiausi bu- 
vo šio paukščio sparnai. Tai buvo tikri sparnai su plasnoja- 
mosiomis plunksnomis, bet kaip tokiam dideliam paukščiui — 
juokingai maži. Jie netgi neturėjo trečdalio suaugusio kormo- 
rano kūno ilgio. Be to, jie atrodė labai apipešioti: trūko plunks- 
nų, kitos tebuvo pusiau užaugusios, vienu žodžiu, skraidyti jie 
netiko. Tačiau kad ir prasti būdami, jie paukščiui dar praver- 
tė — galėjo pridengti jauniklius nuo saulės. 

Taip, kad ir kaip neįtikima dabar man pačiam atrodo, bet 
tada aš sėdėjau prie beveik išnykusio neskraidančio kormorano 
(Nannopterum harrisi) lizdų. Galapagų kormoranas, šiandien 

sutinkamas Narbore ir priešais esančioje Elbimarlio pakrantėje, 
laikomas vienu paskutiniųjų įrodymų, kad paukštis, nesant prie- 
šų, gali prarasti sugebėjimą skraidyti be jokios žalos rūšiai. Ki- 
ti garsūs pavyzdžiai yra mūsų šiaurinių salų didžioji alka (Alca 
impennis) ir Mauricijaus drontas (Didus ineptus), tačiau abu 
jau seniai i$mire, o neskraidančių Naujosios Zelandijos pauks- 
čių dienos taipogi suskaitytos. 

Kantriai stovėjo kormoranai svilinančioje saulėje. Jie leka- 
vo, ir man buvo labai karšta. Laikas nuo laiko kaimynai pra- 
dėdavo ginčą, tikriausiai iš nuobodulio; tada jie kirsdavo vie- 
nas kitam ir taukšėdavo snapais, tačiau lizdai buvo per dvigu- 
bą jų kaklų ilgį, ir todėl vienas kito nepasiekdavo. Tas ginčas 
atrodė daugiau kaip įsišaknijęs įprotis, formalumas, kuriuo kai- 
mynui buvo rodoma, kur eina valdų riba. Iš pradžių jie ir man 
grasino, bet greitai liovėsi. Gal būt, todėl, kad aš negalėjau at- 
sakyti tokiu pat gražiu taukšėjimu! 

Po valandėlės, kai jau norėjau eiti toliau, nes paukščiai ne- 
siruošė ką nors įdomaus daryti, vieno lizdo jaunikliai subruz- 
do. Jie išlindo iš po senojo paukščio, ištiesė kaklus ir pradėjo 
greitai būgninti snapais iš šonų suaugusiojo gerklę. Šis iš pradžių 
pasitraukė į šalį, atsistojo ir atlošė galvą, tačiau jaunikliai būg- 
nino dar energingiau. Šis dirginimas pagaliau sukėlė atrijimo 
refleksą. Atrodė, lyg paukščiui iš tiesų darytųsi bloga: valandėlę 
ji tampė vėmulys, paskui jis staiga plačiai išžiojo snapą ir pasi- 
lenkė priekin. Šito momento jaunikliai tik ir telaukė. Guvesny- 
sis beveik sulindo į paukščio ryklę. Kai po kiek laiko vėl išlindo, 
jau energingai rijo, ir iš jo snapo karojo apvirškintos sepijos 
čiuptuvas. Iš senojo paukščio judesių buvo aiškiai matyti, kad 
jam dabar maloniausia būtų ramybė, bet antrasis jauniklis, dal 
nieko negavęs, nepaleido, kol neatsiėmė, kas jam priklauso. Pas- 
kui paukštis pasipurtė, ir tris ketvirčius valandos nieko neįvyko, 
jei neimsim domėn to, kad aš pamažu, tačiau kaip reikiant, 
kepiau saulėje. Tik čia šmižinėją ypatingai tamsūs briaunotuo- 
degiai neleido man visiškai suolebti. Jiems ši saulėkepa buvo 
labai į sveikatą. Aš pagavau kelis, be to, sučiupau gražią, ru- 
dą Galapagų gyvatę (Dromicus), kai ji prie mano kojų norėjo 
įlisti į plyšį. Aš įsidėjau ją į maišelį pas driežus. Kai po de- 
šimties minučių pasižiūrėjau, gyvatė buvo pastebimai pastorė- 
jusi, o driežų sumažėję. Vieną buvo jau visiškai prarijus, o 

kitą kelis kartus apsivijusi. Šio driežo galva buvo gyvatės nas- 
ruose. 

Pagaliau po geros valandos kormoranams vėl kažkas atsi- 
tiko. Paukštis priešais mane staiga taip užvertė galvą, kad sna- 
pas styrojo stačiai į dangų, ir žemu balsu užtraukė „kro kro 
kro". Sparnai buvo truputį sulenkti, o praskleista uodega trupu- 
tį užlaužta. Pakrantėje irgi pasigirdo „kro kro”, tai atsišaukė vi- 
siškai peršlapęs kormoranas. Jis ką tik išlipo iš vandens netoli 
lizdo. Tiesus, oriai įtraukęs kaklą, krypavo artyn. Iš snapo ka- 
daravo kuokštas dumblių. Atėjes prie lizdo, žemai nusilenkė ir, 
tardamas ,,kro kro", tarytum gražiausią gėlių puokštę įteikė tą 
dumblių pluostelj. Kormorano partneris jį paėmė ir rūpestingai 
pasidėjo ant lizdo krašto. Atėjusysis tuo metu atsistojo šalia liz- 
do ir išskleidė sparnus džiovintis. Po penkių minučių jis vėl pasi- 
sveikino, iškilmingai įteikdamas susirastą pagaliuką, ir atsistojo 
ant lizdo krašto. Paukštis, iki šiol saugojęs jauniklį, taip pat iš- 
kilmingai pagaliuką priėmė, atsargiai padėjo ant lizdo briaunos, 
o paskui išlipo iš lizdo. Jis pasipurtė, skubiai nukrypavo prie 
jūros ir su aiškiu pasitenkinimu pasinėrė į bangas. Dabar ki- 
tam teko valandą, o gal ir ilgiau, rūpintis lizdu. 

Visą dieną išbuvau toje vietoje, ir kiekvieną sykį mane su- 
jaudindavo ši žavi pasisveikinimo ceremonija. Patinas ir pate- 
lė buvo vienodai mandagūs. Grįžtantis kormoranas kiekvieną 
sykį atsinešdavo pluoštelį dumblių, šakelę arba gražią jūrų 
žvaigždę. 

Elgesio tyrinėtojų lyginamieji stebėjimai moko, kad tokia pa- 
sisveikinimo ceremonija tarp paukščių gana paplitusi ir kad 
jai tenka svarbus vaidmuo tvarkant bendrą gyvenimą. Mat, 
daugelis paukščių iš toliau sunkiai atpažįsta savo partnerį. Tai- 
gi skrendantysis prie lizdo kažkokiu būdu turi parodyti, kad jis 
saviškis ir nepuoselėja piktų kėslų. Naktikovis, norintis nutūpti 
prie savo lizdo, dar ore turi charakteringu rūšiai būdu pasisvei-' 
kinti, priešingu atveju partneris gena jį šalin. Netgi savi jau- 
nikliai kitaip neprileistų prie lizdo. 

Simboliški sveikinimosi judesiai visada išreiškia draugiškus 
ketinimus. Sveikindamiesi didieji baltieji garniai ištiesia kaklus 
priekin ir žemai nusilenkia. O pilkieji garniai daro priešingai, jie 
užlaužia kaklus kaip žvakes aukštyn; baltieji gandrai padeda 
kaklą ant nugaros ir kleketuoja. Tačiau visais trim atvejais tai 
reiškia tą patį, nes garnys gali kirsti tik sulenkęs kaklą „S“ rai- 

de. Taigi ištiestas kaklas nedviprasmiškai išreiškia taikius keti- 
nimus. Labai karingi rudagalviai kirai, kurie turi juodą grasini- 
mo kaukę, partnerį sveikina atsukdami pakaušius. Jie papras- 
čiausiai kukliai žiūri į šalį, nes pažvelgti į vienas kitą jau reiš- 
kia grasinti! 

Iš esmės čia tas pat, kai masajų karys priešais svečią įbeda 
žemėn savo ietį arba kai mes gerbiame ginklu, t. y. šautuvą lai- 
kome tokioje padėtyje, iš kurios neįmanoma šauti, ar pagaliau 
kai, sveikindamiesi su draugu, atkišame jam dešinės delną, ran- 
ką, kurioje paprastai laikomas ginklas. Ankstesniais laikais prieš 
draugą žmogus nusiimdavo šalmą. Kai mes šiandien kilsteliame 
skrybėlę, darome tą patį gestą. 

Draugiškumui parnerio atžvilgiu išreikšti daugelis paukščių 
pasitelkia veiksmus, reikalingus jaunikliams auginti. Kormora- 
nas, įteikiąs savo partneriui statybinę medžiagą lizdui, simboliš- 
kai sako: ,,Kraukime lizdą bendrai." 

Ta proga prisimenu nedidelį, bet neužmirštamą atsitikimą, kai 
dar dirbau Vilhelminenbergo biologinėje stotyje prie Vienos. 
Otas Kenigas, šios tyrimų įstaigos įkūrėjas ir vadovas, parsigabe- 
no iš Noizidlerio ežero pusaugių pilkųjų garnių. Iki šiol mes tu- 
rėdavome mažesnių jauniklių, kuriuos buvo lengva lesinti. Už- 
tat naujieji garniai, matyt, buvo jau per seni. Jie atkakliai nelie- 
tė maisto ir kirsdavo mums, vos tik prieidavome arčiau. Staiga 
Kenigui į galvą šovė gera mintis. Jis paėmė rankon švendro 
stiebelį ir atkišo garniams. Vienas tuojau šoko kirsti, bet staiga 
susilaikė, rūpestingai paėmė šiaudą ir įtaikė į savo lizdą po ko- 
jomis. Nuo šio momento garnys pasidarė taikus, jis teisingai 
suprato draugišką pasveikinimą. Šį gestą Kenigas nusižiūrėjo 
nuo suaugusių garnių. Jų patinas, meilindamasis patelei, įteikia 
švendro šiaudelių. 

Žuvėdros patinas įteikia kaip vestuvinę dovaną savo išrink- 
tajai žuvį, tuo lyg ir sakydamas, kad stropiai maitins jaunik- 
lius. O jei dvi šimpanzės rodo viena antrai švelnumą, tai kiša 
viena kitai maisto trupinius. Tyrinėtojai Rotmanas ir Toiberis 
mano, kad mūsų bučiavimasis kilęs iš tokio simboliško maiti- 
nimo. 

Apskritai imant, pasisveikinimo ceremonijos tarnauja tos pa- 
čios rūšies individų agresijai nuslopinti, kuri juk labai dažnai 
pasireiškia ir tarp pažįstamų bei susidraugavusių būtybių, ka- 
dangi gentainis irgi dažnai būna agresiją sukeliančių signalų 


59 


nešiotojas. Tai lengva įrodyti ir neskraidančio kormorano pă- 
vyzdžiu. Ne kartą iš ateinančio su lauktuvėmis buvau atėmęs 
jo dovaną. Tai gana lengva padaryti, nes paukščiai jaukūs. Ta- 
da apiplėštasis kiek padvejojęs krypuoja toliau prie lizdo, bet 
partneris jį pasitinka snapo kirčiais. Po to nuvytasis kormoranas 
greitai ieško šakelės arba dumblių pluoštelio, tik su šia dova- 
na jis gali prisiartinti prie savo partnerio. Beje, ir mūsų pasi- 
sveikinimo ta pati paskirtis. Užtenka juk namuose, draugų ar 
bendradarbių rate kažkiek nesisveikinti, ir pajusime atvirą mūsų 
artimiausių žmonių priešiškumą; mūsų santykiai juntamai pa- 
aStrés. 

Saulé pamazu nugrimzdo uz Narboro. Masyvus atrodé ugni- 
kalnio siluetas liepsnojančio vakaro dangaus fone. Visi kormo- 
ranai susirinko prie lizdų, ir aš ėmiau ieškotis vietelés nakvy- 
nei. Smėlingame pakrantės ruoželyje augo kriptokarpo krūmas 
ir viliojo mane, po juo ir įsitaisiau kaip namuose. Valandėlę dar 
užrašinėjau mėnulio šviesoje dienos stebėjimus, paskui mane 
apėmė švininis miegas, iš kurio pažadino tik garsus prunkšti- 
mas, Surikęs iš baimės, pašokau ir įsistebeilijau į dvi apvalias 
akis, blizgančias mėnesienoje, ir į stambių, retų ūsų mišką. Tai 
buvo ne slogutis — aš spoksojau į seno jūrų liūto snukį! Iš bai- 
mės tikrai nežinojau ką daryti, bet liūtas, laimė, taip pat ne ma- 
žiau išsigando. Kimiai riaumodamas, jis nušliaužė šalin. Už ko- 
kių trisdešimties metrų atsigulė miegoti. Ir vėl buvo ramu kaip 
ir anksčiau, tik miegas jau neėmė, ir aš klausiausi mūšos šniokš- 
timo, kol nublanko žvaigždės ir atėjo nauja diena. 

Greitai išgėriau iš termoso nusistovėjusios arbatos likučius, 
suvalgiau kelis keksus ir patraukiau pajūriu. Dabar, gaivų rytą, 
eiti buvo vienas malonumas, nors kelias buvo varginantis. Kran- 
tus vietomis dengė lava, suaušusi didelėmis plokštėmis; žemės 
drebėjimai jas taip sutrupino ir sujaukė, jog atrodė, kad einu 
per šukių lauką. Aštrūs lauženų kraštai bemat suraižė batus. 
Paskui reikėjo brautis per mangrovų raizgynus, kurie įlankos 
užutėkiuose ypač vešliai kerojo. Islinke šaknų kojokai vietomis 
buvo sunkiai įveikiamos kliūtys. Kai kur ant kamienų tysojo jū- 
rinės iguanos, užropojusios pasišildyti rytmečio saulėje. Galiau- 
siai vėl priėjau pliką, aukštą lavos barjerą, išaižytą gilių ply- 
šių, kuriuose gurguliavo jūros vanduo. Ir čia, kur išsikišęs lavos 
stogas metė šešėlį ir vėsino jūros vandenį, pamačiau Galapagų 
pingvinus (Spheniscus mendiculus). Tai buvo nuostabiai gražūs, 

maži paukščiai; jie tupėjo pavėsyje prie vandens. Krūtinė ir pil- 
vas, balti kaip sniegas, ryškiai kontrastavo su tamsia nugara ir 
juodomis pėdomis. Apie akis ėjo šviesūs ratilai, panašiai kaip 
Magelano ir Humbolto pingvinų, kurie abu giminingi Galapagų 
pingvinui. Galapagų pingvinas gana panašus į anuodu, tik tru- 
putį mažesnis; jo ūgis 50 centimetrų, svoris 2,5 kilogramo, tai 
išvis vienas mažiausių pingvinų. Ši gentis, kuriai taip pat pri- 
klauso Magelano bei Humbolto pingvinai, gražiai iliustruoja 
Bergmano taisyklę, pagal kurią artimai giminingų rūšių gyvūnai 
kuo arčiau tropikų, tuo mažesni. Kitas pavyzdys yra taip pat 
artimi giminaičiai — imperatoriškieji ir karališkieji pingvinai. 
Pirmieji gyvena nepaprastai šaltose Antarktikos zonose, o ant- 
rieji šiltesnėse, kur temperatūra retai nukrinta žemiau nulio. 
Imperatoriškieji pingvinai sveria 26—42,7 kilogramo, o karališ- 
kieji vidutiniškai apie 20 kilogramų. Šie artimų rūšių pakitimai 
vertinami kaip prisitaikymo pavyzdžiai. Juo didesni gyvūnai, 
tuo mažesnis, lyginant su visa kūno apimtimi, šilumą išspindu- 
liuojantis paviršius, todėl šaltuose rajonuose jie stambesni; tas 
padidėjimas dažnai pasireiškia kartu su galūnių sumažėjimu. 

Man artinantis, abu pingvinai atsistojo, bet jie greitai nusira- 
mino ir vėl sugulė šalia vienas kito ant pilvų. Po valandėlės jie- 
du netgi pradėjo vienas kitą valyti, nors aš buvau arčiau kaip 
už trijų metrų. Smailiais snapais labai švelniai čiupinėdami aki- 
nių plunksnas, jie šukavo jas kiekvieną atskirai. 

Šitaip vienas kitą išprausę, abu atsistojo ir nukrypavo prie 
uolos krašto. Ten jie pastovėjo kažko delsdami, lyg norėtų už- 
leisti vienas antram pirmenybę šokti į jūrą. Galėjai pamanyti, 
kad prisibijo maudyklės, gal būt, juos varžė instinktyvi van- 
denyje tykančių pavojų nuojauta? Antarktikos pingvinai, kurių 
nepalyginamai daugiau susirenka prie kranto, mėgsta vienas ki- 
tą įstumti. Kai vienas įkrinta vandenin ir nebūna tuoj pat jūrų 
leopardo arba ryklio suėstas, tada sulipa ir kiti. 

Pagaliau abu įšoko kojomis priekin į vandenį ir nuplaukė. 
Plakdami pavirtusiais į plaukmenis sparnais, jie tiesiog skrido 
vandeniu. Kojos buvo ištiestos užpakalin. 

Aplinkui paieškojau tų paukščių lizdo ir netrukus radau gi- 
liai viename uolos plyšyje. Aš ten jo niekad nebūčiau aptikęs, 
jei ta vieta nebūtų pažymėta baltomis išmatomis. Keliais ak- 
menėliais išklota lizdo duobelė buvo paslėpta po dviejų metrų 
storio lavos atbraila, truputį aukštėliau potvynio ribos. Paukščiai 

buvo išsirinkę pačią vėsiausią vietą. Bet aš buvau per daug 
saulės iškepintas ir pavargęs, kad čia pasilikčiau, todėl patrau- 
kiau atgal prie valties. Tačiau atsitiktinumas vėliau man leido ar- 
timai susidraugauti su vienu Galapagų pingvinu. 

Mūsų „Ksarifa“ jau kėlė inkarą ir ruošėsi palikti Indefeti- 
geblio salos Akademijos įlanką, kai vokietis atsikėlėlis Karlas 
Angermejeris atsisveikindamas tarp kitko papasakojo, kad vie- 
nas ekvadorietis laikąs sugautą Galapagų pingviną kaip žaislą 
vaikams. Mes žinojome, kiek jau nedaug šių paukščių belikę ir 
kaip pingvinai kenčia nuo nemokšiškos priežiūros. Gal mums 
pavyktų kuo nors jam padėti. 

Pingviniuko vardas buvo Penas, jį radom bulvių rūsyje. Jis 
pasisveikino su mumis trumpu, kimiu rėkčiojimu ir tuoj per bul- 
vių krūvą atbrazdėjo prie mūsų, kiek leido virvelė, kuria už 
kojos buvo pririštas prie spyrio. Vargšas mažylis iš karto mums 
krito į širdį, ir po ilgų šnekų nupirkom jį už penkis dolerius. 
Tiktai dienos šviesoje pamatėme, koks jis suvargęs ir nutriušęs. 
Pingviniukas buvo liesutis, o pilvo plunksnos sulipusios nuo pur- 
vo ir negalėjo sulaikyti vandens. Jeigu būtume paleidę, kaip 
kad iš pradžių ketinome padaryti, jis būtų tikriausiai bematant 
žuvęs. Taip jis pateko į laivą ir ėmė rūpintis, kad mums nepa- 
bostų laikas. 

Penas nuo pat pradžios buvo jaukus ir nepaprastai ėdrus, ir 
kadangi man buvo pavesta juo rūpintis, tai turėjau tik suktis, 
kad spėčiau užtektinai prigaudyti jam mažų žuvelių. Pingviniu- 
kas vienu kartu prarydavo dešimt gero sprindžio žuvelių, šito- 
kios porcijos reikėdavo rytą, per pietus ir vakare. Jis vaikšti- 
nėdavo po denį, su visais buvo draugiškas ir iš poreikio su kuo 
nors bendrauti kartais netgi įkyrus. Jei sėdėdavau laboratorijo- 
je, tai jis būtinai užsimanydavo užsikraustyti man ant kelių ir 
tol krekšėdavo ir brazdindavosi, kol galiausiai atsidurdavo šalia 
rašomosios mašinėlės. Tada jis būdavo visai ramus ir patenkin- 
tas, miegüstai mirkčiodavo, bet, deja, neilgai laukus, didelė 
balta dėmė papuošdavo darbo stalą, ir čia tekdavo Peną apibar- 
ti ir nuvyti. Betgi ant išdykėlio nebuvo galima pykti, ir mums 
nekilo ranka jį uždaryti. Tačiau kad nors trumpam nuo jo apsi- 
gintume, apie darbo stalus pristatydavome Penui neįveikiamų 
kliūčių. „Daktaras Šeras šiandien pats užsidarė narve ir nesi- 
ruošia iš jo išlįsti, kol netoliese bus Penas“, — rašiau tuokart 
žmonai. Netrukus kiekvienas turėjo po mažą narvą, kuriame dirb- 

davo. Penas buvo laivo šeimininkas! Mūsų laivo katę jau pačią 
pirmąją dieną jis nuvertė nuo sosto. Kai pirmąsyk ją pamatė, Pe- 
no kaklas ištįso, jis išskėtė sparniukus ir, garsiai trimituodamas, 
puolė rainę, kuri kuo greičiausiai pasislėpė ir nuo tada iš tiesų 
privengė Peno. 

Labai keistai jis elgėsi, pirmą kartą save pamatęs veidrodyje. 
Aiškiai nustebęs, spoksojo į savo atvaizdą iš pradžių viena aki- 
mi, po to kita, paskui pritepseno arčiau ir pabandė snapu pa- 
čiupinėti atspindį, o kadangi to padaryti nepavyko, tai išsitiesė, 
pakėlė aukštyn snapą, garsiai užtrimitavo ir ėmė pamažu ir pa- 
brėžtinai plakti mažais sparniukais. Aiškiai matėsi, kad nori 
kitą įbauginti. Bet kad ir antrasis atsimokėjo tuo pačiu, to mu- 
sų Penas jau negalėjo pakęsti. Jis puolė savo antrininką ir, gal 
būt, netgi veidrodį būtų sukūlęs, jei nebūtume įsikišę. 

Kelias savaites pabuvęs laive, Penas vėl pasidarė riebus, kaip 
ir dera pingvinui, o plunksnos visai išsivalė. Jis maudydavosi 
daug ir mielai. Kai būdavo audringa jūra, jis patenkintas plau- 
kiodavo sūriame vandenyje, kurio dažnai pusiau blauzdų prisi- 
rinkdavo abipus denio nutekamuosiuose grioveliuose. Jis darėsi 
vis veiklesnis, ir vieną dieną, kai išmetėme inkarą priešais Koko- 
so salą, iššoko už borto. Pirmiausia pašėlusiai maudėsi, paršly- 
davo tai ant kairio, tai ant dešinio šono ir trindavo sparniukais 
pilvą. Taigi mes turėjome laiko nuleisti vandenin valtį. 

Išsimaudęs jis ėmė žvaliai zuvauti aplink mūsų laivą. Net 
kai pasisotino, nenurimo: gaudė vis naujas žuvytes, kurių jau 
neberijo, o tuoj pat vėl paleisdavo. Tačiau pastebėjęs, kad mes 
jį sekam, nuplaukė tolyn, o kai ir mes nusiyrėm iš paskos, tai 
spruko nuo mūsų. Jis neabejotinai bijojo valties. Todėl aš iš- 
lipau į vandenį, manydamas, kad nesibaidys jam pažįstamo pri- 
ziuretojo. Bet pingvinas tiesiog paniškai bijojo visko, kas pas- 
kui jį beplauktų, o kadangi buvo vikrus ir greitas, turėjome liau- 
tis gaudę. Mums buvo gaila jo netekti. 

Mes išbuvome laive gal kokią valandą, kai vienas jūreivis 
pranešė, kad Penas tupįs netoliese ant vienos pakrantės uolos. 
Labai atsargiai nuplaukėm pas jį. Aš išlipau į krantą ir ėmiau pa- 
mažu artintis, bet mano atsargumas buvo be reikalo. Krantu ei- 
nančio žmogaus Penas visai nebijojo, jis gana džiugiai mane 
pasveikino ir nesipriešino, kai jį paėmiau ir nunešiau į laivą. 
Ne ką laukus, mums dar kartą teko tą patį patirti. Vėl sekėme 
paskui Peną vandenyje, vėl jis mūsų nepažino ir buvo baikštus. 

O sausumoje bemat vėl pasikeisdavo. Tokį keistą elgesį aiškinu 
tuo, kad šie pingvinai tik vandenyje turi priešų, — būtent ryk- 
lius. Todėl jie instinktyviai bijo visko, kas paskui juos plaukia, 
ir šioje situacijoje netgi neatpažįsta savo maitintojo. O krante 
jiems negresia joks pavojus, ir todėl nebijo. 

Vieną dieną Penas atkakliai neėmė jokio maisto. Aš siūliau 
pačias gražiausias žuvis, bet jis tik nepatenkintas purtė galvą. 
Visai ramus stovėjo kampe. Netgi šiaip jau mėgstama maudyk- 
lė jo neviliojo. Jis netgi itin vengė vandens ir energingai spar- 
dėsi, jeigu norėjai patupdyti į balą. Po dviejų dienų Penas vis 
dar nieko nelesė, ir staiga nuo pilvo ir nugaros dideliais pluoš- 
tais jam ėmė kristi trumpos minkštos plunksnos. Tik visai re- 
tas pūkas dengė odą tose vietose, kur iškrito senosios plunks- 
nos. Jis atrodė baisiai apipešiotas. Ant kaklo ir galvos senasis 
drabužis išsilaikė ilgiausiai, ir todėl atrodė, lyg pingvinas dė- 
vėtų zabo. Bet kaip greitai senosios išbiro, taip greitai ataugo 
naujos. Po dešimties dienų jis buvo toks pat gražus, kaip ir 
anksčiau. Lieknas Penas įšoko į vandenį ir po ilgo pasninko at- 
sakančiai prisivalgė. 

Toks greitas ir staigus šėrimasis tai specialus prisitaikymas 
prie gyvenimo vandenyje. Šeriantis plunksnos negali sulaikyti 
vandens, paukštis negali žuvauti, taigi suprantama, kad ši būklė 
turi greitai pasibaigti. Rugsėjo mėnesį Elbimarlio salos Elžbietos 
įlankoje mačiau besišeriančius pingvinus, stovinčius būreliais 
ant kranto. 

Penas greitai atsigavo po šėrimosi ir išliko veiklus kaip ir 
anksčiau. Jis buvo mielas draugas, bet liko nenuorama ir, prieš 
pat mums išvykstant namo, dingo visam laikui. 

Jūrinės iguanos patinas iš Indefetigeblio salos. Eibimarlio, Narboro ir | 
Indefetigeblio jūrinės iguanos ne tokių ryškių spalvų, kaip Hudo 


Pietinės La Plasos salos augmenija skurdi, bet čia gyvena savita sausumos 
iguanų konolofų rasė 


Sausumos iguanos patinas iš Baringtono salos 

Juodas pakrančių lavos uolas gražiai puošia raudoni krabai 

Neskraidančių kormoranų šeimyna Narboro pakrantėje (1957 m. 
rugsėjis) 


Mėlynkojis padūkėlis su dviem jaunikliais (Ežbietos įlanka, Elbimar- 
lis, 1957 m. rugsėjis). Ši rūšis peri ant žemės ir uolų atbrailų, o 
maskuotasis padūkėlis tik ant žemės. Aš niekur nemačiau šių 
paukščių perint drauge 


Juodi lavos srautai vingiuoja vakarinių salų šlaitais. Daugiau kaip pusmetį 
aukštesnes sausumos vietas gaubia rūkai. Nuotraukoje šiaurinis Elbimarlio 

Džeimso vaizdas iš Baltramiejaus salos. Galapagų salų pakrančių rajonai 
sausi kaip dykumos 

Narboro kraterio ežere stūkso nedidukas ugnikalnis 


Žalieji Indefetigeblio miškai 


Jūros liūtas 

Jūrinių iguanų kolonija Narboro pakrantėje (1957 m. rugsėjis) 


Aarga Hudo salos jūrinė iguana; viršuje patinas, apačioje patelė (Gard- 
eris netoli Hudo, 1954 m. sausis). Šios rasės driežai gyvena nedideliais 
xureliais. Ryškiaspalviai gyvūnai dažnai nelabai mėgsta didelių draugijų 

Džeimso lavos dykumos. 


Pirmame plane Baltramiejaus sala 


Indefetigeblio briaunotauodegés iguanos: patinėlis ir patelė 


Galapagų gyvatė (Dromicus) iš Indefetigeblio salos 

yg neregėtų orchidėjų žiedai krūmokšniuose raudonuoja fregaty patinų 
akaklės maišai (Taueris, 1954 m. sausis) 


Fregatos lizdas su jaunikliu kordijos krüme (Taueris, 1957 m rugpiūtis) 


Raudonkojis padūkėlis su jaunikliu (Taueris, 1957 m. rugpiūtis) 


KOPIMAS Į UGNIKALNI 


Narborą pamilau iš pirmo žvilgsnio. Niekad nepamiršiu, 
kaip šis ugnikalnis milžinas mūsų akyse pamažu nėrėsi iš mels- 
vos miglos ir galiausiai atsistojo prieš mus aiškus, masyvus, iš- 
kilęs 1600 metrų virš jūros, kuri į jo lavos uolas sutikšdavo į 
baltus purslus. Juodos lavos upės vagojo jo šlaitus, tarytum iš 
verdančio puodo būtų išsiliejus derva. Tik siauručiai pilkai gel- 
toni ruoželiai žymėjo tas vietas, kuriose augo skurdi augmenija. 
Ir kaip tik šios vietos ypač jaudino mano fantaziją. Kas galėtų 
tenai tarp dykaviečių gyventi? Prieš 55 metus jo šlaituose Bekas 
sugavo pirmą ir vienintelį vėžlį, ir kadangi tai buvo labai ryš- 
kaus porūšio atstovas, tai jų čia turėjo būti ir daugiau. O kas 
slepiasi tenai viršuje prie kraterio sienos, kuris taip paslaptingai 
apsigobęs debesimis, ir ką pagaliau slepia pats septynių kilomet- 
ru skersmens centrinis krateris? Oro nuotraukos rodė ten esant 
ežerą, bet jo dar niekas nebuvo aplankęs. Ir mums 1954 metais 
pristigo laiko išžvalgyti salos vidurį. Bet kai tąsyk atsisveiki- 
nau su Narboru, tvirtai pasižadėjau grįžti ir įkopti į šį vulkaną. 

1957 metų rugsėjo 5 dieną mano svajonė išsipildė. Mažas 
žvejų kateris išlaipino mus šiaurinėje pakrantėje, už keturių ki- 
lometrų į rytus nuo Duglo iškyšulio. Sulig žemėlapiu nuo čia 
buvo trumpiausias kelias į kraterį. Mūsų grupėje buvo abu ma- 
no bendradarbiai, daktaras R. Baumenas ir Rudolfas Froindas, ir 
vokietis atsikėlėlis Karlas Angermejeris. Trys ekvadoriečiai, 
Enrikas Fuetesas, Chilbertas Monkajas ir Migelis Kastras, lydė- 
jo mus kaip nešikai. 

Mūsų žvejas pamojavo atsisveikindamas ir nuplaukė atgal 
prie Espinosos iškyšulio, kur, saugioje vietoje išmetęs inkarą, 
turėjo laukti mūsų. Mes likome vieni, grįžti nebuvo kaip. Tai už- 
sivertėm ant nugarų stovyklos reikmenis, maistą, po pustrečio 
galono vandens žmogui, fotoaparatūrą ir, vidudienio saulei plies- 

kiant, leidomės kelionėn; kiekvienas tempėm po 25 kilogramus 
krovinio. 

Pirmuosius kelis šimtus metrų nužygiavom lengvai, nes ėjo- 
me ruožu, kurį buvo aplenkęs šviežios lavos srautas. It sala šis 
žemės lopinėlis plytėjo juodoje dykumoje. Išdūlėjusioje dirvoje 
augo sausa žolė, vietomis kerojo žemaugės skalezijos, skutėjos 
ir krotono krūmai, taip pat buvo pavienių Palo Santo medžių. 
Tačiau mane labiausiai jaudino tai, kad visur matėsi cigaro for- 
mos išmatų. Kieno jos? Gal rečiausių sausumos iguanų? Gal pa- 
galiau man nusišypsos laimė, ir susipažinsiu su šia geltona ju- 
rinės iguanos pussesere? Tačiau kol kas nesimatė jokio gyvo pa- 
daro. Matyt, šias išmatas palikę gyvūnai buvo kažkur išsislaps- 
te nuo kaitros. Mes labai greitai priėjom augmenijos salelės 
kraštą. Dabar klampojom per trapaus, palaido šlako lauką. Iš po 
mūsų kojų žemyn nuolatos risdavosi jo gurvuolėliai. 

Nei menkiausia žolelė, nei kaktusas nepagyvino šito pele- 
nais užversto šlaito. Tačiau tuo labiau buvo keista, kad visur 
terp lavos gabalų tūnojo skėriai. Iš pradžių pagalvojau, kad jie 
gyvi, nes taip natūraliai tupėjo, bet kai vieną panorau pakelti 
mirdami įsikibo lavoh. Tūkstančiai skėrių, drugių ir kitokių vabz- 
džių pateko į šios dykumos spąstus. Nykios kapinės! Tik vie- 
nintelį kartą šmėkštelėjo gyvas padaras: maža, juoda briaunota- 
uodegė iguana, kuri, matyt, maitinosi tokiais pasiklydusiais 
vabzdžiais. Ir vorai, kurių ploni tinklai buvo ištempti tarp lavos 
gabalų, atrodo, taip pat gerai gyveno. Maži vulkaniukai su pasa- 
kiškai išrantytais kraterių kraštais teikė liūdniems pelenų šlai- 
tams niūrų grožį. Tai buvo pati nykiausia vulkaninė vietovė, 
Kokią iki šiol buvau matęs. 

Narbore, Džeimse ir Elbimarlyje iki šių laikų pastebima vul- 
kaninė veikla. Tai „karštos“ archipelago salos. Smarkiausią Nar- 
boro išsiveržimą lygiai prieš šimtą trisdešimt metų stebėjo ir gy- 
vai pavaizdavo kapitonas Bendžaminas Morelis. 

1825 metų vasario 14 dieną antrą valandą ryto Morelis staiga 
išgirdo griausmą, lyg tūkstančiai perkūnų vienu metu drebintų 
orą. Viską aplinkui nutvieskė akinanti šviesa. „Nė paskutiniojo 
teismo griausmas nebūtų greičiau pažadinęs mano žmonių, taip 
greitai jie atsidūrė ant denio ir stovėjo čia pabalę, tylėdami ir 
sumišę iš nuostabos ir siaubo. Dangus atrodė kaip ištisas lieps- 
nojantis žaizdras, nusėtas milijonų meteorų ir žvaigždžių, o iš 

Narboro viršūnės liepsnos kilo mažių mažiausia į šešių šimtų 
metrų aukštį. Apie pusę penktos milžiniškas katilas prisipildė 
iki kraštų, ir skystos ugnies upė išsiliejo per kraterio viršų. Mes 
dabar aiškiai matėme, kaip ištirpusios lavos srovė vingiuodama 
tekėjo kalno šonu į jūrą; nuo liepsnojančios ugnikalnio gerklės 
iki vandens buvo kokie penki kilometrai. Si akinanti upė sruvo 
žemyn šimto metrų pločio slėniu tarytum iš lydymo krosnies 
milžiniška ištirpusios geležies srovė. Nors kalnas buvo status, 
o loma plati, ugnies upė nespėjo nutekėti žemyn; ji vietomis 
liejosi iš krantų į naujus upelius, išsišakojančius įvairiomis kryp- 
timis. Kiekvienas veržėsi žemyn, lyg trokštų jūros gelmėse at- 
vėsinti savo karštį. Atrodė, kad ugnies demonas skuba į Nep- 
tūno glėbį; ir jų susitikimas buvo iš tikro baisus. Okeanas šniokš- 
tė, riaumojo ir staugė, lyg Tartaro gelmėse būtų kilęs dvasių 
karas.“ . 

Morelis, kurio laivas stovėjo uz 16 kilometrų į šiaurę nuo 
Narboro, apie trečią valandą ryto išmatavo oro temperatūrą. 
Ji siekė 22 laipsnius Celsijaus, o vanduo teturėjo 16 laipsnių. 
Vienuoliktą valandą oro temperatūra pakilo iki 45, o vandens 
iki 38 laipsnių! Degutas varvėjo nuo takelažo, o iš laivo sandūrų. 
tekėjo nuo karščio ištirpus derva. Ir kadangi nedvelkė nė ma- 
žiausias vėjelis, padėtis darėsi vis grėsmingesnė. Visą dieną ug- 
nikalnis šėlo su nesilpstančia jėga. Ketvirtą valandą po pietų oro 
temperatūra buvo 51 laipsnis, o vandens — 40. Pagaliau apie aš- 
tuntą valandą vakaro pakilo lengvas brizas. Laivas plaukė į 
pietus per sąsiaurį, skiriantį Narborą nuo Elbimarlio. Morelis 
troško kiek galima greičiau prieš vėją praplaukti Narborą. Su 
savo laivu jis turėjo prisiartinti prie liepsnojančių lavos upelių 
per 6,5 kilometro, ir kai jie plaukė per beveik verdančią jūrą, 
Morelis visai rimtai būgštavo galįs netekti kelių savo žmonių. 
Oro temperatūra siekė 64 laipsnius, vandens — 66! Kitą dieną, 
būdamas už aštuoniasdešimties kilometrų, vis.dar matė, kaip Nar- 
boro liepsnos kilo į nakties tamsą. Kai Morelis po septynių mė- 
nesių vėl grįžo, vulkanas dar tebedegė, tiesa, jau silpnai. Vilja- 
mas Bibsas aprašo ugnikalnio išsiveržimą Elbimarlio pakrantėje, 
kurį stebėjo iš „„Arkturo“, savo ekspedicijos laivo. Kadangi jis 
nurodo daug smulkmenų, norime pateikti ir jo pasakojimą. Bib- 
sas stebėjo kaip tik išsiveržimo pradžią, kada lava išsiliejo pro 
daugelį angų ir pačios pasidarytomis vagomis tekėjo jūron. La- 

vos upė taip greitai vėso, kad jau už šešių metrų nuo išsilieji- 
mo vietos jos paviršiuje plūduriuodavo juodi šlako gabalai. 

„Kartą mačiau, — rašo Bibsas,— kaip didelė lavos upė pasida- 
lino į penkias atšakas, kurios šliaužė žemyn trisdešimties metrų 
aukščio uolomis it milžiniško ryškiai raudono aštuonkojo čiup- 
tuvai. Galiausiai ji lašėjo į verdantį, žalią vandenį, ir tada iš 
geltonų putų vertėsi sieringi garai. 

Gamtos jėgos veikė nelygiais laiko tarpais ir keistu būdu. 
Iš pradžių pamažu susidarydavo lavos upė, paskui pasipildavo 
vis didesniu greičiu ir stiprumu. Jūra tučtuojau savaip į tai at- 
sakydavo: smarkiai kunkuliuodama, prarydavo galybę raudono 
skysčio ir akimirksniu iš jo padarydavo juodas, gigantiškas bom- 
has. Tada dujos šių bombų viduje vienu metu sprogdavo ir iš- 
tėkšdavo ištisą lietų pusiau skystų, pusiau sukietėjusių mūšos 
purslų; paskui kampuotas, aštrias skeveldras tarytum paskui ko- 
metas driekdavosi ugnies, dujų ir vandens uodegos. Tada viską 
apgaubdavo garai, kol išsilieti iš krantų ateidavo eilė gretimai 
upei. 

Mes buvome pakankamai arti, kad matytume visas smulkme- 
nas, bet pašėlęs vėjas, traukiantis sausumos pusėn, nustelbdavo 
šnypštimą, riaumojimą, gargaliavimą ir griaudėjimą. 

Laikas nuo laiko didelis uolos luitas pasikeldavo, sudrebėda- 
vo ir pamažu nuvirsdavo; griūdamas sukeldavo kalną purslų, ku- 
rie su didžiulėmis mūšos bangomis duždavo tai į gyvą, tai į at- 
aušusią lavą, ir vanduo čia tarytum milžiniškame katile kunku- 
liavo ir gurgėjo. Buvo nuostabu žiūrėti, kaip atsirisdavo vilnis, 
susidūrus su kita pavirsdavo gelsvai žalia, atsitrenkdavo į ryškiai 
raudoną lavą, po akimirkos pakildavo aukštai į orą ir jau leng- 
vu debesėliu nuplaukdavo prie tolimos kalno viršūnės. Tai bu- 
vo gamtos jėgų grumtynės — ugnies, vandens, žemės ir oro ko- 
va, kokią tegali įsivaizduoti astronomai, kokią tegali sukelti pa- 
saulių kūrėjas... 

Aš pamėginau apskaičiuoti lavos greitį ir pasirinkau apie še- 
šių metrų pločio srovę. Kiek galėjau spręsti iš kelių šimtų met- 
rų nuotolio, toje vietoje uolos siena turėjo būti maždaug tris- 
dešimties metrų aukščio. Aš išmatavau laiką, per kurį juodi, 
kieti gabalai, plaukiantys jos paviršiuje, įveikė visą nuolydį; tai 
užtruko dvi sekundes. Mano apskaičiavimu, lava tekėjo 54 kilo- 
metrų per valandą greičiu. Nepaisant stipraus vėjo, skysta lava 
ic toli nutekéjusi tebebüdavo 1300—1650 laipsnių ir nepajuos- 

davo nė kiek tol, kol nepradingdavo garuose ir vandenyje. Ne- 
įsivaizduojama turėjo būti požeminė temperatūra, užvirinusi šį 
raganų katilą. 

Iš geltonų putų netoli kranto buvo galima spręsti, kad jose 
esama žymaus sieros kiekio, ir aš žinojau iš patirties, kad pilkos 
dujos, kylančios pakaitomis su dūmais, bent jau dalinai buvo 
sieros vandenilis ir anglies dvideginis. Man buvo malonu įsi- 
vaizduoti, kad lava iš tikrųjų praturtina šį pasaulį. Naujas van- 
denilio ir anglies dvideginio kiekis faktiškai pirmą sykį paskli- 
do atmosferoje, ir uolienų masė, nuo žemės atsiradimo laikų 
glūdėjusi jos gelmėse, mūsų akyse keitė aplinkos spalvą iš bal- 
tos į ryškiai raudoną, rausvą ir juodą. 


Iki šiol kalbėjau tik apie negyvąją gamtą, tačiau nuo pat pir- 
mos akimirkos, kai tik pamatėme išsiveržimą, visur suaktyvėjo 
ir gyvūnai. Po dviejų valandų nuo šio stebuklo pradžios jo įtaka 
jau buvo tiesiogiai ir netiesiogiai paveikusi daugybę gyvūnų. 
Vos tik įplaukus į žalią vandenį, pro mus pranėrė ištisa Žu- 
vų armija; tai buvo spiečius, tiksliau, galybė stambių tunų, 
kurie, susigrūdę į tankią juodą krūvą, iš visų jėgų veržėsi į mé- 
lyną vandenį, ir kiekvienas jų judesys nedviprasmiškai reiškė 
baisų išgąstį. Netoli trapo praplaukė didelis, kokių devyniasde- 
šimties centimetrų aštuonkojis; jis buvo leisgyvis, čiuptuvai vos 
vos judėjo, gyvos spalvų varsos žaidė ant jo suglebusio kūno. 
Kelios mažos žuvelės, apsivertusios pilvu aukštyn, plaukė pro 
šalį, paskui besivinguriuoją ir besiraitą jūrų kirminai. Su mažu 
iaiveliu būčiau sužinojęs daug daugiau apie šio rečiausio feno- 
meno padarinius. 

Mane nustebino paukščių aktyvumas. Kai dar buvau labai 
toli, per žiūronus mačiau kažkokius daiktus, kuriuos palaikiau 
Srapneliais, ismetamais iš garų ir lavos ir vėl krintančiais atgal. 
Priplaukęs pamačiau, kad tai fregatos ir kiti virš vandens skrai- 
dantieji paukščiai, jie nors ir nepasinerdavo į verdantį vandenį, 
bet beveik jį liesdavo. Nepaprastų garo debesų šnypštimas ir 
gurguliavimas nebaidė paukščių, priešingai, staiga atsiradusi ma- 
na priviliojo ištisus pulkus... 

Kiek buvo įmanoma, apmečiau apytikrį paukščių skaičių pa- 
čiame išsiveržimo rajone. AS priskaičiavau virš dviejų šimtų 
penkiasdešimties bangonašų (Oceanodrama castro), kurių dauge- 
lis buvo tamsūs, t. y. tokio amžiaus, kai liemuo dar ne baltos 

spalvos. Čia buvo septyniasdešimt aštuoni audrošaukliai, pri- 
klausą mažių Mažiausia dviem rūšims, trisdešimt šešios fregatos, 
dešimt rudųjų padūkėlių ir trys pelikanai. Jie darbavosi ne tik 
žaliojo vandens pakraštyje, bet ir tirštu būriu sukiojosi apie 
lavą prie pat kranto. Juos visus čionai priviliojo plūduriuojan- 
čios žuvys arba kiti gyvūnai, ir aš mačiau, kaip paukščius kar- 
tais prarydavo garų ir dujų kamuoliai. Vėliau praplaukė dvi 
negyvos bangonašos ir vienas audrošauklis; taigi už besaikį go- 
dumą keli užsimokėjo gyvybe. Tragiškiausias buvo vieno suau- 
gusio jūrų liūto likimas, jis staiga visai arti pakrantės iššoko 
iš vandens. Penkis kartus pustrečio — trijų metrų šuoliais no- 
rėjo pabėgti iš verdančio vandens, bet galiausiai pasuko, pa- 
klaikęs iš baisaus skausmo, tiesiai į raudoną lavos deltą. Mes 
nematėme kovos pabaigos — paskutiniu šuoliu jis įšoko mirčiai 
į nasrus." 

Tokios gamtos katastrofos pasekmių gyvūnijos pasauliui tie- 
augmenijos salelę, iš visų pusių suspaustą aukštų lavos barjerų, 
negalėjau patikėti, kad bent viena gyva būtybė galėtų išlikti 
per šią katastrofą, ir vis dėlto ji, matyt, nesunaikino čia visų 
driežų, iguanų ir augalų. 


Vėlyvą popietę vėl priėjome vieną augmenijos salelę. Ji bu- 
vo dviejų šimtų metrų aukštyje virš jūros, ir kadangi taikėsi 
vieta stovyklai, tai ir pasilikome, nors iki saulės laidos dar buvo 
gera valanda. Kaip voveraitės rankiojom aplinkui žolę ir kiek- 
vienas taisémés jaukų lizdelį. Mūsų stovyklos dešinėje ir kai- 
rėje į slėnį tęsėsi niūrios lavos upės. Todėl mažas žolės lopi- 
nėlis atrodė tuo jaukesnis prieglobstis. Aš galėjau apžvelgti visą 
šlaitą iki pat pajūrio: juodos lavos fone geltonavo augmeni- 
jos salelės, kaip išlydytas švinas tyvuliavo jūra, o toli uzpaka- 
liniame plane kilo kaimyninės Elbimarlio salos vulkanų kūgiai, 
švelniai išpiešti migloje su debesų vainikais apie kraterius. At- 
rodė, lyg jie plauktų virš vandens. 

Jaukiai traškėjo nedidelis laužas, ir sklido malonus verdamos 
kavos kvapas. Mes suvalgėme kelis pyragaičius su sūdyta mėsa, 
paskui sugulėme. Besileidžianti saulė apšvietė trijų šoninių ugni- 
kalnių išrantytas viršūnes dešinėje stovyklos pusėje. Jos atro- 
dė grėsmingos tarytum senos, dantytos pilys, galinčios kiekvieną 
akimirką pabusti iš savo ramybės. Plikos Palo Santo medžio ša- 

kos, po kuriomis aš ilsėjausi, tiesėsi kaip godūs pirštai į dangų; 
atrodė, kad jie nori pasigriebti rūko debesis, kurie pamažu rin- 
kosi apie mūsų kalną. 25 laipsnių Celsijaus oro temperatūra bu- 
vo Mums maloniai vėsi. 

Kitą rytą viskas buvo sudrėkę, ir mums nebuvo gaila palikti 
stovyklos. Aš jau nuo ketvirtos valandos ryto, kalendamas dan- 
timis, laukiau, kada ims švisti. Penkiolika minučių po šeštos 
jau leidomės kelionėn ir sparčiai traukėme aukštyn. Tik apie 
aštuntą valandą vėl pasidarė karšta. 600 metrų aukštyje šiaip 
iau pliki lavos šlaitai buvo apaugę luobiném kerpém, o „salų“ 
augmenija šiek tiek vešlesnė, tačiau vis dar panaši į pakrantės 
sausojo ruožo augmeniją: vyravo žemi krotono krūmynai ir Pa- 
lc Santo medžiai, o žolė buvo visiškai saulės išdeginta. Vieni- 
Sem cerėjui, kuris lyg atsiskyrėlis stovėjo plačioje lavos upėje, 
nuskabėme vaisius. Jie buvo rūgštūs ir mus atgaivino. Tuoj po 
dvyliktos, maždaug 750 metrų aukštyje, sustojom pietų poilsio. 
Mes gurkštelėjome truputį vandens ir suvirtome menkame vie- 
no krūmo pavėsyje. Šioje nuošalioje vietoje mūsų draugai buvo 
keli briaunotauodegiai (Tropidurus), o paskui prie jų prisidėjo 
gana akiplėšiškas strazdas mėgdžiotojas, kuris viską iš eilės pa- 
kapinėjo snapu ir galiausiai su begaline kantrybe ėmėsi verti 
mano grubių batų raištelius. Tačiau tai jam nepavyko, nes staiga 
išvydau padarą, privertusį akies mirksniu pašokti. Mažasis straz- 
das pasižiūrėjo aukštyn į mane, labai susikrimtęs dėl tokio mano 
smarkumo. Už dešimties metrų nuo mūsų poilsio vietos stam- 
bi geltona iguana ėdė krotono lapus, kurių ir taip nedaug te- 
buvo. Pagaliau aš stovėjau priešais šį retą Galapagų gyvento- 
ją! Mano nuovargio kaip nebūta; atsargiai slinkau prie gero 
pusantro metro ilgio sausumos iguanos-konoloto. Šio driežo kau- 
kolę tartum kristalų drūza dengia daugybė mažų gumbelių for- 
mos skydų. Tuo ir keliais kitais kūno savitumais pasireiškia jos 
artima giminystė su jūrine iguana. Gal būt, abi rūšys kilusios 
iš bendrų protėvių. Viena rūšis prisitaikė prie amfibiško gyve- 
nimo pakrantės zonoje, kita prie gyvenimo sausumoje. Nežiū- 
rint abiejų rūšių esminių panašumų, skirtingas gyvenimo būdas 
labai aiškiai matyti iš kūno sandaros. Jeigu jūrinės iguanos uo- 
dega ilga ir suplota iš šonų, tai sausumos iguanos trumpa ir 
apvali. Dėl to pastaroji atrodo stambesnė už jūrinę. Tai buvo 
puikus gyvūnas su storų raginių ataugų skiautere ant sprando, 
kuri, palaipsniui žemėdama, ėjo ir per nugarą. Pagrindinė kū- 

no spalva buvo šviesus geltonis, šonus ir kojas puošė didelės, 
netaisyklingos raudonai rudos dėmės. Raukšlėtas sprandas ir nu- 
dribus pakaklė balsvai pilka. Įdomiausios buvo ryškiai oranžinės 
akys, kuriomis roplys dabar akylai mane stebėjo. Prie didžio- 
sios iguanos kojų po krūmokšniu tūnojo truputį mažesnė, labai 
stora iguana su menkiau išsivysčiusia sprando skiautere. Matyt, 
čia buvo besiganančio patino draugė. Kai aš priėjau maždaug 
per keturis metrus, vienu matu patinas pasistiebė ant visų ketu- 
rių, pastatė sprando ir nugaros skiauterę ir ėmė pamažu kelti 
„galvą, kol nosies galą užvertė stačiai į dangų. Kelias akimir- 
kas pabuvo tokioje padėtyje, paskui galvą nuleido, išsižiojo kiek 
galėdamas ir ėmė linkčioti, jog net raukšlėtas pagurklis maska- 
tavo. Aš žengiau dar žingsnį artyn, bet driežas piktai sušnypštė 
ir kirto man uodega. Paskui jis nubėgo ir įlindo iki pusės į olą 
žemėje. Nieko sau slėpimosi būdas! Uodega kaip ilga kyšojo 
iš skylės ir gundyte gundė už jos nutverti. Taip jau įprasta šio- 
se vietose. Jau buvau pripratęs prie tokio slėpimosi būdo, bet 
jis mane vis vien nustebindavo. Aš išsitraukiau bėglį už uodegos, 
ir nors labai atsargiai ėmiausi šio darbo, pašėlusiai besiraitantis 
ir besikandžiojantis driežas vis tiek pačiupo mano kameros dir- 
želį ir piaute nupiovė. Stiprūs žandai turėjo po eilę aštrių, su 
trimis smaigaliais dantukų. Kai aš tą patiną paleidau, jis vėl 
įsmuko į savo olą. Kad šiuos driežus lyg niekur nieko galima 
kiloti už uodegos, nustebs kiekvienas, pažįstantis roplius. Pie- 
tų Amerikos iguanos arba mūsų mažieji driežai tuoj pat atsisako 
uodegos, jeigu juos tvirtai už jos pastveri. Uodega turi keletą 
iš anksto paruoštų nutrūkti stuburkaulio vietų, taigi driežui ją 
pamesti nėra jokio vargo. Tai prisitaikymas prie jais mintan- 
čių priešų. Kai beuodegis sprunka šalin, plėšikui lieka tik jo uo- 
dega, kuri ir toliau smarkiai ant žemės raitosi ir traukia užpuo- 
liko dėmesį. Toks ,amputavimasis" būdingas daugeliui driežų. 
Prarasta uodega vėl atauga. Šios savybės neturi tik tokios rūšys, 
kurioms uodega atlieka labai svarbias plaukimo ar pasilaikymo 
funkcijas, ir gyvūnai net ir laikinai negali be jos apsieiti, 
šios savybės taip pat neturi, kaip mums rodo Galapagų salų sau- 
sumos iguana, ir tos rūšys, kurių gyvenamoje aplinkoje mažai 
priešų. Sausumos iguanos priešas iš pradžių tebuvo Galapagų 
suopis. 

Juk kiekvienas savitumas atsiranda tik esant ;specialiam, ap- 
linkos sąlygojamam, atrankos faktoriui; ir netgi išsivysčiusios 

savybės degeneruoja, kai išnyksta jas išugdę atrankos faktoriai. 
Šitai mums jau parodė neskraidas kormoranas, kurį sutikom 
Narboro saloje. 


Aš paėjau šimtą metrų ir aptikau daugiau sausumos iguanų 
porų. Kiekvienas patinas gulėjo aiškiai matomas ant aukšto ak- 
mens, o patelės tünojo jo papėdėje. Tarp abiejų patinų buvo 
apie trisdešimt metrų tarpas. Galimas daiktas, kad, taip save 
demonstruodami, iguanų patinai žymėjo valdas. Šį spėjimą pa- 
tvirtino tolimesni stebėjimai. Be to, nustačiau, kad patinas ir pa- 
telė nuolat laikosi arti vienas kito, kartais gyvena netgi tame 
pačiame urve, tačiau dažniausiai kiekvienas savame; jie būna iš- 
rausti šalia vienas antro. Šį kartą sumaniau palaukti ir atsisė- 
dau netoli ant uolos luito. Netrukus porelė apsiprato su mani- 
mi. Patinas liovėsi grasinęs ir vėl išsiplėtojo ant akmens, ištie- 
ses naguotas letenas priešais snukį tarytum besiilsintis sfinksas, 
O patelė ramiai miegojo savo urve. Laikas ėjo, tačiau nieko įdo- 
maus neatsitiko, tik retkarčiais patinas mieguistomis akimis pa- 

O aš. tuo tarpu varčiau aplink gulinčius akmenis ir rinkau, 
kokius tik radau, vabalus, vorus ir sraiges. Kai neliko akmens, 
kurio nebūčiau atvertęs, ir jau buvau beketinąs eiti toliau, pa- 
telė pagaliau sujudo. Ji pamažu nuropojo po viena opuncija, «u- 
rių čia labai mažai, ir rado nukritusį apvalainą lapą. Patelė iš- 
rankiai apuostinéjo sultingą žalią skritulį. Paskui smagiai kan- 
do tą dygų daiktą ir su aiškiu pasitenkinimu pusę sušveitė. De- 
sertui panaudojo nukritusį kaktuso vaisių. Patelė pagriebė jį 
žandais ir nekramčius prarijo. Tuo būdu didelis vaisius buvo 
suspaustas, ir iš jo ištryško kelios nunokusios sėklos. Tuoj at- 
sirado du visur esantys strazdai mėgdžiotojai ir jas sulesė. Pa- 
telė dar valandėlę paieškojo, tačiau nieko nerado, ir kadangi at- 
rodė tokia alkana, man atėjo mintis ją pašerti. Aš nuskyniau 
kaktuso vaisių ir numečiau patelei. Čia atsitiko tai, ko nelabai 
tikėjausi: patelė neišsigando mano judesio. Ji puolė paskui že- 
me riedantj dygų kąsnį, iš visų pusių apčiupinėjo mėsingu lie- 
žuviu, paraičiojo letena, kad patogiau būtų paimti, ir galiau- 
siai prarijo. Abu strazdai vėl atsirado. Aš nuskyniau dar vieną 
vaisių ir vėl jai numečiau. Šį kartą pamatė ir patinas ir tuoj 
nusirangė nuo savo sargybos bokšto, Taip valandėlę šėriau tą 

porelę, ir abu driežai netrukus tapo visai jaukūs. Galiausiai 
jau ėmė į mane žiūrėti laukdami, tiesiog prašydami, ir aš mielai 
jiems padėjau, nors mano pirštai jau buvo kruvinai subadyti. 
Abi iguanos varžėsi dėl numesto kąsnio, bet nesipešė ir nė vie- 
na nesistengė iš kitos atimti. 

Vaišės priviliojo kaimynystėje esantį patiną, bet vietinis to 
negalėjo pakęsti. Jis tučtuojau plačiai išsižiojo, ėmė linkčioti 
ir pradėjo labai įspūdingą grasinimo žygį. Jis pamažu ėjo prie 
svetimojo ir kiekvieną kartą, keldamas priekinę koją, taip už- 
lauždavo galvą, kad snukis styrodavo į dangų. Paskui, truputėli 
tūpčiodamas, kelis kartus linktelėdavo. Tačiau įsibrovėlio šie 
grėsmingi judesiai neįbaugino: jis atsakė tuo pačiu ir taip su- 
pykino valdų šeimininką, kad tas neiškentęs puolė akiplėšą. 
Priešingai, negu jų giminaičiai jūrinės iguanos, šiedu stengėsi 
vienas antram įkasti. Tačiau, atrodo, ir čia galiojo tam tikros 
taisyklės: jie nekando vienas kitam į snukius, Oo stengėsi pa- 
oriebti kokią odos raukšlę ant šono. Todėl juodu sukosi ratu ir 
stengėsi kiek galima išsipūsti ir įtempti Sony odą, kad priešinin- 
kui nebūtų kas nutverti. Galiausiai šeimininkui vis dėlto pavyko 
pačiupti priešininką. Tada jį smarkiai papurtė, o kai paleido, 
pastarasis greitai spruko iš kovos lauko. 

Atitrauktas nuo ėdesio patinas dabar ėmė suktis apie savo 
draugę, stypčiodamas aplink ir mandagiai linkčiodamas. Bet ši 
pūtėsi. Ji užvertė nosį stačiai į dangų, plačiai išžiojo snukį ir 
sustingo tokioje padėtyje,— labai išraiškinga prieštaravimo po- 
za. Paguosdamas jį, numečiau itin gražų geltoną kaktuso vai- 
sių, ir taip mes dar valandėlę bendravom. Driežai elgėsi kaip 
zoologijos sodo gyvuliai šėrimo metu, betrūko tik, kad jie kokiu 
nors gestu imtų mane prašinėti. 

Kai 1960 metais kartu su savo draugu Heincu Zilmanu vėl ap- 
lankiau Narboro sausumos iguanas, vieną ypač jaukų patiną 
pripratinau imti kaktuso vaisius man iš rankų. Zilmanas šią sce- 
ną nufilmavo. 

Iš smalsumo ir aš paragavau vaisių. Jie buvo sultingi ir gai- 
vinamai rūgštūs, tik daugybė mažų dyglių, kuriais jie buvo iš- 
tisai apaugę, labai skaudžiai badė pirštus. Tačiau konolofai, atro- 
do, tų spyglių visai nepaisė. Jie ėsdavo su aiškiu malonumu net 
pačius dygiausius žalius vaisius. Tiesa, prieš suėsdami, truputį 
paraičiodavo priekinėmis kojomis žeme, bet spyglių nenulaužy- 
davo. Kadangi man buvo įdomu, kaip gyvūnai apsisaugoja nuo 


74 


jų, galiausiai pakėliau patelę ir pažiūrėjau į nasrus. Gomuryje 
styrojo du ilgesni spygliai, o liežuvis buvo prismigęs it šepetys 
mažesnių, kuriais apaugęs visas vaisius. Bet jai tai, matyt, bu- 
vo įprastas dalykas. Konolofai aplamai yra augalėdžiai. Betgi Las 
Plasų salose mačiau, kad jie neniekina ir gyvūninio maisto. Ten 
jie sušveisdavo virtų krabų likučius. Nelaisvėje mielai ėda mil- 
čiaus vikšrus. 

Deja, turėjau tuoj baigti driežų stebėjimus, bet manęs dar 
laukė susitikimai su jais Baringtono ir Las Plasų salose. Baring- 
tone gyvena savita sausumos iguanų rūšis (Conolophus pallidus) 
be raudonai rudų lopinių ant šonų. Jos šviesesnės ir geltonesnės. 
Visos kitos sausumos iguanos priklauso Conolophus subcristatus 
rūšiai. Bet man regisi, kad ir čia esama porūšių požymių. Narbo- 
ro iguanos aiškiai skiriasi nuo Indefetigeblio. 


Sausumos iguanų mūsų dienomis gausiau pasitaiko tik nedau- 
gelyje vietų. Džeimse, kur, pasak Darvino, jų buvo tiek daug, 
jog tyrinėtojas nerado vietos palapinei — taip buvo išrausta že- 
mė, iguanos seniai jau nesutinkamos. Kalifornijos Mokslų aka- 
demijos ekspedicija 1903 metais rado vos kelis kaulus. Sulaukė- 
jusios naminės kiaulės sunaikino driežus. Seimure, sausumos 
iguanų rojuje, kur, kaip sako Viljamas Bibsas, jų buvę po kiek- 
vienu kaktusu, 1954 metais teradau tik vieną nušautą ir pavir- 
tusią mumiią. Sala karo metais buvo karinė bazė. Indefetigeblio 
salos šiaurėje sausumos iguanos galėjo išsilaikyti. Kita maža 
kolonija Akademijos įlankoje savo išvaizda labai skiriasi nuo 
didelių geltonų ir rudai raudonų Indefetigeblio šiaurės iguanų. 
Šios kolonijos gyvūnai mažesni ir ryškiai rudi su alyviniu at- 
spalviu, jie visai panašūs į pietinės La Plasos salos driežus. Įta- 
riama, ar tik jie nebuvo iš tenai atvežti. Kitas klestinčias sausu- 
mos iguanų bendruomenes radome Narbore ir Elbimarlyje. Ba- 
ringtone daug suaugusių gyvūnų, bet nesimato jauniklių. Salą 
gana smarkiai nuėdė ožkos. Dėl to jaunikliams stinga maisto ir 
nera kur slėptis nuo suopių. Pagaliau nedidelė kolonija gyve- 
na pietinėje La Plasos saloje. 

Pastarasis telkinys ypač įdomus, nes ši mažutė sala, matyt, 
visai neseniai atskilo nuo Indefetigeblio — jas skiria vos ketu- 
riu šimtų metrų pločio vandens tarpas,— ir vis dėlto jos iguanų 
populiacija labai akivaizdžiai skiriasi nuo Indefetigeblio. Čia 
iguanos mažesnės ir, bendrai imant, tamsesnės, o Indefetigeblio 

didelės ir gražiai geltonos. Ta populiacija nuostabiai maža. Visa 
sala maždaug tūkstančio metrų ilgio, o plačiausioje vietoje tė- 
ra du šimtai metrų. Tik trečdalis salos apaugęs kaktusais, ir 
ten gyvena iguanos. Jų gal tik keli šimtai. Gal būt, kaip tik dėl 
to taip smarkiai skiriasi nuo Indefetigeblio iguanų, nes mažoje 
populiacijoje aplamai lengviau plinta paveldimi pakitimai. Dėl 
šios priežasties mažose kraštinėse Faraljonio uolose prie Kaprio 
galima pamatyti mėlynai juoda nugarėle ir mėlyna papilve sie- 
ninių driežų (Lacerta sicula coerulea), o už dviejų šimtų metrų 
esančiame Kapryje tų pačių driežų nugarėlės žalios ir rudos, o 
papilvės baltos. 


Vakare peržengėme tūkstančio metrų ribą. Pro mus neramiai 
plaukė rūko draiskanos, vaiduokliškai kaitaliodamos formą, oro 
temperatūrą tesiekė 19,5 laipsnio, ir mums buvo gana vėsu. 
Šlaitas ir toliau kilo keturiasdešimties laipsnių kampu, plika, 
šiurpi lavos įkalnė su kur-ne-kur pabirusiomis augalijos salelė- 
mis. Vienoje šių oaziu mes pagaliau ir apsistojome. 

Naktį temperatūra nukrito iki 17 laipsnių, ir pasidarė nema- 
loniai drėgna. Nuo trečios valandos jau neužmigau. Iš urvelio 
po akmeniu išlindo dvi storos žiurkės (Oryzomys). Jos buvo 
truputį mažesnės už mūsų žvynę (Rattus norvegicus), pilkai ru- 
dos su didelėmis ausimis. Priešais skylę viena paskui kitą at- 
sistojo ant paskutinių kojyčių, pauostinėjo ir apsidairė tamsic- 
mis akutėmis. Paskui ėmė smalsiai sukiotis aplink mane, žiūrėjo 
apvaliomis akutėmis ir laikas nuo laiko sugružendavo kokį stie- 
belį. Tada gracingai atsitūpdavo ant paskutinių kojyčių, paim- 
davo šiaudelį abiem rankutėmis ir krimsdavo varpą. Buvo taip 
tylu, jog aiškiai girdėjau švelnų traSkesj. Vos tik su- 
judėdavau, abi bematant dingdavo, bet po trumpos valandėlės 
vėl pasirodydavo. Ir Galapagų žiurkė šiandien priklauso prie 
retenybių. Po vieną šių žiurkių porūšį buvo žinoma Indefetigeb- 
lyje, Baringtone, Četeme, Džeimse ir Narbore, tačiau atvežtos 
naminės pelės (Mus musculus) ir juodosios žiurkės (Rattus rat- 
tus), galima sakyti, jau išstūmė Galapagų žiurkes iš Indefetigeb- 
lio ir Četemo. Mes jų matėme tik Narbore ir Baringtone. Šių 
graužikų išnaikinimas daugeliu požiūrių apgailėtinas reiškinys. 
Visų pirma, jie priklauso tam nedaugeliui vietinių Galapagų 
salų žinduolių. Be šios žiurkių genties (Oryzomyš), gyvena dar 
viena šikšnosparnių rūšis (Lasiurus) ir tik 1965 metais aprašy- 

tas žiurkėnų giminės graužikas, kurį E. Kurijo rado Indefetigeb- 
lyje, pelėdų išvamose, o Nithameris aprašė kaip Megalomys cu- 
rici. Trys šios genties rūšys gyveno Mažuosiuose Antiluose, bet 
buvo apie 1850 metus išnaikintos. Toliau, Galapagų žiurkė labai 
gražiai įsiterpia į salų biologinę sandarą. Ji nekenkia jokiai 
kitai rūšiai. Užtat atvežtosios juodosios žiurkės pastebimai griau- 
ną biologinę pusiausvyrą. Jos suėda driežų kiaušinius, be to, dau- 
gelyje vietų nuniokoja vietinę augmeniją, kadangi dėl didesnio 
vislumo galiausiai viską užgožia. Mažoje negyvenamoje Danke- 
no saloje šiandien tiek daug juodųjų žiurkių, kad sunku rasti 
akacijos krūmą, kuriam nebūtų nugraužta didžioji žievės dalis. 

Kad šioje saloje mažai briaunotauodegių iguanų, — o tai kiek- 
vienam tuoj krinta į akis, — taip pat reikėtų įtraukti į žiurkės 
nusikaltimų sąskaitą. Ir Indefetigeblyje jos tikra nelaimė. Seimu- 
re knibždėte knibžda pelių. Jos buvo atvežtos per karą, ir kai 
aš 1954 metais aplankiau salą, žemė vietomis jau buvo visiškai 
išrausta. Alkani gyvūnėliai šmirinėjo vidury dienos, ir kažin 
ar buvo nors vienas žolės kupstelis, kuriam jie nebūtų nugrau- 
žę šaknų. Galapagų žiurkei juodoji žiurkė ir naminė pelė perne- 
lyg stiprios konkurentės. Kur tik atvežamos juodosios žiurkės, 
tenai vietinė žmogui ir gyvūnams beveik nekenksminga Galapa- 
gų žiurkė turi anksčiau ar vėliau pasitraukti. Tikėsimės, kad 
Narboras išvengs šių žmogaus palydovų! 

Juokingų Galapagų žiurkių draugijoje greitai prabėgo pasku- 
tinės nakties valandos. Kai prašvito, nustebau pamatęs, kad ma- 
no dirbtinio pluošto lietpaltis buvo panašus į rėtį. Vargšėms tik- 
riausiai dabar skaudėjo pilvelius. Atsikėlę pirmiausia turėjome 
nusirankioti erkes. Įkyrūs parazitai mus apipuolė naktį. Dešim- 
tys jų buvo įsisiurbę į odą. Jos, matyt, maitinosi iguanų krauju, 
bet, atrodo, ir mūsų joms buvo skanus, nes nuo šiol visą laiką 
kankino. 

Vėl kopėme aukštyn stačiu, sakytum, neturinčiu pabaigos 
kalno šlaitu. Mūsų nešuliai žymiai palengvėjo. Sumažėjo maisto 
ir vandens. Nors ir kaip taupėme, jo liko tik keturi litrai. Mes 
truputį nerimavome. Ar užteks to, kas liko? Juk dar nepasie- 
kėme netgi kraterio pakraščio, be to, mums reikėjo galvoti ir 
apie ilgą žygį į Espinosą, kur, išmetęs inkarą, stovėjo mūsų 
laivas. O kas, jei kraterio ežere, prie kurio traukėme, vanduo 
negeriamas? Tačiau tokio žygio metu nemalonias mintis veji 

šalin. Užteks, sakėme sau, be to, tikriausiai rasime vandens. Blo- 
giausiu atveju galima juk gelbėtis kaktusais. 

Ant lavos šlaito 1250 metrų aukštyje pagavau kelis briauno- 
tauodegius, besišildančius rytmečio saulėje. Anksčiau nė vienoj 
kitoj saloje tokiame aukštyje nesu sutikęs šių iguanų. Po mu- 
mis maždaug tūkstančio metrų aukštyje formavosi debesys. Bal- 
tas šydas pamažu uždengė vaizdą į jūrą. O mes, skaisčiai spin- 
dint saulei, kopėm aukštyn. Dabar šlaitas buvo ne toks status, 
bet ėjimą apsunkino tankūs žemaugės skalezijos krūmokšniai. 
Kelią skintis turėjome mačetėmis, ir kiekvienas kirtis nuo ker- 
pių ir žievės keldavo dulkes. Pasidarė slogiai karšta, kadangi 
žmogaus aukščio krūmuose oras buvo ramus; galų gale kelias 
valandas nematėme, kur einam. Apie pietus visus apėmė jaus- 
mas, kad mes jau paklydome. Pavargę žmonės susėdo poilsio, 
tik Karlas Angermejeris ir aš brovėmės tolyn, ieškodami kra- 
terio. Mums pasisekė! Jau po dešimties minučių išėjom iš kru- 
mokšnių į lygią žemos žolės prižėlusią aikštelę; iki kraterio ne- 
buvo nė šimto metrų. Žemė buvo iš smulkių pelenų; gilūs grio- 
viai, einą kraterio pusėn, perspėjo mus apie statų skardį, prie 
kurio dabar labai atsargiai artinomés. Ir štai išvydome kvapą 
užimantį reginį. Po mūsų kojomis beveik statmenai smego į gel- 
mę pelenų siena. Mes buvome tūkstančio penkių šimtų metrų 
aukštyje, o septyniais šimtais metrų žemiau tyvuliavo didžiulis 
kraterio ežeras. Mėlynai žalias it nušlifuotas nefritas. Keliose 
vietose jo paviršiuje netaisyklingus šešėlius piešė debesys. Iš 
didžiojo ežero kilo mažas ugnikalnis, kurio krateryje taipogi 
raibuliavo mažas ežeriukas. Aplink prie vandens leidosi statūs 
žvirgždo šlaitai. Jie buvo resvai apaugę ir šiaurėje bei rytuose 
ėjo prie stačių didžiojo kraterio sienų. Užtat pietuose ir rytuo- 
se žvirgždo šlaitai baigėsi labai aiškia keturis šimtus metrų virš 
jūros lygio iškilusia pakopa, kuri tikriausiai atsirado nuslinkus 
daliai kraterio sienos. Vidiniai kraterio šlaitai daugelyje vietų 
buvo suardyti ir papuošti mažesniais ugnikalniais, iš kurių juo- 
di ir raudoni lavos upeliai buvo nutekėję į ežerą. Pietuose la- 
vos srautai buvo užpylę apie ketvirtį ežero ploto. Nuo tos 
vietos, kur stovėjau, iki priešingos kraterio sienos buvo geri 
septyni kilometrai, o ežero skersmuo — kokie trys kilometrai. 
Didelis miestas lengvai tilptų šiame milžiniškame katile. Mes il- 
gai tylėdami stovėjome prie šio vulkaninės veiklos liudininko, 
paskui vėl ėmėm blaiviai svarstyti. Mes turėjome vos kelis lit- 

rus vandens, mūsų viltis buvo ežeras, bet šioje vietoje nusileisti 
piaktiškai buvo neįmanoma. Mudu pasišaukėme likusius ir pa- 
sitarėme. Nusprendėme eiti kraterio pakraščiu į rytų pusę ir ten 
pamėginti leistis žalia augmenijos juosta. Vandens užteks kaip 
sykis vienai dienai. Po gero poilsio vėl leidomės į kelią. Mače- 
tėmis kirtomės taką per zemaugés skalezijos krūmokšnius; jie 
visokių vijoklių buvo supinti į tikrą veltinj. Mūsų rankos ir dra- 
bužiai aplipo sakais, o nuolat keliamos dulkės didino troškulį. 
Čia buvo gausybė mažų drugelių su baltais, raudonais šlakeliais 
aptaškytais sparniukais ir daug sausumos iguanų, bet mes bu- 
vome pernelyg pavargę jomis domėtis. Mes kone pykome ant 
driežų, nes nuolatos įsmukdavome į jų urvus ir vos neišsisukda- 
vome kojų. 

Naktis vėl buvo kankinamai ilga. Rūkas plaukė per mišką, 
lašėjo nuo šakų, kandžiojo erkės ir buvo šalta, nes temperatu- 
ra nukrito iki 15 laipsnių. Alkio nejautėme, tik troškulį, ir kiek- 
vieną tylomis graužė įkyri mintis — ežero vanduo gali būti sū- 
rus. Naktį atsikėlėme ir krėtėme aprasojusius medžius, patiesę 
po jais palapinės brezentą, bet šis vanduo buvo kartus kaip tul- 
žis. Kitos dienos ankstyvą popietę pasiekėme numatytą nusilei- 
dimo vietą rytinėje kraterio pusėje. Tačiau milžiniškame katile 
dar tebekunkuliavo rūkas; mes susėdome ant kraterio krašto ir 
žiūrėjome, kaip saulė skirstė vilnijančius tumulus. 

Paskui ėjome sausa, labai stačiai žemyn besileidžiančia upe- 
lio vaga per skalezijos mišką, kuris, deja, baigėsi uolos slenks- 
Ciu, ir juo turėjome nusileisti. Nuo čia prasidėjo status zvirgz- 
do šlaitas, labai šykščiai apaugęs Palo Santo medžiais ir krū- 
mokšniais. Vienišą ceréjy apipuolėme kaip alkani skėriai. Mes 
nuskabėm jo dygias atžalas, nulupome jas ir valgėme truputį 
surstelėjusį minkštimą, lyg būtų skaniausias arbūzas. Visai prie 
pat ežero dar kartą atsidūrėme prieš nelauktą kliūtį, gana stačią 
gal kokių penkiasdešimties metrų sieną. Čia buvo daug palai- 
dų akmenų, todėl lipti nebuvo labai saugu, bet mes vis dėlto 
pasiekėme žvirgždo šlaitą, staigiai besileidžiantį prie vandens. 
Dabar jau niekas neužstojo žvilgsnio į ežerą. Mes jau matėme 
pakrantėje augančius meldus ir kelias Galapagų antis, gaudan- 
čias žuvį pakrantėje tarp mūšos putų. Gaivus vėjas kėlė ežere 
bangas. 

Paskutinįjį šimtą metrų bėgte nubėgome, puolėme kaip sto- 
vime į žalsvą vandenį ir ėmėme gerti, nors jis atsidavė sieros 


79 


vandeniliu, tačiau buvo gėlas ir tinkamas naudoti. Mes taškėmės 
kaip antys, kai jos, ilgokai laikytos narve, išleidžiamos į tvenki- 
nį. Paskui krante po dideliu arbatos puodu suliepsnojo ugne- 
lé. Nuovargio kaip nebūta. Kiek sunkiau buvo įsirengti nakčiai 
guolį. Krantas buvo toks status, kad neradome nė vienos lygios 
vietelės. Kiekvienas turėjo išsikasti pakopą, o tai buvo sunku, 
nes šlaitas visą laiką slinko žemyn. Aš radau tinkamą vietelę 
po krūmu ir ten iš meldų susikroviau jaukų lizdą, paskui at- 
siguliau ant nugaros ir žiūrėjau, kaip liepsnoja kraterio sienų 
puslankis besileidžiančios saulės spinduliuose. Pietuose baltais 
tumulais per kraterio kraštą į mūsų katilą vertėsi rūkas. Jis pa- 
mažu šliaužė išilgai slenksčio ir galiausiai liejosi į ežerą. Visai 
prie pat vandens tumulai ištirpdavo. Juo labiau temo, tuo dau- 
giau rūko plūdo per kraterio briauną, galiausiai per visą pieti- 
nio puslankio plotį; tada jis atrodė kaip gigantiškas krioklys — 
koks nepakartojamas reginys! 

Naktį susirgo Karlas Angermejeris, o rytą aštrus vidurių su- 
trikimas paguldė du mūsų vadovus ekvadoriečius. Jiems netiko 
sieringas vanduo. Ir kiti pajuto lengvus negalavimus. 

Po sočių pusryčių ėmėme tirti apylinkes. Aš patraukiau eže- 
ro pakraščiu. Atrodė, kad vandens lygis keičiasi kartu su metų 
laikais, nes dviejų metry aukštyje virš vandens radau pridziu- 
vusių meldų kuokštelių ir baltų nuosėdų, tikriausiai kokio nors 
sieros junginio. Jie čia žymėjo ankstesnį vandens lygį. Pats van- 
duo buvo šiltas. Prie kranto temperatūra siekė 30 laipsnių, to- 
liau — 26. Paskui aptikau, kad vietomis iš uolienos plyšių sru- 
veno 40 laipsnių vanduo. Jame knibždėjo vandens vabalų ir 
laumžirgių lervų, be to, mane labai nustebino tai, kad čia buvo 
mažų žuvyčių, kurių vieną daktaras Baumenas sugavo. Kokiais 
gi keliais jos pateko į šį kraterio ežerą? Galimas daiktas, su an- 
timis. Žuvų mailiaus buvo rasta nušautų ančių plunksnose. Ma- 
tyt, kartais mailius slepiasi beturškiančių ančių plunksnose, o 
kai šios staiga pakyla, nusineša ir jį sykiu. 

Buvo gausu briaunotauodegių iguanų, ir kadangi nė vienas 
žmogus šiose vietose nebuvo jų rinkes, aš su dideliu įkarščiu 
jas gaudžiau. Taip pat visur buvo sausumos iguanų, ir vieną ne- 
didelį driežiuką, kuris labai lengvabūdiškai pasislėpė, taip pat 
pagavau. Jis baisiai kandžiojosi, bet paskui pasidavė likimui. 
Dabar vaikštinėja dideliame terariume priešais mano rašomąjį 
stalą, ir vos tik aš sujudu, krebždina stiklą ir nori, kad jį pašer- 

čiau. Iguana taip prijunko, kad pasistoja ant delno ir ima mais- 
tą. Labai apsidžiaugiau paskui dar pagavęs stambią, rudą gy- 
vatę (Dromicus), kurios nugara buvo papuošta dviem eilėmis 
šviesių, priešais vienas kitą išdėstytų lopinių. 

Apie pietus pasidarė gana karšta. Gindamasis nuo saulės, iš- 
tempiau virš guolio antklodę, išsimaudžiau ir, gulėdamas ant 
nugaros, leidau valandas. Dabar ramiame vandenyje atsispin- 
dėjo mažasis ugnikalnis ir kraterio sienos. Mažojo ugnikalnio 
šiaurės vakarų kraštas buvo gerokai aukštesnis už pietryčių. 
Šio netaisyklingumo negalima paaiškinti netolygiu išsiveržimu, 
nes pelenų nuogulos juosė visą ugnikalnį. Tačiau pietuose jų 
sluoksnis buvo plonesnis, nei šiaurės vakaruose. Matyt, medžia- 
ga nugulė netolygiai, gal būt, išsiveržimo metu pelenus nunešė 
vėjas. Toks netaisyklingumas pastebimas daugelyje Galapagų 
ugnikalnių, ši savybė jau Darvinui krito į akį. 

Ežere darbavosi mažos antys, grakštūs rudi paukščiai su Za- 
viomis, apvaliomis galvomis ir dailiu mėlynai pilku snapu koš- 
tuvu; gaigalai abipus jo pagrindo turėjo po raudoną dėmelę. 
Abiejų lyčių atstovų žandai buvo balsvi. Tos antys labai pana- 
šios į Bahamų antis ir priklauso tai pačiai genčiai, bet ši rūšis 
(Poecilonetta galapagoensis) charakteringa tik Galapagų saloms. 
Pamažu antys susirinko į būrį ir pradėjo tuoktuvių žaidimus. 
Gaigalai susispietė į mažą grupelę ir visi bendrai atlikinėjo prie- 
šais pateles vestuvinius šokius. Iš pradžių jie pamažu plaukiojo 
pirmyn ir atgal, lyg norėtų pirmiausia kaip reikiant įsilinksminti. 
Laikas nuo laiko pasistiebdavo ir pasipurtydavo, po to dažniau- 
siai sekdavo labai keistas judesys. Gaigalas staiga užlauždavo 
uodegą ir prilenkdavo ją prie įtrauktos galvos. Atrodė, lyg kas 
suspaustų paukštį iš priekio ir iš užpakalio. Prieš tą „užsirieti- 
mą ir sutrumpėjimą“ — taip Konradas Lorencas pavadino šį gi- 
miningų rūšių judesį — ir jo metu gaigalai tyliai švenkštė „ii, 
ii, ii", tas garsas buvo panašus į stambių vabalų ūsočių svirpi- 
mą. Šie pradiniai gaigalų žaidimai dar nebuvo konkrečios pate- 
lės viliojimas, o bendras pasirodymas susirinkusioms damoms. 
Rinkosi pastarosios. Netrukus pamačiau, kad viena patelė nusi- 
žiūrėjo tinkamą gaigalą. Ji ėmė sukti netoli ir iš pradžių tik 
žiūrėjo į jį. Kadangi abu, matyt, sutarė, tai ėmė jį savaip tikrai 
moteriškai viliotf Ji atsigręžė į būsimąjį ir pradėjo, galva ro- 
dvdama per petį, grasinti artimiausiam patinėliui, ji gageno ty- 

liu, aukštu, bet nepaprastai skvarbiu balsu ,,kvekvekvekve". Taip 
ji piudė savo išrinktąjį ant kito. Jis turėjo parodyti, ko vertas! 

Galiausiai gaigalas neištvėrė ir grasindamas nuplaukė prie 
vieno patinėlio, su kuriuo neseniai buvo draugai. Patelė savo 
tikslą pasiekė. Dabar patinėlis jau negalėjo pakęsti saviškių ir 
atsiskyrė nuo jų. Netrukus pamačiau jaunąją porelę santarvėje 
plaukiant prie meldų; patelė vis dar kurstė patinėlį prieš likusią 
gurkšnelį vandens, šis, mandagiai nusilenkęs, atsakydavo tuo 
pačiu. ,UZzgérimas" yra malonus ančių pasisveikinimas. Zmo- 
nės tokiu atveju sako „į sveikatą“ ir susidaužia taurelėmis. 


Mes pasilikome dar pusantros dienos ir stebėjome Galapagų 
žiurkes, sausumos iguanas, driežus ir žalčius. Gyvačių marginys 
gana įvairavo. Buvo dryžų ir tokių, kurių nugarą gražino dvi 
lygiagrečios stačiakampių eilės. 

Rudis Froindas ir Karlas Angermejeris pasigamino iš tuščių 
vandens bakelių plaustą ir nuplaukė prie mažesniojo ugnikalnio. 
Jie pasiekė tikslą, ir pro žiūronus matėme, kaip mojavo mums 
nuo kraterio krašto. Tačiau išvyka vos nesibaigė liūdnai, nes 
grįžtant bakeliai gerokai prisisėmė vandens, ir plaustas ko 
nenuskendo. 

Ilgėliau pabuvus paaiškėjo, kad labai sieringas vanduo itin 
nesveikas, ir todėl trečios dienos ankstyvą popietę palikom sto- 
vyklą. Dar kartą buvome sustoję kraterio prieglobstyje. Kitą 
dieną apie pietus jau pasiekėme kraterio kraštą. Paskutinį kartą 
pasižiūrėjome į gražų ežerą ir Mažąjį vulkaną vidury jo ir atsi- 
sveikinome su, be abejo, gražiausiu visame archipelage gamto- 
vaizdžiu. Paskui nuskubėjom tiesiausiu keliu pakalnėn prie jū- 
rOS. 

Rytinė Narboro pusė buvo dar nykesné, negu šiaurinė. Vie- 
tomis galėjome tekini bėgti žemyn plynais pelenų laukais, pas- 
kui prasidėjo suaušusių lavos blynų ir virvių plotai. Ir čia ga- 
lėjome gana greitai žygiuoti, tik reikėjo labai saugotis, nes po 
lava slėpėsi didelės tuštumos. Dažnai visai netikėtai įlūždavai. 
Šios tuštumos atsirado todėl, kad lavos upės paviršius pirmiau 
suaušo. O po tokia šlako pluta kaip kraujas arterijoje lava to- 
liau tekėjo prie jūros. Taip ir liko šie tuneliai, besitęsią dažnai 
kelis šimtus metrų. Indefetigeblyje radau vieną tunelį, kuris 
buvo penkių metrų pločio, aštuonių metrų aukščio ir gero tūks- 

tančio metrų ilgio! Laimė, mes niekur giliai neįlūžome, bet ke- 
liose vietose matėme, kad lava buvo nutiesus tiltus per dauge- 
lio metrų gylio olas. Vienoje tokioje oloje pailsėjome, čia bu- 
vo maloniai vėsu. Viename kampe radau pelės lizdą, susuktą . 
vien tik iš supešiotų kaktuso spyglių. Tai buvo vienintelis ženk- 
las, rodantis esant gyvų būtybių šioje dykvietėje. 

Šiose olose ir tuneliuose, išvarpiusiuose Galapagų salų kal- 
nus, dar daug kas laukia atradėjo. Paviršiuje vanduo greitai su- 
sigeria, bet užsilaiko požeminiuose upeliuose ir kūdrose. Kar- 
tais šiuos vandenis galima pamatyti giliuose plyšiuose. Indefe- 
tigeblyje nusileidau į tokį plyšį ir čia viduryje dykumos radau 
gėlo vandens kūdrą, kurioje nardė gėlavandenės žuvys ir kreve- 
tės. Kol tyrinėjau šiuos vandėnis, į mane spoksojo balta pla- 
čiasnukė grundalų (Eleotris) genties žuvis, o paskui dingo uolų 
labirinte. 

Paskutinis kelio tarpas mus labai nuvargino. Žemės drebėji- 
mas sulaužė lavos plokštes į aštriabriaunius gabalus ir sujaukė, 
todėl, eidami per palaidą, aštrų žvirgždą, nuolatos griuvinėjom, 
ir mūsų antroji batų pora — vieną jau nuplėšėm kopdami į 
kalną — virto skutais. Bet jau matėme žalią mangrovų ruožą ir 
mūsų laivelį mėlynoje įlankoje, ir tas mums teikė jėgų. Vėlyvą 
popietę mus vėl pasveikino jūros liūtų bliovimas, o kai saulė 
nuskendo už Narboro, jau sėdėjome katerio denyje ir žiūrėjo- 
me aukštyn į kraterio sieną, kuri atrodė visa apimta liepsnų. 
Dabar jau žinojome, ką ji slepia ir kas gyvena siauruose, gel- 
tonuose augmenijos ruoželiuose. 

Negreit pamiršiu, kaip ten šėriau rudąją jūrinės iguanos pus- 
seserę. 

Neseniai iš Galapagų salų gavau įdomią žinią. Amerikietis 
Frenkas Maslendas ir atsikėlėlis Migelis Kastras man rašė, kad 
Narboro kraterio ežeras dingo. Jis išgaravo, o kraterio dugnas 
toks karštas, kad po jį negalima vaikščioti. Visur kyla sieros 
garai, ir nuolatos girdėti požeminis grumėjimas. Matyt, artėja 
naujas išsiveržimas. 


TARP FREGATŲ IR PADŪKĖLIŲ 


Kaip reti orchidėjų žiedai tarp plikų Palo Santo šakų švietė 
raudoni fregatų patinų pakaklės maišai. Beveik kiekvienas balta- 
žievių žemaūgių medžių, kurie dideliu lanku vainikavo stačias 
Darvino įlankos kraterio sienas Tauerio saloje, puikavosi šiuo 
keistu papuošalu. Be to, jų šakose perėjo nesuskaičiuojami rau- 
donkojai padūkėliai, neramūs sutvėrimai, kurie nuolatos pešėsi 
už lizdų statybinę medžiagą. Vieni atskrisdavo su šakelėmis sna- 
puose, kiti lėkdavo žvejoti. Ryto saulė mėlyname danguje ap- 
švietė šitą darbymetį, o aukštai ore didingai suko ratus kelios 
fregatos. Jos atrodė lygiai taip toli nuo žemės, kaip ir balti, 
purūs debesėliai, kur-ne-kur plaukiantys danguje. Aš pats sė- 
dėjau ant šio jūroje prigėrusio kraterio pietrytinio krašto tarp 
klegančių paukščių. Akmens siena po mano kojomis leidosi sta- 
čiai į gelmę gerus trisdešimt metrų. Gausybėje nišų ir ant uolų 
briaunų tupėjo margi iSkirptauodegiai kirai (Creagus furcatus), 
laikas nuo laiko koks faetonas (Phaethon aethereus) pakildavo 
iš savo lizdo uolos sienoje ir švirendavo tiesiai per įlanką. To- 
liau apačioje, kur bangos žaidė apie didžiulius uolos luitus, ty- 
sojo keli sutingę jūrų liūtai. 

„Ksarifa“ išmetė inkarą atokiau nuo uolėto kranto. Kaip 
trapus žaisliukas suposi ji ant smaragdinio vandens. Jachta it 
magnetas traukė gausybę padūkėlių. Jie tupėjo visur ant rėjų 
ir turėklų ir trukdė mūsų žmonėms, kraunantiems į valtį naro 
aprangą. 

Iš savo vietos galėjau matyti visą plačią įlanką. Ji buvo be- 
veik apvali ir kone pusantro kilometro skersmens. Pietuose ėjo 
palyginti siauras plyšys į jūrą. Stačios kraterio sienos iš abie- 
jų pusių laikė apglėbusios įlanką. Tik vidurinė prigėrusio kra- 
terio sienos dalis buvo nutrupėjusi daugybe terasų, ir tenai 
prie trumpo, smėlingo paplūdimio ruoželio buvo galima šau- 
giai išsikelti į krantą. Šią didelę, gražią įlanką, kaip bebūtų 

keista, tik 1923 metais atrado Viljamas Bibsas ir pavadino Dar- 
vino garbei Darvino įlanka. 

Iš įvairių paukščių gyvenimo, virusio aplink mane, dėmesį 
patraukė keistas fregatų elgesys. Viename Palo Santo medyje 
visai šalia manęs tupėjo du šie stambūs paukščiai, abu patinai, 
kietai išpūtę raudonas pakaklės pūsles. Jos atrodė kaip vaikiš- 
ki balionėliai. Ryškus raudonis puikiai derinosi su tamsia, be- 
veik juoda kūno spalva, ilgos nugaros plunksnos blizgėjo žals- 
vu atspalviu kaip gaidžio plunksnos. Ilgi sparnai buvo prasi- 
keitę virš uodegos lyg tupinčios kregždės. Tik kojos, kuriomis 
paukščiai laikėsi už šakos, atrodė neproporcingai mažos. 

Patinai nejudėdami tupėjo šutinančioje saulėje. Jie atrodė 
nekreipią dėmesio. į vienas kitą, tačiau buvo galima justi, kaip 
kiekvienas kuo smarkesniu puikavimusi stengėsi nustelbti ant- 
rąjį, nes visa tai buvo skirta kitai lyčiai. Bet jie turėjo valandė- 
lę pakęsti, kol galiausiai netoli abiejų varžovų atsirado balta- 
krūtinė patelė. Tučtuojau pasikeitė jų elgesys. Abu patinai iš- 
skleidė sparnus, ėmė jais greitai ir švelniai plakti ir užtraukė 
tiesiog šiurpią „dainą“. „Kju kju kjukju ju ju huhuhuhu trr trr 
trr trr" skambėjo tarp šakų. Čiauškėdami greitai sukiojo galvą 
kairėn ir dešinėn. Bet patelei, atrodo, jie nepadarė gilesnio 
įspūdžio. Ji apsuko ratą aplink medį ir nuskrido kaip niekur 
nieko toliau. Patinai pamažu nuleido sparnus, truputį lyg susi- 
gėdę pakapsėjo snapu aplink, paskui vėl atsainiai ėmė demonst- 
ruoti pakaklės maišus. Buvo labai keista, kad varžovai pakentė 
vienas kitą taip arti. Kad nors kartą kuris būtų pamėginęs kitą 
nuvyti. 

Pagaliau priešais arčiau manęs tupintį patiną nusileido pa- 
telé. Snape ji laikė vestuvinę dovaną — mažą šakelę. Patinas 
baisiausiai susijaudino, jis purtėsi ir čiauškėjo gerą valandėlę, 
o ji kantriai tupėjo priešais, prisispaudusi krūtine prie jo rau- 
dono pakaklės maišo. Kai jis galiausiai ryžosi paimti siūlomą 
šakelę, patelė tuoj pat pakilo atgabenti daugiau medžiagos liz- 
dui. Patinas pasiliko su išpūsta pakaklės pūsle ir saugojo liz- 
dą. 

Šalia Palo Santo medžio, kuriame tie du patinai viliojo pa- 
teles, gulėjo nulaužtas krūmokšnis. Ten kitas fregatos patinas 
buvo susisukęs iš šakelių palaikį lizdą ir dabar stropiai perėjo. 
Jo pakaklės maišas buvo raudonai rudas, susitraukęs ir raukš- 
lėtas, iš jo visos vyriškos puikybės tebuvo likę vien šilkinės 

blizgančios nugaros plunksnos, bet ir jos atrodė jau truputį 
aptriušusios. Jis, be abejo, buvo ištikimas vyras! Aš priėjau 
ir atsargiai koja pažėriau į šalį, ir iš tikrųjų, jis tupėjo ant gra- 
zaus, balto kiaušinio, maždaug tokio dydžio, kaip žąsies. Fre- 
gata iš pradžių labai supyko už sutrukdymą ir kelis kartus smar- 
kiai sukirto man snapu. Bet netrukus aš ją palikau ramybėje ir 
atsisėdau ant lavos luito prie prarajos. 

Aukštai virš įlankos visą laiką suko gana daug fregatų. Iš- 
tiesti sparnai siekė gerus du metrus, o ilga giliai įkirpta uode- 
ga susiverdavo ir išsiskleisdavo, nuolatos išlygindama oro srovę. 
Be abejonės, šie paukščiai priskirtini prie geriausių lakūnų. 
Vien skraidymo raumenys ir plunksnos sudaro keturiasdešimt 
penkis procentus viso fregatos kūno svorio, todėl valandų va- 
landas skraidyti šiems paukščiams nėra jokio vargo. Ir vis tiek 
jie niekad nenulekia labai toli nuo perėjimo vietų. Didžioji fre- 
gata (Fregata minor), kurių labai gausu Galapagų salose, taip 
laikosi šių vietų, kad čia sudaro netgi atskirą porūšį. Be jos, Ga- 
lapaguose dar gyvena labai panaši, bet retesnė, mėgstanti vie- 
numa puošnioji fregata (Fregata magnificens). 

Fregatos ir padūkėliai gyveno amžinoje nesantaikoje. Kur 
tik padukelis pasinerdavo j bangas, ten ore tuojau atsirasdavo 
kelios fregatos. Kai padūkėlis po kelių sekundžių pakildavo su 
žuvimi, tai visados stengdavosi kuo greičiau grobį praryti ir nu- 
skristi. Iš pradžių toks skubėjimas mane stebino, bet paskui pa- 
mačiau, kad fregatos pikiruoja tą padūkėlį, kurį matė žuvaujant. 
Jos sklęsdavo visai arti virš jo ir kapodavo nugarą ir galvą. 
Padūkėlis, kuris dažniausiai dar nebūdavo kaip reikiant jsilékes, 
bejėgiškai blaškydavosi į šalis ir galiausiai išvemdavo sužvejotą 
žuvį. O fregata to tik ir laukdavo! Ji pasičiupdavo ore atimtą 
kąsnį, o padūkėlį palikdavo ramybėje. Atrodė, lyg fregatos bū- 
tų specializavusiosi piratauti, nes pačias žvejojant retai tema- 
čiau. Man regis, žuvį jos gaudė netgi nelabai vikriai. Kadan- 
gi jos čiupdavo grobį tik skrisdamos virš vandens, tai galėdavo 
nutverti tiktai arti paviršiaus plaukiančias žuvis. Fregatos taip 
pat ore gaudė skraidančias žuvis, išbaidytas mūsų valties. 

Ir šiaip santykiai tarp fregatų ir padūkėlių buvo įtempti. 
Jeigu raudonkojis padūkėlis skrisdavo į lizdą su. šakele, tai 
turėdavo nežiopsoti, jei norėdavo neprarasti nešulio. Labai daž- 
nai fregatos jį kelyje apiplėšdavo. Ir vargas, jei padūkėlių po- 

relė palikdavo nesaugomą lizdą: tada fregatos akies mirksniu 
išnešiodavo šakeles. 

Aš iš visos širdies užjaučiau skriaudžiamus padūkėlius. Čia 
gyveno dvi jų rūšys*. Žaliakojai maskuotieji padūkėliai (Sula 
daciylatra granti) balti su juodais sparnais, melsva galva ir gel- 
tonai raudonu snapu. Jie visada peri ant plikos žemės. Lėkštą 
duobelę nelabai nė pavadintum lizdu. O raudonkojai padūkė- 
liai (Sula piscator vebsteri), kurių beveik tiek pat, kaip ir žalia- 
kojų, peri tik medžiuose ir krūmokšniuose paprastuose šakelių 
lizduose. Jų snapas gražus, melsvas, o galva rausvų bei šviesiai 
pilkų atspalvių. Jie, kaip ir maskuotieji, dažniausiai balti. Ta- 
čiau šalia baltų padūkėlių buvo ir panašiai kaip jaunikliai ru- 
dais plunksnų drabužiais pasipuošusių. Kadangi abi rūšys buvo 
prisitaikę perėti skirtingose lizdavietése, tai galėjo bendrai gy- 
venti toje pačioje saloje. 

Daugelyje lizdų tupėjo padūkėlių jaunikliai: balti pūkų ka- 
muolėliai su plikom juodom galvom ir juodu snapu. Tokio am- 
žiaus maskuotieji ir raudonkojai padūkėliai vienodos išvaizdos. 
Tačiau elgesiu, kaip jau yra pastebėjęs Bibsas, jie labai skiriasi. 
Kai pasitupdai raudonkojų jauniklį ant delno, tai šis tuojau 
stengiasi delnu ir ranka nukeliauti šalin; jis įsikerta snapu ir, 
pasispirdamas kojomis bei sparniukais, prisitraukia kūną. O jau- 
ni maskuotieji padūkėliai baugščiai susigūžia. Kai kurie mėgina 
delne pasislėpti. Šiais įpročiais labai aiškiai skiriasi perintieji me- 
džiuose ir žemėje. 

Artėjo pietų laikas, ir aš nutariau eiti. Pamažu slinkau kra- 
terio pakraščiu, lydimas išgąsdintų padūkėlių ir jaunų fregatų 
grasinančių riksmų. Priešais mane smalsiai tripeno balandžių 
pora. Tik kai aš prieidavau per arti, paskrisdavo kelis metrus 
priekin, o paskui vėl manęs laukdavo. Du kartus turėjau per- 
žengti gilią prarają. Abiejuose plyšiuose gulėjo gausybė nu- 
blukusių paukščių kaulų. Tai buvo fregatos ir padūkėliai, per 
kažkokią nelaimę patekę į šiuos spąstus, iš kurių jau nebuvo 
kelio atgal. Toje vietoje, kur kraterio siena buvo nugriuvus, 
stambiu -uolų žvirgždu nusileidau prie išsilaipinimo vietos. 

Čia ant didelių akmens luitų pamačiau pirmuosius perinčius 
iškirptauodegius kirus ir, be to, iš karto gana daug. Jų didžiuma 
skraidė plyšodami, ir vis koks nors akmeniu krisdavo į mane 


* E. Kurijo neseniai aptiko trečią šiose vietose perinčią rūšį — mé- 
lynkojį padūkėlį (Sula nebouxi). 

ir labai taikliai apteršdavo. Kiti tupėjo ant kiaušinių. Jie mane 
prisileisdavo, bet sutikdavo sujaudintu klyksmu. Kuris nors iš 
poros labai paprastu būdu stengdavosi nuvilioti nuo lizdo. Vie- 
nas kiras likdavo tupėti, o kitas, garsiai plyšodamas, tūpdavo 
ant gretimos uolos. Ir jei aš vis tiek artindavausi prie lizdo, tai 
ir antrasis imdavo klykti. Vienas dėl to taip susijaudino, jog 
išvėmė sepiją. 

Iškirptauodegis kiras, besistengiantis nuvilioti nuo lizde tu- 
pinčio partnerio, man priminė patarškę, kurią dažnai teko ste- 
bėti Vilhelminenbergo biologinėje stotyje prie Vienos. Visuo- 
met, kai patelė pasislėpus dėdavo kiaušinį, patinėlis užsilėkdavo 
ant meteorologinés būdelės ir kelias minutes klykaudavo, savo 
riksmu atkreipdamas visų dėmesį į save. 

Iškirptauodegis kiras taip pat yra Galapagų salų čiabuvis. 
Kad ir pasiekia žuvaudamas Pietų Amerikos pakrantę, bet ten 
niekad neperi. Jo galva tamsiai pilka, aiškiai išsiskirianti švie- 
saus kūno fone. Tamsios akys apvestos ryškiai raudonu ratu, ko- 
jos skaisčiai raudonos. Kiras peri visame salų rajone. Lizdavie- 
čių radau Las Plasų salose ir vakarinėje Elbimarlio pakrantėje. 

Šlakeliais gerai užmaskuoti kiaušiniai guli ant plikos uolos; 
aplink keli maži akmenukai — daugiau simboliško lizdo kon- 
tūrai. Čia Taueryje jų kiaušiniais domėjosi gausybė strazdų 
mėgdžiotojų, kurie gana įtartinai sukiojosi tarp lizdų. Kirai bu- 
vo ne itin malonūs šiems smalsiems paukščiams: jie vijo juos 
šalin, kur tik besutikdami. Aš pats nemačiau, bet Viljamas Bib- 
sas yra pastebėjęs, kad strazdas išgeria sudėtus kiaušinius, ir 
tuo galima paaiškinti priešiškumą tarp šių rūšių. Ilgas, truputį 
nulenktas mėgdžiotojo snapas labai gerai tinka kiaušiniams pra- 
mušti ir išgerti. 

Mūsų išsikėlimo vietoje, sekliose atoslūgių valkose radau ki- 
tų vienodai pilkos spalvos kirų. Tr jie, tamsieji kirai (Larus fuli- 
ginosus) yra Galapagų salų vietiniai gyventojai. Jie buvo labai 
tylūs ir ramiai žuvavo negiliose balose. Šios rūšies kirų lizda- 
viečių dar niekas nėra matęs. 

Atoslügio metu apsinuoginę smėlio lopinėliai knibždėjo nuo 
nesuskaitomos daugybės viliojančių krabų (Uca leptochelia eib- 
li). Jie darbščiai samstė žnyplėmis šlapią, pilną valgomų medžia- 
gu smėlį ir kimšo burnon. Dar kiti édrüs kojažandžiai iš van- 
dens ir smėlio mišinio panašiais į šaukštelius plaukais košė 
lengvas organines dalelytes. Sunkesnės, nevalgomos medžiagos 

nusėda ir renkasi ant burnos organų pagrindo į pamažu didėjan- 
tį rutulėlį, kurį krabas galiausiai nubraukia žnyplėmis. Taip kra- 
bas palieka rutuliukų eiles, gražiai žvaigždiškai išsidėsčiusias 
aplink gyvenamąją vietą. Praėjus valandai po atoslūgio, visa pa- 
krantė buvo nusėta tais rutuliukais. Krabai, atrodo, pamažu pa- 
sisotino ir dabar pradėjo keistus poravimosi žaidimus, kuriuos 
smulkiau pirmą kartą aprašė Darvinas ir pateikė kaip natūralios 
atrankos efektyvumo pavyzdį. Patinėliai pradėjo mojuoti didžią- 
ja znyple, sudarančia beveik pusę kūno svorio. Darvinas manė. 
kad šis mojavimas žnyple turįs privilioti pateles. Vėliau moks- 
lininkai buvo labiau linkę aiškinti šį mojavimą kaip būdą pa- 
rodyti valdų ribas. Galiausiai Altefogtas įrodė, kad vis dėlto 
buvo Darvino tiesa. Kad patinėlio mojavimas turi viliojamą po- 
veikį, jis nustatė nepriekaištingais stebėjimais. Aš sugavau ke- 
lis šiuos krabus. Vienas bendradarbis vėliau juos aprašė Zen- 
kenbergo muziejuje kaip visai naują porūšį. 

Po pietų su keliais bendradarbiais surengėm išvyką į salos 
gilumą. Iki išlipimo vietos apie mūsų valtį suko trijų— penkių 
metrų kūjarykliai (Sphyrna). Jie buvo tikrai įkyrūs, ir vienas 
mūsų narų, kuris priešpiet nardė drauge su daktaru Hasu, pa- 
pasakojo, kad ir juos visą laiką persekiojo. Jiems vis prisieida- 
vę ryklius nugainioti lazdomis. Rykliams, kurie čionai buvo pri- 
pratę gaudyti tokius stambius gyvūnus, kaip, pavyzdžiui, jūrų 
liūtai, žadino apetitą ir narai. 

Šį sykį pakrantėje ilgai negaišome, o iš karto leidomės to- 
lyn. Augmenija buvo labai menka, taigi mums nekliudė eiti. 
Nemaloni buvo tik viena žolė, kurios pilkšvai žali lapai prikib- 
davo prie rūbų. Be to, buvo gana karšta, nes resvi Palo Santo 
medžiai, krotono krūmai ir opuncijos beveik neteikė pavėsio. 
Tik kur-ne-kur žydinti kordija pradžiugindavo akį. Taip gerą 
pusvalandį ėjome lėkšta įkalne per sudūlėjusią lavą. Paskui stai- 
ga pasibaigė krūmokšniai, ir mes išvydome apvalų, mėlyną kra- 
terio ežerą, apaugusį žaliais krūmais. Krateris, ant kurio krašto 
stovėjome, buvo kokio kilometro skersmens, o jo sienos iš visu 
pusių beveik statmenai leidosi į trisdešimties—keturiasdešimties 
metrų gylį. Kraterio pakraščiu it liepsnojantys fakelai vietomis 
augo pražydę kordijos krūmai. Vienas stačiai priešais mane žy- 
mėjo nusileidimą prie ežero, ir mes tuojau patraukėme žemyn. 
Dideli, piltuvėlio formos kordijos žiedai kaip citrinos geltonavo 
tarp sodriai žalių lapų. 

Darbščios didelės tamsiai mėlynos bitės zvimbė nuo žiedo 
prie žiedo, ir ištisas pulkas juodų kikilių lesinėjo visokius ant 
žiedų tupinčius vabzdžius. Ir tarp šitos saulėje skendinčios gro- 
žybės tupėjo baltas pūkų gniutulėlis, baikščiai susigaužęs men- 
kame lizdelyje. Neproporcingas didelis snapas atrodė mažam pa- 
darėliui kone per sunkus. Maža fregata tupėjo nejudėdama; ji 
laikė atkišusi mano pusėn snapą, tamsios akutės baimingai mane 
tyrinėjo. Aš pamažu atkišau ranką; jauniklis plačiai išsižiojo 
ir kirto, kad net abi snapo pusės garsiai kaukštelėjo. Jis kar- 
tojo savo išpuolius, ir kiekvieną kartą taip staigiai švysteldavo 
šviesiai mėlyni nasrai, jog aš krūpteldavau. Šis staigus ryškios 
spalvos pasirodymas pabrėždavo grasinimo judesį ir suteikda- 
vo jam svarumo. Tokią ryškią nasrų spalvą turi ir daugelis rop- 
rais yra „išradimas“, kurį įvairios gyvūnų grupės sugalvojo ne- 
priklausomai viena nuo kitos. 

Prie ežero nusileidome lengviau, nei maniau. Jau po penkių 
minučių stovėjome po tamsiai žalia aukštų mangrovų lapine 
ant ežero kranto. Vanduo, deja, buvo labai sūrus ir šiltas. Bet 
jame knibždėjo smulkių kiautuotųjų vėžiagyvių, vandens vaba- 
lų, smulkių lygiakojų vėžiagyvių tanaidų ir mažų vandens bla- 
kių. Aš pasirinkau keletą pavyzdžių, ir, kaip vėliau paaiškėjo, 
čia pasirodė esama daug naujo. Gausybė maisto buvo privilio- 
jusi daug ančių, kurios uoliai turškė dumble. Mangrovuose pe- 
rėjo raudonkojai padūkėliai. Labai įdomus reginys pasitaikė 
mums grįžtant. Viduryje šlaito pamatėme vienuolika suaugusių 
fregatu šalia viena kitos labai keistoje padėtyje. Jos tupėjo 
truputį atsilošusios ir pasirėmusios į šalis praskėstais sparnais. 
Pilvas ir sparnų apačia atkreipti į besileidžiančią saulę. Buvo 
gaila, kad šį žavingą ežerą taip greitai vėl turėjome palikti. Kad 
lengviau būtų atsisveikinti, aš įtikinėjau save, jog čionai dar su- 
grįšiu, nors pats tuo nelabai tvirtai tikėjau. 

Po pusketvirtų metų vėl stovėjau toje pačioje vietoje ant 
kraterio ežero kranto, ir, ačiū dievui, čia niekas nebuvo pasi- 
keite. 


MES NARDOME TARP RYKLIŲ 


Į šiaurę nuo Indefetigeblio iš audringos jūros lyg kokie tvir- 
tovės bokštai kyšo kelios geltonai rudomis juostomis išgražintos 
tufo uolos. Jos pavadintos, kad ir kaip keista, Gajaus Fokso 
vardu, kuris vadovavo vadinamam „Londono parako sąmokslui" 
ir 1606 metais buvo nubaustas mirtimi. Kirai klykdami skraido 
apie plikas uolas, jūrų liūtai stengiasi perrėkti mūšos gausmą, 
o ant uolų atbrailų prie pat potvynių ribos raudoni krabai ir 
tamsios jūrinės iguanos laukia atoslūgio, atidengiančio jų ganyk- 
las. Tai ir visi čia virš vandens gyvenantys gyvūnai. Gal būt, 
siaurame žolės ruoželyje ant uolų viršūnės įsikūrę dar keli svirp- 
liai ir driežai, bet tenai aš negalėjau užlipti. Tačiau man buvo 
leista žvilgtelėti į jūros gelmes šių uolų papėdėje. 

Mano kūną apglobė vėsios bangos, ir pamažu, lyg būčiau 
nesvarus, grimzdau į gelmę. Aš nėriau visai arti uolų, laikyda- 
mas rankoje paruoštą lazdą su metaliniu galu. Buvo tylu, tik 
kažkaip švelniai traškėjo ir klapsėjo akvalango kvėpavimo vož- 
tuvėliai. Dabar aš vieną valandą buvau žuvis tarp žuvų! Deguo- 
nį gabenausi mažame plieniniame balionėlyje, o mano plaukio- 
jimo pūslė buvo kvėpavimo maišas, kurį turėjau ant nugaros it 
kuprinę ir laikas nuo laiko, spustelėjęs klapaną, pripildydavau 
deguonies. Dvi trumpos žarnos ir kandiklis jungė mane su kvė- 
pavimo maišu. Ant kojų turėjau pelekus, o akis saugojo naro 
akiniai. a 
Šešių metrų gylyje atsisėdau ant uolos iškyšulio, nukabinau 
kojas virš tamsios prarajos ir atidžiau apsižvalgiau aplink. Čia 
man labai patiko. Vanduo buvo mėlynai žalias, truputį drumstas, 
ir daiktų, kurie buvo toliau kaip penkiolika metrų, temačiau 
neaiškius kontūrus. Betgi tai labai tiko prie truputį kraupios 
uolėtos aplinkos nuotaikos, kur tamsios olos ir prarajos atro- 
dė ištisai pilnos paslapčių. 

Su didele, blizgančia povandeninio filmavimo kamera pro 
mane į gelmę praplaukė daktaras Hasas. Čionykštėje šviesoje 
jo oda buvo visai žalia, ir su akvalangu jis buvo panašus į atei- 
vį iš kitos planetos. Valandėlę dar mačiau krutančius pelekus 
ir blykčiojantį kameros futliarą, paskui jį prarijo gelmės. 

Visa uola buvo apaugus raudonai violetiniais kalkiniais 
dumbliais su nedidelėmis oranžinių koralų (Tubastrea) salelė- 
mis. Buvo ir austrių su piūkliškai išrantytais geldelių kraštais, o 
vietomis tarp uolos luitų gūžėsi maži rifinių koralų krūmeliai. 
Jiems, matyt, netiko vėsūs Humbolto srovės vandenys. Užtat 
tuo gausesnis buvo žuvų pasaulis. Tarp koralų šmirinėjo laibos, 
margos lūpažuvės, vienur parupšnodamos dumblių, kitur kem- 
pinių. Šios žuvys plaukiojo labai savotiškai: vinguriavo ne uo- 
dega, o smarkiai yrėsi dideliais krūtinės pelekais. Mažų žuvyčių 
debesys tūnojo pilvais į uolą netoli akmens sienos.. Vos tik stai- 
giau sujudédavau. visos išsislapstydavo uolų plyšiuose ir kora- 
luose. Tai buvo daugiausia oranžiniai ir pilkai rudi rifų ešeriu- 
kai iš Pomacentridae ir Anthiidae šeimų. Mažas tamsus Eupoma- 
centrus išsiskyrė ryškiai oranžine nugarėle. Prie uolos sienos 
maitinosi didelės žuvys papūgos. Jos graužė koralus kaip triušiai 
griežtį. 

Ypač daug mačiau žuvų angelų iš Zanclus genties. Šių di- 
delių žuvų kūnas buvo disko formos, priekyje nusmailėjantis ir 
virstantis atsikišusiu snukiu. Priekiniai nugaros peleko spygliai, 
išskyrus du pačius pirmuosius, buvo smarkiai pailgėję. Nuga- 
ros peleko viršūnė užsibaigė ilgu siūlu. Trys plačios, juodos 
juostos puošė blyškiai geltoną, kartais netgi balsvą kūną. Šios 
ypatingai gražios žuvys plaukiojo tik poromis. Savo smailiais 
snukučiais išsitraukdavo iš koralų ir uolų plyšių smulkius vėže- 
lius ir kitokius gyvius. 

Visus uolos sienos įdubimus buvo išklojusios raudonos ir 
violetinės pintys, ir šiuose rūmuose šeimininkavo grundalai. 
Kiekvienas turėjo nuosavą olą, iš kurios, iškišę įžūlų mopso snu- 
kį, smalsiai dairėsi po pasaulį. Kai kurie buvo įsikraustę į ap- 
leistas sėslių žieduotųjų kirmėlių gyvenamąsias makSteles, šios 
jiems buvo kaip tik. Visi akylai saugojo savo butus. Vos tik 
kaimynas per daug prisiartindavo, tuoj jam pagrasindavo. Ir jie 
maitinosi uolų augmenija. Mažose olelėse buvo prikibusi dau- 
gybė ilgačiuptuvių ofiūrų, kurios tokios trapios, jog beveik ne- 
įmanoma sveikų ištraukti. Labai keistai atrodė jūrų ežys su to- 

kiais griozdiškais spygliais, kad į juos netgi nebuvo galima jsi» 
durti. Šie bukaspygliai jūrų ežiai (Eucidaris) būdingas prisitai- 
kymo prie seklaus, labai neramaus vandens pavyzdys. Aš jų 
esu jau anksčiau matęs atoslūgių balose. Dygliai buvo apaugę 
raudonais dumbliais ir geltonomis kempinėmis. 

Siaurame plyšyje šalia mano sosto staiga kažkas ėmė judė- 
ti. Tamsus kastuvėlio formos padaras, kurio galai buvo pailginti 
dviem kaip nosinaitės kampeliais, visai pamažu slinko laukan. 
Dukart sustojo tas keistas gyvūnas, lyg negalėtų nuspręsti, lįsti 
ar ne, tačiau galop pasirodė visas, ir kaip aš nustebau, kai pa- 
mačiau, kad tai buvo juoda žuvis (Melichthys vingens). Žuvis 
smalsiai įsispoksojo į mane tamsiomis, apvaliomis akimis. Ji 
labai greitai kvėpavo, o nuo kūno baltu apvadu atskirtas nu- 
garinis pelekas nuolatos bangavo. Aš truputį sujudéjau, ir zu- 
vis vėl įsmuko galva priekin į savo būstą. Tik uodegos galai 
kyšojo lyg du čiuptuvai. Aš įkišau ranką į plyšį ir pačiupau 
žuvį už uodegos pagrindo. Ji garsiai sukriuksėjo, o visas kūnas 
ėmė vibruoti, ir aš kaip elektros trenktas atitraukiau ranką. Ir 
čia man paaiškėjo, ką reiškia kriukséjimas ir lojimas, kurio 
griebiasi daugelis žuvų, jeigu jas kas užpuola. Tai buvo gyni- 
mosi garsai, ir netikėtas jų panaudojimas atlikdavo savo vaid- 
menį! Vėliau prie Maledivų salų pastebėjau, kad tokie garsai 
naudojami ir perspėjimui. Vos tik mane pastebėdavo bent vie- 
nas iš ten labai gausių imperatoriškųjų šeriadančių (Poma- 
canthus imperator), tuoj imdavo įspėjinėti: „tok tok". Arčiau- 
siai esančios žuvys kaip mat sulįsdavo į koralus. Taip ši žuvis 
nubaidė ne vieną vertingą laimikį. 

Mano žuvis spaustukas gerą valandėlę buvo įsižeidusi. Ji 
ilgai nesiryžo išlįsti. Jau būdavo besiruošianti, iškišdavo galvą, 
pažiūrėdavo į mane ir vėl pasitraukdavo į savo skylę. Aš ma- 
čiau, kad ji plaukė vien tik banguojančiais nugarinio ir anali- 
nio peleko judesiais, ir tai buvo labai patogu, nes galėjo judė- 
ti plyšyje, neatsitrenkdama į jo sienas. 

Priešingai, negu persigandęs spaustukas, dauguma kitų žu- 
vų visai manęs nesibijojo. Netgi atvirkščiai. Daugelį jų trau- 
kiau kaip magnetas. Dvi sulig karpiu oranžinės juodais lopi- 
niais lūpažuvės, pamažu modamos plačiais krūtinės pelekais, at- 
sainiai atsiyrė prie manęs ir smalsiai įsispoksojo pro naro aki- 
nius man į veidą. Jų dantys buvo smailūs, biauriai atsikišę, 
kaukolė išpūsta kaip gumbas, o snukio išraiška priminė buldogą. 

Paskui pro mant praplaukė ištisas spiečius geltonuodegių chi- 
rurgu (Xesurus laticlavius). Jų žydrą kūną puošė dvi tamsios 
skersinės juostos. Su jais kartu plaukė geltonuodegės žuvys an- 
gelai (Holacanthus passer); per šiaip visai tamsaus jų kūno vi- 
durį ėjo balta skersinė juosta. Be to, nugarinis ir analinis pelekas 
buvo apvestas geltonu apvadu. 

Spiečius kelis kartus mane apiplaukė, paskui žuvys ėmė it 
avių kaimenė ganytis ant uolos sienos šalia manęs, ir aš aiškiai 
girdėjau jų žandų „šrab šrab“. Nerangiu judesiu nuverčiau uo- 
los gabalą, ir jis šokinėdamas nukaukšėjo į gelmę. To išsigando 
visos žuvys. Chirurgai visai palei sieną nunėrė šalin, o dauge- 
lis kitų Žuvų pasislėpė sienoje. Aiškiai pajutau slogią baimės 
atmosferą. Iš karto aplink mane pasidarė nejaukiai tuščia. 

Ir aš nejučiomis smarkiau prisispaudžiau prie sienos ir pa- 
riečiau kojas, ir čia iš gelmės stačiai aukštyn išnėrė trys ryk- 
liai. Ant plačių krūtinės pelekų lyg ant sparnų jie tiesiog sly- 
do artyn, varomi lengvų uodegos mostų. Rykliai atsidūrė šalia 
manęs per kelias sekundes, aptakus jų kūnas, atrodo, visai ne- 
jautė vandens pasipriešinimo. Jie priplaukė per tris metrus. 
Šiaip nejudrioje it kaukė galvoje gyvai žvalgėsi alkanos akys. 
Instinktyviai sulaikiau kvapą, bet rykliai nuplaukė virš manęs 
tolyn, atsukę šviesiai pilkus pilvus. Pirmą kartą iš taip arti ma- 
čiau ryklio snukio pusmėnulį. Visi trys priklausė juodapelekių 
ryklių (Carcharhinus melanopterus) rūšiai. Jų pelekų galai bu- 
vo juodi, didžiausias buvo gerų trijų metrų ilgio, kiti du turėjo 
po kokius du metrus. Mažesnieji atrodė judresni, o vienas jų 
vis. purtési, kai plaukė virš manes. Man buvo nelabai jauku, 
nors tada galvos kratymo dar nemokėjau paaiškinti. Tai ne 
kas kita, kaip imituojamas kandimas. Kai ryklys puola didesnį 
gyvūną, tai labai greitai purto galvą. Tada dantys žaibiškai atrė- 
žia kąsnį nuo grobio. O jeigu ryklys nori griebti, bet dėl kaž- 
kurių priežasčių nedrįsta, tai vis vien daro tą patį judesį ir ne- 
kąsdamas. Jis atlieka tai, ką norėtų padaryti, tačiau tik imituo- 
jamu judesiu. Juk ir mums kartais atsitinka, kad, žiūrėdami į 
skanėstus konditerijos vitrinoje, imame ryti seiles. Galvą pur- 
tantis ryklys, matyt, turėjo mintyje atsipiauti nuo manęs gaba- 
liuką. Bet kadangi aš ramiai sėdėjau prie uolos sienos ir laikiau 
rankoje paruoštą lazdą su geležiniu smaigaliu, rykliai manęs ne- 
lietė. Trumpa lazda su geležiniu galu iš tiesų geriausias įrankis 
rykliams nubaidyti. Ir jeigu jie tavęs negali užklupti iš užpa- 

kalio, tai nieko blogo neatsitiks. Tada ryklys artinasi labai at- 
sargiai, ir užtenka jo pusėn durti, kad nuvytum šalin. 

Prie Maledivų daktaras Hasas ir aš vandenyje šėrėme ryklius 
apsiginklavę tik savo lazdomis. Ta proga patikrinome, kaip vei- 
kia vario acetatas, kuris daug kur naudojamas kaip priemonė 
rykliams nubaidyti. Bet mes galėjome kuo ramiausiai padėti 
krepselj su vario acetatu šalia masalo. Rykliai, privilioti krau- 
juojančios žuvies, godžiai plaukdavo per žalius debesis. Taigi 
ši priemonė vargu ar turi praktinės reikšmės. Jau šaižus riks- 
mas kur kas geriau padeda, tuo Hansas Hasas įsitikino Karibų 
jūroje. Bet kadangi ne visi rykliai reaguoja į riksmą, tai lazda 
lieka patikimiausias ginklas. Narui, kuris nepraranda savitvar- 
dos, tikrai pavojingas tik pasinėrimas ir iškilimas, nes tada jo 
kojos gundo labiau už bet kokią blizgę, o rykliai neturintį prie- 
dangos plaukiką gali dideliu greičiu pulti iš bet kurios pusės. 

Tada, kai nardžiau prie Gajaus Fokso uolos, ryklių dar ne- 
pažinojau taip gerai, kaip šiandien, ir todėl ant uolos iškyšulio 
jaučiausi nelabai jaukiai. Tačiau mane sužavėjo tobulas ryklių 
grožis, ir aš pasilikau ir žiūrėjau, kaip jie smalsiai plaukioja 
priešais mane. Kaip albatrosas yra oro karalius, taip ryklys ne- 
ginčijamas jūrų viešpats. Jo grožis slypi tobulame kūno aptaku- 
me, kuris pritaikytas nuolatiniam plaukiojimui. Juk jie turi be 
poilsio nardyti, nes kitaip šios sunkios žuvys, neturinčios plau- 
kiojimo pūslės, nugrimztų į jūros dugną. 

Su kiekvienu rykliu plaukė nedidelis būrelis juodais ir blyš- 
kiai geltonais dryžiais rainų locmanų (Naucrates ductor), o ant 
didžiojo ryklio pilvo dar kybojo viena žuvis prielipa (Remora). 
Jūrininkai tvirtina, kad locmanai atveda ryklį prie grobio, iš 
to kilęs ir jų vardas. Bet. pagal mūsų stebėjimus taip nėra. Pa- 
galiau locmanai plaukioja ir su nepavojingomis milžiniškomis 
rajažuvėmis mantomis bei bangininiais rykliais, kurie minta, koš- 
dami iš vandens mažyčius gyvūnus. Bet man lengva įsivaizduoti, 
kaip šis gandas atsirado. Gana dažnai atsitikdavo, kad locmanai 
palikdavo pro šalį neriančius ryklius ir plaukdavo prie mūsų. Jie 
smalsiai apie mus pasisukiodavo, o paskui vėl grįždavo prie 
savo ryklio. Šį jų elgesį jūrininkai, matyt, palaikė vedimu prie 
grobio. Tačiau tų žuvelių ketinimai visai kiti. Jeigu ryklys turi 
daugybę locmanų, tai dalis jų stengiasi pereiti pas naują, dar 
neužimtą; daugelis kitų gyvūnų, iškeliaudami svetur, irgi ap- 
saugo teritoriją nuo per tiršto jos apgyvenimo. Todėl locmanai 

gerai apžiūri kiekvieną praplaukiantį daiktą, ieškodami galimy- 
bės prie jo prisijungti. 

O kodėl locmanai prisijungia prie ryklių? Na, visų pirma, 
matyt, pati svarbiausia priežastis ta, kad čia jie randa prieglobs- 
tį ir gynėją nuo kitų plėšriųjų žuvų. Antra, jie minta savo šei- 
mininkų išmatomis, o patys vargu ar jiems kuo naudingi. Nuo 
ryklio locmanus saugo jų vikrumas. Nesunku pastebėti, kaip 
jie vengia ryklio snukio. Dažniausiai plaukia po pilvu arba ne- 
toli nugarinio peleko. O tie locmanai, kurie lydi nepavojingus 
banginius ryklius ir mantas, plaukia ir priešais šeimininko snu- 
kį. Kai daktaras Hasas ir aš atvirame vandenyne į pietus nuo 
Ceilono priplaukėme prie vieno bangininio ryklio, locmanai nuo 
mudviejų pasislėpė netgi milžino žiotyse ir didžiulėse šnervėse, 
iš kurių paskui įžūliai spoksojo. Dėl tos pačios priežasties ir 
prielipos prikimba prie ryklių. Tačiau šitos žuvys palydovės la- 
biau išsispecializavusios. Jų nugarinis pelekas pavirtęs prisise- 
gimo disku, ir juo prielipa prisisiurbia prie žuvies. Taip jos 
patogiai keliauja ir taupo energiją. Tačiau šis ryšys nėra tvir- 
tas. Jei pro šalį plaukia tinkamas laimikis, prielipa pasileidžia 
ir pasičiumpa tą kąsnelį. Tačiau jos nemėgsta plaukioti, ir jeigu 
ryklys pagaunamas meškere, tada netekusios šeimininko žuvys 
tiesiog prikimba prie laivo. Laikas nuo laiko prielipos atplauk- 
davo ir pas mus. Aš niekad nepamiršiu, kaip prie Maledivų vie- 
na kankino mūsų inžinierių Hiršelį. Ne vien todėl, kad žuvis su 
neišpasakytu atkaklumu norėjo ant jo apsigyventi. Ji vis taiks- 
tėsi nukąsti vargšo Hiršelio krūtinės spenelius. Buvo labai juo- 
kinga žiūrėti į žūtbūtinę suaugusio VyTO kovą su tokia maža 
žuvyte. Bet Hiršelis paskui tvirtino, kad prielipos snukis aštrus 
nelyginant dildé; ir iš tiesų jis atrodė gerokai nusikamavęs! 
Prielipų savybė prie bet ko stipriai prisisiurbti Zanzibare nau- 
dojama vėžliams gaudyti. Žvejai užriša ploną virvelę ant uode- 
gos ir iš valties įmeta žuvį į vandenį netoli miegančio vėžlio. 
Tada prielipa tvirtai prikimba prie vėžlio, ir jį galima prisitrauk- 
ti. To aš pats nesu mates, bet paėmiau iš gana patikimų vei- 
kalų. 

Tuo metu daugelis koralinių žuvų išlindo iš savo slėptuvių. 
Už dviejy—triju metrų nuo uolos sienos plaukioją rykliai, at- 
rodė, joms nekėlė nerimo, Tik pirmas jų pasirodymas žuvis iš- 
gąsdino. Dabar, kai matė ryklius, juk galėjo kiekvienu momentu 
vėl pasprukti į saugius kampelius. Alkani rykliai, norėdami 

Jūros liūtai gina savo valdas ir nuo žmogaus. Patinas grasina fotografui 
(Osbornas, 1954 m. sausis) 


Jūros liūtas tarp patelių. Dešinėje tolėliau — jo kaimynas (Gardneris netoli 
Hudo, 1954 m. sausis) 


Jūros liūtės Dankeno pakrantėje 

Jūros liūtės — rūpestingos motinos (Ežbietos įlanka, Elbimarlis, 1957 m. 
rugsėjis) 


Jūros liūtė sumanė nuvesti šalin mažylį, tačiau varau jos kelinimai buvo 
rimti. Po kelių žingsnių liūtukas pailso ir atsigulė, o liūtė skaniai nusižio- 
vavo (Osbornas, 1954 m. sausis) 

Vėžlys maudosi baloje, šalia — užmušto šarvas (Indefetigeblis, 1957 m. 
liepa) 

Dramblinis vėžlys buvo toks sunkus, jog net keturiese vos vos pakélém. 
Dubeniškai įlinkęs pilvo šarvas rodo, kad čia patinas (Indefetigeblis) 

Indefetigeblio saloje vėžliai dar dauginasi. Vėžliuką, WEN radau prie 
Tomajo iškyšulio, padėjau ant suaugusio gyvūno šarvo: šitaip geriau 
matyti jų dydžio skirtumas (Indefetigeblis, 1957 m. spalis) 


Kikilis kopikas, laikydamas snape 
kaktuso spyglį, apžiūrinėja praka- 
potą išvarpą. Paskui į ją kiša 
spyglį, išsitraukia lervą ir sulesa 


sugauti rifuose gyvenančią žuvį, turi ją užklupti netikėtai; jie 
naudojasi ypatingu medžioklės būdu, kurį pavyko pamatyti prie 
Maledivų salų. Tada ryklys dideliu greičiu išneria iš gelmės 
visai prie pat rifo šlaito. Jis plaukia taip greitai, jog daugelis 
žuvų nespėja pasiekti koralų ir pasislėpti, ir tos, kuriom ryklys 
užstoja kelią pasprukti, tampa jo aukomis. 

Taip plaukdami, kaip dabar, rifų žuvims, matyt, jie buvo ne- 
pavojingi. Labiausiai mane nustebino vaivorykštinių skumbrių 
pulko elgesys. Šios nė metro neturinčios žuvys visu būriu apspi- 
to ryklius, lyg norėdamos prie jų prisidėti. Paskui sykiu, tartum 
pagal komandą, iš užpakalio puolė patį didžiausią. Greitai pa- 
sisukdamos, viena paskui kitą žaibiškai nardė virš jo ir vis 
smarkiai brūkšėjo šoną į ryklio nugarą. Šitaip į šiurkščią ryklių 
odą nusibrūžindavo parazitus. Rykliams tas baisiausiai nepa- 
tiko, ir jie dingo gelmėje. 

Poreikis pasitrinti į kokį nors daiktą, tai gali patvirtinti kiek- 
vienas turintis akvariumą, labai būdingas visoms žuvims. Rifų 
gyventojai zulinasi į akmenis ir koralus. Atviros jūros žuvys 
turi kitaip verstis. Daugelis iššoka iš vandens, o paskui skau- 
džiai krinta ant jo paviršiaus arba trinasi į plaukiojančius daik- 
tus; o kas pakankamai vikrus pasikasyti į ryklius, tas šią prob- 
lemą išsprendžia stačiai idealiai, nes šiam reikalui tinkames- 
nio daikto už šiurkščią ryklio odą, žinoma, nė nerasi. 

Švelnus baksnojimas į kojas privertė pasidomėti, kas dedasi 
apačioje. Pasižiūrėjęs žemyn, pamačiau, kad maždaug penkių— 
septynių centimetrų žuvytės stengėsi kažką nupešti nuo mano 
kojų. Jos vis šaudavo prie blauzdų ir kąsdavo, tačiau aš beveik 
nieko nejaučiau ir todėl jų nebaidžiau. Galų gale viena aptiko 
įdrėskimą. Ji puolė prie nubrozdintos vietos, ir aš pajutau aštrų 
skausmą. Maža kraujuojanti žaizdelė tuoj atviliojo ir kitas — to 
man jau buvo per daug. Vargais negalais nuvijau tuos mažus 
plėšikus. Jie įsitaisė kaimynystėje virš uolos luito ir laukė. Lė- 
tais, vinguriuojančiais judesiais žuvelės laikėsi vietoje prieš 
nesmarkią srovę. Ne ką laukus, savais keliais plaukė vienas tų 
geraširdiškų puntagalviu (Bodianus eclancheris) Nieko nenu- 
jausdamas, prisiartino prie mažųjų žuvų, kurios to tik ir laukė. 
Visu būriu puolė puntagalvį ir čiupo už pelekų. Puntagalvis su- 
stingo akimirką, paskui nėrė šalin, lyg devyni vilkai jį vytu. 
O mažosios žuvelės vėl grįžo į pasalą. 

Aš greitai išnėriau ir pasiėmiau iš valties iš anksto paruoštą 
maždaug 2,5 metro ilgio medinę lazdą su nedideliu užtaisu gale, 
kurį galėjau susprogdinti kišenine baterija. Jo sprogimo bangos 
visiškai pakako apsvaiginti labai arti esančiai žuviai. O narui 
ji visai nekenkė. Su šiuo instrumentu sumedžiojau ne vieną 
retą žuvį, kuri šiaip buvo per maža pagauti meškere ir kurios 
taip pdt negalėjau sugriebti tinklu. Man pavyko nutrenkti dvi 
tas žuvis, kurios buvo užpuolusios puntagalvį. Tik paėmęs į ran- 
ką, pamačiau, kokios jos gražios. Šviesiai mėlynai apvestas nu- 
garos pelekas buvo oranžinis ir violetinis, analinis ir uodegos 
pelekas oranžinis, o kiekvienas analinio peleko spindulio galas 
sustorėjęs ir šviesiai mėlynas. Nugara buvo žalia, o šonus puo- 
šė šviesiai geltonas ir tamsiai rudas išilginis dryžis. Labai keis- 
tas buvo išpūstas su žiomenimis iš apačios snukis. Valtyje ap- 
žiūrėjau per lupą ir iš karto supratau, kodėl taip spruko punta- 
galvis. Viršutiniame ir apatiniame žanduose buvo po eilę aštrių 
kaip peiliai dantų. Su tokiais grobuonio dantimis, kuriuos gali- 
ma drąsiai lyginti su ryklio, ši plėšri runulė (Runula albolinea) 
gali be vargo atkąsti aukos pelekų ir kūno gabalėlius. Vėliau 
teko stebėti kitus artimus runulių giminaičius, kurie taip pal 
užpuldinėja žuvis; jie ypač taikosi kąsti į šviežias ar ką tik 
užgijusias žaizdas. 

Greitai sudėjau įsigytuosius egzempliorius į formaliną ir pa- 
ruošiau nėrimui naują akvalangą. Šį kartą pasinėriau giliau. 
Aštuoniolikos metrų gylyje radau žmogaus aukščio beveik trijų 
metrų gylio olą. Kai akys apsiprato su tamsa, pamačiau, kad 
visas olos vidus aplipęs pintimis ir visokiais moliuskais. Ant 
olos lubų netoli įėjimo buvo prisikabinusios trys tamsios ir vie- 
na citrinos geltonio jūrų lelijos, kurių švelnutės nariuotos ran- 
kos vilnijo srovėje. Ypatingai ryškiai matėsi geltonoji lelija, 
kadangi visa kita aplink atrodė pilkos, juodos arba žalsvai mė- 
lynos spalvos. Tik užsižiebęs povandeninį žibintuvėlį, pamačiau, 
kad čia iš tikrųjų vyravo raudoni atspalviai, tačiau vanduo ab- 
sorbavo raudonąją dienos šviesos dalį, ir todėl puikių spalvų na- 
tūraliomis sąlygomis nebuvo matyti. Visai prie pat olos lubų 
grūdosi pulkas didžiaakių raudonų žuvų husarų (Holocentrus). 
Kokios puikios spindėjo lempos šviesoje, tokios neišvaizdžios ir 
tamsiai pilkos vėl tapo, kai ją užgesinau. Raudona šiose gilu- 
mose buvo puiki slepiamoji spalva. Keista, kad dauguma žu- 
vų buvo atsukusios pilvą į olos lubas, taigi plaukiojo nugara 

Mažosios runulės puola puntagalvį. Kokie aštrūs jų dantys, rodo piesi- 
nėlis viršuje 

žemyn. Kai nubaidžiau prie olos angos, žuvys apsivertė. Matyt, 
jos visuomet atsukdavo į šviesą nugarą, taigi olos viduje į švie- 
sesnį smėlio dugną. Holstas ištyrinėjo šį žuvų refleksą atkreipti 
nugarą į šviesą. Jis priversdavo akvariume žuvis atsisukti nuga- 
ra į šviesos šaltinį šone, tačiau tik iki tam tikro kampo. Bet 
jei pašalindavo pusiausvyros organus, tada jos taikydavosi prie 
šviesos bet kurioje padėtyje. Jeigu apšviesdavo iš apačios, pa- 
prasčiausiai apsiversdavo aukštielninkos. 

Apsidairęs oloje, atsisédau prie jos įėjimo. Čia baigėsi uo- 
linė siena, toliau ėjo status žvirgždo šlaitas iš koralų nuolaužų, 
akmenų ir smėlio ir nyko tamsioje gelmėje. Aš dabar nejzit- 
rėjau toliau kaip dešimt metrų, nes potvynis buvo sudrumstęs 
vandenį. Tačiau ir tai, ką mačiau arti savęs, buvo užtektinai 
įdomu, kad nesijudinciau iš tos vietos. Štai atplaukė didžiulis 
ešerys iš Evoplites genties. Niūriai dairydamasis, lėtai prasiyrė 
nuskarusiais pelekais pažeme pro pat mano kojas. Ten virš uo- 


ėmęs žiovulys. Tuo pradėjimu atkarino žiaunų dangtelius ir ėmė 

nejudėdamas laukti. Tuoj atsirado dvi laibos lūpažuvės, kurių 
šonus puošė plati juoda išilginė juosta. Grakščiai tarytum šokė- 
jos pasuko tiesiai prie plėšrios žuvies snukio ir dingo — vos pa- 
tikėjau savo akimis — be jokios baimės jos nasruose. Kadangi sė- 
dėjau tiesiai prieš ešerio snukį, tai mačiau, kaip žuvys apžiūri- 
nėjo ir valė didžiosios gomurį. Atplaukė trečioji, šmurkštelėjo 
po atvėpintu žiaunų dangteliu, o kai ji pagaliau ėmė darbuotis 
apie ešerio kūną, tai aiškiai mačiau, kaip nuo šios žuvies spruko 
mažučiai parazituojantys vėželiai. Dabar supratau, kodėl ešerys 
pakentė mažąsias. Jos gi švarino ir gynė jį nuo įkyrių parazitų. 
Po valandėlės ešeriui prireikė atsikvėpti. Tada jis staiga privė- 
ré žiotis, ir mane jau suėmė baimė, kad tik neprarytų mažųjų pa- 
dėjėjų, tačiau ešerys to nepadarė. Prieš visiškai susičiaupda- 
mas, jis vėl plačiai išsižiojo, ir po šio signalo valytojų koman- 
Ga paliko jo nasrus. Ešerys kelis kartus smarkiai įtraukė van- 
dens, paskui vėl išsižiojo ir leidosi toliau švarinamas. Pagaliau 
ešeriui pabodo. Netikru susičiaupimu vėl pranešė švarintojoms, 
kad turi baigti darbą. Paskui pasipurtė ir nuplaukė. Lūpažuvės 
puikiai suprato šiuos įspėjamuosius judesius ir grįžo prie koralo, 
kuriame gyveno. Sūpuodamos užpakalinę kūno dalį aukštyn že- 
myn, ten jos šoko, tarytum norėdamos atkreipti į save dėmesį, 
ir joms neteko ilgai laukti. Kitas dryžuotasis ešerys netoliese tik 
ir laukė, kada atliks ši ,valykla". Jis irgi, plačiai išsižiodamas 
ir atknodamas žiaunų dangtelius, pakvietė valytojas ir iš anksto 
įspėjo, kai sumanė plaukti toliau. Tarp šių žuvų rūšių, matyt, iš- 
sivystė tikra simbiozė, kuri buvo reguliuojama tam tikrais sig- 
naliniais judesiais. 

Prieš tai esu iki smulkmenų stebėjęs tokią pat simbiozę Ka- 
ribų jūroje, paskui ją mačiau Viduržemio jūroje, prie Maledivų 
ir Nikobarų salų. Tai, atrodo, labai paplitęs reiškinys. Aš nu- 
stačiau, kad beveik kiekviena rifų žuvis nuo ryklio iki mažųjų 
žuvyčių plaštakių leidžiasi valytojų apšvarinamos. Dėl to plėš- 
rios ir taikios žuvys susiie$kodavo tuo pačiu būdu ypatingus 
koralų krūmus ar uolos luitus, žyminčius valytojų gyvenamąsias 
vietas. Ten jos dažnai sustodavo krintančia į akis kvietimo ap- 
švarinti poza. Daugelis lūpažuvių, pavyzdžiui, stodavosi ant gal- 
vos. Kai kurios rūšys keisdavo spalvą, kaip sakysim, tamsūs no- 
siaragiai chirurgai, kurie staiga tapdavo šviesiai mėlyni. Gal 
but, jie taip darydavo, kad geriau matytųsi parazitai. Tokios zu- 
vys valytojas visada pažindavo ir niekad nerydavo. Lyginda- 

Lūpažuvė valo dryžuotąjį ešerį (Evoplites) 


mas Karibų ir Ramiojo vandenyno sanitarus, kurie priklausė 
skirtingoms žuvų šeimoms, aptikau stebinantį aprangos panašu- 
mą, ir todėl man kilo mintis, ar tik nebus čia uniforma, iš ku- 
rios atpažįstamos valytojos. Šį spėjimą vėliau patvirtino vieno 
imitatoriaus atradimas. Būtent prie Maledivų salų stebėjau vie- 
ną žuvį, kuri iki smulkmenų tiek išvaizda, tiek elgesiu pamėg- 
džiojo tenykštę valytoją Labroides genties lūpažuvę. Tačiau 
tai nebuvo tikra valytoja, o tik ją vaizdavo, kad galėtų arčiau 
priplaukti prie kitų žuvų. Jeigu pasisekdavo, puldavo jas ir 
iškąsdavo pelekų gabalus. Lygiai taip, kaip anksčiau minėta ru- 
nulė. Ji priklausė Aspidontus taeniatus rūšiai. 

Srovė pamažu stiprėjo ir aiškiai trukdė gyvai švarintojų 
veiklai. Aš palaukiau dar ketvirtį valandos, bet darėsi vis blo- 
giau. Ir šaltis ėmė šliaužti mano kūnu. Todėl greitai nusiyriau 
aukštyn į šviesą. Sustyrusiomis kojomis įvirtau per valties kraš- 
ta, nusiémiau prietaisus ir išsitiesiau saulėje. Maloniai nute- 
kėjo šiluma sąnariais, ir aš pusiau snausdamas, prisimerkęs 
žiūrėjau į mėlyną dangų, kur suko ratus fregatos ir padūkėliai. 


DARVINO KIKILIAI 


„Salų sausumos paukščiai nelabai įvairūs, o tie, kuriuos ma- 
čiau, nebuvo nei ypatingai gražūs, nei neregéti." Taip rašė ka- 
pitonas Kolnetas apie Galapagų kikilius. Jis dar priduria, kad 
dydžiu ir išvaizda jie panašūs į Javos žvirblius, tiktai juodom 
plunksnom. 

Ta nežymi paukščių grupelė po kelių dešimtmečių tapo zoo- 
logine sensacija. Kai Darvinas, remdamasis įvairių salų vėžlių 
skirtingumais, padarė išvadą, jog kiekvienoje gyvena sava ra- 
sė, ir atkreipė dėmesį į rūšių kintamumą, jis ėmė nuodugniau 
tyrinėti ir kikilius. Tačiau jų svarbą pastebėjo tiktai vėliau Ang- 
lijoje, nes pirmajame „Kelionės aplink pasaulį“ leidime kikilius 
pamini visai trumpai, be komentarų. Tačiau kai sugrįžęs įvertino 
stebėjimų rezultatus, visų pirma jam krito į akį stulbinantis pa- 
našumas, jungiąs visas surinktų kikilių rūšis. Tiktai snapo san- 
dara jie buvo visiškai skirtingi. 

Vienų snapai riesti kaip papūgų. Bet lygia greta buvo paukš- 
čių su stambiais svilikų arba trumpais kikilių snapais, kiti 
gi snapo sandara panėšėjo į musinukes arba varnėnus. Tačiau 
plunksnomis ir kūno sudėjimu kikiliai buvo taip į vienas kitą 
panašūs, kad čia Darvinas neįžiūrėjo jokio atsitiktinumo. Jam 
tapo aišku, kad jie, kaip ir vėžliai, yra kilę iš bendro protėvio. 
Panašumą buvo galima paaiškinti tik kaip natūralios giminystės 
pasireiškimą. Matyt, kažkada salą pasiekė viena kikilių rūšis. 
Jie dauginosi, kol salų maisto ištekliai nesulaikė tolimesnio pli- 
timo ir nebuvo pasiekta pusiausvyra tarp paukščių skaičiaus ir 
maisto kiekio, Mes nežinome, ar tie kikiliai buvo grūdlesiai ar 
vabzdžialesiai, tačiau kuo jie bebūtų mite, tuo momentu, kai ėmė 
stigti tam tikro maisto, prasidėjo atranka su naujų prisitaikymo 
tipų formavimu; nes tie, kurių buvo per daug, turėjo dvėsti iš 
bado, jei nepradėjo maitintis kitokiu būdu. Juk sala gali išmai- 
tinti tik ribotą grūdlesių skaičių. Tačiau lieka daug vietos paukš- 

Darvino kikiliai, išdėstyti pagal panašumą. 
1. Didysis antžeminis kikilis (Geospiza magnirostris). 2. Vidutinis antzeminis kikilis 
(Geospiza fortis). 3. Mažasis antžeminis kikilis (Geospiza fuliginosa). 4. Smailasnapis 
antzeminis kikilis (Geospiza difficilis). 5. Kaktusinis antžeminis kikilis (Geospiza 
scandens). 6. Didysis kaktusinis kikilis (Geospiza conirostris). 7. Storasnapis medžių 
kikilis (Camarhynchus crassirostris). 8. Riestasnapis medžių kikilis (Camarhynchus 
psittacula). 9. Vidutinis vabzdzialesis medžių kikilis (Camarhynchus pauper). 10. Ma- 
žasis vabzdžialesis medžių kikilis (Camarhynehus parvulus). 11. Kikilis kopikas 
(Camarhynchus pallidus). 12. Sviesusis mangrovų kikilis (Camarhynchus heliobates). 


13. Musinukinis kikilis (Certhidea olivacea). 14. Kokoso kikilis (Pinarolaxias 
inornata) 


čiams, kurie, pavyzdžiui, prisitaikę gaudyti vabzdžius, arba 
tiems, kurie sugeba gliaudyti kietais kevalais riešutus ar iš- 
krapštyti iš medžių kamienų vabzdžius, neprieinamus kitiems 
vabzdžialesiams. Taip natūrali atranka privertė atsirasti specia- 
listus, kurie užpildė visas paukščiams  giesmininkams skirtas 
„ganyklas“ — jos dar vadinamos ekologinémis nišomis, — ir dėl 
to Galapagų salose jau sutilpo daugiau kikilių. Išsivystė įvairiau- 
si prisitaikymo tipai, kurių gyvenimo būdą, visų pirma, išreiš- 
kia snapo forma, tai rodo ir pridėtas piešinys. Viršutinėje eilė- 
je pavaizduoti trys beveik išimtinai vabzdžiais mintą kikiliai. 
Vabzdžialesis Certhidea olivacea gyvena kaip musinukė. Kaip 
ir pastaroji jis ieško ant šakų, lapų ir žolės visokių mažų vabz- 
džių arba plonu, smailiu snapu gaudo juos ore. Antras vabzdžia- 
lesis kikilis (Camarhynchus pallidus) pakeičia Galapaguose ne- 
santį genį. Jis laipioja kamienais ir stipriu, tiesiu snapu praplati- 
na plyšius bei įskilimus. Kai genys prakala kamieną, tai, kaip Zi- 
nia, vabzdžių lervas išsiima ilgu, judriu liežuviu, prie kurio lai- 
mikis prilimpa; kitos rūšys grobį pasmeigia liežuviu kaip harpt- 
nu. Galapagų kikilis kopikas neturi tokio ilgo liežuvio. Jis radęs 
tikrai originalią išeitį: kai prakapotoje medžio išvarpoje arba po 
žieve aptinka vabzdį ir snapu negali jo pasiekti, tada pasiima 
kaktuso spyglį ir tol juo kriaušo plyšį, kol vabzdys išlenda. Tada 
spyglį pasideda šalia ir sulesa grobį. Nepaprastai įdomus atve- 
jis — paukštis naudoja įrankį! Kai kurie šios rūšies kikiliai prieš 
medžioklę pasideda netgi keliolika spyglių, kad jie visada būtų 
po ranka. 

Labai panašų snapą turi šviesusis mangrovų kikilis (Camar- 
hynchus heliobates), kuris taip pat minta vabzdžiais. E. Kurijo, 
ir P. Krameris neseniai nustatė, kad jis irgi panašiai kaip kopi- 
kas naudoja įrankį vabzdžiams gaudyti. Paukštis išimtinai gy- 
vena pakrantės mangrovų krūmynuose. 

Riestasnapis medžių kikilis (Camarhynchus psittacula), vidu- 
tinis vabzdžialesis medžių kikilis (Camarhynchus pauper) ir ma- 
žasis medžių kikilis (Camarhynchus parvulus) mažiau išsispe- 
cializavę maisto atžvilgiu. Jie labiau mėgsta vabzdžius, tačiau 
lesa ir kitokį maistą, pavyzdžiui, uogas, lapus. Jų ir vegetaro 
Camarhynchus crassirostris snapų panašumas yra greičiau arti- 
mesnis giminystės, tik jau ne to paties gyvenimo būdo požymis. 
Smailiasnapis antzeminis kikilis (Geospiza difficilis) gyvena 
Džeimso, Indefetigeblio ir Ebingdono salų drėgnuose miškuose 

panašiai kaip mūsiškis juodasis strazdas. Panašus į strazdo ir 
jo ilgas, smailus snapas. Jis zarsto ant žemės lapus ir ieško 
vabzdžių, kirminų ir kitokių gyvūnų, bet taip pat neatsisako ir 
uogų. Kalpeperyje, Venmene ir Taueryje šis kikilis gyvena sau- 
sose žemumose. Šiose salose jis lesa sékleles, Kalpeperyje, be 
to, kaktusus ir, kaip pastaruoju metu nustatė R. Baumenas, ge- 
ria padūkėlių kraują, prakirtęs oda tarp plunksnų. 

Tos rūšys, kurios labiau mėgsta augalinį maistą, dažniausiai 
turi stambesnius snapus, tokie yra didysis, vidutinis ir mažais 
antžeminiai kikiliai (Geospiza magnirostris, G. fortis ir G. fuligi- 
nosa). Šios trys rūšys minta, visų pirma, sėklelėmis, paskui vai- 
siais, žiedais ir atsitiktinai pasitaikiusiais vabzdžiais. Stambia- 
snapis didysis antžeminis kikilis (Geospiza conirostris) lesa sėk- 
liukes ir kaktusų vaisius, jo šalutinis maistas yra vabzdžiai. Ši 
rūšis, kaip, beje, ir kai kurie kiti kikiliai, turi įvairių rasių, ir 
šiauriausioje saloje, Kalpeperyje, pavaduoja ten nesantį didįjį 
antžeminį kikilį; taigi jų snapas tenai stambesnis. 

Kaip galima prisitaikyti prie ypatingo maisto, rodo kaktusi- 
nis kikilis (Geospiza scandens); savo ilgą snapą jis kaišioja į 
žiedus, renka nektarą bei vabzdžius ir minta sultingais cerėjų 
vaisiais. 

Ši nedidelių ir neišvaizdžių paukščių grupelė leidžia mums 
susipažinti su vienu gražiausių evoliucijos eksperimentų. Čarl- 
zas Darvinas apie tai rašė: ,,Kai šį sandaros laipsniškumą ir įvai- 
rove Matai mažoje artimai tarp savęs giminingų paukščių gru- 
pėje, tai iš tiesų galima įsivaizduoti, kaip šiame archipelage, 
kur iš pradžių beveik nebuvo paukščių, buvo išskirta viena rū- 
šis ir modifikuota įvairiomis kryptimis.“ O metais anksčiau vie- 
name laiške jis prisipažino, kad Galapagų gyvūnų paplitimas 
ic Pietų Amerikoje rastų žinduolių iškasenos padarė jam tokį 
įspūdį, kad vėliau atkakliai rinko kiekvieną faktą, galintį pa- 
dėti išaiškinti klausimą, kas iš tikrųjų yra rūšis. „Galiausiai aš 
supratau ir dabar beveik esu įsitikinęs (tai visiškai priešinga 
tam požiūriui, su kuriuo išvykau), kad rūšys (tai tas pats, lyg tu- 
rétum prisipažinti nužudęs žmogų) nėra nekintamos." 

tas pats, lyg turėtum prisipažinti nužudęs žmogų.“ Dar- 
vinui tada sugriuvo pasaulėžiūra. Kaip jo amžininkai, taip ir jis, 
rūšių nekintamumą kildino iš biblinio pasaulio sukūrimo. Dar- 
vinui šio požiūrio žlugimas, kaip rodo įterptas sakinys, buvo di- 
džiausias konfliktas. Tačiau praėjo dar keturiolika metų, kol 

per tą laiką gausybė išstudijuotos medžiagos jį galutinai įtiki- 
no ir jis išdrįso pateikti savo stebėjimus ir išvadas mokslo pa- 
sauliui. 

Kaktusų miške uz Akademijes įlankos gyvenvietės aš lepi- 
nausi, valandų valandas žiūrėdamas į žvalius paukščius. Mažie- 
ji antžeminiai kikiliai (Geospiza fuliginosa) — patinėlis juodas, 
patelė ruda — žemės plyšiuose lesinėjo sékleles. Opunicijoje ša- 
lia manęs ant apskritų lapų smagiai šokinėjo du kaktusiniai ki- 
kiliai (Geospiza scandens). Jie buvo šiek tiek didesni už antže- 
minius ir turėjo ilgesnius ir smailesnius snapus, kuriais lyg pin- 
cetais iš plyšių traukė vabzdžius. Ant kaktuso, matyt, ne kažin 
ką rado, nes netrukus perskrido ant eritrinos medžio, kuris buvo 
be lapų ir puikavosi raudonais žiedais. Ten, atrodo, buvo gausu 
lesalo. Susirinko geras kikilių būrys, ir visi kaišiojo snapus į 
žiedus, išskyrus musinukinį kikilį (Certhidea olivacea), kuris tu- 
pėjo ant šakos ir kartais vis purpteldavo aukštyn pasičiupti 
vabzdžio lygiai taip, kaip mūsiškė musinukė. Šis mažas kikilis 
savo išvaizda labiausiai skyrėsi nuo kitų. Tamsi nugarėlė buvo 
ruda su žalsvu atspalviu, pilvelis šviesiai pilkas, o pakaklė ir 
priekinė galvos dalis iki akių buvo oranžinė. Iš gražių pakaklės 
spalvų mačiau, kad čia patinėlis. Snapas buvo laibas ir smailus. 
Prie mano kojų kikilis patinėlis (Carmarhynchus crassirostris) 
kapojo krotono lapus. Paukščio snapas buvo storas, stiprus, gal- 
va ir kaklas juodi, kūnas pilkai rudas su tamsesniais taškeliais. 
Kai netoliese nutūpė patelė — ji buvo vienodos pilkai rudos spal- 
vos, ir todėl ją buvo lengva atskirti — patinas kikilis liovė le- 
sęs ir nustryksėjo pas ją. Ji atsistojo laukdama ir leidosi maiti- 
nama. Abu, matyt, jau buvo gerai pažįstami. Po tokio prielan- 
kumo pareiškimo jiedu nuskrido į aukštą kordijos krūmą ir din- 
go dengtame lizde. 

Tokius lizdus-rutulius suka visi kikiliai. Stogas tikriausiai 
apsaugo nuo kaitrios saulės. Anglų tyrinėtojas Deividas Lekas, 
stebėjęs Darvino kikilius Jaisvėje ir sugautus, paskelbė keletą 
įdomių pastabų apie būdą, kaip tokie panašūs paukščiai pa- 
zjsta savo gentainį. Tas skiriamasis ženklas yra partnerio sna- 
pas. Rūšys su skirtingos formos snapais pažįsta viena kitą jau iš 
pirmo žvilgsnio. O jeigu kartais ir suklystų, tai bemat paaiškė- 
tų, partneriams vienas antrą švelniai šeriant, apžiojus snapus. 
Beje, tas šėrimas grynai simboliškas veiksmas, išreiškiantis pa- 
tinėlio pasiryžimą bendrai auginti jauniklius. 

VABZDZIALESIAI 


LESA ĮVAIRŲ MAISTA, 
BET LABIAU MĖGSTA VABZDZIUS 


LESA ĮVAIRŲ MAIST Ą, 
BET LABIAU MÉGSTA AUGALINI 


Darvino kikilių prisitaikymą prie aplinkos rodo jų snapo forma 
1. Įrankį naudojantis kikilis kopikas. 2. Musinukinis kikilis. 3. Sviesusis mangrovų 
kikilis. 4. Riestasnapis vabzdžialesis medžių kikilis. 5. Mažasis vabzdžialesis medžių 
kikilis. 6. Vidutinis vabzdžialesis medžių kikilis. 7, Smailasnapis 'antžeminis kikilis. 
8. Didysis antžeminis kikilis. 9. Vidutinis antžeminis kikilis, 10. Mažasis antžeminis 
kikilis. 11. Didysis kaktusinis kikilis. 12. Kaktusinis antžeminis kikilis. 13. Storasnapis 


medžių kikilis 


Niekad nepamiršiu pirmo susitikimo su kikiliu kopiku. Ne- 
išvaizdus pilkas paukščiukas iSsijuoses kapojo snapu žievę. Lai- 
kas nuo laiko pridėdavo ausį visai prie pat kamieno, lyg klausy- 
tusi, kur krebžda vabzdys. Taip jis apžiūrinėjo sutrešusią šaką, 
kol aptiko vabalo lervos išvarpą ir ją prakapojo. Paskui nuskri- 
do prie artimiausio kaktuso, rūpestingai pasirinkęs, nusiskynė 
spyglį ir grįžo į savo darbavietę. Laikydamas snape išilgą spyglį, 
dūrė į išvarpą, pasmeigė vabalo lervą ir ištraukė. Paskui ją nu- 
braukė, pasidėjo spyglį ir sulesė kirminą. Vėliau aš dar geriau 
išstudijavau, kaip kikiliai kopikai naudojasi įrankiu. Kopikas 
gali baksnodamas išvyti judrius vabzdžius, lygiai taip, kaip mes, 
būdami vaikai, žolės stiebeliu iš urvelio iškutendavome svirplį. 
Tačiau dažniausiai laimikį išsitraukia kaktuso spygliu arba laz- 
dele, spausdamas ją prie išvarpos sienelės ir pamažu keldamas 
aukštyn. 

Įrankis dažnai būna zondas, paukščiui plyšiuose ir išvarpose 
ieškant maisto. 

Nuostabiausia, kad kikilis gali įrankį ir pats pasigaminti. 
Jei neranda tinkamo instrumento, tada pasiima ilgesnę šake- 
lę ir atitinkamai sutrumpina. Dvišakio žabelio nulaužia šoninį 
ūgį, o labai prireikus, atsiskelia zondą netgi nuo medžio gaba- 
lėlio. 

Kikilis kopikas įrankį naudoja kiekvienu konkrečiu atveju 
taip įvairiai, jog negali atsiginti minties, kad jis tam tikru mastu 
veikia sąmoningai. Šio paukščio protingumą, ‘be abejo, patvirti- 
na ir tai, kad jis žaidžia. Aš laikiau prijaukintą kopiką patinė- 
li; sočiai prilesęs, jis paimdavo iš dubenėlio likusius miltinio 
vabalo vikšrus, paslėpdavo ir tuoj pat su kokiu nors įrankiu 
ištraukdavo, tačiau jų nelesdavo, o vėl paslėpdavo. Šiuo at- 
žvilgiu jo žaidimas priminė kai kuriuos aukštesniųjų žinduolių 
žaidimus. Tai lygiai tas pats, kai šuo užsineša kamuolį ant šlai- 
to, pasideda ir stuktelėjęs paridena žemyn, kad galėtų vytis ir 
pagauti. Kad kikilis kopikas žaidimui susikuria vis naujas situa- 
cijas, tikrai nuostabu. 

Vėliau, kai laikiau porelę, abu paukščiai žaisdavo kartu. Jie 
sustodavo abipus suskeldėjusios šakos ir, laikydami snapuose 
po lazdelę, stumdydavo vienas kitam milčiaus vikšrą, kurį jie 
čia įkišdavo iš anksto. 

Jaunas patinėlis, sugautas ką tik palikus lizdą, nemokėjo 
naudotis įrankiu. Tiesa, jis pasičiupdavo lazdelę ir badinėdavo 

ja po narvelį, tačiau, kai pamatydavo plyšyje vabzdį, mesdavo 
pagaliuką ir stengdavosi laimikį pagriebti iš karto snapu. Tik 
po kurio laiko išmoko pasmeigti kirminą pagaliuku. Pradžioje 
patinėlis imdavo visai tam netinkamus daiktus, pavyzdžiui, 
minkštas lapo gysleles, per storas ar per ilgas šakeles ir pana- 
šiai. Tai rodo, kad paukščiui įgimtas, matyt, tik poreikis nau- 
dotis įrankiu, o naudojimosi smulkmenas turi išmokti. 

Labai nedaugelis gyvūnų naudoja įrankius. Kai barzdotasis 
grifas (Gypaetus barbatus) iš didelio aukščio ant akmens meta 
kaulą, norėdamas jį sudaužyti, arba kai strazdas giesmininkas 
sudaužo sraigės kiautelį į akmenį, tai, visų pirma, naudojasi 
tik kietu pagrindu. Tą patį galima pasakyti ir apie genių kal- 
ves: norėdamas išgliaudyti riešutą, didysis margasis genys 
(Dendrocopus major) įspraudžia jį į tinkamą tarpušakę arba žie- 
vės plyšį ir tada perskelia. Kartais pirma pasigamina tokią 
kalvę. 

Tikrų tikriausiai įrankiais naudojasi Australijos ir Naujosios 
Gvinėjos pavėsininkai (Ptilonorhynchinae); mano draugas H. Zil- 
manas sukūrė apie juos filmą. Poravimosi metu vienų rūšių pa- 
tinėliai stato lapines, kurias papuošia akmenéliais, gėlėmis, srai- 
gių kiauteliais ar šiaip kuo. Dvi rūšys tų lapinių sienas „išda- 
žo“ spalvotomis seilėmis ir naudoja šiam darbui „teptukus“. 

Auksagalvis daržininkas (Sericulus chrysocephalus) tam nau- 
doja lapo skiauteles, o violetinis pavésininkas (Ptilonorhynchus 
violaceus) žievės gabaliukus, pirma snapu suteikęs jiems reikia- 
ma forma. 

Netgi iš žinduolių tik labai nedaugelis rūšių naudoja įran- 
kius. Jau retai sutinkama jūrinė ūdra arba kalanas (Enhydra 
lutris) kriaukles sudaužo į plokščią akmenį, kurį, aukštielninkas 
plūduriuodamas jūros paviršiuje, laiko ant pilvo. Kalifornijos 
kalanai nešiojasi akmenį ir maisto ieškodami; jį įsispraudžia tarp 
užpakalinių kojų arba tarp kojos ir uodegos. Pagaliau visiems 
žinoma, kaip tikslingai naudojasi įrankiais šimpanzės; pastaruo- 
ju metu taip pat geriau išstudijuota jų veikla laisvėje. 

Toks aukštai išvystytas įrankių naudojimas, kuriuo pasižymi 
kikiliai kopikai, yra nepaprasta retenybė, ir todėl galima supras- 
ti, kodėl daug valandų stebėjau paukščius natūralioje aplinkoje. 

Sykį kaktusyne kilo didelis sąmyšis. Ant vieno kaktuso nu- 
sileido suopis. Pasislėpę krūmuose, iš visų pusių plyšojo kiki- 
liai, kai kurie netgi išdrįso tariamai pulti; tas triukšmas suopį pa- 

galiau nubaidé. Jis ir pelėdos yra vieninteliai suaugusių kikilių 
priešai. Daugelis paukščių giesmininkų puola plėšriuosius paukš- 
čius, šie ima nerimauti ir nuskrenda. Jauniklius persekioja ir 
gyvatės. Iš viso, pasak Deivido Leko, Galapagų salose yra try- 
lika kikilių rūšių, kurios skirstomos į tris gentis. Kai kurios rū- 
šys skirtingose salose dažnai turi netgi porūšių. Juos lygindamas 
tarpusavyje, Svartas rado trisdešimt septynias skirtingas formas. 
Tai vis maži trumpauodegiai kikiliai, kurių patelė ir patinėlis 
pilkai rudi, patinėlis kartais dar gali būti visiškai ar dalinai 
juodas. Labiausiai nuo pagrindinio tipo nuotolęs musinukinis 
kikilis. Prie daugelio bendrų ypatumų, be kita ko, pagaliau pri- 
klauso ir tai, kad visi suka dengtus lizdus, deda baltus su raus- 
vais šlakeliais kiaušinius ir gyvena poromis. Be to, visi gina 
gyvenamuosius plotus, o patelei meilinasi, ją šerdami ir atneš- 
dami medžiagos lizdui. 

Labai keista, bet analogiško reiškinio, kaip Darvino kikiliai, 
nerasime daugelyje kitų okeaninių salų, pavyzdžiui Azoruose. 
Tačiau žemėje vis dėlto yra dvi salų grupės, kuriose sausumos 
paukščiai, panašiai kaip Darvino kikiliai, suskilę iš vienos pir- 
minės formos į daugybę prisitaikymo tipų. Pietų Atlanto Trista- 
no da Kunjos saloje gyvena dvi Nesospiza genties kikilių rūšys, 
kurios dydžiu bei snapo forma ir, žinoma, gyvenimo būdu aiškiai 
skiriasi nuo viena kitos. Be to, mažesnioji rūšis turi tris porūšius. 
Tam tikra prasme Tristano da Kunjos sala yra miniatiūriniai Ga- 
lapagai. Antrą pavyzdį pateikia Havajų salų dalgiasnapiai (Dre- 
panididae). Į Havajus tik penki paukščiai giesmininkai atsikėlė iš 
svetur: varna Corvus, musinukė Chasiempsis, strazdas Phaeornis, 
medaus siurbikas, dabar suskilęs į dvi Chaetoptila ir Moho gen- 
tis, ir pagaliau penktasis kolonistas — dalgiasnapis; iš pastarojo 
kilo daugybė rūšių, besiskiriančių tarpusavyje dar daugiau už 
Darvino kikilius. Šių dalgiasnapių protėvis taip pat buvo kiki- 
lis, tačiau kai kurios iš aštuoniolikos skirtingų genčių jau labai 
nutolusios nuo pirmykštės formos. Ir čia išsivystė vabzdžialesiai, 
grūdlesiai, geniai, vaisialesiai, kauliukų gliaudytojai ir netgi 
nektaro čiulpėjai, ir visi, be kita ko, turi labai skirtingus sna- 
pus. Ypač savotiška snapo forma pasižymi Heterorhynchus, ku- 
rio apatinė snapo pusė trumpa ir smaili kaip kaltas, o viršuti- 
nė — savotiškas zondas — dvigubai ilgesnė ir nulinkus žemyn. 
Šis „genys“, kaip ir mūsiškis, laipioja medžių kamienais ir ran- 
kioja vabalų ūsuočių lervas. Jis kala trumpa, smailia apatine 


110 


Havajų dalgiasnapiai — Darvino kikilių paralelė 


snapo puse, o paskui vabzdžių lervas išsitraukia ilga, lenkta vir- 
šutine. 

Štai ir susipažinom su trečiuoju būdu, kaip surasti ir pasmeig- 
ti medyje vabzdžius. Mūsų geniai susiranda maisto, kaltuodami 
snapu ir vis zonduodami ilgu liežuviu, Galapagų kikiliai nau- 
dojasi snapu ir kaktuso spygliu, o Havajų Heterorhynchus ieško 
lesalo pakaitomis tai apatine, tai viršutine snapo puse. Tuo pa- 
čiu pradėjimu galėtume paminėti ir ketvirtą būdą. Šiuo metu, 
deja, jau išmiręs Naujosios Zelandijos hujos'(Heterolochia acu- 
tirostris) patinas turi tiesų, trumpą genio snapą, o patelė ilgą ir 
nulinkusį kaip Havajų Heterorhynchus snapo viršutinė pusė. 
Ką pastarasis gali nuveikti vienas, tą Naujosios Zelandijos ,,ge- 
nys" atlieka šeimyniškai bendradarbiaudamas. Patinas prakala 
kamienus, o patelė ieško vabzdžių. 

Tiek margi Havajų dalgiasnapiai, tiek maži, neišvaizdūs Ga- 
lapagų kikiliai yra du maži uždari pasauliai, leidžiantys mums 
žengti dar vieną žingsnį prie didžiosios rūšių atsiradimo paslap- 
ties. f 

Klausimas, ar viena rūšis, nebūdama nors laikinai geografiš- 
kai izoliuota, gali suskilti į rases ir rūšis, dar tebėra mokslinių 
ginčų objektas. Rūšių atsiradimui svarbu, kad besiskaldančios 
populiacijos kuo mažiau keistųsi paveldimomis savybėmis. To- 
dėl dauguma autorių laiko būtina bent jau laikiną geografinę 
izoliaciją. Manoma, kad netgi ta pati rūšis dviejose salose vystosi 
savitai, nors gyvenimo būdas tas pat, o gamtinės sąlygos beveik 
nesiskiria. Laikui bėgant, ryškėja atsitiktiniai paveldėjimo paki- 
timai, ir galiausiai abiejų salų populiacijos gali taip išsiskirti, 
jog gyvūnai, vėl susitikę, jau netgi nesikryžmina. Jei tokie gy- 
vūnai vėliau susitinka ir yra išlaikę tą patį gyvenimo būdą, ta- 
da viena rūšis išstumia kitą, arba atranka toliau didina jau 
esančius nežymius skirtumus, kaip, sakysim, sugebėjimą susi- 
rasti tam tikro maisto, taip abi formos vis labiau prisitaiko prie 
skirtingų ekologinių nišų. Toks procesas pastebimas ir Galapa- 
guose. Čarlzo saloje gyvena riestasnapis ir vidutinis medžių ki- 
kilis (Camarhynchus psittacula ir C. pauper), kurie taip panašūs, 
jog palaikytum tos pačios rūšies porūšiais, jei aptiktum skirtin- 
gose salose. Bet kadangi jie gyvena kartu ir nesikryžmina, va- 
dinasi, čia dvi rūšys, galėjusios atsirasti tarp dviejų to paties 


* Paukštis neseniai vėl buvo aptiktas. 

Keturi vabzdžių gaudymo plyšiuose ir išvarpose būdai: 
1. Didysis margasis genys kala snapu ir zonduoja judriu liežuviu. 2. Dalgiasnapis 
(Heterorhynchus) kala apatine, o ieško riesta viršutine snapo puse. 3. Darvino kikilis 
kopikas (Camarhynchus) prakala snapu, o vabzdį pasmeigia kaktuso spygliu. Hujos 
(Heterolochia) patinas (4a) prakala medį. patelė (4b) ieško laimikio ilgu riestu snapu 


protėvio atsikélimo į salą etapų; dabar jos, tarpusavyje konku- 
ruodamos, toliau vystosi skirtingomis kryptimis. Tačiau lygia gre- 
ta visiškai įmanomas dalykas, kad rūšis gali suskilti vienoje ir 
toje pačioje saloje. Juk tereikia pripažinti prielaidą, kad vie- 
nam mutantui atsiranda ypatingas polinkis perėti kitu, negu pir- 
minė forma, laiku arba skirtingame biotope. Ir tai veda į popu- 
liacijų išsiskyrimą, o toliau tam tikromis aplinkybėmis į naujų 
rasių ir rūšių susidarymą, jei naujasis mutantas tuo pačiu gali 
užimti laisvą ekologinę nišą, kurioje tampa pranašesnis už tą 
rasę, iš kurios kilo. 


APIE KĄ PASAKOJA BRIAUNOTAUODEGĖS IGUANOS 


Mus, žmones, visados kankina smalsumas! Mums knieti pasi- 
dairyti po svetimas šalis, bet mes nesitenkinam vien neregėtų da- 
lykų pamatymu. Vos tik susiduriam su kuo nors nauja, tuoj tei- 
raujamés istorijos. Taigi mus taip pat domino klausimas: kada ir 
kaip atsirado Galapagų salos? Gal jas iš jūros gelmių iškėlė ze- 
més vulkaninės jėgos, o gal čia dalis seno žemyno, kadaise su- 
sisiekusio su Pietų Amerika? Kadangi beveik nerandame iškas- 
tinių gyvūnų, mažai ką tikslaus galime pasakyti apie salų am- 
žių. Mums žinomi iškilę paviršiun kriauklių sluoksniai, kurie 
priskiriami terciarui (pliocenas). Kitokių fosilijų dėl aktyvios 
vulkaninės veiklos neišliko. Galapagų istorijos tyrinėjimo srityje 
pažengsime pirmyn, tik nuodugniau pastudijavę nuostabų salų 
gyvūnijos pasaulį, Tada pamatysime, kad nėra varliagyvių ir 
sausumos žinduolių — jei neskaitysime šikšnosparnių ir žiur- 
kiu,— o gyvačių tėra vos viena gentis. Iš 89 čia perinčių paukš- 
čių 37 priklauso įvairiems Darvino kikilių porūšiams, 
kurie, kaip jau minéjome, kilę iš vieno kamieno. Dauge- 
lio Pietų Amerikoje gausių gyvūnų šeimų čia visiškai nėra. Vi- 
sai panašių tuščių vietų randame ir augmenijoje. Salose, pa- 
pavyzdžiui, nėra lelijinių ir plikasėklių. Iš viso to, matyt, gali- 
me daryti išvadą, kad Galapagų salos niekad nebuvo susisieku- 
sios su Pietų Amerikos žemynu. Mat, jei būtų buvęs sausumos 
tiltas, tada į jas, be abejo, būtų persikėlusi didelė Pietų Amerikai 
būdingos faunos ir floros dalis. Kadangi salos, matyt, okeaninės 
kilmės, atsikėlėliai turėjo nukeliauti didelius atstumus jūra, o 
taip pajėgė toli gražu ne visi. 

Šio požiūrio laikėsi daugelis mokslininkų, jų tarpe Darvinas, 
Volesas, Agasi, Vagneris, Snodgrasas ir Taunsendas. Amerikietis 
vabzdžių tyrinėtojas Frensis Viljamsas, išstudijavęs Galapagų 
drugius, taip pat palaikė okeaninę teoriją: ,,Kontinentinés kilmės 
saloje, kurios faunos nesunaikino katastrofa, turėtų gyventi ga- 

na daug rūšių... ir jeigu, sakysim, nebuvo ilgam pasikeitęs kli- 
matas, tai ir flora turėjo išlikti tokia pat, kaip žemyne, nuo ku- 
rio sala atsiskyrė. Bent jau vabzdžių turėtų būti daugybė, o da- 
bar matome, kad Galapagų vabzdžių fauna labai skurdi. Žemy- 
nas, ar imsime Meksiką, ar Panamos sąsmauką, ar Pietų Ame- 
rika, lyginant su Galapagais, turtingas drugiais.“ O botanikas 
Stiuartas apie tai rašo: „Be abejonės, tiesa, kad, salai atskilus ir 
atsiskyrus nuo sausumos tokia plačia jūros juosta, pasikeitė ir 
aplinkos sąlygos, tačiau vis viena atrodo neįtikėtina, kad šie pa- 
kitimai buvo tokie dideli, jog išnyko ištisos šeimos, o kitos su- 
mažėjo genčių ir rūšių skaičiumi, kaip kad atsitiko Galapaguose. " 

Tačiau yra mokslininkų, kurie mano, jog salas ir žemyną tu- 
rėjęs jungti tiltas. Amerikiečių zoologas van Denbiurchas išstu- 
dijavo Galapagų vėžlius ir priėjo išvadą, kad šie tikriausiai čia 
atkeliavo sausumos tiltu. 

„Nors vėžliai mažių mažiausia kelias dienas gali gyvi plū- 
duriuoti jūros paviršiuje, bet vandenyje vis vien yra visiškai be- 
jėgiai. Jie nesugeba plaukti, todėl srovės ir vėjas neša juos kur 
pakliuvo. Jeigu vėžliai ir būtų išplauti krantan, tai, savaime aiš- 
ku, būtų taip sudaužyti ir sužeisti į uolas, kad išgyventų tik ke- 
lias dienas. Faktas, kad kiekviena sala, išskyrus Elbimarlį, teturi 
po vieną vėžlių rasę, liudija, kad jie nekeliauja iš vienos salos į 
kitą, nes toks pasikeitimas arba trukdytų atsirasti salų rasėms, 
arba dėl jo vienoje saloje gyventų daugelis rasių. 

Tačiau jeigu vėžliai nesikilnoja iš vienos salos į kitą, tai ta- 
da beveik nėra pamato manyti, kad jie kažkada praeityje galėjo 
būti atnešti iš kokio nors nepalyginamai tolimesnio kontinento 
ir patekti į visas vienuolika salų, kuriose jie randami... Vėžlių 
pateiktas įrodymas prieštarauja paziuriui, kad Galapagų salos 
yra okeaninės kilmės, tai yra iškilo nepriklausomai viena nuo 
kitos iš jūros ir priglobė vandens atneštus gyvūnus. Taigi seka 
išvada, kad salos yra didžiulio sausumos masyvo likutis..., ku- 
Iiame, matyt, gyveno viena vėžlių rasė, ir kad, pamažu tai sau- 
sumai grimztant, aukštesnės vietos atsiskyrė viena nuo kitos 
ir tapo salomis. Vėžlių izoliacija šiose salose leido jiems suskil- 
ti į aiškiai besiskiriančias rases arba rūšis.“ 

Į van Denbiurcho išvedžiojimus galima visaip atsakyti. Visų 
pirma, vėžliai vandenyje nėra jau tokie bejėgiai, kaip jis tvirti- 
na. V. Bibsą, kuris sykį paleido vėžlį į jūrą, nustebino pastaro- 
jo sugebėjimas plaukti. 

„Netikėčiausia buvo tai, kad jis lengvai ir puikiai plaukė. 
Roplys patraukė prie valties, kurioje aš sėdėjau, ir kai ji pasiro- 
dė per aukšta, apsigręžė ir, iškišęs aukštai virš vandens kaklą, 
nuplaukė prie ,,Nomos". Jis pasuko prie kajutės laiptų ir visą 
laiką plaukė, kur norėjo: pasroviui, skersai ar prieš gana stip- 
ria srovę... šie gyvūnai bent jau tam tikrą laiką vandenyje jau- 
čiasi visiškai laisvai." 

Faktas, kad salose gyvena atskiros rasės, dar neįrodo, jog 
niekad nevyksta tarp jų mainai, ir, galiausiai, visai nebūtina 
griežtai laikytis prielaidos, kad kiekviena sala atskirai gavo iš 
žemyno vėžlius. Kaip mes dar matysime, daug kas byloja už tai, 
kad archipelagas, kaip spėja van Denbiurchas, kadaise buvo di- 
delis sausumos masyvas, tik jis, visiškai aišku, niekad nesusisie- 
kė su Pietų Amerikos žemynu. Jeigu laikytumės šios prielaidos, 
tada salų apgyvendinimui pakanka vienos per daugelį milijonų 
metų čionai atneštos apvaisintos vėžlio patelės. 

Svarbiausias sausumos tilto teorijos šalininkų argumentas yra 
tas, jog tiesiog neįsivaizduojama ir todėl neįmanoma, kad taip 
toli esančios salos būtų apgyvendintos vien tik vandens atneš- 
tais gyvūnais... 

Bet iš tikrųjų nėra jau taip neįsivaizduojama. Reikia tik pa- 
matyti, kokie medžiai milžinai potvynių metų iš upių nuplukdo- 
ini į jūrą, kad galėtum įsivaizduoti, jog ant tokių didžiulių plaus- 
tų laikas nuo laiko koks nors gyvūnas leidžiasi tolimon kelio- 
nėn. Patekęs į Humbolto srovę, toks plaustas mūsų dienomis pa- 
siektų Galapagų salas Maždaug per dvi, keturias savaites. Juk 
taip buvo apgyvendintos irgi plačiai pasklidusios Polinezijos sa- 
los, Seišelai ir daugelis kitų salelių, ir nė vienam nešovė mintis 
tiesti į jas tiltą. Pagaliau iš Krakatau pavyzdžio matome, kaip 
sala tokiu keliu per jūros sąsiaurį reguliariai apgyvendinama. 
Kaip žinoma, ši Indonezijos sala sprogo 1883 metais. Krakatau 
dalis išlėkė į orą. Likusi salos dalis užtroško po kelių metrų sto- 
rio karštų pelenų sluoksniu. Niekas neišliko gyvas. Tačiau jau 
po trejų metų ten vėl rasta mėlynųjų dumblių, 11 paparčių ir 15 
įvairių žiedinių augalų rūšių. 1887 metais jau buvo 12 paparčių 
ir 50 žiedinių augalų. 1889, praslinkus šešeriems metams po 
katastrofos, jau buvo sugauta vorų, vabalų, drugių, blakių ir 
vienas varanas (Varanus bivittatus). 1960 m. buvo surinkta 114 
įvairių augalų rūšių, o 1908 rasta 240 skirtingų nariuotakojų, 
dvi roplių rūšys, 16 paukščių rūšių ir 4 rūšių sraigių. 1921 m. 

gyvūnų rūšių skaičius pakilo iki 573, tarp jų buvo 26 čia perin- 
tys paukščiai, 2 šikšnosparniai, juodoji žiurkė ir smauglys (Py- 
thon reticulatus). Gyvūnai taip sparčiai plito todėl, kad kaimyni- 
nė Sibesijos sala buvo tik už 19 kilometrų nuo Krakatau. Ga- 
lapagų salų gyventojai, žinoma, turėjo nukeliauti visai kitokį 
atstumą, betgi tam jie turėjo ir milijonus metų. Manoma, kad 
salos atsirado ankstyvajame terciare, ir greičiau reikia stebėtis, 
kad per tokį ilgą laiko tarpą neatsirado daugiau atvykėlių. 

Kad šiandien, nors salose trūksta tiek daug būdingų gyvūnų 
ir augalų grupių, čia vis vien randama darni biocenozė, galima 
paaiškinti tuo, jog atvykėliai, pavyzdžiui, kikiliai, prisitaikė prie 
laisvų ekologinių nišų. 

Dauguma Galapagų salų gyvūnų ir augalų turi arba turėjo 
artimus giminaičius Pietų Amerikos žemyne. Taigi atsikėlėliai, 
matyt, atvyko iš tenai. Tik viena sausumos sraigė yra poline- 
ziškos kilmės. Ji nukeliavo daugiau kaip 3000 jūrinių mylių! Ka- 
dangi ji vienintelis Polinezijos faunos elementas salose, vargu 
ar kam peršasi mintis ir tenai nutiesti sausumos tiltą. Tokiu bū- 
du salų gyvūnai ir augalai mums yra gyva istorijos knyga. 

Ar galime joje rasti dar ir kitų smulkmenų? Čia padeda ma- 
žos, judrios briaunotauodegės iguanos, gyvatės ir gekonai, ka- 
dangi kiekvienoje saloje jie kitokios rasės, kurios daugiau ar 
mažiau skiriasi. Kodėl taip yra, mes tuoj pakalbėsime, tačiau 
prieš pradedant pasakysiu kelis žodžius apie driežus ir gyvates. 

Visos Galapagų salų sausumos gyvatės priklauso Dromicus 
genčiai, kuri taip pat sutinkama ir kaimyniniame žemyne. Žino- 
mos trys rasinės grupės su aštuoniomis rasėmis, būdingomis tam 
tikroms saloms. Vieną tų rasių autorius atrado Četemo salo- 
je. kur iki šiol sausumos gyvačių nebuvo aptikta. Tos gyvatės 
gyvena sausame pakrantės ruože ir gaudo briaunotauodegius bei 
žiurkes. Jos labai baikščios ir nenuodingos, paprastai ne ką il- 
gesnės kaip vieno metro, rudos su dviem šviesiai gelsvais dry- 
žiais arba dviem dažnai priešais vienas kitą išdėstytų kvadratė- 
lių eilėmis ant nugaros. 

Briaunotauodegės iguanos priklauso Tropidurus genčiai, kuri 
aptinkama taip pat ir Pietų Amerikoje. Tačiau nė viena rūšis, gy- 
venanti Galapagų salose, nebuvo rasta kitose vietose. Didžiausi 
patinai siekia iki 30 centimetrų ilgio, bet dažniausiai esti ma- 
zesni. Paprastai jie būna tamsiai pilki su juodais lopinéliais ant 

nugaros, Iausvais šonais, rausvv pilvu ir tamsia, dažnai juoda 
pakakle. Tačiau spalva priklauso nuo rūšies. Sprandą ir nuga- 
rą puošia skiauterė. Paprastai mažesnės patelės daugiausia aly- 
vinės su plytinės spalvos galva ir tokia pat pakakle. Briaunota- 
uodegės iguanos labiau mėgsta sausą pakrantės ruožą. Elbimar- 
lyje ir Indefetigeblyje jos retai peržengia trijų šimtų metrų aukš- 
čio ribą. O Narbore šių iguanų sugavau netgi prie kraterio, dau- 
giau kaip 1400 metrų aukštyje. Jos minta vabzdžiais; jų priešai 
yra vietinė gyvatė, suopis ir žaliasis garnys. Todėl jos baikščios 
ir tuoj numeta uodegą, vos tik ja nutveri. Patinai, viliodami pa- 
teles, aplink savo išrinktąją vaikštinėja pastatę nugaros skiaute- 
Ie, ant ištiestų kojų. Sulenkdami kojas, jie keistai linkčioja visa 
priekine kūno dalimi ir išpučia pakaklės maišelį. Patelė išreiš- 
kia sutikimą poruotis prisiplodama priešais patiną prie žemės. 

Indefetigeblio, Baringtono, Džeimso, Džarvio, Elbimarlio ir 
Narboro salų briaunotauodegės iguanos priklauso tai pačiai rū- 
šiai. Jų praktiškai neįmanoma atskirti vienų nuo kitų. Bet kuo 
toliau nuo centrinės salų grupės, tuo skirtingesni driežai. Ebing- 
dono, Bindlo ir Četemo driežai skiriasi labiausiai. Toliau seka 
Hudo, Čarlzo ir Dankeno driežai. Šiauriausiose salose, Venme- 
ne, Kalpeperyje ir Taueryje, driežų, vėžlių ir gyvačių nėra. 
Amerikiečių zoologai van Denbiurchas ir Slevinas, remdamiesi 
šiuo faktu, mano, kad toje vietoje, kur šiuo metu išsibarsčiusios 
Galapagų salos, kažkada stovėjo viena didelė sala, tačiau ji pa- 
mažu nugrimzdo, ir dabar iš vandens kyšo tik aukščiausiosios 
jos viršūnės. 

Kokia eile salos atsiskyrė, rodo skirtingos driežų rasės. Šiau- 
riausios salos, Venmenas, Kalpeperis ir Taueris, matyt, atski- 
lo pirmosios, Tropidurus iguanoms dar nepasiekus centrinės sa- 
los. Paskui sekė Ebingdonas ir Bindlas, kur yra driežų, tačiau 
dar nėra gyvačių. Tuoj pat turėjo atsiskirti Četemas, kadangi čia 
driežai labai nepanašūs į centrinių salų, bet Četemas jau turi 
gyvačių ir vėžlių. Kaip jau minėta, gyvates aptikau 1957 metais. 
Surinkti jų pavyzdžiai yra Zenkenbergo muziejuje Frankfurte 
prie Maino. 

Paskui nuo centrinės salos atsiskyrė Hudas, Čarlzas ir, gal 
būt, Dankenas, pirmosios dvi kurį laiką gyvavo kaip viena sala, 
apie tai byloja labai panašios gyvatės ir tos pačios rūšies ge- 
konai. 

Tačiau šitaip samprotaujant reikia lyginti tik didelių salų 
driežų rases, kadangi mažytėse gali kartais gana greitai atsi- 
rasti labai besiskirianti nauja rasė. Tuo, gal būt, aiškintinas ir 
didelis Dankeno driežų skirtingumas nuo gyvenančių netoliese 
Elbimarlio ir Indefetigeblio salose. Van Denbiurchas mano, kad 
tarp minėtų salų įsiterpusi Dankeno salelė atskilo kur kas anks- 
čiau, negu persiskyrė abi didžiosios. Pažiūrėjus žemėlapin, aiš- 
ku, kad jis, norėdamas atskirti salą nuo visumos, turi sukurti. 
tarp Elbimarlio ir Indefetigeblio gilią įlanką. Aš labiau linkęs 
palaikyti tą požiūrį, kad ši sala atsirado tik persiskiriant Elbi- 
marliui ir Indefetigebliui, ir driežų skirtingumą nulėmė ne tiek 
senesnis salos amžius, kiek labai didelis jų skaičiaus sumažėji- 
mas, sudaręs palankias sąlygas per palyginti trumpą laiką atsi- 
rasti skirtingai gyvūnų formai. Juk pagal naujausius paveldimu- 
mo mokslo duomenis naujos rūšies susidarymas vyksta greitai 
ir dažniausiai tada, kai bent laikinai populiacija sumažėja iki 
nedidelio skaičiaus. 

Centrinės salos atsiskyrė vėlai. Driežai negali mums nieko 
daugiau apie tai papasakoti. Tačiau pastudijavus gyvates, ma- 
tyti, kad jos labai panašios Elbimarlyje, Dankene ir Narbore, 
o Indefetigeblio, Džeimso ir Baringtono sudaro kitą grupę, lyg 
centrinė sala iš pradžių būtų perskilusi į Narboro-Elbimarlio ir 
Džeimso-Indefetigeblio salas. Taigi šios atskirų salų rasės gali 
kai ką pasakyti, tiktai kyla klausimas, ar mes po kelių dešimt- 
mečių dar galėsime šioje žemės vietoje tyrinėti. Netgi šie maži 
driežai sutinkami vis rečiau. Čarlze, dvi dienas ieškojęs, tera- 
dau vos tris egzempliorius. Ten roplius naikina sulaukėjusios 
kiaulės, šunys .ir žiurkės. Panaši padėtis ir Dankene, čia salos 
nelaimė yra žiurkės“. 

Kai 1960 metais Galapagų salas aplankiau sykiu su savo drau- 
gu Heincu Zilmanu, man teko laimė stebėti Indefetigeblio sa- 
loje dar nematytą briaunotauodegių iguanų kovą. Varžovai sto- 
vėjo linkčiodami priešais vienas kitą, paskui vienas pabėgėjo 
priekin, atsistojo šalia priešininko ir taip smarkiai tvojo jam 
uodega, jog net plykstelėjo. Iki šiol tokį mušimą uodega žinojau 


* Salų rasėms pastaruoju metu kelia pavojų atsikėlėliai ir neatsar- 
gūs mokslininkai, kurie pergabena gyvūnus iš vienos salos į kitą. Taip 
iš Indefetigeblio pabėgo Hudo jūrinės iguanos, Baringtono konolofai, ne- 
žinomos kilmės briaunotauodegės iguanos ir Džeimso balandžiai. Taip 
falsifikuojant fauną Galapagai kaip evoliucijos laboratorija neteks savo 
vertės. 

tik kaip driežų gynimosi būdą nuo juos ėdančių priešų. O čia 
tai buvo kovos be kraujo praliejimo ceremonialo dalis. Tačiau 
su jaunais gentainiais briaunotauodegiai susidoroja be ilgų šne- 
kų. Paprasčiausiai juos suėda. 

Narbore mačiau, kad briaunotauodegės iguanos rankiojo utė- 
lines muses nuo perinčių kormoranų plunksnų. Apsimokėtų ge- 
riau susipažinti su šių mažų driežų iš iguanų šeimos biologija. 
Prieš kelias savaites, 1966 metų kovo mėnesį, sėdėjau Čarlzo 
Darvino stoties (Indefetigeblis) verandoje ir šėriau prijaukintą 
briaunotauodegės iguanos patiną Ficą-Herbertą musėmis, kurias 
jis, nė kiek nesibaimindamas, ėmė man iš rankų. Visiškai jaukus 
gyvūnėlis valdė didesnę išbetonuotos aikštelės priešais namą da- 
lį ir nuolatos apsilankydavo kambariuose. O kitoje verandos pu- 
sėje gyveno jaunesnis patinas, kuris taip pat mielai ateidavo į 
butą, tačiau visados kuo skubiausiai lenkdavosi prijaukinto pa- 
tino. Pakakdavo pastarajam truputį pagrasinti, ir jaunėlis tuoj 
parodydavo kulnis. 

Kovo ketvirtą Ficas-Herbertas per nelaimingą atsitikimą ne- 
teko uodegos. Iš pradžių šis trūkumas neatsiliepė jo rangui, 
bet jaunesnysis kaimynas pamažu ėmė tą pasikeitimą pastebėti 
ir kovo septintą iššaukė Ficą-Herbertą dvikovon. Tas priėmė 
duoti uodega. Sekančią akimirką jis taip ir padarė, bet, deja, 
viskas pasibaigė tik staigiu kūno trūktelėjimu, nes uodegos juk 
nebuvo. Akies mirksniu Ficas-Herbertas supliuško, o paskui 
linkčiodamas pasitraukė. Vėliau stoties direktorius daktaras Ro- 
džeris Peris ne sykį matė, kaip smarkiai Ficą-Herbertą gainio- 
davo jo jaunesnysis varžovas. Ficą-Herbertą nuo visiško pra- 
laimėjimo išgelbėdavo Peris, perliedamas persekiotoją stikline 
vandens. Kovo penkioliktą mačiau Ficą-Herbertą jau iš pasku- 
tiniųjų sprunkant per kambarį nuo įsismarkavusio varžovo. Pas- 
kui įvyko nelaukta permaina. Varžovas vėl užpuolė Ficą-Her- 
bertą. Tas savo ruožtu tuoj pat pagrasino ir, staiga puolęs, pa- 
čiupo priešininko uodegą ir jau nepaleido. Jis, žinoma, aiškiai 
nusižengė turnyro taisyklėms, tačiau tai padėjo. Fico-Herberto 
priešininkas irgi stengėsi įkąsti, bet jam nepavyko savo varžovo 
sučiupti. Dantys nusprūsdavo nuo pastarojo įtempto kūno, o 
uodegos, už kurios būtų galima nutverti, juk neturėjo. Ficas- 
Herbertas tuo tarpu vis smarkiau purtė varžovo uodegą, ir po 
keturių minučių šis pasidavė. Jis nuropojo šalin, dar gerą met- 

Ta paskui save vilkdamas Ficą-Herbertą. Nuo šio momento Fi- 
cas-Herbertas vėl tapo neginčijamu verandos valdovu. 

Stebėjimai kelia nemaža įdomių klausimų. Kada toks drie- 
žas pastebi, kad neteko uodegos? Ar visi iš pradžių bando ko- 
voti su nesama uodega, ar tik paskui po nesėkmingų bandymų 
pereina prie pirmykštės kruvinos kovos? Ir kaip, pagaliau, kei- 
čiasi driežo elgesys pamažu ataugant uodegai? 


ISVYKA Į KOKOSĄ 


Maždaug pusiaukelėje tarp Galapagų ir Panamos ties sep- 
tintąja šiaurės platumos paralele stovi maža Kokoso salelė. Kaip 
ir dera tropikų salai, ji apžėlus vešlia augmenija ir lyg smarag- 
das dunkso žydroje jūroje. Kadangi ją skalauja šilta pusiaujo 
srovė, tai beveik kasdien virš jos stačių skardžių prapliumpa 
tropikų liūtis. 

Su Galapagų salomis ją sieja Kokoso kikiliai (Pinarolaxias 
inornata), vieninteliai Darvino kikilių Geospizidae šeimos atsto- 
vai, gyvenantys ne Galapaguose. Kokosą kartais aplanko ir iš- 
kirptauodegiai kirai. Be to, ši sala, kaip ir Galapagai, įėjo istori- 
jon kaip jūros plėšikų ir lobių sala; pagaliau tai viršūnė povan- 
deninio kalnagūbrio, kuris dabar laikomas sausumos tilto, kadai- 
ce nusitęsusio apie šimtą mylių nuo Kosta Rikos link Galapagų, 
liekanomis. Šiuo būdu Vintonas 1951 metais bandė pagrįsti jau 
minėtas teorijas apie Galapagų gyvūnijos kilmę. Pristumda- 
mas žemyną arčiau Galapagų salų, jis nori okeaninę teoriją pa- 
daryti priimtinesnę sausumos tilto teorijos šalininkams. Šian- 
dieninė Ramiojo vandenyno dugno sandara paremia jo tezę. Pa- 
čiuose naujausiuose jūrų žemėlapiuose matome dviejų žemų 
gūbrių kontūrus, nuo Kosta-Rikos ir Panamos nusitęsusius į Ra- 
mųjį vandenyną. Panamos gūbrys trumpas ir baigiasi apie Mal- 
pelos salą, o Kosta Rikos-Kokoso kalnagūbris beveik siekia Ga- 
lapagus. Jei visą vandenyno dugną būtų galima tol kelti, kol 
Galapagų salos taps ištisu sausumos masyvu, tai tada neaukšta 
ketera nusitęstų nuo Kosta Rikos beveik iki pat Galapagų sa- 
lų. Toksai iškyšulys Vidurio Amerikos pakrančių ir anuomet su 
Ramiuoju vandenynu susisiekusios Karibų jūros sroves nukreip- 
tų į Galapagų salas. 

Suprantama, kad man labai rūpėjo pačiam susipažinti su Ko- 
koso sala, Gal aptiksime duomenų, bylojančių apie to tariamo 
sausumos tilto liekanas? Kai 1954 metais plaukėme „Ksarifa“ iš 

Galapagų salų namo, pasinaudojome proga ir trumpam čia už- 
sukome. 

Mes išmetėme inkarą Voferio įlankoje. Dešinėje ir kairėje 
kilo statūs miškingi skardžiai, nuo kurių į gelmę liejosi sidabri- 
niai kriokliai. Miškų  veslumas priminė Vidurio Amerikos 
džiungles. Palinkusios virš juodų lavos luitų, pakrantėje stovėjo 
lieknos kokoso palmės, o už jų šlaitus buvo užgožę vešlūs kru- 
mai ir medžiai, tarp kurių lianos buvo išpynę nesuskaičiuoja- 
mus tiltus. Netgi nudžiūvusių milžiniškų medžių šakos atrodė 
pilnos gyvybės, nes paparčiai, samanos, bromelijos ir orchidė- 
jos kerojo ant sutrešusios žievės. Tokį audringą vešėjimą mato- 
me ir žemyno lietų miškuose. Tačiau kai geriau įsižiūri, Sis jspu- 
dis nublanksta. Stiuartas nustatė, kad paparčiai — jų Mažučiu- 
kes sporas, kaip žinome, vėjas lengviausiai perneša — yra dau- 
giausia rūšių turinti Kokoso augalų grupė. Visoms likusioms šei- 
moms atstovauja tik viena kita rūšis, o bendras jų skaičius tesu- 
daro vos šeštadalį Galapaguose rastų rūšių. Taigi botanikas daro 
išvadą, kad ši sala okeaninės kilmės ir niekada neturėjo ryšio 
su žemynu. Ir ji negali būti labai sena, nes Galapaguose lygiai 
41 procentas augalų yra endemai, o Kokoso saloje jų tėra vos 
8,6 procento. 

Kad ši sala tebėra jauna, matyti iš plono dirvožemio sluoks- 
nio, dengiančio uolas, ir iš to, kad daugelis sraunių upelių be- 
veik neišgraužę vagos. Sidabriniai kriokliai, kurie per kalno pa- 
kopas verčiasi gelmėn, dar neišrantę uolų. Čia labai nedaug 
įlankų — irgi įrodymas, kad sala buvo iš pat pradžių maža ir kad 
ji ne jūros nuplautos didelės salos likutis. 

Kai aš pagaliau pavaikščiojau po garuojančius Kokoso miš- 
kus, gyvūnijos skurdumas mane visiškai įtikino, kad ji okeaninės 
kilmės. Nė viena varlė nešokavo per šlapius lapus. Iš driežų 
mačiau tik mažą Anolis townsendi šmirinėjant po žolę ir šakas. 
Netrukus susipažinau ir su vienintelėmis keturiomis Kokoso sau- 
sumos paukščių rūšimis. Mažos, geltonos devynbalsės priklausė 
Dendroica petechia aureola rūšiai, jos ir Galapagų salose saviš- 
kės. Paskui buvo alyvinių žalsvų musinukių (Nesotriccus ridg- 
wayi), kurių beveik nesimatė po žaliomis lapinėmis, ir labai daug 
Kokoso kikilių, ieškinėjančių žemėje ir medžių vainikuose vabz- 
džių. Kad jie priklauso Darvino kikiliams, matyti iš pirmo žvilgs- 
nio. Patinėliai buvo anglies juodumo, kaip ir daugelis šios gru- 
pės atstovų, o patelės dėvėjo joms būdingą drabužį su alyvi- 

niais ir rudais šlakeliais. Kikiliai turėjo smailius, plonus snapus. 
Kokoso gegutės (Cossyzus ferrugineus) tegirdėjau tik balsą. 

Šiaip tuose lietų miškuose buvo tik jūros paukščių. Rau- 
donkojai padūkėliai, tos pačios rūšies, kaip ir Taueryje, tupėjo 
ant siūbuojančių lianų, ant kurių labiau tikėjausi išvysti papūgą. 
Šiam gamtovaizdžiui jie lygiai taip netiko, kaip ir mažos balto- 
sios žuvėdros (Gygis alba candida), kurias čia pamačiau pirmą 
kartą. Galapagų salose šio grakštaus paukščio nesutikau. Jų 
plunksnos akinamai baltos, snapas juodas, o kojos pilkos. Keis- 
čiausia, kad po baltomis plunksnomis šių žuvėdrų oda juoda, 
matyt, ji apsaugo nuo intensyvių saulės spindulių. Jos buvo la- 
bai smalsios ir vis plasnodavo man aplink galvą, tikriausiai tai 
Lūdingas rūšies bruožas, nes tas pats pasakojama ir apie Atlanto 
baltasias Zuvédras. Kai jos skrenda, atrodo tokios lengvutes, ta- 
rytum būtų mažos dvasios. Neįprastai šios žuvėdros peri. Jos ne- 
„suka lizdų, o padeda vieną kiaušinį ant plikos uolos arba, tai dar 
keisčiau, ant storesnės, sutrūkusios šakos. Tikrai nuostabu, kad 
vėjas nenupučia kiaušinių. Jaunikliai turi stiprius nagus ir gali 
drūčiai įsikibti. - 

Kadangi buvo labai tvanku, išsimaudžiau nedideliame gėlo 
vandens upelyje. Jau seniai nebuvau turėjęs tokio malonumo, 
dar smagiau pasijutau, išgėręs vėsaus, šviežio kokoso riešuto 
pieno. Upelyje buvo didelių krevečių ir grundalų, kurie siurbtu- 
ku pavirtusiais pilviniais pelekais laikėsi prieš srovę už dugno 
akmenukų. 

Labai nustebau, kai iš poilsio vietos pamačiau traukiant per 
proskyną būrelį gražių Virginijos elnių. Iki šiol nesužinojau, kas 
tuos gyvulius čia paleido. 

Toliau eidamas pabaidžiau pulkelį laukinių kiaulių, kurias 
žmonės, matyt, paliko suzlugus jų planams apsigyventi saloje. 
Šie gyvuliai buvo suknaisioję visą žemę. Kiaulės buvo labai 
baikščios. Tačiau kad jos gali būti ir įkyriai įžūlios, netrukus 
įsitikino mūsų laivo gydytojas ir radijo mėgėjas daktaras Hei- 
nas Zomeris. Mat, iš Kokoso dar nė vienas radijo mėgėjas ne- 
siuntė signalų į eterį, ir tai padaryti pirmajam tokia pat gar- 
bė, kaip alpinistui pirmajam įkopti viršukalnėn. Taigi sunkų ra- 
dijo siųstuvą reikėjo nugabenti į salą. Tai buvo ne taip pa- 
prasta, nes jūra smarkiai bangavo ir negalėjom priplaukti val- 
timi prie pat kranto. Todėl užsivertėme sunkią aparatūrą ant 
pečių ir nubridome į salą, o tuo metu vienas ryklys drumstame 

vandenyje aplink mus gaudė žuvis. Jį pastebėjome tik tada, kai 
buvome visai prie kranto, kitaip nė už ką nebūtume bridę į 
vandenį. Daktaras Zomeris pasistatė pakrantėje palapinę ir ga- 
na sėkmingai dirbo iki vėlyvos nakties, paskui nuėjo miegoti. 
Maždaug apie vidunaktį pabudo, nes jo palapinė ėmė iš visų 
pusių judėti. Be to, visuos pašaliuose kažkas kriuksėjo ir šno- 
pavo. Zomeris šoko iš palapinės ir išsitiesė kaip ilgas, užkliu- 
vęs už suaugusios laukinės kiaulės, kuri tikriausiai išsigando 
ne mažiau už jį. Tačiau naktibaldos pabėgo tik valandėlei: vos 
dr. Zomeris atsigulė, jos tuoj pat vėl grįžo. Galiausiai jam teko 
atsisėsti prieš palapinę ir su lazda ginti brangius aparatus nuo 
kiaulių. Galėjai pamanyti, jog lobių salos dvasios nori išvyti įsi- 
brovėlį. 

Viduryje tankynės užtikau dėžę su dinamito užtaisais; surū- 
dijusi krosnelė, sutrešusi lova ir banguotos skardos barako griu- 
vėsiai žymėjo vietą, kurioje dvidešimt metų išgyveno kapitonas 
Gisleris, vildamasis surasti didžiulį lobį, kuris čia kažkur netoli 
ligi šios dienos tebėra paslėptas. Aplink stovėjo išlakios kokoso 
palmės. Kamienai buvo per visą aukštį apaugę epifitais; jų la- 
pai, kai apšviesdavo saulės spinduliai, tviskėdavo raudonai, gel- 
tonai ir melsvai žaliai. 

Lobis, kurio Gisleris kaip ir daugelis kitų ieškojo, gerai pa- 
dėtas. Jį paliko Benitas, portugalų karininkas, kuris ilgą laiką 
siaubė Karibų jūrą ir Pietų Amerikos vakarų pakrantę ir ga- 
liausiai apie 1820 metus užkasė priplėštus turtus Kokoso saloje. 
Tuoj po to jis buvo pagautas ir sykiu su visa įgula pakartas. 
Paspruko tik du vyrai, Tompsonas ir Čepelis. Tas pats Tompso- 
nas po kelių metų vadovavo anglų šliupui, stovinčiam Kaljao 
uoste. Peru buvo ką tik išsivadavusi iš ispanų priklausomybės, 
šalyje siautė pilietinis karas. Kadangi fortui grėsė pavojus, tai 
didelė Limos piliečių turto ir bažnyčios lobių dalis, dešimčių 
milijonų vertės, buvo sunešta į laivą. Pagunda buvo didelė. Nak- 
tį Tompsonas ir jo įgula išžudė perujiečių sargybą, pakėlė in- 
karą, nuplaukė į Kokosą ir ten užkasė turtus. Tačiau prie Pa- 
namos krantų jie buvo sugauti, vėl paspruko tik Tompsonas su 
vienu bendru. Jie buvo palikti gyvi, kad parodytų slaptavietę, 
tačiau naktį pabėgo ir pasislėpė viename anglų banginių me- 
džiotojų laive. Tompsonas daugiau negrįžo į Kokosą, bet pa- 
slaptį patikėjo kažkokiam Kitingui, kuris vėliau su kapitonu 

Bogu išplaukė lobio pasiimti. Tačiau juodu neatsargiai prasitarė, 
ir jūreiviai sužinojo kelionės tikslą. Netoli Kokoso įgula pakėlė 
maištą ir pareikalavo savo dalies, kuri galiausiai dėl akių jiems 
buvo pažadėta. Tačiau naktį abu pasiėmė valtį, prisikrovė van- 
dens ir maisto ir paliko laivą. Jie pirmiausia nuplaukė pakran- 
tėn, susirado lobį ir pasiėmė, kiek galėjo. Bet grįžo tiktai Kitin- 
gas. Jis paskelbė, kad jo draugas per daug apsikrovė auksu ir 
nuskendo. Kaip iš tiesų ten atsitiko, niekas tikrai nežino. Aišku, 
kad Kitingas keitinėjo aukso luitus ir auksines monetas. Ka- 
dangi jis parsivežė tik nežymią paslėpto turto dalį, tai dar daug 
jo liko, ir ši aplinkybė vėliau viliojo visokio plauko žmones. 
Ištvermingiausias buvo Augustas Gisleris, kuris su žmona salo- 
je praleido beveik dvidešimt metų, bet lobio taip ir nerado. 

Tokią vietą gaubia paslapčių žavesys, kuriam negali atsispir- 
ti, net ir būdamas gamtininkas. Kai radau ant kranto surūdijusį 
kastuvą, atsisėdau ir stengiausi įsivaizduoti, kas čia tokioje at- 
kampioje vietoje kadaise galėjo dėtis. Kiekviename žingsnyje 
aptikdavai atvykėlių pėdsakus, netgi po vandeniu. Nardydami 
Voferio įlankoje aštuoniolikos metrų gylyje radome didelio tri- 
stiebio laivo griaučius. Bangos jau buvo jį sulaužiusios, ir ant 
lentų bei įrengimų augo puikūs koralai. Kiek sveikesnėse ka- 
jutėse gyveno niūrūs dryžuotieji ešeriai ir raudonos žuvys hu- 
salai. 

Lobių né mes neiškasėme, tačiau išplaukėme  praturtéje. 
Kaip tik gyvūnijos skurdumu Kokosas pasirodė esąs elementa- 
Ius okeaninės kilmės salos pavyzdys. 

Kai susiruošiau namo, salą užgulė tamsūs debesys, dangus 
atvėrė savo šliuzus, ir aš akies mirksniu permirkau. Tačiau tam, 
kas taip ilgai išbuvo be lietaus, šilta tropikų liūtis irgi vienas 
malonumas. Pagaliau pakrantėje Kokoso sala man padovanojo 
dar vieną mažą atradimą. Ant tamsių lavos uolų prie mūšos ri- 
bos visur pūpsojo dideli chitonai ir sifonarijos. 

Šios sraigės, vos tik jas paliesdavai, taip stipriai prisisiurbda- 
vo prie akmens, kad aš ilgai veltui su viena galavausi. Tik po 
keliolikos bandymų aptikau, kaip jas atplėšti. Reikia palaukti, 
kol sraigė ims šliaužti, ir tada staiga iš šono paspausti kiautą. 
Kai atidžiau apžiūrėjau sraiges, pamačiau, kad ant daugumos 
buvo prikibę mažyčių sifonarijų; kaip vėliau paaiškėjo, čia buvo 
tos pačios rūšies jaunikliai. Toliau nuodugniai tyrinėdamas, bai- 
siai nustebau, nes aptikau, kad kiekviena iš tų trijų jaunų sraigių 

turėjo ant senosios kiauto atskirą miegojimo vietą, į kurią, ma- 
tvt, pasimaitinus visada sugrįždavo. Šios vietos buvo įdubesnės 
ir tiksliai atitiko mažesnės sraigės formą, taip tiksliai, jog tik- 
davo tik konkrečiam gyvūnui. Jauniklės šias gulyklas buvo išsi- 
duobusios suaugusios sraigės kiaute. Netgi buvo galima įžiūrėti 
pado įspaudą. Jos, matyt, turėjo pastovią maitinimosi vietą ant 
sraigės namelio. Ir senosios sraigės, atrodo, nekaitalioja savo 
būsto. Jos, beje, neturėjo pagilintų gulyklų ant akmenų, gali- 
mas daiktas, dėl to, kad sraigėms sunku ištirpinti lavos uolieną, 
tačiau kiauto pakraštį buvo taip pritaikiusios prie miegojimo 
vietos nelygumų, jog atrodė tiesiog su ja suaugusios. Matyt, jos 
irgi visada sugrįžta miegoti į tą pačią vietą. 

Tas pats rašoma ir apie giminingas rūšis, bet dar nėra ži- 
noma, kaip gyvūnai randa savo namus. 


DŽEIMSAS — PIRATŲ IR KOTIKŲ SALA 


Lengvai it elfas pleveno mažas rudas paukštis taip arti pu- 
totu bangų, jog mane vis imdavo baimė, kad štai jį staiga už- 
lies atsiritanti mūšos vilnis. Bet mažutis plunksnų kamuolėlis vik- 
riai kilo ir leidosi sulig mūšos ritmu. Aš sėdėjau mūsų mažos 
žvejų valtelės priekyje, stebėjau guvų bangonašos žaidimą, o 
galvojau apie Galapagų kotiką (Arctocephalus galapagoensis), 
kurio šiandien plaukėme ieškoti. 

Galapagų jūros liūtų dar gausu visame salų rajone, užtat ko- 
tikas šiandien sutinkamas jau labai retai. Amerikiečių zoologas 
Taunsendas, nuodugniai tyrinėjęs Galapagų salų gyvūniją, jau 
1930 metais rašė: ,,Saviti Galapagų kotikai, kurių anksčiau buvo 
apstu, dabar, matyt, arti išnaikinimo, nes paskutiniaisiais metais 
niekas jų nematė. Aš turiu kelis pranešimus, pagal kuriuos nuo 
1816 iki 1897 metų iš Galapagų salų buvo išvežta 17 485 kotikų 
kailiukai. Kotikai buvo sutinkami daugumoje salų, ir daugelis 
palydėdavo galvą olose.“ 1932 metais Aleno Henkoko ekspedi- 
cija rado mažą kotikų kaimenę Tauerio salos pakrantėje, o mes 
patys 1954 metais matėme pavieniui Darvino įlankoje. Ar tai 
paskutinieji, ar jau nebėra didesnių kaimenių? 

Mes ieškojome Četemo, Hudo, Čarlzo, Indefetigeblio, Baring- 
tono, Elbimarlio, Dankeno, Džarvio, Narboro salų pakrantėse, 
bet nė vienoje šių vietų neradome kotikų. Tačiau iš atsikėlėlių 
sužinojau, kad Džeimso saloje turį jų būti. Todėl išsinuomojome 
mažą žvejų katerį ir išplaukėme ieškoti. 

Nekantrdudamas žiūrėjau į salą. Neramus Džeimso siluetas 
jau Matėsi melsvame rūke. Iki Džeimso įlankos dar buvo geras 
galas kelio. Tačiau laikas man neprailgo. 

Pro šalį plaukė ištisos duobagyvių fizalijų kolonijos. Švelniai 
rausvi plaukimo gaubtai nuostabiai kontrastavo su mėlyna jūra. 
Kiekvienas šių gaubtų buvo maždaug dešimties centimetrų aukš- 
čio ir truputį iš šonų suspaustas. Atsisukę plačiaja puse į vėją, 

Jūrinė iguana grasina (Narboras, 1954 m. sausis) 


Jūrinės iguanos patinas niršta, pamatęs varžovą. Patelės abejingai abu 
stebi (Narboras, 1957 m. rugsėjis) 


Jūrinės iguanos patinas (jis stambesnis) savo „hareme“ (Narboras, 1954 m. 
sausis) 


Valdų šeimininkas pasistiebęs vaikščioja priešais sienų pažeidėją. Kairėje 
tupi neskraidantis kormoranas (Narboras, 1954 m. sausis) 


Jeigu įsibrovėlis nepasišalina, užverda smarkios grumtynės: iguanos susi- 
remia galvomis ir stengiasi viena kitą nustumti (Narboras, 1954 m. sausis) 


Stipresnysis jau grūda varžovą į plyšį. Tada nugalėtasis gulasi nusi- 
žeminimo poza. Nugalėtojas liaunasi puolęs ir laukia, kol įveiktas 
priešininkas paliks kovos lauką (Narboras, 1954 m. sausis) 


Pelikanų pora Elbimarlio pakrantėje (1957 m. rugsėjis) 


Vienas pačių rečiausių archipelago gyvūnų — neskraidantis kormoranas. 
Suaugęs paukštis su dviem jaunikliais (Narboras, 1957 m. rugsėjis) 


Kormoranas sveikindamasis įteikia partneriui dovaną — pluoštelį dumblių 
arba gražią jūrų žvaigždę (Narboras, 1957 m. rugsėjis) 


Galapagų pingvinų pora (Narboras, 1957 m. rugsėjis) 


Laivo gydytojas Heinas Zomeris „Ksarifos“ denyje šnekučiuojasi 
su Penu. Atkreipkite dėmesį, koks mažas šis Galapagų pingvinas 


Į Narborą kopėme ilgai ir sunkiai i 


Narboro ugnikalnio šlaitai nukloti aštriais kaip stiklo šukės lavos gabalais 

Ataušusios lavos įdubimuose susikaupia dirvožemis ir drėgmė. Pirmieji 
šaknis įleidžia kaktusai, o po jais įsikuria vabzdžiai ir kiti smulkūs 


gyvūnai 


Sausumos iguana konolofas lavos oloje (Narboras, 1000 m. virš jūros 

Retai sutinkamas Galapagų kotikas patinas (Džeimsas) 


Galapagų albatrosų tuoktuvių šokis. Stovėdami priešais, paukščiai trina 
snapus, paskui, nusukdami juos šonan, slopina agresyvumą (grasinimo po- 
za). Nusilenkdami albatrosai siūlo vienas antram tūpti, o tada ima šukuoti 
kits kitam pakaklės plunksnas (Hudas, 1957 m. rugsėjis) 


Nepaprastas Galapagų gyvūnų jaukumas — viena rimčiausių tenykštės 
gamtos apsaugos problemų. Galapagų suopis patikliai leidžia prisiliesti 
žmogui 


Ir jūros liūtai nežino, kas yra baimė 


Žvejų gyvenvietė Cetemo salos Vreko įlankoje 


Čarlzo salos atsikėlėlių vaikai 

Taika viešpatauja Karlo Angermejerio namuose: jūrinės iguanos, gyvenan- 
čios pakrantėje netoli namo, visiškai jaukios: jos ima maistą Karlui iš 
rankų, nesipyksta nei su Suniu, nei su kate ir nesipuikuoja sušveisti 
pastarųjų édesio likučius 


jie pasyviai plaukė jūra. Po gaubtu draikėsi sugebą ištįsti, ploni 
kaip siūlai dilgūs čiuptuvai, kuriais duobagyvis kiek pasiekda- 
mas žvejojo. Grobį prisvaigina jų dilginančių organų nuodai, 
kurie netgi žmogų gali nutvilkyti. Jauni locmanai tuo naudojasi, 
jie pasislepia tarp siūlų-čiuptuvų ir ten būna saugūs nuo plėšrių- 
jų žuvų. Bet jie, kiek mes žinome, visiškai neturi imuniteto fi- 
zalijų nuodams; locmanai, matyt, išvengia dilginančių jos čiup- 
tuvų vien tik savo vikrumu. 

Kiekviena fizalija, probėgšmais ją apžiūrėjus, daro atskiro 
individo įspūdį. Bet jeigu įsigilinsime į jos anatomiją ir vysty- 
masi, tai pamatysime, kad iš tikrųjų čia visa gyvūnų grupė. Fi- 
zaliją sudaro daugybė atskirų gyvūnų, kurių kiekvienas atlie- 
ka kitokias pareigas. Čia yra lytinės medūzos, kurios vien tik 
dauginasi, kiti gi polipai parūpina ir virškina maistą, netgi plau- 
kimo gaubtas yra savaip pakitęs gyvūnas. Bet nė vienas jų jau 
nebegali atskirai gyvuoti. Visi per daug kam nors specializavosi 
ir tapo aukštesnės sandaros organizmo dalimis. Tarp fizalijų 
mėlynos jūros paviršiuje plūduriavo mažučiai putų dribsneliai, 
kurie man krito į akį savo patvarumu. Smalsumo paimtas, iš- 
griebiau tokį dribsnelį samteliu, ir $e tau,— oro pūslelės nesu- 
sprogo. Rankose laikiau mažą putų plaustelį, sulipintą ištisai iš 
oro pūslelių su tvirtu apvalkalu. O po šiuo plaustu tūnojo ir jo 
gamintojas: dangiškai žydra sraigė! Kitas gyvūnas, keliavęs ant 
sraigės, paspruko. 

Plaustinės sraigės jantinos sutinkamos visose tropikų jūrose. 
Jos pasyviai plaukioja vandens paviršiuje. Jei užtaiko ant ko- 
kios mažos gyvos būtybės, pačiumpa ją dantuotu straubliuku ir 
praryja. Plaustą gaminasi, paliesdamos padu vandens paviršių ir 
išskirdamos gleives. Paskui padą įgaubia, o jo kraštus suglaudžia 
virš oro pripildytos pado duobutės. Susidariusią oro pūsliukę 
aptraukia sukietėjančia gleive ir pritvirtina prie plausto. Visas 
gamybos procesas trunka trisdešimt —keturiasdešimt sekundžių! 
Burbuliukų plaustas yra patogi transporto priemonė ir tiesiog 
ideali maskuotė tarp daugybės putų dribsnių jūros paviršiuje. 

Aš atsiguliau kniūpsčias valties pirmagalyje ir žvejojau. Ant- 
ru užgriebimu sugavau ir keleivį, kuris plaukė kartu su sraige 
ir pirmą sykį nuo manęs paspruko. Tai buvo dangiškai mėlynas 
krabiukas vairuotojas (Planes minutus); jis laikėsi įsikibęs į 
mėlyną sraigės kiautą šviesesne papilve į viršų. Iš pradžių pa- 
maniau, kad čia atsitiktinis keleivis, tačiau po kiekviena pa- 


7. Galapagų salos 129 


gauta sraige kabojo toks pat nuomininkas, matyt, prisitaikęs 
bendrai kelionei. Jis naudojosi apsauga, kurią teikė putų dribs- 
niu užsimaskavusi jantina. Staiga man iš baimės vos neiškrito 
samtelis, kai kažkas didelis ir tamsus išnėrė po manimi, tiksliau 
sakant, Saute iššovė iš gelmės, vienu šuoliu iššoko iš vandens 
ir visą mane aptaškė. Tai buvo stambus delfinas, kartu su juo 
plaukė daugelis gentainių. Tyliai kvykdami, jie žaidė apie ka- 
terio pirmagalį. Blizgančios šių dantytųjų banginių nugaros vis 
pasirodydavo stačiai po Mano kojomis. Lyg šampano butelį at- 
kimšus, atsidarydavo neporinė nosies anga viršutinėje galvos 
dalyje, trumpas šnarpštelėjimas, ir nuostabus jūros gyventojas 
vėl dingdavo. Kartais jis šaudavo iš gelmės apie penkiasdešim- 
ties kilometrų per valandą greičiu, tada išlėkdavo dideliu lanku 
virš vandens. Ir visą laiką kvykdavo. Šiuo garsiniu signalu 
mėgstą bendrauti gyvūnai ,„kalbėdavosi“ su gentainiais. Dabar 
jau žinoma, kad delfinai skleidžia ultragarsus ir echoloto prin- 
cipu suranda žuvų būrius. Delfinai nepaprastai visuomeniski 
gyvūnai ir pavojuje vienas kitam padeda. Yra mačiusių, kaip del- 
finai keldavo sužeistą gentainį į paviršių ir kurį laiką nešdavo, 
kaip bendrai puldavo ryklius ir juos nuvydavo. Savo mažai- 
siais jie jautriai rūpinasi. Patelės gana ilgą laiką gabenasi netgi 
negyvus vaikus ir tik paskui juos meta. 

Iš pirmo žvilgsnio šitos žuvies pavidalo būtybės neatrodo ki- 
lusios iš keturkojų sausumos žinduolių. Bet nežymūs dubens 
likučiai, o taip pat tas faktas, kad jie žindo jauniklius, kvė- 
puoja plaučiais ir yra šiltakraujai, išduoda jų kilmę. Šie grobuo- 
niški dantytieji banginiai kelia žuvims siaubą kaip kadaise ich- 
tiozaurai. Netgi rykliai, jūrų tigrai, bijo didžiųjų dantytųjų ban- 
ginių. Juos taip pat medžioja kašalotas, kuris pasineria netgi į 
jūros gelmių tamsą. Prie Azorų šešiolikos metrų ilgio banginio 
skrandyje, be daugybės milžiniškų kalmarų, mes radome ir tris 
ryklius, kurie buvo praryti sveiki. Ilgiausias buvo 3,1 metro. 

Kaip staiga delfinų būrys pasirodė, taip staiga ir dingo. Lyg 
pagal komandą visi nunėrė stačiai į gelmę, tikriausiai aptiko 
žuvų guota. 

Vėlyvą popietę įplaukėme į Džeimso įlanką, vieną gražiausių 
visame archipelage. Čia akys išvysta laukinį, beveik niūrų gro- 
žį. Jis byloja apie nesutramdomas mūsų planetos vulkanines jė- 
gas. Sprogimai nuplėšė visą Džeimso šoną Maždaug per pusę 
jo aukščio, ir iš daugybės kraterių pasipylė lava, užliedama daug 

kvadratinių kilometrų,— juoda, negyva upė, kuri nutekėjo iki 
pat jūros. Visas įlankos vidurys buvo ištisa lavos dykuma, ku- 
Iioje vargu augo bent vienas žvakinis kaktusas. Rėžė akį juodos 
upės ir žaliuojančių kalvų kontrastas. Jos dešiniajame pietinia- 
me pakraštyje kilo mažas, simetriškas raudonai rudų pelenų ug- 
nikalnis. Šiaurėje įlanką užtvėrė rantytos uolos, ir ten matėsi 
smėlingo paplūdimio ir mangrovų ruoželiai. Vėl kitaip atrodė pie- 
tinė Džeimso įlankos dalis. Čia jūra smiltainyje buvo išskalavu- 
si dešimties— penkiolikos metrų aukščio statų skardj, ir kadangi 
akmuo buvo nevienodai kietas, atsirado nuostabiausių formų ni- 
šos ir olos. Smiltainio sluoksninę struktūrą aiškiai rodė banguo- 
tos uolienos juostos.: Už šio kranto plytėjo plokštikalnė, apau- 
gusi sausa žole ir žemomis akacijomis. Pabirai augantys žali 
medukai ryškiai išsiskyrė geltonoje žolėje. Tolumoje stūksojo 
du simetriški, raudonai rudi vulkanai. Mes plaukėme tiesiai į 
smiltainio skardį, kurį vienoje vietoje buvo giliai įpiovusi šiuo 
nę, ir, kol virš laužo čirškėjo ką tik nušauta ožka, aš apžiūrinė- 
jau apylinkes. Abipus stovyklos tęsėsi švelniai banguota žole ap- 
augusi lyguma. Išdūlėjusio smiltainio dirva teturėjo ploną pu- 
venų sluoksnelį Daug kur kyšojo plika uoliena. Tokiose vie- 
tese vakaro saulės spinduliais mėgavosi briaunotauodegės igua- 
nos. Toliau pėdindamas, aptikau krūvelę raudonų, neglazūruotų 
molinių šukių, o kiek tolėliau dar vieną. Po visą lauką buvo pri- 
barstyta šukių krūvelių, iš dalies peržėlusių vešlia žole. Aš bu- 
vau senoje piratų stovykloje. Tokiuose moliniuose induose 
jie laikydavo maistą. Aš galėjau įsivaizduoti, kaip čia prieš ne- 
pilnus du šimtus metų liepsnojo laužai ir gauruoti, susivėlę vy- 
rukai gėrė, lošė ir dalijosi laimikį, o ten įlankoje, išmetę inka- 
rq, stovėjo pūstašoniai galeonai. 

Galiausiai priėjau netgi mažą paminklą. Akmenys buvo su- 
krauti į keturkampį viršun smailėjantį cokoli, o ant jo gulėjo 
ypač didelė molio šukė, ant kurios keli žmonės buvo užrašę sa- 
vo vardus. Aš perskaičiau: Karlas Angermejeris, Erlingas Gafe- 
ris ir Turas Hejerdalas. 

Teisingai, Hejerdalas, ieškodamas senų indėnų kultūrų, šio- 
se vietose buvojo prieš dvejus metus. Remdamasis padavimais, 
jis spėjo, kad inkai yra lankęsi salose priešispaniškuoju lai- 
kotarpiu. Inkų karalius Tupakas Jupankis, esą, vieną sykį 
išplaukęs į Ramųjį vandenyną ir atradęs salų karalystę. Ugnies 

salos paminėjimas, gal būt, reiškia, kad jis matė Galapaguose 
ugnikalnio išsiveržimą. Tačiau tikroji Hejerdalo kelionės prie- 
žastis buvo kapitono Lordo pranešimas, kuriame jis kalbėjo apie 
žmogaus ūgio akmeninį veidą Čarlzo saloje. Hejerdalas, vien tik 
dėl šio pranešimo atvykęs į Niujorką, tapo smarkaus archeolo- 
gų ginčo liudininku, mokslininkai Lordą, be kita ko, kaltino, kad 
pateiktąją nuotrauką jis, matyt, iš tikrųjų padaręs Velykų salose. 
Tada Hejerdalas nusprendė plaukti į Galapagus pats ir ištirti šį 
akmeninį veidą. Vokiečių atsikėlėlių Vitmerių šeima jam papa- 
sakojo to akmeninio veido istoriją ir, be to, labai smulkiai, nes 
ją geriau žinojo uz archeologus. Mat, ponas Vitmeris pats iskir- 
to iš tufo tą skulptūrą, norėdamas pamokyti savo sūnų Rolfa 
akmens apdirbimo meno. Kai 1948 metais kapitonas Lordas pa- 
matė šį veidą, jis buvo jau apkerpėjęs ir padūlėjęs ir todėl at- 
rodė senas. 

Kapitonas Lordas nufotografavo radinį iš visų pusių ir apklau- 
sinėjo Vitmerio sūnų, kuris tada dar mažai tesuprato angliškai. 
Rolfas į visus klausimus šauniai atsakinėjo „yes“, nes tai buvo 
vienintelis angliškas žodis, kurį jis gerai mokėjo. Tikriausiai ka- 
pitonas Lordas, be kita ko, paklausė Rolfo, ar tą akmenį Vitme- 
riai rado atvykę i salą. 

Hejerdalas, reikia manyti, labai nustebo. Tačiau nuodugniai 
apieškojęs vietovę netoli Vitmerių vištidės, rado indėniškų aso- 
čių šukių iš priešispaniškų laikų. Paskui jis apvaikščiojo visą sa- 
la; ir Džeimso įlankoje tarp piratų šukių rado grynai indėniškos 
kilmės molinių indų gabalėlių. Indėnų gyvenviečių liekanų jis 
neaptiko. Tačiau Hejerdalas mano, kad jau šie radiniai įrodą, 
jog indėnai saloje pabuvojo anksčiau už ispanus. Aš nesu tuo 
du šimtus metų siaubusiems Pietų Amerikos pakrantes, galėjo 
patikti ir keisti ten randami indėniški indai; taigi labai gali- 
mas dalykas, kad jie šiuos indus parsigabeno į salą, o paskui 
puotaudami sudaužė. 

Piratų siautėjimą pradėjo grupė, vadovaujama Džono Kuko; 
jai taip pat priklausė Viljamas Dempiras, Embrouzas Kaulis, 
Lajonelis Voferis ir Edvardas Deivis — tai garsūs vardai, įėję 
į piratystės istoriją. Jie išplaukė iš Čespiko, Gvinėjos pakrantė- 
je užgrobė danų laivą su 36 patrankomis. Jį pavadino ,,Bachelors 
Delight" (Senbernių džiaugsmas). Savo senąjį laivą sudegino 
ir pro Magelano sąsiaurį išplaukė į Ramųjį vandenyną. Ten api- 

plėšė tris ispanų laivus, kuriuose, deja, buvo tik miltai ir aš- 
tuonios tonos marmelado. Su šiuo laimikiu jie nuplaukė į Ga- 
lapagų salas. Molio šukės, kurių dabar primėtyta Džeimso įlan- 
koje, gal būt, dalinai ir yra šio neįprasto piratų laimikio liudi- 
ninkės. 

Kaulis, būdamas Galapaguose, nupiešė jų žemėlapį ir sugal- 
vojo saloms vardus. Čia jis pasielgė labai originaliai: joms davė 
anglų piratų oficialių priešų vardus, nes Anglijos valdžios įstai- 
gos Jamaikoje, Nasau ir Bermuduose turėjo Karolio II nuro- 
dymą bendradarbiauti su Ispanija ir padaryti galą piratavimui. 
Tačiau šio įsakymo niekas rimtai nepaisė ir, ispanų pykčiui, į 
kaperius žiūrėdavo pro pirštus. 

Ir už tai Kaulis atsidėkojo. Venmenas ir Bretlis gavo lordo 
Venmeno ir Nikolo Bretlio iš Jamaikos vardus, Bindlo sala — 
leitenanto Roberto Bindlo, Jamaikos tarybos nario, Čarlzas — 
karaliaus Karolio II, o Džeimsas — karaliaus Jokūbo II* vardus. 
Elbimarlis pavadintas Elbimarlio hercogo (Džordžo Monko) gar- 
bei, jį protegavo Karolis II; beje, pats Monkas gerai sutarė 
su piratais. Salą į vakarus nuo Elbimarlio pavadino pagal serą 
Džoną Narborą, garsų tų laikų jūrų keliautoją. Ebingdono sa- 
la buvo paskirta grafui Ebingdonui, ir galiausiai vienai mazytei 
kukliai salelei tarp Džeimso ir Elbimarlio Kaulis davė savo var- 
da, kuriuo ji ir šiandien tebevadinama. Ta proga jis rašo: „Tarp 
Jorko ir Elbimarlio salų stovi viena maža, kuriai sugalvojau 
Kaulio Užburtos salos vardą. Mes į ją žiūrėjome iš įvairių vie- 
tų, ir ji vis kitaip atrodydavo: kartais lyg apgriauta tvirtovė, 
kartais lyg didelis miestas.“ 

„Gal büt,— raso Melvilis,—— Kaulis matė šioje saloje, kuri 
nuolatos mainėsi ir tarytum šaipėsi iš jo, verčiantį susimąstyti 
jo paties prigimties atvaizdą. Į šią galimybę negalima neatsi- 
žvelgti — juoba kad jis buvo maždaug tuo pačiu laiku gyvenu- 
sio poeto Kaulio giminaitis, tasai turėjo polinkį svajoti ir pasi- 
šaipyti iš savęs. Tokios savybės būna įgimtos ir gali pasireikšti 
tiek piratui, tiek ir poetui.“ 

Kol Kaulis davinėjo saloms vardus, jo kelionių draugas Dem- 
piras aprašė daug smulkmenų iš salų gyvūnijos ir augmenijos pa- 

* Iš pradžių Kaulis Džeimso salą pavadino Jorko hercogo vardu. 
Tačiau kai netrukus po to sužinojo, kad Jorko hercogas tapo mirusio 
Karolio II įpėdiniu, sala gavo Džeimso vardą. 

saulio. Pagaliau saugiai padėję savo atsargas, jie išplaukė plė- 
šikauti Vidurio Amerikos vakarų pakrantėse. 

Ten kelionės bendrai išsiskyrė. Dempiras prisidėjo prie kape- 
rio Sveno, kuris, plaukdamas savo laivu, susitiko ,,Bachelors 
Delight". Voferis pasiliko pas Deivį, tuo laiku mirusio kapitono 
Kuko įpėdinį, ir papasakojo apie vėlesnius apsilankymus Gala- 
pagų salose. 1685 metais jie pasiėmė šiek tiek miltų iš ten pa- 
dėtų atsargų, o 1687 metais po Gvajakilio apiplėšimo čia dalinosi 
grobį. 

1709 metais kapitonas Vudas Rodžersas vedė piratų laivus 
„Duke“ (Hercogas) ir ,,Duchess" (Hercogienė) į Galapagų salas. 
Viljamas Dempiras buvo šturmanas. 1708 metų gruodžio mėnesį 
jie apiplaukė Horno ragą. Iš Chuano Fernandeso salos paėmė 
škotą Aleksandrą Selkirką, kurį kapitonas Stredlingas prieš ket- 
verius metus buvo išlaipinęs uz peštynes. Kadangi Dempiras ži- 
nojo Selkirką esant geru šturmanu, netrukus jam davė vieną 
užgrobtą laivą, ir jis iš kailio nėrėsi paimant Gvajakilį. Gegu- 
zes 8 dieną „Duke“ ir ,,Duchess" su keturiais užgrobtais laivais 
pasiekė Galapagų rajoną. Jie kentė troškulį, turėjo daug ligo- 
nių ir veltui ieškojo vandens. Rodžersas, remdamasis ankstes- 
nių kelionių aprašymais, tikėjosi tikrai rasiąs vandens, ir jis 
karčiai skundžiasi netiksliais duomenimis. 

„Jei būtume pasirūpinę atsargų Arenos iškyšulyje, tai, be 
abejo, būtume turėję pakankamai laiko susirasti Santa Maria 
de L'Akvados salą. Sako, ji esanti viena Galapagų salų, kurioje 
gausu gero vandens, malkų, sausumos ir jūrų vėžlių... Galimas 
daiktas, tokia sala yra, nes anglas kapitonas Deivis, kuris šio- 
se jūrose piratavo, ten stovėjo kelis mėnesius ir viskuo iki 
valiai apsirūpino; jis sakė, kad ten esą ir medžių, kurie pui- 
kiausiai tinką stiebams. Tačiau šios rūšies žmonės ir kiti, su 
kuriais kalbėjau arba skaičiau jų knygas, pateikė labai klaidi- 
nančias arba melagingas žinias apie savo keliones ir veiklą 
tose vietose. Jie, matyt, manė, kad salos esančios perdaug atkam- 
piai, kad būtų galima patikrinti jų pasakojimų melagingumą, ir 
dėl to lengvatikiams dūmė akis. Ir aš buvau toks lengvatikis, 
kol aiškiai nepamačiau, jog negalima pasikliauti nė vienu jų 
žodžiu. Todėl apie šias salas nenoriu daugiau kalbėti, nes, mano 
akimis žiūrint, jos nė iš tolo nepanašios į tas, kokias mums pa- 
vaizdavo tie vyrai." 

Jei Rodžersas būtų atvykęs trumpu lietų laikotarpiu, tai bū- 

tų pamatęs, kad jo apkaltintųjų pasakojimai vis dėlto teisingi. 
Kaip tik dėl tos priežasties Galapagai ilgą laiką buvo mėgstama 
piratų apsistojimo vieta; kad jie čia buvo kaip reikiant įsikūrę, 
kalba akmeniniai suolai ir gyventi pritaikytos olos Čarlze ir ki- 
tose salose. 

Melvilis aprašo įspūdžius, kurie apima keliautoją, išvydus to- 
kią piratų bazę Galapaguose, ir kadangi man taip pat buvo atė- 
jusios panašios mintys, lankantis šiose vietose; tai čia pateikiu 
jo pasakojimą: 

„Aš ėjau per giraites, kurios, žinoma, dideliu puikumu ne- 
pasižymėjo, bet, po ilgos kelionės jūra buvo vis dėlto labai ma- 
lonu jose pasivaikščioti, nors vaisių čia ir nerasdavome. Ir šiose 
tyliose vietose proskynų pakraščiuose ir pavėsinguose kalnų 
šlaituose, kylančiuose virš ramybe dvelkiančio slėnio, radau — 
netgi sunku patikėti — suolų, ant kurių nesunku būtų įsivaiz- 
duoti sėdintį bramaną ar taikos draugijos prezidentą. Jie ir aptrū- 
kinėję buvo gražūs, o taisyklingos formos aiškiai bylojo, kad 
čia kadaise būta akmeninių suolų. Jie turėjo visus senyvo am- 
žiaus ir dirbtinės kilmės požymius, ir nekilo abejonės, kad at- 
sirado čia flibustjerų dėka. Vienas šių suolų kaip sofa turėjo 
atlošą ir atramas rankoms pasidėti. Tai būtų buvęs pats tinka- 
miausias suolas poetui Tomui Grėjui... 

Nors flibustjerai kartais ištisus mėnesius praleisdavo saloje 
ir ja naudojosi kaip sandėliu atsarginiams rangautams, burėms 
ir statinėms, tačiau vis tiek labai nejtikima, kad jie būtų statę- 
si gyvenamuosius namus. Kadangi piratai niekad nesiskirdavo 
su savo laivais, reikia laikyti tikru dalyku, kad jie laivuose ir 
miegodavo. Aš ypatingai pabrėžiu — kitokios išvados negaliu 
padaryti, — kad žmonės, pagaminę šiuos romantiškus suolus, tu- 
rėjo būti taikaus būdo-ir nuoširdūs gamtos bičiuliai. Nes šiaip 
kokie motyvai būtų juos skatinę imtis to darbo? Kad flibustjerai 
padarydavo gėdingiausių piktadarybių, gryna tiesa; kad dalis 
jų buvo tikri skerdikai, taip pat niekas neginčija; bet mes ži- 
nome, kad laikas nuo laiko tarp jų pasitaikydavo tokių vyrų, kaip 
Dempiras Voferis, Kaulis ir kiti, kuriems prikišti būtų galima 
nebent jų beviltišką likimą, kuriuos kokia nelaimė ar slapta pa- 
daryta neteisybė, už kurią negalėjo atkeršyti, ar persekiojimai 
pastūmėjo pasitraukti iš krikščioniškosios bendruomenės ir ieš- 
koti užsimiršimo melancholiškoje vienatvėje ar nusikaltimais 
paženklintuose jūrų nuotykiuose. Kaip ten bebūtų: kol apire 

suolai Baringtono saloje visiškai nesubirs, jie bus savotiški liu- 
dininkai, jog ne visi flibustjerai buvo bejausmiai pabaisos. 

Tačiau neilgai trukus, slankiodamas po salą, aptikau kitų 
daiktų, puikiausiai pritinkančių tam vaizdui, kurį paprastai — 
ir, be abejo, labai pagrįstai — esame pratę susidaryti, galvodami 
apie piratus. Jei būčiau prisirankiojęs senų rangautų ir surūdi- 
jusių lankų statinėms, tai būčiau galvojęs tik apie laivo dailidę 
ir kubilių. Bet aš radau senų abordažinių peilių ir durklų, iš ku- 
rių rūdys, suprantama, ne ką paliko. Tai plėšimo ir žudynių liu- 
dininkai, nes nėra abejonės, kad jie kažkada buvo susmeigti 
tarp ispanų šonkaulių. Kiti radiniai man priminė lėbavimus, ku- 
riuos kadaise regėjo sala. Tai vienur, tai kitur aukštai ant kran- 
to gulėjo su kriauklių geldelėmis susimaišiusios sudaužytų ąs0- 
čių šukės... 

Su surudijusio durklo liekana vienoje rankoje ir vyno aso- 
čio šuke kitoje atsisėdau ant pusiau suirusios ir žalėsiais ap- 
trauktos sofos, apie kurią jau kalbėjau, ir ilgai ir giliai mąs- 
čiau apie šiuos piratus. Ar galima manyti, kad jie vieną dieną 
plėšė ir žudė, kitą be saiko gėrė, o trečią ilsėjosi, tapdavo mas- 
tančiais filosofais, kaimo poetais ir kaldavo iš akmens suolus 
poilsiui? Kodėl gi taip negalėjo būti? Jei turėsim minty žmogaus 
sugebėjimą keistis, tai šito negalime laikyti neįmanomu daiktu. 
Bet aš puoselėju — kaip tai bebūtų keista — dar optimistiškesnę 
mintį, kad tarp šių nuotykių ieškotojų pasitaikydavo subtilių 
žmogiškų sielų, kurioms buvo nesvetimas filosofinis laisvumas 
ir tikras dorybingumas." 

Mes išbuvome Džeimso įlankoje tris dienas. Pirmąją dieną 
padarėme malonią išvyką į didžiąją lavos upę ir šalimais sto- 
vintį ugnikalnį. Pusę valandos ėjome per stepę su akacijomis, 
paskui sulindome į aukštų Palo Santo medžių girią. Oras buvo 
pilnas aštraus medienos kvapo. Didelius plotus dengė kažkoks 
geltonžiedis ankštinis augalas, ir čia pirmą kartą pamačiau dau- 
gybę drugelių; jie buvo panašūs į mūsų citrinuką; paskui radau 
mažą mėlyną ir taip pat labai mažą rudą drugelį. Po valandos jau 
buvome prie kraterio ir greitai į jį įkopėme. Jame tyvuliavo 
melsvai žalias, apvalus ežeras, apjuostas šviesiai ir tamsiai ža- 
lios augmenijos žiedu. Viduryje šio, matyt, seklaus ežero sto- 
vėjo du rožiniai flamingai (Phoenicopterus ruber). Tai buvo pir- 
mieji flamingai, kuriuos mačiau Galapagų salose! Skubiai pasi- 
leidau šlaitu žemyn, gal būt, perdaug greitai, nes paukščiai pa- 

kilo. Jie suko valandėlę, ir aš ėmiau būgštauti, kad jie visai nu- 
skris. Bet flamingai pagaliau nusileido netoli priešingo kranto. 
Iš visų pusių prie manęs plaukė smalsios Galapagų antys. Kaip 
užsukti žaisliukai už dviejų metrų nuo manęs jos pradėjo dailius 
tuoktuvių žaidimus, kuriais taip žavėjausi Narboro saloje. Bet 
šį kartą jomis mažai domėjausi, kadangi mane labai traukė fla- 
mingai. Aš stebėjau šiuos gražius paukščius pro žiūroną, kol 
ėmė skaudėti akys. Palyginti su jų raudoniu, europiniai flamin- 
gai atrodytų tiesiog nublukę. Pamažu jie brido ilgomis kojomis 
per pakrantės purvyną; vis paeidavo galelį, paskui sustodavo, 
nulenkdavo ilgą kaklą ir pradėdavo snapais košti purvą. Ieš- 
kodami maisto, jie niekuo nesiskyrė nuo turškiančių ančių. 
Abiem rūšims, nepriklausomai vienai nuo kitos, išsivystė vie- 
nodi snapai-koštuvai su plokštelė:nis. Flamingai minta vabzdžių 
lervomis ir kitais mažais gyviais, gyvenančiais sūriame dumble. 
Jie priskiriami Vidurio Amerikos rūšiai. Ar jie turi kokių po- 
rūšinių skirtingumų, dar kol kas nežinoma. 

Be šių dviejų paukščių daugiau flamingų kraterio ežere ne- 
buvo. Tačiau man dar teko laimė vėliau kelionės metu ne kar- 
tą juos sutikti. Vienoje Džeimso įlankos lagūnoje mačiau pen- 
kis paukščius, Indefetigeblio šiaurėje — tris, o pietų pakrantėje, 
irgi lagūnoje, — du suaugusius ir tris metinukus. Deja, tai buvo 
viskas. Matyt, paukščiai jau tapę retenybe, kadangi jie yra me- 
džiojami. Atsikėlėliai tvirtina, kad jų mėsa labai skani! Mus 
flamingai sutikdavo gana įvairiai. Dažniausiai būdavo baikštūs, 
tačiau vienas mane prisileido per penkiolika metrų. Jų elgesį, 
atrodo, sąlygoja asmeninė patirtis. Peryklų mes neradome, ir 
atsikėlėliai taip pat negalėjo pasakyti, kur flamingai lipina sa- 
vo purvo kūgius*. 

Grįžau per lavos lauką. Tarpais ji buvo kieta, paplotėlių for- 
mos, ir aš galėjau sparčiai žygiuoti. Bet vietomis pasitaikydavo 
palaidų lavos gabalų, su kuriais pirmą kartą susidūriau Nar- 
bore ir ėmiau prisibijoti. Čia, kaip ir Narbore, lavos laukas buvo 
ištisas milžiniškas kapinynas. Visų pirma pilna buvo didelių skė- 
rių, čionai užklydusių ir iškepusių saulėje. Suopis suko virš ak- 
menų dykumos. Jis, matyt, dairėsi išlikusių gyvų skėrių. Tai 
vienur, tai kitur augo žvakiniai kaktusai arba nedidelės grupe- 


* 1960 metais apsilankėme Džeimso lagūnose netoli Saliveno įlankos 
ir radome daug pusaugių paukščių. 

lės žemų stulpinių kaktusų. Vietomis rasdavau tikrų mažų oazių. 
Aš jau pasakojau apie tunelius, kurie atsiranda, kai lavos upė 
iš paviršiaus ataušta, o viduje vis dar tebeteka. Tokių tunelių bei 
olų buvo ir čia. Juose susirinkdavo ir laikydavosi drėgmė, o 
kai įgriūdavo tokios tuštymės lubos, tai švieson išsiverždavo 
paparčiai ir vešlios, žalios samanos. Galapagų salų olose ir ply- 
šiuose tikriausiai dar yra įdomių neištirtų dalykų, kaip, saky- 
sim, požeminiai upeliai, vietomis matomi netoli Akademijos ilan- 
kos giliuose plyšiuose. Vienoje tokioje vandens valkoje aptikau 
vėžių, gėlavandenių vabzdžių ir daug žuvų rūšių, iš kurių ke- 
lias netgi sugavau. Tačiau keisčiausias gyventojas nuo manęs 
paspruko. Tai buvo žuvis albinosė iš Eleotris genties, kuri kyš- 
čiojo iš po akmens savo plačią galvą. Ar požeminėse kūdrose 
gyvena ir olų žuvys*? 

Vidury šios liūdnos uolynų dykumos radome ką tik gimusį 
ožiuką. Mama pabėgo, o mažylis, kuris dar labai netvirtai sto- 
vėjo ant kojų, pasiliko. Jis buvo gal kokių dviejų valandų. Ožiu- 
ko kailiukas vietomis dar buvo sulipęs; gyvulėlis dar taip ne- 
pažinojo gyvenimo, jog iš sykio pas mus atbėgo. Todėl greitai 
pasišalinom. Dar nebuvom nuėję nė dvidešimties metrų, kai 
pamatėm, kad ožiuką puola suopis, iki šiol mus lydėjęs. Jis vis 
prasklęsdavo virš mažylio ir kirsdavo. Ožiukas tuoj pat įsi- 
spraudė į plyšį. Laimė, netoliese sukiojosi ožka ir, kai išgirdo 
gailų vaiko mekenima, atskubėjo pagalbon. 

Kitą dieną vėl apžiūrinėjome pakrantę. Mes keliavome pa- 
jūriu nuo Džeimso įlankos į pietus. Tamsiai mėlyna jūra spin- 
dėjo, o ant juodų lavos gabalų šildėsi kelios jūrinės iguanos. 
Savo išvaizda jos panėšėjo į Hudo driežus, tačiau neturėjo tokių 
puikių spalvų. Rudas naktikovis (Nyctanassa violacea paupera) 
su tamsiu gražiu kuodu ir dviem ilgomis baltomis pakaušio 
plunksnomis tykojo krabų. Kitas mažesnis tamsiai žalias gar- 
nys (Butorides sundevalli) šmėkščiojo tarp uolų. Juodu beveik 
nekreipė į vienas kitą dėmesio, mūsų taip pat nebijojo. Abiejų 
rūšių paukščius dažnai sutikdavome kartu pajūryje. Tačiau Ga- 
lapagų naktikovis yra nuolatinis pakrantės gyventojas, čia jis 
žvejoja atoslūgio valkose ir gaudo krabus, o žaliasis garnys 
sutinkamas ir sausumos gilumoje. Aš stebėjau, kaip jis Indefe- 


* 1965 metais M. Polis ir N. Leleupas aprašė vienos tokios Indefe- 
tigeblio olos vandenų aklas ir iki šiol nežinomas žuvis iš Brotulidae šei- 
mos (Caecogilbia galapagoensis). 

tigeblio kaktusų miškeliuose gaudė ir rijo briaunotauodegius. 
Akademijos įlankos gyvenvietėje žaliasis garnys mielas sve- 
čias, nes naktimis gaudo tarakonus ir kitokius kenksmingus 
vabzdžius. Be šių dviejų garnių, Galapaguose peri dar mėlyna- 
sis garnys (Ardea herodias cognata) labai panašus į mūsiškį pil- 
kąjį garnį. Jis, priešingai minėtoms rūšims, gana baikštus. 

Buvo kaip tik atoslūgis, ir pasirodžiusiuose dumblių sėkliuose 
rinkosi marga sausumos ir jūros paukščių kompanija. Čia buvo 
strazdų mėgdžiotojų ir mažų antžeminių Geospiza fuliginosa 
rūšies kikilių, kurie guviai lesinėjo ant šlapių uolų. Prie jų pri- 
sigretino tamsusis kiras ir pora balandžių. Galiausiai aplink su- 
sispietė gana didelis paukščių pulkas, ir jie be baimės šokinėjo 
apie Mano kojas. Tačiau krante buvo ir tokių, kurie visados lai- 
kėsi atokiai. Ilgakojai kojokai (Himantopus mexicanus) ir ma- 
žos striukasnapės akmenės (Arenaria interpres) savo baikštumu 
išsidavė, jog jie nėra čionykščiai Galapagų gyventojai. Akmenė 
peri šiaurėje ir šias salas aplanko tik žiemos laikotarpiu. Kojo- 
Kas gyvena jau čia, tačiau savitos rasės vystymosi pastebima tik 
užuomazga. Jis irgi dar baikštus. 

Dideli rudi pelikanai (Pelecanus occidentalis) dziovinosi ant 
kranto sparnus, kiti jūros pakraštyje žuvavo. Jų nardymo tech- 
nika buvo neišpasakytai gremėzdiška. Delanas palygino ją su 
jūrininkų drabužių skalbimo metodu: jie pririšami prie virvelės 
galo ir išmetami nuo denio jūron. Kai tumulas nukrinta ant van- 
dens, kelnės išsiskleidžia į vieną pusę, marškiniai — į kitą, švar- 
kas — į trečią. 

Būdavo, kad pelikanai krisdavo iš gerų dvidešimties metrų 
aukščio ir leisdamiesi taip kartais persiversdavo, kad vandenį 
pasiekdavo daugiau nugara, o ne krūtine. Sykiais prieš pasiner- 
dami taip persikreipdavo, jog pilvas žiūrėdavo aukštyn. Dažnai 
jie visiškai pasinerdavo, bet tuojau vėl iššokdavo lyg kamštis 
ir pirmučiausia palenkdavo žemyn galvą, kad išpiltų tuos kelis 
litrus vandens, pasemtus į gerklės maišą. Ir tik paskui praryda- 
vo laimikį. Beje, rudasis pelikanas yra vienintelis, mokantis nar- 
dyti iš oro. Visos kitos rūšys žuvauja paviršiuje nepasinerdamos. 

Rudaji pelikaną sutikome visų didesniųjų Galapagų archipe- 
lago salų pakrantėse. 1957 metų rugsėjo—spalio mėnesiais Inde- 
fetigeblio pietų pakrantėje, Narbore ir Elbimarlio vakarų pakran- 
tėje radome lizdų su jaunikliais. Paukščiai peri aukštuose mang- 
rovų brūzgynuose; ar jie, kaip rudieji žemyno pelikanai, irgi 

kartais ant žemės peri, negaléjom nustatyti. Pasak Merfio, Ga- 
lapagų salų rudieji pelikanai yra, matyt, šiai vietovei būdinga 
rasė. 

Einant toliau, mus lydėjo keli mėgdžiotojai ir balandžiai. Jie 
greitai tripeno paskui mane ir purstelėdavo artyn tik tada, kai 
kelis metrus atsilikdavo. Toks Galapagų paukščių nenoras pa- 
kilti dažnai atkreipdavo mano dėmesį. Gal jis aiškintinas priešų 
nebuvimu. Jokia kiaunė ar lapė neverčia jų pakilti, o nuo suo- 
pių ir pelėdų verčiau slepiasi krūmokšniuose. Sugebėjimas skrai- 
dyti tikriausiai kažkada atsirado iš būtinybės pasprukti, tai 
puikiai rodo sklandančios žuvys, skraidantys drakonai ir gyva- 
tės, Javos skraiduolė varlė ir skraiduolė voverė. Tačiau pirmykš- 
tis skraidymo motyvas Lalapagų salose, kur nėra priešų, nu- 
stoja galios. Ir su šios būtinybės išnykimu dalis paukščių, atro- 
do, sutingsta lakioti arba net visiškai atsisako skraidymo, kaip 
kad pasielgė neskraidantis kormoranas! 

Po valandos malonios kelionės pasiekėme mažą iškyšulį. Mes 
pasukome už kampo ir vos pajėgėme sutūrėti džiaugsmą, kai 
staiga priešais pamatėm juokingus bukus Galapagų kotikų snu- 
Kius ir storus sprandus. Jie turėjo kažką meškiško ir atrodė bai- 
siai geraširdiški storuliai, netgi patinai, nes jie tik pasukdavo 
sprandą mano pusėn, kai eidavau pro šalį, ir truputį melancho- 
liškai spoksodavo didelėmis, apvaliomis akimis. Liūdną išraišką 
pabrėždavo smarkus kotikų ašarojimas. Srūdamas iš vidinio akies 
kampučio, sekretas palieka rudame kailyje drėgną tamsų ruo- 
ža, todėl atrodo, lyg gyvuliai verktų. Tokio smarkaus ašarų iš- 
skyrimo, kuris būdingas ir jūrų liūtams, priežastis dar neištirta. 

Kotikai yra artimį jūrų liūtų giminaičiai, tačiau nuo pasta- 
rųjų skiriasi tuo, kad turi tankų povilnį, ir dėl to jų kailis ver- 
tingesnis ir gražesnis. Jis tapo kotikų pražūtimi. Bet čia, tai 
mane labai nudžiugino, jų buvo dar gausu, ir aš pagaliau galėjau 
stebėti šią retą rūšį. Jie buvo ne tokie judrūs ir triukšmingi, kaip 
jūrų liūtai. Tik jaunikliai lygiai taip mėgo žaisti ir turėjo ypač 
palankias sąlygas išbandyti plaukymo meną. Mat, platus pakran- 
tės lavos sluoksnio ruožas buvo paplautas; šį reiškinį pastebėda- 
vau tik tada, kai pro įgriuvą stačiai po savimi išvysdavau jūrą 
it krištolinę, mėlyną kūdrą. Kotikai mokėjo rasti tokias skyles. 
Kartais jie turėdavo plaukti kelis šimtus metrų po uolomis, per 
kiaurymes ir kanalus; tai iš tiesų nemažas sugebėjimas. Kai pa- 
siekdavo įgriuvą, pirmiausia it kamščiai iššokdavo iš vandens, 

šnopšdavo ir prunkšdavo ir valandėlę žaisdavo mažoje kūdroje. 
Trumpai pažaidę, jie dažniausiai vėl pradingdavo povandeninia- 
me labirinte. Tik keli oro burbulai vandens paviršiuje tada by- 
lodavo, kad čia ką tik pliauškė įsismaginę kotikai. 

Ir kotikai gyveno kaimenėmis, tačiau jos buvo labai mažos. 
Kiekvienas patinas turėjo tris—keturias pateles ir ne taip aki- 
vaizdžiai patruliavo. Aš netgi mačiau, kaip daugelis taikiai mie- 
gojo šalia vienas kito. Tačiau aš nenorėčiau iš to daryti išvados, 
kad ši rūšis tikrai taikesnė. Viskas labiau buvo panašu į laiko- 
tarpį tarp dviejų dauginimosi ciklų. Nesimatė mažų jauniklių, ir 
todėl, matyt, patinams nereikėjo būti labai akyliems. Dabar, rug- 
piūčio pradžioje, jie tiesiog ilsėjosi. 

Mūsų apsilankymą kotikai sutiko lyg niekur nieko. Tik sykį 
išsigando viena patelė, kai aš atsisėdau priešais ir ją pazadinau. 
Ji grasinamai išsižiojo ir porą kartų kimiai sulojo, bet netrukus 
vėl išsitiesė ilsėtis. Tik laikas nuo laiko viena akimi įtariai į ma- 
ne žvilgtelėdavo. Iš tikrųjų, juos dar lengviau medžioti, negu jū- 
rų liūtus. Todėl aš nė nesistebiu, kad kotikai tapo tokie reti. 
Bet prideramai globojant, tikriausiai dar būtų galima išgelbėti 
šiuos žvėris. 

Įsitikinę, kad šioje pakrantėje gyvena nemažai kotikų, vėl sė- 
dom į valtį ieškoti kitų retų gyvūnų. Dabar ruošėmės pasisve- 
čiuoti pas Galapagų albatrosus. 


8. Galapagų salos 


ALBATROSU TUOKTUVIU SOKIS 


Pačiuose Galapagų archipelago pietuose stovi Hudas, saulės 
išdeginta, plokščia sala, kurios aukščiausia kalva iškilus virš jū- 
ros lygio du šimtus metrų. Visa sala vos keturiolikos kilometrų 
ilgio ir šešių pločio, tai ištisai sausa stepė, nors JAV kariniame 
žemėlapyje Nr. 5944 optimistiškai pažymėti keli upeliukai ir 
didokas ežerėlis jos centre. Tačiau ežeras ir upeliukai, matyt, 
trumpalaikis reiškinys, ir todėl belieka kaktusai ir pliki Palo 
Santo medžiai — būdingi sausųjų zonų augalai. 

Nepatrauklaus gamtovaizdžio Hudas, bet jame gyvena ke- 
lios zoologinės retenybés. Margiausia iš visų jūrinių iguanų 
šildosi ant jo uolų, savita vėžlių rasė su nuostabiu, balniškai 
išlenktu šarvu ganosi jo kalvose, o driežai, gyvatės, kikiliai ir 
strazdai mėgdžiotojai aiškiai skiriasi nuo kitų Galapagų salų 
tų pačių gyvūnų rasių. Tačiau didžiausia salos brangenybė — čia 
perintis Galapagų albatrosas (Diomedea irrorata). Didžiąją gyve- 
nimo dalį šis paukštis, kurio išskėsti sparnai siekia 230 centi- 
metrų, praleidžia ore virš jūrų. Valandų valandas sklando be- 
veik nė karto nesumodamas sparnais. Jis ritmingai kyla ir lei- 
džiasi su oro srovėmis. Albatrosas moka naudotis virš jūros esan- 
čių Oro masių greičių skirtumais. Iš greitesnių aukštesnių sluoks- 
nių pasroviui nusileidžia iki pat vandens paviršiaus. Čia jūros 
pristabdytuose lėtesniuose sluoksniuose atsisuka prieš srovę ir 
vėl kyla, nemojuodamas sparnais, į orą. Kuo aukščiau, tuo paukš- 
tis patenka į vis greitesnius sluoksnius, o tai reiškia, kad albat- 
roso greitis jį supančio oro atžvilgiu didėja ir paukštį kelia. 
Kiekvienas pilotas žino gūsių poveikį. Jei lėktuvas skrenda 
tolygiu greičiu ir staiga patenka į stipresnę priešpriešinę srovę, 
tai ji tol kelia, kol lėktuvo pradinis greitis nesusilygina su aplin- 
kinio oro greičiu. O jeigu priešpriešinis vėjas silpnėja, tai reiš- 

kia, kad lėktuvo greitis aplinkinio oro atžvilgiu mažėja, ir todėl 
lėktuvas smunka žemyn. Ir sklandytuvas kils, jei, skrisdamas 
prieš vėją, pateks į vis greitesnius oro sluoksnius. Kai albatrosas 
pakyla į aukštį kiek tik galima, tai pasisuka į srovę šonu arba 
krinta pavėjui. Jeigu krinta pavėjui, tai teoriškai iis vėl igyja 
energijos, kadangi, leisdamasis į lėtesnius oro sluoksnius, gauna 
didesnį greitį už aplinkos. Apačioje vėl pasisuka prieš vėją: 
kildamas įeina į greitesnes sroves, kurios tol jį kelia, kol albat- 
rosas įskrenda į pastovaus greičio oro sluoksnius. Tada jis vėl 
krinta, ir taip, sunaudodamas mažai energijos, paukštis valandų 
valandas dinamiškai sklando virš jūros ir gaudo sepijas ir kitus 
vandens gyvūnus. 

Galapagų albatrosas nukeliauja iki Čilės ir Peru pakraščių, 
bet senu įpročiu perėti grįžta į tą pačią vietą, į Galapagų salas. 
Iš trylikos albatrosų rūšių, jis vienintelis išimtinai gyvena tro- 
pikuose. Dauguma likusių rūšių, būtent devynios, sutinkamos vi- 
durinėje ir subantarktinėje pietų pusrutulio zonoje. Ten jų 
tūkstančiai peri nuošaliose, negyvenamose salose. Kadangi 
tokiose vietovėse nėra plėšriųjų sausumos žinduolių, tai 
albatrosų nepersekioja joks priešas. Albatrosai atkakliai lai- 
kosi šių vietų, ir jų neįmanoma perkelti kitur. Amerikiečiai visai 
neseniai pabandė apvalyti aviacijos bazę nuo albatrosų, nes 
paukščiai trukdydavo pakilti ir nusileisti lėktuvams. Kadangi 
jie po kiekvieno išvežimo kitur vėl grįždavo, tai buvo, pagal 
laikraščių pranešimus, tūkstančiais išnaikinti. Visi albatrosai, 
išskyrus Galapagų albatrosą, peri pietų pavasario metu rugsėjo— 
sausio mėnesiais, o Galapagų albatrosas gegužės ir birželio mė- 
nesiais. Jis vienintelis nesuka lizdo, o padeda kiaušinį ant plikos 
žemės. 

Jo išskėstų sparnų plotis 2,5 metro, taigi priskiriamas ,,ma- 
žesnėms" rūšims. Jį geru metru pralenkia paprastasis albatrosas 
(Diomedea exulans). Paukščio sparnai labai siauri. 

Svarbus visų albatrosų kūno sandaros savitumas, būdingas 
taip pat ir audrašaukliams, yra vamzdelio forma pailgėjusios 
šnervės, kurios anksčiau buvo laikomos organais oro srovėms 
jausti. Iš tikrųjų jos skirtos vadinamųjų druskinių liaukų sek- 
retui ištekėti. Kadangi šie paukščiai dažnai labai ilgai skraido 
virš atviros jūros, oro srovė trukdytų ištuštinti liaukas. Šie vamz- 
deliai veikia vandens pistoleto principu. 

Kiek žinoma, Galapagų albatrosas peri tik Hudo salos pietry- 
čiuose*, ir kaip tik tenai prireikė karo metu įrengti radijo loka- 
torius. Aš jau buvau matęs karinės okupacijos pasekmes Pietų 
Seimure, todėl neturėjau didelių vilčių, kai išmetėme inkarą Hu- 
do šiaurėje Gardnerio įlankoje. Prieš mus stūksojo sala su gel- 
tonomis kalvomis ir patraukliu balto smėlio paplūdimiu. Vaka- 
ruose, man po kairei, mus sveikino Osborno salelė, kurioje prieš 
trejus Metus susidraugavau su jūrų liūtais. Laikas nuo laiko vė- 
jas atnešdavo tolimą ju maurojimą. Įdomu, ar senasis patinas vis 
dar tebeviešpatauja? 

Išlipti Gardnerio įlankoje buvo ne taip jau paprasta, kaip iš 
pradžių manėme. Kai aš atsiskyriau nuo laivo, mano vadovas 
ekvadorietis, išplaukęs pirma manes, labai vaizdingai džiaustė 
ant aplink gulinčių krūmokšnių kelnes, marškinius ir puskoji- 
nes. Jo valtis atsisuko skersai mūšos, ir viena banga ją užpylė. 
Kol ekvadorietis truputį suirzęs džiovinosi saulėje, aš ėmiau ieš- 
koti kriauklių. Vargu čia tiko žodis ieškoti. Atrodė, lyg kas bū- 
tų priešais Mane paskleidęs visus rytų brangakmenius. Čia tarp 
tūkstančių gelsvai rudom dėmėm išgražintų olivų, geltonų Kau- 
ri ir margų konusų kriauklių, susimaišiusių su raudonai ir mėly- 
nai juostuotomis didelių langustų kojelėmis, gulėjo trapios ža- 
lios ir rožinės sifonarijos. Jau pirmojo apsilankymo metu rau- 
siausi šiuose turtuose. Šį kartą turėjau pririnkti tiek kriauk- 
lių, kad išeitų karoliai; juos pažadėjau parvežti savo trejų me- 
tukų dukrai. 

Tuoj aplink mane susispietė strazdai mėgdžiotojai ir kikiliai. 
Jie, matyt, manė, kad čia atrasią ką nors ypač skanaus. 

Prisikimšę kišenes, keliavome toliau į rytus. Iš pradžių pa- 
juriu, kur uolėtose vietose vėl išvydau senus draugus, margas 
jurines iguanas. Atoslūgio zonoje šliaužiojo labai daug sausumos 
gyvačių. Dažnai pereidavome plačius jūrų vėžlių (Chelonemydas) 
pėdsakus; jie išropoja naktį į krantą padėti smėlyje kiaušinių. 
Tų pėdsakų su niekuo nesupainiosi: kairėje ir dešinėje šliūžės, 
kurią nubraukė pilvo šarvas, buvo matyti gilūs pavirtusių plauk- 
menimis kojų pėdsakai; jomis gyvūnai pamažu iriasi pirmyn. 
Jūrų vėžlių dar gana gausu Galapagų salų rajone, tačiau atsikė- 
lėliai renka jų kiaušinius ir taip sunaikina prieauglj. 


* Lankydamiesi 1960 metų rudenį, nustatėme, kad albatrosai peri 
Hudo salos pietuose ir pietvakariuose. 

Kai aukštas uolos gūbrys užtvėrė pakrantėje kelią, pasuko- 
me į salos gilumą pietryčių pusėn. Mes ėjom į Sevaljos iškyšu- 
lį, salos pietryčių smaigalį, ir todėl, traukdami tiesiai, trumpino- 
me kelią. Eiti buvo lengva. Nesuskaičiuojama galybė ožkų pra- 
mynė takus skersai ir išilgai. Ožių tvaikas tvyrojo ore, dažnai 
sutikdavome ožkų būrelį. Gyvuliai buvo ypatingai jsigane ir 
sveiki. Ožių ragai stambūs, išaugę į šalis ir truputį sraigtiskai 
susirietę. Dauguma buvo tamsiai rudi su rausvu atspalviu ir juo- 
du dryziu per nugarą. Nugaros karčiai ir barzda labai išsivystę. 
Patelės buvo arba rausvai rudos, arba tamsiai juodos. Retai pasi- 
taikydavo lopiniuotas gyvulys. Ožkų sveikumu iš tikrųjų buvo 
ko stebėtis. Jos, matyt, buvo visiškai prisitaikę prie šios be- 
vandenės dykumos. Jos grauždavo kaktusų kamienus, jei norė- 
davo gerti, ir daugelis stebėtojų yra matę, kad ožkos gerdavo 
netgi jūros vandenį. Šiaip jį pakelia tik tie jūros žinduoliai, 
paukščiai ir ropliai, kurie turi jau minėtas druskines liaukas. 
Ožkos tokių liaukų neturi. Matyt, jas pakeičia inkstai. Šis klau- 
simas dar netyrinétas. 

Augmenija, aišku, kentė nuo ožkų. Visų krotono krūmų ša- 
kos buvo nuplėšytos ir ūgiai nuėsti. Taip pat visur matėsi be- 
prasidedanti erozija. Ne vienas ožkų takas jau buvo virtęs gi- 
lia, šiuo metų laikų sausa upelio vaga. Visos ožkos buvo baikš- 
čios — priešingybė jaukiems Galapagų gyvūnams. 

Po valandos vėl išgirdau mūšos šniokštimą. Aš išėjau iš krū- 
mokšnių ir išvydau didelę jūros paukščių perėjimo koloniją 
Iškirptauodegiai kirai, fregatos ir mėlynkojai padūkėliai, kiek tik 
akys užmato, tupėjo ant juodų uolų. Oras aidėjo nuo kimaus par- 
skrendančių ir išskrendančių paukščių riksmo, užgožiančio net- 
gi mūšos gausmą. Dangus buvo apsitraukęs žemais debesimis, 
smulki dulksna pilku šydu dengė niūroką gamtovaizdį. 

Bet giliausiai man įstrigo atmintin trys dideli albatrosai, ku- 
rie stovėjo tiesiai priešais mane. Jie taip buvo vienas kitu už- 
siėmę, kad manes visai nepastebėjo. Albatrosai buvo atsisukę 
į mane ir, greitai purtydami į šalis galvas, stukseno snapus į vie- 
nas kitą. Paskui kiekvienas žemai nusilenkė ir galiausiai ėmė, 
smarkiai supuodamiesi, krypuoti aplink vienas antrą. Visi trys 
paukščiai buvo stambesni už suaugusį kalakutą. Jie buvo pilkai 
rudi, nugara smulkiai paraibinta baltais ruoželiais, o papilvė su 
neryškiais pilkais šlakiukais. Galva ir kaklas buvo gelsvai balti, 
stiprus snapas geltonas, kojos šviesiai mėlynos. 

Aš žingsniavau per koloniją, rūpestingai žiūrėdamas, kad 
Leužminčiau nė vieno kiaušinio. Kartais turėdavau peržengti pe- 
rinčią fregatą ar padūkėlį, taip tankiai jie tupėjo, ir sykiais koks 
paukštis nusitaikęs įžnybdavo man į kišką. Tačiau pasitraukti 
nenorédavo. Du kartus užkliudžiau jauną albatrosa. Nedailus, 
stori dručkiai buvo apaugę pūkais ir puikiausiai tarp akmenų 
užsimaskavę. Dydžiu jie beveik prilygo suaugusiai fregatai. Kai 
aš prieidavau artyn, groteskiški didžiuliai mažyliai pasislinkdavo 
vo grasinti. 

Albatrosų buvo nedaug. Iš viso suskaičiavau 14 suaugusių 
ir 5 jauniklius. Bet dabar, spalyje, nebuvo perėjimo metas. Ko- 
vo mėnesį, pagrindiniu perėjimo laikotarpiu, rastum daugiau. 
Dauguma albatrosų poravosi. Jų tuoktuvės atrodė labai įdomiai, 
todėl aš atsisėdau prie vienos poros ir ėmiau žiūrėti. 

Jas paukščiai pradėjo šitaip: lėtais, sūpuojančiais žingsniais 
albatrosai šoko apie vienas kitą; sulig kiekvienu žingsniu jie 
smarkiai pasvirdavo ton pusėn, kuria koja žengdavo. Tuo pat 
metu taip palenkdavo galvą į tą pačią pusę, jog žemyn atsuktas 
snapas paliesdavo petį. Trumpai pašokę, sustoję priešais ir grei- 
tai, bet nesmarkiai purtydami galvas, stukseno ir trynė snapus. 
Pakui vienas staiga užvertė snapą stačiai aukštyn ir kimiai su- 
trimitavo. Antrasis atsakė tuo pačiu, paskui pasilenkė, atkišęs 
snapą į savo partnerį. Šis plačiai išsižiojo ir vėl užsičiaupė, gar- 
siai taukšėdamas snapu. Atrodė, lyg būtų pasijutes, kad antra- 
sis šiuo gestu jam grasina; aš taip pat linkęs manyti, kad rody- 
mas snapu į partnerį aiškintinas kaip grasinimo poza. Tada 
taukštelėjimą snapu galima paaiškinti kaip gynimosi gesta. Daž- 
nai būna, kad tuoktuvių žaidimo pradžioje dar pasireiškia ag- 
resyvumas. Juk gyvūnai iš prigimties savotiškai vienas kito ven- 
gia ir bijo, ir ši bendravimo baimė pamažu nugalima per tuok- 
tuvių žaidimus. Jeigu tos baimės nebūtų, tai tada nereikėtų nė 
poravimosi žaidimų. 

Tarpais jie kalendavo snapais kaip gandrai, tačiau laikyda- 
vo kaklą ištempę priekin. Kleketavimas visada baigdavosi stai- 
giu galvos pakėlimu: kaklas būdavo ištemptas aukštyn kaip žva- 
kė, o snapas vis vien atkreiptas į partnerį. Keldamas galvą, al- 
batrosas pratisai surinka. Jei vienas kleketuoja, tai kitas visados 
tol liečia snapu jo petį, kol partneris nustoja kalenti; tada ir jis 
pakelia galvą ir kartą taukštelia snapu. 

Po t ukštelėjimo jie vėl pasitrynė snapais, žemai nusilenkė, 
kiekvienas suriko ,,go go go go", ir abu atsitūpė; tuo, galimas 
daiktas, ji& išreiškė pasirengimą perėti. Vėl pradėjo trinti savo 
stambius snapus į vienas kitą, paskui ėmė kedenti jais vienas 
antram sprardą ir pakaklę. Rüpestingai apčiupinėdami, jie šu- 
kavo atskiras plunksneles. Taip albatrosai švarinosi kokią valan- 
dėlę. Pagaliau jie atsistojo, ir viskas prasidėjo iš naujo. Atskirų 
judesių sekoje aš neįžiūrėjau griežtos tvarkos, tačiau man at- 
rodė, kad kuo ilgiau tęsėsi tuoktuvių žaidimai, tuo sinchroniš- 
kesni darėsi partnerių judesiai, ir galiausiai jau abu vienu metu 
kėlė galvas, taukštelėdavo snapais ir viens kitam nusilenkdavo. 

Aš galėjau paaiškinti tik labai nedaugelį šių nepaprastai keis- 
tų tuoktuvių judesių. Imponavimo poza, kai albatrosai ištempia 
aukštyn kaklą lyg žvakę ir užverčia į dangų snapą, yra plačiai 
paukščių tarpe paplitusi. Galapagų pilkieji garniai arba padūkė- 
liai sveikindamiesi daro tokį pat judesį. Tai galėtų būti suritua- 
lintas draugiškų ketinimų rodymas. Toks aiškinimas, kurio au- 
torius yra didysis paukščių žinovas Oskaras Heinrotas, iš tiesų 
labai įtikinamas. Šie judesiai yra kaip tik priešingybė grasinimo 
padėčiai, kurią mes jau keliais pavyzdžiais nagrinėjome. 

Žemas albatrosų nusilenkimas vienas kitam, galimas daiktas, 
yra suritualintas lizdavietės rodymas, o abipusis kaklo šuka- 
vimas, tikriausiai, odos priežiūra. Šis elgesys juk labai api- 
bendrintai išreiškia pasirengimą bendrauti, ir todėl gana dažnai 
matome, kad švarinimo judesiai kaip draugiškumo gestai įpina- 
mi į tuoktuvių žaidimus arba naudojami pasisveikinimui. 

Kokia didžiulė išraiškos vertė glūdi šiame geste, gali paaiš- 
kinti tyrinėtojo Oto Antonijaus, buvusio Šenbruno zoologijos 
sodo direktoriaus, stebėjimas. Jis kadaise laikė persišką onagrą. 
Šis pusasilis, atgabentas čionai, kai dar buvo kumeliukas, ne- 

tonijy. Vos tik pasirodydavo zoologijos sodo direktorius, onagras 
puldavo jo pusėn ir zvengdamas kandžiodavo grotas arba sa- 
vo įsiūtį išliedavo ant kito eržiliuko. Kartą įdūkęs onagras taip 
atsistojo, kad Antonijus galėjo pro virbus pasiekti jo strėnas. 
Direktorius pasinaudojo tuo ir raktu pakasė eržiliukui pastim- 
buri. Šio ,paglamonéjimo” rezultatas buvo stačiai stulbinantis. 
Lyg elektros srovės nutvilkytas, onagras paleido savo kaimyną 
ir atsidavė šiam odos gramdymo malonumui. Antonijus ji tol ka- 
sė, kol eržilas apsisuko ir pabandė jam kąsti. Tačiau tai buvo 


147 


trumpas, daugiau simboliškas mėginimas — tuoj jis vėl nysigreze 


elgesys direktoriaus atžvilgiu visiškai pasikeitė. Kai pamatyda- 
vo Antonijų, eržiliukas jau nepuldavo įsiutęs prje grotų, O 
džiaugsmingai sukrusdavo ir atkišdavo jam pasturgalį, kad pa- 
kasytų! | 

Taigi neturėtume stebėtis, kad kaip tik odos priežiūros ju- 
desiai labai dažnai paverčiami sveikinimosi gestais. Tačiau jie 
dažnai būna taip pakitę, jog gesto kilmę galima atskleisti tik 
lyginant artimai giminingas rūšis. Štai, pavyzdžiui, sveikindama- 
sis gargaliuoja lemūras mongozas, jis greitai judina apatinį Zan- 
dą lygiai taip, lyg šukuotų savo kailį. Tačiau partnerio visiškai 
neprisiliečia; kailio šukavimo judesį jis išreiškia mimika ir lai- 
žo taip pat tuščią vietą. Odos priežiūros judesiai čia visapusiš- 
kai prarado pirmykštę paskirtį ir pavirto pasisveikinimo cere- 
monija. Šis pavyzdys aiškiai rodo, kad elgesio formos, nedvi- 
prasmiškai reiškiančios konkretų draugišką ar priešišką nusitei- 
kimą, ar šiaip kokią nors konkrečią tam tikro gyvūno susijaudi- 
nimo būseną ir rodančios jo nuotaiką, gyvūnui toliau besivys- 
tant, tampa ritualiniais bendravimo judesiais. Tik visai neseniai 
žinomas gyvūnų fotografas Heincas Zilmanas mums parodė, kad 
keli svarbūs genių bendravimo judesiai kyla iš stuksenimo, kuris 
aiškiai apibūdina dauginimosi nuotaiką. Visiems žinomas genių 
būgninimas, nuo kurio pavasarį aidi bukų giraitės, yra simboliš- 
kas kalenimas. Jis įspėja varžovą: „Čia jau vienas dirba“, ir vi- 
lioja pateles, kviesdamas prisidėti prie lizdo statybos. Kitas iš 
stuksenimo kilęs bendravimo judesys yra ,,pavadavimo beldi- 
mas". Jeigu pora jau kala landą lizdui, ir vienas nori, kad part- 
neris jį pakeistų, tada pamažu ir pabrėžtinai beldžia prie landos 
angos; tas beldimas turėtų maždaug reikšti: „Dabar tu kalk“. 
Juodoji meleta šį gestą dar labiau apibendrino. Čia jis reiškia ne 
tik reikalavimą pakeisti kalant, bet aplamai tapo reikalavimu 
pakeisti. Išalkęs paukštis, prieš pakildamas ir užleisdamas part- 
neriui vietą, beldžia iš vidaus į lizdo landos sieną. 

Štai dar keli pavyzdžiai. Labai dažnai jauniklio elgesių ele- 
mentus, kurie patelei sukelia globos reakciją, besimeilinantys 
patinėliai daugiau ar mažiau pakeistus įterpia į tuoktuvių cere- 
mcniala. Pavyzdžiui, įžanginis albatrosų tuoktuvinis fechtavimas 
snapais yra suritualintas prašymo pamaitinti judesys. Jaunikliai 
greitai kraipo snapą į šonus ir taip čiupinėja suaugusio paukščio 

snapą. Abu šiuos judesius atlieka ir besiporuoją albatrosai, o 
kadangi abu partneriai kraipo snapus į šalis, šie greitai stukse- 
na į vienas kitą. Ūsuotosios zylės patinėliai meilindamiesi daro 
tuos pačius judesius, kuriais jaunikliai prašosi pamaitinami; ly- 
giai taip besiperšantis žiurkėnas prašo savo išrinktosios prielan- 
kumo, bėgdamas iš paskos, jis ilgai kartoja ,,pasimetusio šauks- 
mą", šauksmą, kuriuo mažas jauniklis šaukiasi mamos pagalbos, 
kai iškrinta iš lizdo. Ir pabaigai: kas nesistebėtų, klausydamasis 
savo paties nežiniomis įrašyto į magnetofono juostą meilės va- 
pesio? Bet šie vaikiškumai rodo, kad daugelis elgesio dėsningu- 
mų, kuriuos aptikome tyrinėdami aukštesniuosius gyvūnus, taip 
pat būdingi ir mums. 

Gyvūno elgesio studijavimas mums iš tikrųjų į rankas įduo- 
da veidrodį, kuriame galim aiškiai pamatyti kai kurias mūsų 
pačių savybes, nes juk dažnai stinga savęs pažinimo. Čia mums 
tam tikru mastu atsitinka kaip tam plaukikui ežere. Nors jis eže- 
re ir plaukia, bet apie jį žino daug mažiau už tą, kuris stebi tą 
ežerą nuo viršukalnės iš tolo. Galapagai su savo jaukiais kor- 
moranais, jūrų liūtais, jūrinėmis iguanomis ir albatrosais šiuo 
požiūriu man daug davė. 


ĮSIBROVIMAS Į ROJŲ 


Pasibaigus aštuonioliktam šimtmečiui, žmonės reguliariai lan- 
ko Galapagų salas. Pirmiausia po piratų atvyko banginių me- 
džiotojai. 1793 metais anglai pasiuntė kapitoną Džeimsą Kolne- 
tą išžvalgyti naujų banginių medžioklės rajonų. 1793 metų bir- 
želio 24 jis išvydo Galapagų salas. Savo kelionės ataskaitoje 
Kolnetas aprašo gamtovaizdį, gyvūnus ir augalus ir duoda Hu- 
dui ir Četemui lordų vardus, o Baringtonui, Dankenui ir Džar- 
viui — admirolų. Iš banginių medžiotojų laikų išliko , pastas" 
Čarlzo salos Pašto įlankoje. Banginių medžiotojai laiškus dėda- 
vo į seną prie medžio pririštą statinę, juos paskui paimdavo 
kiti tėvynėn grįžtą laivai. Tas paprotys tebėra gyvas ir mūsų 
dienomis. Vokietė atsikėlėlė Margareta Vitmer tokius laiškus pa- 
žymi specialiu antspaudu, kurį labai vertina kolekcionieriai. 

1812 metais amerikiečių kapitonas Deividas Porteris į Ga- 
lapagus atnešė karą. Jam buvo pavesta iš salų rajono išvyti 
anglus banginių medžiotojus. Porteris pirmiausia atplaukė į Paš- 
to įlanką, kur pasiėmė anglų jūrininkų paliktus laiškus; iš jų 
susidarė vaizdą apie čia esančių laivų skaičių. Paskui ėmė ieš- 
koti, bet praėjo 14 dienų, kol Porteriui nusišypsojo laimė. ,,Ba- 
landžio 29 dienos rytą po bemiegės ir rūpesčių pilnos nakties 
mane prikėlė iš lovos visam laive aidintys šauksmai: ,,Bures 
priekyje! Burės priekyje!“ Akies mirksniu visi vyrai atsidūrė 
denyje. Svetimos burės pasirodė besąs didelis laivas, plaukiąs 
į vakarus, ir mes ėmėm jį vytis. Po valandos užtikome kitus du, 
kurie plaukė į pietvakarius ir taip pat atrodė dideli. Aš neabe- 
jojau, kad tai anglų banginių medžiotojų laivai, ir, kadangi ge- 
rai žinojau, jog apie pietus paprastai stoja štilis, buvau tvirtai 
įsitikinęs, kad pasiseks juos visus pašalinti. Aš ėmiau vytis pir- 
mučiausia aptiktą laivą ir 9 valandą, iškėlęs anglų vėliavą, jį 
sustabdžiau. Tai buvo kapitono Baksterio anglų banginių me- 

džiotojų laivas „Montesuma“ su 1400 statinių spermacetinių tau- 
ku. Aš pakviečiau kapitoną į laivą. Jo komandą paėmiau | 
„Eseksą“, vieną karininką su įgula pasiunčiau į ,Montesumą" ir 
toliau persekiojau kitus laivus, kurie iš paskutiniųjų stengėsi nuo 
mūsų pasprukti. 11 val. priešpiet, kaip aš ir tikėjausi, stojo šti- 
lis; dabar nuo jų buvome už trylikos kilometrų... Antrą valandą 
mūsų valtys jau plaukė maždaug už pusantro kilometro nuo lai- 
vų..., jie pakėlė anglų vėliavas ir paleido keliolika šūvių. Val- 
tvs dabar susirinko į krūvą ir ėmė artintis prie didžiausio lai- 
vo, tas atsuko į jas savo patrankas. Buvo duotas ženklas imti lai- 
vą abordažu, ir kai leitenantas Daunsas buvo vos už kelių met- 
rų nuo trapo ir pareikalavo perduoti laivą, anglų vėliava nusi- 
leido." 

Kiti laivai irgi pasidavė. Porteris sako, kad operacija be di- 
delio pasitenkinimo davė dar ir naudą; dabar jis buvo viskuo 
apsirūpinęs. Porteris turėjo takelažo, dažų, maisto — tik vandens 
stigo. 

Kapitono Porterio dėka sužinome ir apie pirmąjį Galapagų 
salų atsikėlėlį, kuris gyveno Čarlzo saloje. Literatūron jis įėjo 
„Oberluso“ vardu. Iš tikrųjų tas žmogus vadinosi Patrikas Vot- 
kinsas ir, kaip rodo jo vardas, buvo airis. 1800 metais jis dezer- 
tyravo iš vieno anglų laivo ir netoli Pašto įlankos visai neblo- 
gai įsikūrė, Votkinsas gyveno lavos oloje ir augino bulves, ta- 
baką ir aguročius. Pagal Porterio pasakojimą, jis atrodė kaip 
laukinis: susivėlusiais rudais plaukais, sudriskęs ir apipultas pa- 
razitų. Iš praplaukiančių jūreivių už savo žemės ūkio produktus 
jis išsimainydavo romo. Po tokios prekybos, sako, Votkinsas vo- 
liodavosi dienų dienas nusigėręs iki sąmonės netekimo. 

Tačiau jo užmojai buvo dideli. O kai vieną dieną įsigijo se- 
na muSkieta, panūdo apsišaukti valdovu, tačiau neturėjo paval- 
dinių. Tada jis mėgino pasigrobti vieną negrą, saugojusį savo 
draugų valtis. Juodukas iš pradžių sutiko, bet kai Patrikas užsi- 
žiopsojo, įveikė jį ir surištą nutempė į laivą. Oberlusas buvo iš- 
plaktas, jo „namas“ sugriautas, santaupos — atimtos. Dabar jis 
suko galvą, kaip atkeršyti. Kaip ir anksčiau Votkinsas aprūpinda- 
vo praplaukiančius laivus maistu, ir galiausiai jam pasisekė nu- 
girdyti penkis neapdairius jūrininkus ir paimti savo valdžion. 
Tų vergų nė minutei neišleisdavo iš akių. Kai eidavo miegoti, 
sukaustydavo grandinėmis. Vieną dieną jam pasitaikė proga pa- 

likti salą. Su pavogta vieno banginių medžiotojų laivo valtele 
1809 metų kovo 29 jis išplaukė. Ir vergai turėjo plaukti sykiu, 
tačiau tik jis vienas atvyko į Ekvadorą. Votkinsas pasiėmė per 
mažai vandens, kad užtektų visiems. 


1832 metais generolas Chose Viljamilis Čarlzo saloje įkūrė 
pirmą didesnę plantaciją. Jis atsigabeno aštuoniasdešimt karei- 
vių, kuriuos buvo išgelbėjęs nuo mirties bausmės. Kai Darvinas 
po trejų metų aplankė gyvenvietę, čia jau buvo apie tris šimtus 
vyrų. Viljamilis kaimą pavadino Asilo de la Paz (Taikos buvei- 
. ne), tačiau taikos jame toli gražu nebuvo. Viljamilio plantacijos 
paveldėtojas terorizavo pavaldinius, ir šie pakėlė maištą. Pulki- 
ninkas turėjo bėgti, o kolonija suiro. Dalis kolonistų persikėlė 
į Četemą, kur 1849 metais gyveno tik dvidešimt penki žmonės. 
Gyvenvietė išsiplėtė vėliau. Šiandien Četeme gyvena apie tūks- 
tantį žmonių. 1870 metais vėl buvo pamėginta įsisavinti Čarlzą. 
Iš pradžių atrodė, kad viskas klojasi gerai, tačiau paskui gyven- 
vietė buvo paversta bausmės kolonija. Kaliniai įsigijo ginklų, 
nužudė senjorą de Valdisianą ir įvedė siaubingą tvarką. Dorieji 
žmonės galiausiai susijungė ir nugalėjo lemiamoje kovoje maiš- 
tininkus. Paskui jie paliko Čarlzą. Ir Antonijo Chilio bandymas 
1893 metais įkurti nausėdiją sužlugo. Ne ką laukus, naujakuriai 
persikėlė į Elbimarlio pietryčių kampą, kur jie HUS šv. Tomo 

Ceteme Manuelis Kobas 1869 metais įkūrė „Progreso“ gy- 
venviete. Pirmieji gyventojai, taip pat kaliniai, rinko lakmusi- 
nes kerpes, kurios tais laikais buvo naudojamos dažams gamin- 
ti. Apie 1880 metus Kobas užveisė dideles plantacijas ir pradėjo 
tironiškai engti 300 jam pavaldžių gyventojų, kurie žemyne, ma- 
tyt, buvo visiškai užmiršti. Jis netgi kaldino nuosavas monetas. 
Už mažiausią nusikaltimą liepdavo žmones mirtinai užplakti ar- 
ba sušaudyti. Kitus išlaipindavo negyvenamose salose, kaip, pa- 
vyzdžiui, Kamilą Kasanovą, kuris trejus su viršum metų didžiau- 
siame nepritekliuje išvargo Indefetigeblyje. Čia jis buvo atga- 
bentas su statine vandens, keliais skarmalais ir dviem peiliais. 
Kasanova maitinosi žalia vėžlių mėsa, gėrė iguanų kraują ir ga- 
liausiai susirentė netgi trobelę. Per pustrečių metų čia dukart už- 
suko anglų laivai, tačiau jo nepaėmė, kad ir kaip maldavo. Tik 
vėliau jis sužinojo priežastį. Kobas kitame salos krašte paliko 

lentele, įspėjančią visus atplaukiančius neimti šio žmogaus, nes 
jis esąs pavojingas nusikaltėlis! 

Galiausiai nelaimingieji ,, Progreso" gyventojai jau nepajėgė 
pakelti tokios sauvalės. Jie sukapojo Kobą mačetėmis toje pat 
vietoje, kurioje ką tik buvo sušaudęs penkis jų draugus. 

Smarki kolonistų banga užplūdo salas trečiajame dešimtmety- 
je. Ją sukėlė Viljamo Bibso knyga „Galapagai, pasaulio kraštas". 
Bibsas nupiešė spalvingą salų paveikslą. Žavinga ir įdomi pasa- 
kojimo maniera trokštančių keliauti akyse sukūrė viliojantį kraš- 
tą. Norvegijoje Haris Rendolas ėmė ruošti salų apgyvendinimo 
planą. Žmonės buvo tiesiog apakę; jie tesiklausė tik vadeivų 
žodžių, visur garsiai skelbusių, kad žemė ten esanti tokia der- 
linga, jog lengvai gali išmaitinti šimtą tūkstančių žmonių. Kad 
didžioji salų dalis vien nykios kaktusų stepės, kad netgi Bibsas 
skundėsi vandens trūkumu ir aštriomis uolomis, niekas to girdė- 
ti nenorėjo. Jie numojo ranka į visus sunkumus ir atvyko. Pir- 
moji grupė išlipo Carlze. „Vos tik pamatę kaktusais apaugusius 
krantus ir aštriaspygles akacijas, užuodę dygaus majuju krū- 
mokšnio kvapą, kurio pilnas oras virš Blekbičo; jie suprato, kad 
buvo apgauti. Apelsinų giraitės pasirodė besančios kaktusų gy- 
vatvorės, o derlinga žemė, galinti išmaitinti šimtą tūkstančių 
žmonių, tebuvo plika uoliena. Galapagų salos neperdedant buvo 
tikras pasaulio kraštas. Tai buvo neliestas pragaras“ (fon Hage- 
nas, psl. 254). 

Tačiau narsiausieji vis vien darė, ką pajėgė. Jie rankiojo 
kiekvieną vandens lašelį, pasistatė namus ir mažą žuvies kon- 
servų fabrikėlį. Bet netrukus prasidėjo ginčai, mirtys ir grįžimas 
namo. Iš pirmųjų dvidešimt dviejų atsikėlėlių, atvykusių iš Nar- 
viko, per pirmuosius šešis mėnesius aštuoniolika išvyko į tė- 
vynę. Dvylika iš jų mirė Gvajakilyje, tačiau, nieko nepaisydami, 
atplaukdavo vis nauji. Per dvejus metus atsikėlė šimtas dvide- 
šimt keturi norvegai ir beveik tiek pat grįžo, jei nespėjo atsigulti 
amžino poilsio po lavos luitais. 1929 metais visame salyne tebuvo 
trimis norvegais daugiau. Sužlugo ir mėginimas Indefetigeblyje 
pastatyti mažą cukraus fabrikėlį. Katilas susprogo, ir, kadangi 
norvegai negalejo įvykdyti savo įsipareigojimų Ekvadorui, ga- 
liausiai vyriausybė konfiskavo jų laivus, įrengimus ir pastatus. 


Per keturis šimtus metų Galapagų salas aplankė daug žmo- 
nių, ir iš jų pasakojimų daug ko sužinojom apie salyno klimatą 

ir gyvenimo sąlygas. Mes žinome, kad vietomis kalnuose pasi- 
taiko derlingų plotų, bet ten labai nemaloniai drėgna. Tikra tie- 
sa, kad kai kuriose salose pilna laukinių kiaulių, ožkų, raguo- 
čių ir asilų, tačiau tai dar ne rojus. Nė vienas naujakurys čia ne- 
ras Pietų jūrų žavesio. Galapagų salos rūščios, kupinos laukinio 
grožio; gamtos bičiuliui jos tikras Eldoradas. Tačiau kas nori čia 
gyventi, turi grumtis dėl kasdieninės duonos ir vandens. Įr vis 
vien daugelis, klaidingai vaizduodamiesi, tose nesvetingose uolų 
salose ieškojo savo rojaus. Toks žmogus buvo Berlyno dantistas 
daktaras Fridrichas Riteris, kurio tragišką likimą vienu metu 
sensacingai aprašinėjo iliustruoti žurnalai. Mes aplankėme Ri- 
terio fermą, t. y. tą vietą, kur jis ieškojo ramybės, o rado tokią 
greitą mirtį. Kelios palmės rodė, kur buvo plantacija. Dauguma 
jau buvo vėjų nulaužtos. Kaip telefono stulpai beviršūniai ka- 
mienai liūdnai styrojo į dangų. Mes radome akmeninį suolą, ant 
kurio Riteris pavėsyje mėgdavo mąstyti, ir galiausiai jo kuklų 
kapą. Gale žemo žemės kauburėlio stovėjo iš medinių juostelių 
sukaltas kryžius, ant kurio skersinio buvo prisegta lentelė su 


pavarde ir mirimo data. 

Daktaras Fridrichas Riteris 1929 metais su žmona Dora Ker- 
vin atvyko į Čarlzo salą. Prieš išvažiuodamas davė ištraukti 
visus dantis ir juos pakeitė tvirtesniais, plieniniais. Tas jį iš- 
garsino. Riteriai savo Mažąją karalystę pavadino „Žemiškuoju 
rojumi". O patį „Rojų“ ketino įkurti netoliese kiek vėliau. 

1932 metais į Čarlzą atvyko Eloiza Boske de Vagner-Verborn, 
„baronienė“, su dviem savo gerbėjais. Jie įsikūrė Riterių kaimy- 
nystėje. Tačiau abeji negalėjo vieni kitų pakęsti. Daktaras Rite- 
ris jautėsi nuskriaustas, nes naujieji gyventojai pasisavino dalį 
atsiskyrėlio garbės, ir bijojo, kad sumažės konservų ir kitų do- 
vanų, kurių laikas nuo laiko atgabendavo turtingi amerikiečių 
turistai. Naujieji atvykėliai ketino pasistatyti viešbučių ir pavė- 
sinių ir sugebėjo atkreipti pasaulio spaudos dėmesį. Laikraščiuo- 
se kurį laiką pasirodydavo fantastiškiausi pranešimai. Pavyz- 
džiui, buvo rašoma, kad viena moteris pasiskelbė Floreanos ka- 
raliene ir su narsių vyrų būriu ruošiasi nukariauti Ekvadorą. 
Tiesa tėra vien tai, kad baronienė labai pavydulingai ir tironiš- 
kai gynė salą. Neprašytus svečius ji išvydavo. Be kita ko, ji 
pašovė vieną dana, o ekvadoriečių porą, issigelbéjusia po laivo 
sudužimo, su palaike valtele vėl išvarė atgal į jūrą. Netgi pačioje 
trijulėje nebuvo santaikos. Stipresnysis garbintojas Filipsonas 

engė silpnesnįjį Lorencą, kuris dažnai ieškodavo prieglobsčio 
pas 1932 metais atsikėlusią Vitmerių šeimą. (Vitmeris visai ne- 
seniai buvo atsisakęs Kelno oberburmistro Konrado Adenauerio 
asmeninio referento pareigų.) 

Vieną dieną baronienė ir Filipsonas paslaptingai dingo. Lo- 
rencas, kuris paklaikusiomis akimis sėdėjo vienas sujauktoje 
trobelėje, sakė, kad abu išplaukę jachta. Tačiau niekas nematė 
jokios jachtos ir dingusiųjų taip pat nerado. Gal Lorencas susi- 
dorojo su savo kankintojais? Kaip bebūtų, bet Lorencas prašė, 
kad jį iš salos išvežtų, ir norvegas Nugeriodas galiausiai jį pa- 
siėmė į savo bota „Dinamitas“. 1934 metų liepos 13 dieną žmo- 
nės juos matė paskutinį kartą. Tądien jiedu pakėlė bures ir iš- 
plaukė iš Akademijos įlankos. Tuoj po to, esą, juos matę 
plaukiojant tarp salų. Paskui jie dingo. 1934 metų lapkričio 17 
dieną prie Marčenos išmetė inkarą amerikiečių tuno žvejų lai- 
vas „Santo Amaro”. Įgula pastebėjo krante lyg ir signalinį stie- 
bą ir greitai nusiuntė valtį. Jie rado Nugeriodą ir Lorencą. Vie- 
nas gulėjo mažos apverstos valties šešėlyje. Jo draugas tįsojo 
už kelių žingsnių, suleidęs pirštus į karštą smėlį. Saulės kaitra 
abu pavertė mumijomis. Užmuštas jūros liūtas: ir iguanos liku- 
čiai rodė, koks buvo jų paskutinis valgis. Nei „Dinamito“, nei 
čiabuvio padėjėjo, plaukusio kartu su jais, niekur nebuvo ma- 
tyti jokio pėdsako. Gal jis čia abu išlaipino? Gal jiems galvas 
susuko kokia istorija apie užkastus piratų lobius? Mes tikriausiai 
nesužinosime teisybės, lygiai kaip ir baronienės bei jos gerbėjo 
dingimo paslapties. Daktaras Riteris, matyt, kažką žinojo, nes 
tuoj po įvykio rašė kapitonui Alenui Henkokui, jog būtų. ge- 
rai, kad jis atplauktu, nes turis šį tą pasakyti, ko nenorįs rašyti 
laiške. Kapitonas Henkokas pavėlavo. Dieną prieš jam atvyks- 
tant daktaras Riteris mirė apsinuodijęs mėsa. 

Šiandien Galapagų salose gyvena apie du tūkstančius žmo- 
nių, daugiausia ekvadoriečių su žymia indėnų kraujo priemaiša, 
bet pasitaiko ir kolonistų europiečių. Jie gyvena Četeme, Čarlze, 
Indefetigeblyje ir Elbimarlio pietuose. Tai mažos kaimo bendruo- 
menės; kiekvienas, jei reikia, pats sau stalius, siuvėjas ir bat- 
siuvys. Tiktai stambesnėse gyvenvietėse Četeme ir Pietų El- 
bimarlyje yra kai kokių amatininkų; matyt, dėl to, kad apyvar- 
toje labai mažai pinigų. Mat, gyventojai sunkiu darbu gali įsi- 
gyti tik būtiniausių daiktų. Pakrančių gyventojai verčiasi zve- 

jyba. Kartą per metus džiovintą žuvį išveža į žemyną; tada jie 
gauna pinigų visiems metams. Tie atsikėlėliai, kurie nori verstis 
žemdirbyste, turi apsigyventi kalnuose, kur, kaip jau buvo mi- 
nėta, labai nesveikas klimatas. Čia klesti ligų sukėlėjai, ir vis- 
kas, ko kasdien negalima išvėdinti, supelija. Bet užtat gerai 
dera kava, bananai, papaja, avokadas, apelsinai, ananasai, bul- 
vės ir įvairios daržovės. Tačiau daugumai šių produktų, išskyrus 
kavą, nėra rinkos. Prekyba su pajūrio atsikėlėliais duoda men- 
ką pelną. O kavą galima parduoti į Ekvadorą. Fermeriai laiko 
taip pat raguočių ir kiaulių. Be to, dar medžioja sulaukėjusias 
kiaules ir ožkas, kuriomis kiekvienas gali naudotis kiek tinka- 
mas. O Elbimarlio ir Indefetigeblio sulaukėjusius raguočius me- 
džioja ir paskirsto gyventojams specialiai tam pasamdytas as- 
Inuo, Salose karinė valdžia. Nedidelės jūrų stotys, aprūpintos ra- 
dijo siųstuvais, žiūri viso salyno ramybės ir tvarkos. Ekvadoras 
taip pat pastatė kiekvienai didesnei gyvenvietei po mokyklą ir 
bažnyčią. 

Medicinine gyventojų priežiūra rūpinasi Četeme gyvenantis 
gydytojas ir dantistas. Vyriausybės valtis aplanko salas kas 
trys— penkios savaitės. Ji atgabena maisto produktų bei laiškų ir 
savo ruožtu paima laiškus. Gyvenvietėse yra mažesnių parduotu- 
vėlių, kuriose galima nusipirkti ankštinių, cukraus, miltų ir kitų 
pagrindinių maisto produktų. Tačiau, apskritai imant, gyveni- 
mas čia labai sunkus ir skurdus, ir dauguma europiečių atsikė- 
lėlių kenčia — prisipažindami ir neprisipazindami — nuo gyveni- 
mo monotoniškumo ir bet kokios kultūrinės veiklos nebuvimo. 

Ir vis vien dar plūsta naujos atsikėlėlių bangos. Prieš kelis 
mėnesius skaičiau, kad atplaukė amerikiečių išeivių laivas, o 
šiuo metu Ekvadoro konsulatuose kaupiasi norinčių vykti į Ga- 
lapagus europiečių pareiškimai. Šią paskutinę kolonistų bangą 
sukėlė vieno prancūzų žurnalisto straipsniai, kurie suokia apie 
puikius pliažus ir apelsinų giraites, bet visai nutyli atsiskyrėlio 
gyvenimo tarp lavos luitų ir kaktusų vargus. Juk jis ten tik 
pasisvečiavo, o kad tokiu tikrovės padailinimu gali suklai- 
dinti ir padaryti nelaimingus daugybę žmonių, jam nė į galvą ne- 
ateina, 

Galapagų salos, deja, turi ir didelę strateginę reikšmę. Mat, 
yra ne kas kita, kaip Panamos kanalo gynybos Achilo kulnas: 
kas Galapaguose turi karines bazes, tas kontroliuoja Panamos 
kanalą ir Vidurio Amerikos rajoną. Suprantama, kad Jungtinės 

Amerikos Valstijos ne kartą stengėsi įsigyti salas, kurias per 
savo trumparegiškumą kadaise prarado. Amerikiečių kapitonas 
Porteris žygio prieš anglų banginių medžiotojus metu 1812 me- 
tais aplankė archipelagą ir, iškeldamas Amerikos vėliavą Če- 
temo saloje, formaliai jį paėmė Jungtinių Amerikos Valstijų 
valdžion. Bet, grįžęs į Vašingtoną, jis buvo išbartas už tokią sa- 
vivališką aneksiją. 1854 metais Šiaurės Amerika jau buvo be- 
įsigyjanti salas, kadangi tikėjosi ten rasti guano. Ekvadoras 
mielu noru pasirašė sutartį, bet kai Jungtinės Amerikos Valsti- 
jos sužinojo, kad guano ten nėra, ji nebuvo ratifikuota. Nepri- 
klausomybės karo metais tokie pirkiniai nieko nedomino, o kai 
pagaliau Jungtinės Valstijos pirmą kartą susirūpino salomis, Ek- 
vadoras užsiprašė jau per didelę kainą, Vėliau jis nutarė visai 
jų neparduoti. Tik antrojo pasaulinio karo metų įvykių spau- 
džiamas, Ekvadoras leido įrengti Pietų Seimure ir Hude karines 
bazes. 1942 metais salos vėl buvo grąžintos Ekvadorui. Karinių 
dalinių buvimas neišeina į naudą gamtos draustiniui. 


NUNIOKOJIMAS i 

Du įvykiai ypatingai giliai įstrigo atmintin ir gula tamsiu, 
bloga lemiančiu šešėliu ant mano laimingų prisiminimų apie 
Galapagus. Nuostabaus pasaulio stebuklai, leidę giliai pažvelg- 
ti į amžiną kūrimo paslaptį su visa jos įvairove, pavergė mane 
kaip nė vienas iki tol buvęs susitikimas su jaunomis šalimis. 
Bet visuomet, kai aplankydavau šį paskutinį žmogaus rankomis 
taip beatodairiškai išniekintos gamtos rojų, prieš mane iškilda- 
vo grėsmingi šešėliai — pirmosios šių laimingų salų pakrantes 
užplūstančios galutinio niokojimo bangos pranašai. 

1954 metų sausio mėnesį kupinas vilčių aplankiau mažą salelę 
Pietų Seimurą, kuri yra truputį į šiaurę nuo Indefetigeblio. Vil- 
jamas Bibsas, lankęsis saloje 1923 metais, rado neliestą dykvie- 
tę. Čia buvo tada jau daugelyje vietų beveik išnykusių sausu- 
inos iguanų prieglobstis. Po kiekvienu kaktusu jis matė sausu- 
mos iguanų: 

„Aš paėjau tik kelis-metrus Seimuro savana, ir man jau tapo 
aišku, kad čia visų salos iguanų konolofu pagrindinė gyvena- 
moji vieta. Po kiekvienu kaktusu, po kiekvienu mažu kordijos, 
akacijos ar burseros krumeliu tūnojo driežas — ir vis stambūs 
gyvūnai. Visu keliu kolonijoje nemačiau nė vienos Mažesnės 
kaip 60 centimetrų iguanos; dauguma buvo virš 90 centimetrų 
ilgio. Aš atsisédau ir suskaičiavau „keturiolika konolofų, kurie 
atrodė užsilikę iš priešistorinių laikų ir labai seni; jie visi gulėjo 
išsiskėtę šešėlyje. Po kaktusų kerais iguanos tysojo išilgai ka- 
Jnieno šešėlio, o po nedideliais krūmokšniais dažnai gulėdavo 
susirietusios kokioje nors tamsioje pavėsingoje vietelėje.“ 

Su didele viltimi išlipau salos šiaurėje. Vietos atrodė tikrai 
daug žadančios. Aukšta, geltona žolė dengė akmens luitų pri- 
barstyta pelenų lauką, vietomis augo žemi krūmokšniai ir už 
žmogų aukštesnės opuncijos. Kai užkopiau kranto šlaitu, vaiz- 
das pasikeitė. Staiga pasijutau bestovįs ant asfaltuoto kelio! Aš 

patraukiau kai kur saulės jau suaižytu plentu ir atėjau į kaimą. 
Žemi kariški barakai stovėjo abipus gatvės. Tamsiom akiduobė- 
mis žiūrėjo išdaužti langai. Joks žmogaus ar gyvulio balsas ne- 
pagyvino apleistos gyvenvietės. Tik vėjas žaidė surūdijusiomis 
langinėmis. Nieko negali būti liūdnesnio, kaip šie aptrešę būstai. 
Suimtas liūdesio, ėjau toliau ir radau užmaskuotus, tuščius amu- 
nicijos sandėlius, sargybos namelius ir visa pakele iki salos pie- 
tų pakraščio degalų cisternas. Valandų valandas, vengdamas ke- 
lių, vaikščiojau po salą skersai ir išilgai, bet iš kadaise čia bu- 
vusios iguanų daugybės teradau vos vieną: ji gulėjo po išsikišu- 
sia uola. Saulė išdžiovino gyvūno kūną, bet iš skylės įame nu- 
stačiau, kad driežas buvo nušautas. Sausumos iguanu konolofu 
sala buvo nusiaubta. Antrojo pasaulinio karo metais Seimure 
stovėjo karinė bazė, ir daugelį tūkstančių žmonių kankino mirti- 
nas nuobodulys! Mes netgi negalime jiems priekaištauti, kad 
išsiblaškymui medžiodavo bet ką. Išnaikintus Galapagų gyvūnus 
pakeitė nauji gyventojai: naminės pelės! Jų tiek čia priviso, 
kad žemė daugelio kvadratinių kilometrų plote buvo ištisai iš- 
rausta. Alkani gyvulėliai buvo nugraužę daugumos žolės kups- 
telių šaknis ir vidury dienos šmirinėjo, ieškodami maisto. Netgi 
mažųjų briaunotauodegių driežų buvo gana reta. Tikriausiai jų 
kiaušinius sunaikina pelės. Netrukus ir jie išnyks. Jei kokia epi- 
demija neišnaikins pelių, tai jos, paskutinieji Pietų Seimuro gy- 
ventojai, vieną gražią dieną suės augmenijos likučius ir pačios 
žus. Sala taps tuščia ir nuoga kaip tada, kai išniro iš okeano 
Langų; ji stūksos lyg niūrus, perspėjantis paminklas, kaltinąs 
ir rodąs, kaip per kelerius Metus buvo sunaikinta milijonus me- 
tų klestėjusi gyvybė — grėslios žmonijos istorijos auka. 

Su kitu beprasmiško naikinimo atveju susipažinau Las Plasų 
salose. Šios dvi į rytus nuo Indefetigeblio esančios saliukės yra 
kelių šimtų metrų ilgio ir vos dviejų šimtų metrų pločio, bet čia 
gausu gyvūnų. Pietinėje saloje peri žuvėdriniai kirai, yra sausu- 
mos iguanų, lavos driežų ir galybė jūros liūtų; gamtovaizdis ne- 
paprastai gražus. Žemė apaugus rausva žole, o kai įkopi į žema 
kalvelę, tai pro kaktusų medžius matosi jūra ir netolimo In- 
defetigeblio geltoni tufo skardžiai. Ir šioje idiliškoje saloje ra- 
dau skaudžius barbarybės pėdsakus. Eidamas paplūdimiu, už- 
tikau apipuvusius šešių jūros liūtų lavonus. Visų kaukolės bu- 
vo sukiužintos. Bet tai jau ypatingas žiaurumas, nes žvėrys, ma- 
tyt, buvo užmušti be jokio tikslo ar reikalo, o vien iš gryno ma- 


159 


lonumo žudyti. Netgi nesivarginta kailius nudirti! Netoliese ra- 
dau pelikaną; jo snapo viršutinė pusė buvo sutraiškyta akmeniu. 

Šie radiniai mane sukrėtė labiau, negu saulės išblukinti 
dramblinių vėžlių šarvai, Matyti kitose salose. Tai buvo alkanų 
žmonių darbas, o čia piktadarystės nepateisino jokia būtinybė! 
Taigi per pirmąją kelionę visur mačiau niokojimo pėdsakus. 
Gyvenvietėse už menką pinigą buvo siūlinėjami jauni pingvinai, 
vėžliai, kotikų bei jūros liūtų kailiai, nors tuos gyvūnus saugo 
kilnūs įstatymai. Ekvadoras — sektinas pavyzdys — paėmė sa- 
vo globon visus vėžlius, konolofus, jürines iguanas, pingvinus, 
kormoranus, karvelius, flamingus, antis, jūrų liūtus ir kotikus. 
Be to, Ekvadoras paskelbė draustiniais Hudo, Baringtono, Sei- 
muro, Dankeno, Džeimso, Džarvio, Indefetigeblio, Ebingdono, 
Bindlo, Tauerio, Venmeno ir Kalpeperio salas, o taip pat Elbi- 
marlio salos šiaure iki Perio sąsmaukos. Teoriškai įstatymo glo- 
bon pateko svarbūs jūros liūtų, vėžlių ir sausumos iguanų kono- 
lofų telkiniai bei albatrosų ir daugelio kitų jūros paukščių perėji- 
mo vietos, bet, pabrėžiu, tik teoriškai, nes ko verti įstatymai, jei 
nėra kam žiūrėti, kaip jų laikomasi. 

Trumpai apžvelgę dabartinę Galapagų salų gyvūnijos būklę, 
visų pirma turime pasakyti, kad, matyt, labiausiai iš visų vieti- 
nių rūšių nukentėjo vėžliai. Jie išnyko Baringtone ir Čarlze, o 
Ceteme, Hude ir Džarvyje jau taip retai sutinkami, jog beveik 
nėra vilties šiose salose juos išsaugoti. Nepaprastas pavojus gre- 
sia nedidelėms jų kolonijoms Dankene ir Ebingdone; žmonių 
beveik nelankomoje rytinėje Džeimso dalyje vėžliai saugūs. 
Gausu vėžlių ir Elbimarlyje, ir Indefetigeblyje, kur jie dar ir 
dauginasi. Tačiau jų populiacijai nepaprastai kenkia žmogus ir 
naminiai gyvuliai. O Narbore, atrodo, jau prieš atsikeliant žmo- 
nėms, vėžlių buvo nedaug, taigi jiems čia nėra didesnio pavo- 
jaus. 

Kiek daugiau sausumos iguanų gyvena Baringtone, Narbore 
ir pietinėje La Plasos saloje. Mažesnės kolonijos yra Indefetigeb- 
lio šiaurėje ir Elbimarlyje. Pietų Seimure per paskutiniuosius 
dvidešimt metų jos buvo beveik visiškai išnaikintos. 

Ši iguanų rūšis išnyko ir Džeimse. 

Užtat jūrinių iguanų taip pat gausu, kaip ir anksčiau. Tik 
prie pat gyvenviečių jos rečiau sutinkamos. Tačiau jų tyko 
ypatingas pavojus, nes susirenka į labai mažą plotą ir yra visiš- 
kai nebaikščios. Jeigu niekas jų neskriaudžia, tai iguanos mie- 

lai apsigyvena šalia žmonių. Tai buvo viena gražiausių akimir- 
kų, kai aš sėdėjau prie jūros kranto Karlo Angermejerio veran- 
doje ir iš visų pusių rinkosi smalsios jūrinės iguanos. Jos gul- 
davo prie mano kojų ir prašydavo maisto kaip jauni taksai. Po- 
nas Angermejeris šerdavo jas žuvimis, kurias iguanos imdavo 
jam tiesiai iš rankų. Tačiau ėsdavo iš dubenėlio ir duoną bei ry- 
žius. Tai ypač įdomu, nes iki šiol niekam nepavyko pripratinti 
iguanų prie tokio jų natūralaus maisto pakaitalo. Dažniausiai 
iguanos visai nieko neėsdavo. O čia pas Angemejerį jos ateina 
per kiekvienus pusryčius, o jeigu šeimininkas lauke pasideda 
pudingą atvėsti ir akylai nesaugoja, tai kartais randa jauną igua- 
ną jį beėdančią ir smagiai besimaudančią jo šilumoje. Jūrinės 
iguanos, senos ir jaunos, gyvena ir namuose. Jos kas vakarą ra- 
bazdinasi siena pastogėn, kur nakvoja nukarinusios ilgas uode- 
gas. Viena patelė kasdien apie pusę šeštos vakaro ateina į kam- 
barj ir visada su tuo pačiu ceremonialu įsikrausto į židinį. Per- 
žengus slenkstį, pirmiausia sustoja, atidžiai pasižiūri į kairę ir 
dešinę, o paskui tiesių tiesiausiai drožia prie židinio ir įlenda. 

Kai ponas Angermejeris išeina į verandą, tuoj prie jo iš visų 
pusių skuba jūrinės iguanos. Jos klauso ir jo švilptelėjimo. Jei 
Angermejeris sušvilpia kambaryje, tai gyvūnai pamažu pakelia 
galvas ir pamažu atropoja. Su šuniu ir kate iguanos sutaria kuo 
puikiausiai. Tik su saviškiais kartais susipeša, o dauginimosi lai- 
kotarpiu Angermejeris gali stebėti, kaip didžiausias patinas gi- 
na savo valdas nuo priaugančių jaunų patinukų. Taigi, su šiais 
gyvūnais nesunku gerai sugyventi, bet, deja, Karlas Anger- 
mejeris yra išimtis. Dauguma gyventojų laiko driežus savo žais- 
lais ir mano, kad turi teisę su jais elgtis kaip tinkami. 

Be to, vis daugiau žmonių keliauja po archipelagą, taigi ky- 
la pavojus susimaišyti įvairių salų rūšims ir rasėms. Čia kalti 
ir neatsargūs mokslininkai, kuriems ištrūksta atvežti į kitą salą 
gyvūnai. 

Taip pat gresia pavojus visoms stambesnių ir labiau pastebi- 
mų paukščių rūšims, visų pirma lizdavietėse, kur jų susirenka 
tūkstančiai. Ten kiaušinių ir plunksnų mėgėjams atitenka leng- 
vas laimikis. Nuo jų, be kitų paukščių, nukenčia ir Galapagų al- 
batrosas. Karvelius, antis ir flamingus gyventojai medžioja mais- 
tui. Tikra laimė, kad neskraidantys kormoranai ir pingvinai peri 
tokioje nuošalioje vietoje, priešingu atveju jiems būtų riesta. 
Mes pasiūlėme į globojamų paukščių sąrašą dar įtraukti fre- 

gata, abi endemines kirų rūšis, tris garnių rūšis, pelėdas ir suo- 


pius. 


Žemiau pateiktoje lentelėje apžvelgiamas didžiųjų roplių 
pasiskirstymas Galapagų salose. 


Drambliniai Sausumos Jūrinės 
Sala vėžliai | iguanos A TT S Ia a NUN iguanos 
Četemas beveik išnykę Cenas (Me ERS. ama. Ratas nėra retai sutinkamos 
Hudas beveik išnykę nėra | gausu, bet mažo- 
mis grupėmis 
Čarlzas išmirę nėra gausu didelėmis 
grupėmis 
Elbimarlis | daug, bet gresia, daug daug 
išnykimas (5 po- 
rūšiai) 
Narboras retai sutinkami,| gausu gausu didelėmis 
bet negresia iš- grupėmis 
! naikinimas 
Baringtonas| išmirę gausu gausu 
Indefeti- gausu, bet gresia! retai su- gausu 
geblis | išnaikinimas tinka- 
mos 
Pietinė La nėra gausu retai sutinkamos 
Plasa 
Dankenas | labai retai sutin- | nėra retai sutinkamos 
| kami ' 
Džarvis | beveik išnaikinti | nėra retai sutinkamos 
Džeimsas | retai sutinkami išnaikin- gausu - 
| tos 
Ebingdonas | labai retai sutin-| nėra gausu 
| kami 
Bindlas nėra nėra gausų 
Taueris ! nėra nėra gausu 


Žodis „nėra“ šioje apžvalgoje reiškia, kad minimi gyvūnai, 
matyt, niekad tame rajone negyveno. 

Jūros liūtų (Zalophus wollebaeki) radome visur. Tik Četeme 
it Čarlze jie retai sutinkami. Tačiau tunų žvejai be atodairos 
šaudo jūrų liūtus, nes jie trukdo gaudyti šias žuvis su masalu. 
Kiek daugiau kotikų gyvėna šiaurės salose, bet jie kaip ir anks- 
čiau tebemedžiojami dėl vertingo kailio. Ypatingą pavojų Gala- 
pagu gyvūnams kelia įvežti naminiai gyvuliai, visų pirma žiur- 

kės, pelės, ožkos, kiaulės, šunys ir katės. Sulaukéje raguočiai ir 
asilai daro, atrodo, mažesnę žalą, bet šį teiginį dar reikia nuo- 
dugniai patikrinti. Kaip ten bebūtų, tačiau sulaukėjusių naminių 
gyvulių medžioklę ir jų plitimo kontrolę reikia laikyti svarbiau- 
siu uždaviniu. Reikia kuo griežčiausiai uždrausti paleidinėti na- 
minius gyvulius arba pervežti į neapgyvendintas salas. Šiandien 
sulaukėjusių šunų ir kačių yra Elbimarlyje, Indefetigeblyje ir 
Čarlze. Ožkos niokoja Četemą, Hudą, Čarlzą, Baringtoną, In- 
defetigeblį, Elbimarlį ir Džeimsą. Kiaulių ir juodųjų žiurkių yra 
Indefetigeblyje, Džeimse, Čarlze, Četeme ir Elbimarlyje, o juo- 
"dųjų žiurkių dar ir Dankene. 

Jei norima išsaugoti savitą Galapagų salų gyvūniją, tai pats 
laikas pasirūpinti, kad šie rezervatai tikrai būtų laikomi rezerva- 
tais. Nors Indefetigeblis globojamas, bet jis jau dalinai apgyven- 
dintas. Kas jau įvyko, to negalima sugrąžinti. Tačiau mes pasiū- 
lėme, kad vakarinė salos dalis liktų draustinis. Be to, rekomen- 
davome paimti globon Narboro salą. Ji yra vienintelė didelė, dar 
nė trupučio nenuniokota sala. Joks atsikėlėlis, joks sulaukėjęs 
naminis gyvulys ten dar nepridarė žalos. Pakrantėse peri pingvi- 
nai ir neskraidantys kormoranai, kuriems reikia veiksmingos glo- 
bos. Salos neturėtų lankyti nei turistai, nei žvejai, nes pakanka 
vienos apvaisintos žiurkės, ir gali būti padaryta nepataisoma žala. 


Gamtos apsaugos priemones, kurių reikia imtis, aš aptariau, 
kiekvieną atskirai, jau minėtame pranešime JUNESKO organiza- 
cijai. Be kita ko, pasiūliau propaguoti Galapaguose gamtos ap- 
saugos mintį gerai iliustruotais plakatais ispanų kalba. 

Tačiau gamtos apsaugos branduoliu salose tebelieka biologi- 
nė stotis, ir lygia greta su rekomendacijų gyvūnijos globos klau- 
simais paruošimu dar turėjome surasti jai tinkamą vietą. Mes iš- 
rinkome salyno centre esančią Indefetigeblio salą, iš kurios leng- 
viausia pasiekti kitas. Mes atsisakėme anksčiau nužiūrėtos vietos 
už dviejų mylių į vakarus nuo Akademijos įlankos ir pasirinko- 
me kitą vietovę rytiniame Akademijos įlankos pakraštyje. Visai 
netoli esančioje gyvenvietėje lengviau apsirūpinti būtiniausiais 
daiktais; labai prireikus, galima tikėtis pagalbos iš vietinių gy- 
ventojų ir karinės stoties. 

Tuo tarpu Briuselyje įsteigtas Čarlzo Darvino institutas visai 
neseniai atidarė čia stotį. Ji pavadinta Čarlzo Darvino garbei jo 
vardu. 


163 


Savo planetą mes pamažu apklojame asfaltu ir gelžbetoniu 
ir matome, kaip per kelis dvidešimtmečius visiems laikams sunai- 
kinamos gamtos grožybės, kurios buvo kuriamos milijonus me- 
tų. Gal būt, šio liūdno proceso neįmanoma visiškai išvengti der- 
linguose žemdirbystės rajonuose. Taigi tuo labiau pageidautina, 
kad bent ūkio požiūriu menkavertés, bet užtat tokios turtingos 
gamtos stebuklų Galapagų salos ateinančioms kartoms išliktų 
nenuniokotos. 


GAMTOS APSAUGA — PRABANGA AR PAREIGA? 


Taigi jau matėm, kaip sutriko biologinė Galapagų salų pu- 
siausvyra, atsikėlus žmonėms ir atsivežus naminių gyvulių, ir 
koks tas sutrikimas pavojingas tolimesniam daugelio nuostabių 
gamtos tvarinių gyvavimui. Kas dedasi mažame Galapagų pa- 
saulyje, tėra sparčiai it griūtis daugėjančios žmonijos negailestin- 
go susirėmimo su gamta atgarsis. Prieš 8000 metų Žemėje gy- 
veno apie 10 milijonų žmonių. Turėjo praeiti trys tūkstantmečiai, 
kol jų padvigubėjo. Bet daugėjant gyventojų, didėja ir kasmeti- 
nis jų prieaugis. 1950 metais žemėje jau gyveno 2500 milijonų 
žmonių, o 2000 metais bus penki milijardai. Taigi, padvigubės 
per penkiasdešimt metų! 

Šiems žmonėms reikia erdvės ir maisto, o jų naminiams gyvu- 
liams — ganyklų. Laukiniai gyvuliai buvo konkurentai, be to, 
jie tiko maistui, todėl kuo daugėjo žmonių, tuo mažėjo gyvūnų 
skaičius. Visų pirma nukentėjo stambieji medžiojamieji gyvuliai, 
o sykiu su jais ir daugelis smulkesniųjų, nes įdirbus žemę, iškirtus 
miškus arba nusausinus pelkes, iš jų buvo atimti gyvenamieji plo- 
tai. Per paskutiniuosius keturis šimtus metų Europoje, be kitų 
žvėrių, išnyko taurai, tarpanai ir stumbrai, o daugelis kitų lauki- 
nių gyvūnų buvo nustumti į mažus nuošalesnius plotus, ir todėl 
juos didelėse teritorijose reikia laikyti išnykusiais, kaip, saky- 
sim, gandrus Šveicarijoje. Šioms išstumtoms rūšims pas mus 
priklauso lokiai, lūšys, bebrai, ūdros, vilpišiai, Alpių ožiai, brie- 
džiai, didieji apuokai, pilkosios gervės, juodieji gandrai, kil- 
nieji ereliai, krankliai, barzdotieji grifai, kormoranai, pilkieji 
garniai, ereliai žuvininkai, jūrų ereliai ir daugelis kitų. Pana- 
šiai dėjosi ir Šiaurės Amerikoje, kurios fauna artima Eurazijos 
faunai. Pakanka prisiminti, kaip buvo naikinami bizonai, karve- 
liai keleiviai ir amerikinės gervės. Afrikoje vietinės faunos nai- 
kinimas prasidėjo jau romėnų laikais. Šiaurės Afrikos drambliai 
atsisveikindavo su gyvybe Romos karuose ir cirko arenoje. Pas- 

kui atėjo eilė Šiaurės Afrikos laukiniam asilui. Tiesiog baisias 
pasekmes Afrikos faunai turėjo šaunamaisiais ginklais ginkluotų 
europiečių įsibrovimas. 1783 metais buvo išnaikinta mėlynoji 
arklinė antilopė. 1873 metais nušauta paskutinė kvaga, taip iš- 
nyko zebrų rūšis, kurių tik priekis buvo dryžas; didelės jų kai- 
menės kadaise ganėsi Transvalyje ir Kaplandijoje. Kvagos bu- 
vo šaudomos tūkstančiais, kadangi maišai javams iš jų odos 
buvo pigesni už džiuto maišus! Paskutinis Berčelio zebras padvė- 
sė 1906 metais Londono zoologijos sode. Kalnų zebrų telikę gal 
kokia šešiasdešimt. Pietų Afrikos galvijinė antilopė kama, Kap- 
landijos karpuotis, berberinis ir Kaplandijos liūtas jau išnai- 
kinti, galimas daiktas, ir raudonoji gazelė. Baltakakčių ir mar- 
gųjų damaliskų laisvėje jau nebėra. Taip pat beveik išimtinai 
draustiniuose gyvena baltauodegis gnu ir plačiasnukis raga- 
nosis. Nuvažiuokite į Aziją — ir ten pamatysite tokį pat liūdną 
vaizdą. Indijos šarvuotasis, Javos ir Sumatros raganosiai, jakas, 
bantengas, Malajinis ir Ceilono drambliai, orangutanas, keletas 
didžiųjų kačių, o taip pat daugelis kitų laukinių gyvulių rūšių 
vis daugiau ir daugiau spaudžiamos į mažesnius plotus. Prieš 
ketverius metus Kathiavare gyveno tik apie aštuoniasdešimt In- 
dijos liūtų; iš Javos raganosių telikę trisdešimt — keturiasdešimt 
gyvulių. Australija dar 1924 metais eksportavo du milijonus koa- 
los kailiukų, gyvūnas yra mūsų pliušinio meškiuko prototipas. 
Po trejų metų australiečiai labai nustebo, pamatę, kad šiuos žvė- 
relius beveik jau išnaikino. Dabar netoli Sidnėjaus mėginama 
išsaugoti nedidelę jų koloniją. 

Dar galėtume išvardinti daugelį Naujosios Zelandijos ir 
Australijos gyvūnų, tačiau ir taip visiems žinoma, kad gyvūnijos 
pasaulis nukentėjo nuo žmogaus. O kas tuo vis dar abejoja, te- 
pavaikščioja po mūsų nuskurdusius miškus. 

Tačiau kur kas svarbiau parodyti, kad šie pavojai gyvūni- 
jai dar toli gražu nepraėję, nes visai neseniai du stambiųjų žvė- 
riu medžiotojai, pritariant jų pusėn priviliotam zoologui, mėgi- 
no įtikinti visuomenę, kad šiandien padėtis nesanti jau tokia 
bloga, nes penki žemynai globoja žvėris. Masinių skerdynių ir 
isstumimo laikai neva praėję, o žinios apie stambiųjų laukinių 
žvėrių išnykimą Žemėje esančios „pasakos ir melo burbulas" 
(Beras ir Meisneris, ,Nebijokime dėl laukinių gyvulių“, Miun- 
chenas, 1959, su dr. T. Haltenorto pratarme). Daugelio gamtos 
apsaugos žinovų pasmerkta stambiųjų laukinių žvėrių medžiok- 

iė esanti tikra palaima, nes iš medžioklės gaunamos lėšos ei- 
nančios Afrikos gamtos apsaugai. 

Tačiau įvykių raida po antrojo pasaulinio karo rodo, kad 
pavojus faunai nė kiek nesumažėjo. Mūsų planeta niokojama 
kaip ir anksčiau. Pavyzdžiui, didžiuliuose Tanganjikos plotuo- 
se, einant šauliams grandine, buvo iššaudyti visi aliai vienas 
laukiniai žvėrys, nes buvo sumanyta užveisti žemės riešutų plan- 
tacijas. Buvo iškirsti medynai ir krūmokšniai, saugoję dirvože- 
mj nuo erozijos, ir pasodinta jai neatsparių riešutų. Nepaisant 
šios pamokos, vien tik Senegale kasmet naujai sukultūrinama 
po 25000 hektarų — ir jie pavirsta dykuma! 

Tropikų Afrikoje muse cėcė užkrečia naganos epidemija na- 
minius gyvulius. Nuo šios ligos jie dvesia, o laukiniams gyvu- 
liams jos sukėlėjas nekenkia. Kai kuriose vietose buvo sugal- 
votas baisus būdas musei išnaikinti. Čia nušaunama kiekviena 
gazelė, kiekviena žirafa, kiekvienas raganosis, vienu žodžiu, bet 
: koks gyvas padaras, kurio krauju gali maitintis musė cėcė. To- 
kiu būdu Rodezijoje vien tik Zambezės slėnyje nuo 1948 iki 
1951 metų buvo išskersta virš šimto tūkstančių laukinių gyvu- 
lių — beje, musių cėcė nė kiek nesumažėjo. Ir vis vien jie atkak- 
liai toliau tebenaikinami. Turistais medžiotojais žurnale ,, African 
Wildlife" (Nr. 13, 1959 m.) skundžiasi prancūzas medžioklės 
ekspertas Liusjenas Blanku. Prieinamesnėse vietose netrukus 
žvėrys buvo iššaudyti visi iki paskutinio, ir dažnai toli gražu ne 
sportiskomis sąlygomis. Medžioklės vadovai pažeidinėja įstaty- 
mus, gal būt, kaip tik dėl jų griežtumo. Be to, medžiotojų pa- 
vyzdys — bloga pamoka vietiniams gyventojams, kurie vėliau 
paims šias vietoves savo valdžion. Čiabuviai tik ir temato, kaip 
baltieji išvien pyškina žvėris; jie patys gi tuoj kišami į kalė- 
jimą, jei bent vieną nusidobia. Lengva įsivaizduoti, kas čia tada 
dėsis! 

Kai kas gali paprieštarauti, kad, girdi, kaip tik mes esame 
gamtos valdovai, visi gyvūnai priklauso mums, trumpai tariant, 
galime išvyti ir šaudyti, ką tik norime. Ką galima į tai atsa- 
kyti? 

G. Šteineris neseniai savo straipsnį apie gamtos globą (Mate- 
matikos ir gamtos mokslų mokymas, Nr. 11, 1958 m.) pradėjo 
tokiais žodžiais: ,,Naudos ir tikslingumo pasaulyje, tokiais lai- 
kais, kai nėra privalomų grožio normų, dabartinėje kultūroje, 
kurioje visos etinės sąvokos gali tapti daugiau ar Mažiau re- 

liatyviomis, kokį nors reikalą galima sėkmingai ginti tik pasi- 
remiant naudos argumentais. Tas nelabai džiugina, bet iš tik- 
rIųjų taip yra.“ 

Taigi, visų pirma, apžvelkime ekonominį ir su juo tampriai 
susijusį mokslinį argumentą. Abu, be abejo, turi kuo didžiausią 
svarbą, nes visiems aišku, kad tiesiog nenaudinga piauti šaką, 
ant kurios sėdi. Jei be atodairos kirsime miškus, atsiras dykumos 
ir tyrlaukiai, to mus moko Viduržemio jūros šalių istorija. Va- 
dinasi, miškus niokoti nenaudinga, todėl juos saugom. Dėl tos 
pačios priežasties kartais tausojam netgi laukinius žvėris. Taip 
pačiu paskutiniausiu momentu buvo pasigailėta ūkiškai pelnin- 
go Pribylovo salų kotiko. Šio vertingo kailinio žvėries kaimenes 
pasisekė padidinti iki ankstesnių milijonų, ir dabar vėl juos 
galima medžioti. Kailiams šiandien visų pirma medžiojami nuo- 
šalėje kaimenės esantys patinai, ir todėl rūšis nuo to nenuken- 
čia. Ne tokie džiuginantys banginių reikalai. Kad ir pastebėta, 
jog nevaržoma jų medžioklė pakirs banginių pramonės pamatus, 
ir tarptautinė komisija dabar kontroliuoja jų šaudymą, deja, 
ne visos suinteresuotos valstybės pasirašė šią konvenciją. 

Taigi prie ūkiškai svarbių gamtos apsaugos priemonių pri- 
klauso pelningų gyvūnų rūšių išsaugojimas, bet kas gali šian- 
dien pasakyti, kokios rūšys bus svarbios ateityje? Kas žino, gal 
visai nežymi rūšis rytoj taps nepaprastai svarbiu biologinio ty- 
rinėjimo objektu. Ir pagaliau milijonai žmonių, gyvenančių 
mūsų planetoje ir, deja, ją niokojančių, visų pirma turi dė- 
koti gamtos mokslams: be medicinos, biologijos, fizikos, chemi- 
jos žinių ir per šias mokslo šakas išsivysčiusios technikos šian- 
dien nebūtų 2,5 milijardo žmonių — leiskime ir gamtos mokslų 
specialistams tarti kelis žodžius, kai eina kalba apie rūšių iš- 
saugojimą. Mes galų gale atsižvelgiame ir į tuos sluoksnius, ku- 
Iie patys trumparegiai pastebėti nuostolius, daromus iš gobšu- 
mo ir kvailumo. 

Galiausiai gamtos gynimui reikėtų pasitelkti net ir mūsų lai- 
kų etinius bei estetinius argumentus. Mes ne prieš naudojimą- 
si gyvūnija ir augmenija, tačiau visi turėtume suprasti, kad tai 
brangi dovana ir kad kiekvienos gyvūnų rūšies išnaikinimas 
tolygus zmogzudystei. Frankfurto prie Maino zoologas Bernhar- 
das Gzymekas komentaruose savo filmui ,,Serengetis neturi mir- 
ti" pabrėžė, kad paskutiniai Afrikos faunos likučiai yra bendras 
visos žmonijos kultūrinis lobis lygiai taip, kaip prabangios šven- 

tyklos ir antikos architektūros paminklai. Liūdnas mūsų laikų 
reiškinys yra tai, kad kai kurie atsakingi kultūros darbuotojai 
piktinasi tokiu palyginimu. Jie mano, jog nepadoru zebrų kai- 
menių išsaugojimą gretinti su Akropolio ar Petro bazilikos iš- 
saugojimu, bet, taip be saiko save pervertindami, jie pamiršta, 
jog žmonių darbus stato aukščiau nepakartojamų gamtos kū- 
rinių. 

Pagaliau kiekvienas ne visiškai aklas žmogus turi pripažinti ir 
estetinę pirmykštės gamtos vertę. Žydinčios alpių pievos, ne- 
liesti pelkių ir jūrų gamtovaizdžiai su turtingu paukščių pa- 
sauliu arba pilna laukinių gyvulių stepe — visa tai juk gražu ir 
ne vienam teikia poilsį. Šia prasme nacionalinius parkus vargu 
ar galima laikyti prabanga. 

baigdavosi. Šios riteriškos kovos L | 

taisyklės buvo griežtos. Tai pa- i 


tvirtino dar vienas mano stebėji- 
mas. “a idréjes kelias kovas, su- 
galvojau iguanas tyčia supesdinti. 
Aš pagavau stamboką pai'ag ir 
paleidau svetimoje teritorijoje, 
ir čia atsitiko visai nelauktas da- 
lykas. Valdų šeimininkas įniršęs 
puolė įsibrovėlį, smarkiai jsixibe | 
spranda ir valandėlę pur’, koi 
beviltiškai besispardančiam jsi- 
brovėliui pavyko išsilaisvinti “i pa- 
sprukti, Ir iaip būdavo kiekvieną 

kartą, darant šį bandymą. Aš taip im Ri 
pa! matydavau, kad tuos patinus, Mo 
kurie sprukdaini kuo skub’susiat | um 
neruavo pe: kito valdas, , šei- P S 
mininkas irgi smarkiai pula.:vo ir = ; 
kandžiodavo. Atrodo, kad satino | de à 
isibrovimas, nesilaikant nusistové- | ue : 

.usios tvarkos, if karto sukelia 
„tuviną kovą. Tokios jau taisyklės, | 3 
kad reikia tiksliai laikytis įžan- | 
ginio ceremonialo — grasinamo ika 

vaikščiojimo ir galvos linkčiojime. | i B 
Tikiai tuomet gali prasidėti turny- T 
ras. Kad jūrinės iguanos normaliu 3 
atveju nesikandzioja, turi didelę | ; 


reikšmę rūšies išsaugojimui. 


